
Tatiana Niculescu este scriitoare, autoare a biografiilor istorice 
Regina Maria: Ultima dorință (Humanitas, 2015, 2016, 2018), Mihai I, 
ultimul rege al românilor (Humanitas, 2016), Mistica rugăciunii si a 
revolverului: Viaţa lui Corneliu Zelea Codreanu (bestseller Humanitas, 
2017), Ei mă consideră făcător de minuni: Viaţa lui Arsenie Boca 
(Humanitas, 2018). Sub semnătura Tatiana Niculescu Bran a debutat 
cu romanul 

Spovedanie la Tanacu (Humanitas, 2006), care a devenit piesă de 
teatru în dramatizarea autoarei şi în regia lui Andrei Şerban. Acelaşi 
roman a stat la baza filmului După dealuri, în regia lui Cristian Mungiu, 
care a obţinut premiul pentru cel mai bun scenariu la Festivalul de 
Film de la Cannes în 2012. Alte romane: Noptile Patriarhului, Povestea 
domnitei Marina şi a basarabeanului necunoscut, Tăierea Fecioarelor. 


Argument 

Cu prilejul unui târg de carte dintr-un orăşel de provincie, am intrat 
într-o librărie în căutarea vreunei noi apariţii editoriale despre Carol II. 
Ce ştiam, în general, despre el şi Elena Lupescu invatasem la şcoală 
sau aflasem din cărţi de istorie înclinate, prin definiţie, să claseze 
retroactiv evenimente şi mai puţin să înţeleagă vieţi de oameni. 
Imaginea mea despre cei doi era, de fapt, rodul „fructuoasei” 
cooperări dintre propaganda liberală anticarlistă, antisemitismul 
interbelic şi istoriografia legionară, asimilate şi îmbogăţite de cei 
patruzeci de ani de măsluire a istoriei monarhiei operată de 
comunism. Graţie unei preocupări mai vechi pentru istoria Angliei, 
cunoşteam însă şi povestea contemporană lor, a celebrului cuplu 
Eduard VIII şi Wallis Simpson, despre care s-au scris o mulţime de 
biografii. 

Din neorânduiala plăcută în care se aflau cărţile pe rafturi se vedea 
că librarul, un domn ca la 60 de ani, era un cititor patimas. In tinereţe, 
se hrănise, ca şi mine, cu istorie oficială. Am găsit, în sfârşit, un volum 
despre Carol Il, dictatură şi apusul democraţiei. M-am prezentat la 
librar şi l-am întrebat: „Altceva despre Carol Il mai aveţi?” Răspunsul 
lui, de om cultivat şi cu spirit, a venit imediat: „In afară de 
resentimente, nimic altceva!” Părea aproape indignat că, dintre toate 
minunatiile de cărţi din librăria lui, nu găsisem altceva mai bun de 
cumpărat decât o carte despre regele Carol Il. „Sunteţi supărat pe el. 
Imi pare rău”, i-am spus împăciuitoare, întinzându-i banii. 

Am ieşit din librărie stânjenită. Chiar aşa: altceva mai de soi nu 
putusem să aleg? Ba încă mă gândeam că, de vreme ce mă preocupa 
un asemenea personaj, librarul mă privise de parcă m-ar fi surprins 
flirtând cu, nu-i aşa, regele playboy... 

Intâmplarea m-a intrigat şi m-a determinat apoi să mă documentez 
pentru aceasta carte folosind memorii, jurnale, amintiri ale 
contemporanilor lui Carol Il si ai Elenei Lupescu, articole din presa 
internaţională a vremii, biografii, scrisori inedite şi mai deloc 
interpretări ulterioare ale istoricilor de meserie. Cititorii vor descoperi 
scrisori ale lui Carol Il către Elena Lupescu publicate acum pentru 
prima oară, din care reiese limpede că relaţia lor nu a fost nici pe 
departe o obsesie sexuală maladivă, aşa cum a pretins propaganda 
politico-mediatică din perioada interbelică şi de mai târziu. Migala cu 
care a fost construită de-a lungul timpului imaginea publică a cuplului 
Carol Il - Elena Lupescu ne-ar putea învăţa, de altfel, câte ceva despre 
vremurile noastre, avertizându-ne asupra distorsionării ştirilor (aşa- 
numitele fake news) şi asupra propriilor naivitati. Suntem ceea ce 
decid că suntem cei care nu ne-au cunoscut niciodată? O imagine, o 
proiecţie de laborator politic ori mediatic? 

Demersul meu nu este cel al unui istoric care judecă, evaluează şi 


încadrează în fişierul unei epoci personaje şi evenimente istorice sau 
politice. O biografie este povestea unei vieţi în contextul social, 
cultural şi familial al epocii ei. Scriind biografia acestui cuplu, m-a 
interesat să mă apropii cât mai mult de viaţa regelui şi a Duduii, să o 
privesc prefăcându-mă că nu ştiu ce a urmat, să le retrăiesc 
dragostea, frustrările, lasitatile, îndoielile şi disperările, punându-mă 
mai curând în pielea lor decât în aceea a detractorilor lor şi evitând, 
pe cât posibil, interpretarea unor decizii politice, locurile comune ori 
punctele de vedere partizane. 

N-aş fi putut să duc la capăt această carte fără ajutorul unor 
profesionişti pasionaţi de istorie şi de adevăr, cărora ţin să le 
mulţumesc cu recunoştinţă: Alinei Pavelescu şi lui Narcis Ispas de la 
Arhivele Naţionale Istorice Centrale, lui Florin Cîntic şi echipei sale de 
la Serviciul Judetean al Arhivelor Naţionale laşi, Germinei Nagat şi lui 
Silviu Moldovan de la Arhivele CNSAS, Roxanei Ambrozie, care mi-a 
pus la dispoziţie documente şi fotografii din arhiva familiei materne a 
Elenei Lupescu, prietenei mele Oana Vlad Bârna, istoricului piteştean 
Cornel Carp şi medicului urolog Bogdan Streza. 

TATIANA NICULESCU 


Ovreiul cu gasca 


Salonul artei contemporane deschis pe 1 mai 1880 la Palatul 
Champs-Elysées de la Paris expune, printre alte lucrări, un 
tablou compus în lumini flamande care atrage imediat privirile: 
un bărbat de vârstă mijlocie, abtiguit cu rachiu, dacă e să te iei 
după nasul şi obrajii imbujorati care i se itesc de sub căciula de 
blană, îmbrăcat cu o haină tivită cu samur, ţine într-o mână o 
hârtie, iar în cealaltă, o gâscă. Parcă ar face cu ochiul: ştie el ce 
ştie! Gâtul lung şi alb al gâştii, terminat cu un cioc roşcat, 
îmboldeşte privirile vizitatorilor către hârtia din mâna stângă, pe 
care se pot desluşi două rânduri scrise în româneşte şi un 
timbru fiscal de 25 de bani aplicat peste un timbru fix de 1 leu. 
Scrisul e suficient de bine conturat cât să lase la vedere 
cuvintele „Domnule Preşedinte, Domnilor Deputaţi...” Trecând 
de degetele lui noduroase şi de labele gâştii surprinse în 
spasmul dintre două zbateri, privirea urcă din nou spre figura de 
zaraf est-european a bărbatului şi zăboveşte, cu uimit dezgust, 
între barba lui rară şi mustata slinoasă, la dinţii dezveliti de un 
zâmbet cu multe înţelesuri. 

Tabloul are un titlu explicativ: Juif moldave allant demander la 
naturalisation a l'Assemblée roumaine. E semnat de Nicolae 
Grigorescu, un pictor român care face parte din grupul artiştilor 
de la Barbizon. În România vremii, această pânză e cunoscută 
sub numele de Ovreiu/ cu gâscă. Aşa cum e zugrăvit în tablou, 
evreul e un ins respingător, iar pictorul nu-şi ascunde 
aversiunea faţă de această rasă, care se presupune că 
întruchipează tot ce poate fi mai scârbavnic şi mai de temut 
într-un străin. 

De fapt, modelul lui e un evreu aşkenaz din Galiţia, provincie 
a Imperiului Austro-Ungar învecinată cu Bucovina. Tabloul 
poartă un mesaj politic: imbogatiti prin camătă şi comerţ cu 
băuturi spirtoase, evreii veniţi din Galiţia şi stabiliţi în secolul al 
XIX-lea pe teritoriul României îşi obţin împământenirea prin 
mită, pile şi peşcheşuri. Ei sunt nu numai vicleni şi periculoşi, 
dar şi responsabili de corupţia politicienilor români. Portretul e o 
palmă subtilă pe obrazul Franţei şi al celorlalte ţări numite 
Marile Puteri (Germania, Marea Britanie, Austro-Ungaria, Italia, 
Imperiul Otoman şi Rusia), care ceruseră României, în schimbul 
recunoaşterii graniţelor rezultate dupa Războiul de 


Independenţă, drepturi civile egale pentru toţi cetăţenii, 
indiferent de rasă ori religie. Cu multe împotriviri, mai cu seamă 
din partea politicienilor liberali, Constituţia a fost revizuită în 
1879. Articolul 7 le permite evreilor stabiliţi de cel puţin 10 ani 
în România să-şi obţină naturalizarea adresând o cerere 
individuală şi un dosar personal ambelor Camere ale 
Parlamentului. Se analiza fiecare solicitare în parte şi, dacă 
dovezile aduse în sprijinul cererii se dovedeau satisfăcătoare, se 
acorda naturalizarea. 

Evreul din tablou trage nădejde că solicitarea lui de 
împământenire ar putea fi bine primită dacă o însoţeşte cu un 
plocon de soi: o gâscă grasă, buna de carne şi de pene. E 
aproape un dar ritual. Ori de câte ori serbează amintirea 
victoriei macabeilor asupra grecilor din vechime la masa de 
Hanuka, evreii din centrul şi estul Europei încununează ospatul 
cu o gâscă friptă. Prin sate, vecinii de alte etnii recunosc 
sărbătoarea evreilor după mirosul grăsimii încinse de gâscă, cel 
mai plăcut parfum de Hanuka. 

La câţiva ani de la prima expunere a tabloului Ovreiu/ cu 
gâsca, un farmacist născut la laşi în 1868 îşi întocmeşte şi el 
dosarul în vederea împământenirii. Numele lui e Leon Grünberg, 
fiul lui Mendel şi al Haiei, „de religiune mosaică”. Familia se află 
în Moldova de cel puţin două generaţii, iar undeva, pe ramurile 
arborelui genealogic, a răsărit şi numele de Wolf. 

Tatăl lui Leon e hangiul Mendel Grunberg, om înstărit şi 
proprietar, se pare, al hanului Pârlita de pe Uliţa Mare (azi 
bulevardul Ştefan cel Mare) din laşi, la care trag adesea 
negustori străini şi boieri în trecere de la moşiile lor de la ţară. 
Cu ani în urmă, la Mendel se adunau să bea ţuică ori bere şi să 
fumeze pipă angajaţii firmei austriece Lemberg-Czernowitz-Jassy 
care lucrau la construirea unei gări somptuoase de inspiraţie 
venețiană şi a căii ferate Suceava-Pascani-lasi. Hanul devenise 
atât de popular, încât e menţionat ca loc de vesel refugiu al 
protipendadei frantuzite a vremii în comedia Chirita in laşi, 
jucată pe scena primului teatru din România, înfiinţat tot la laşi. 
La începutul secolului XX, bătrânul Grunberg va transforma 
hanul în ote/u/ Dacia, din centrul oraşului. 

Deşi legea nescrisă a breslelor cere ca meseriile să se 
păstreze în familie şi să se transmită din tată-n fiu, copiii 
hangiului nu s-au arătat doritori să-şi urmeze părintele. E o 


epoca in care hangiii, mai cu seama cei evrei, sunt detestati si 
banuiti ca falsifica bauturile, ca otravesc poporul si ca participa 
la o conspiratie anticrestina planetara. Asa explicau politicienii 
mizeria şi alcoolismul care măcinau satele şi mahalalele 
românilor. În imaginarul colectiv, cârciuma evreului devenise 
adversarul diabolic şi de temut al bisericii creştinului. lar pe 
seama hangiului evreu circula o bogată colecţie de bancuri şi 
zicători, pe post de variante folclorice ale discursurilor pătimaş 
antisemite ale politicienilor locali, dintre care cel mai aprig este 
Alexandru C. Cuza, un boier înrudit cu fostul domnitor al unirii 
Moldovei cu Ţara Românească. 

Fiii lui Mendel caută să se adapteze antisemitismului epocii, 
schimbându-şi numele şi pierzându-şi originile în marea 
populaţiei de confesiune ortodoxă. Totuşi, ei nu sunt fitecine, 
mai cu seamă într-o ţară în care majoritatea copleşitoare a 
neamului e formată din ţărani analfabeți. Optează fie pentru 
inginerie, fie pentru farmacie: unul dintre ei, Gheorghe 
Miletineanu (pentru desăvârşită integrare, şi-a luat numele după 
episcopul ortodox de Huşi, Meletie), e farmacist la Huşi, altul, 
Victor Lupescu, e inginer, iar Leon devine şi el farmacist. Toţi 
sunt oameni cu carte. De altfel, primul student evreu consemnat 
în primul an de funcţionare a Universităţii înfiinţate la laşi este 
un Grunberg (scris Grumberg).! 

Cum la laşi nu există însă o Facultate de Farmacie, Leon îşi 
face studiile la Bucureşti, unde, la 24 de ani (după cei opt ani 
prevăzuţi de Şcoala naţională de medicină şi farmacie), obţine 
diploma de licenţiat în farmacie, cu drept de liberă practică în 
toată ţara. Legea sanitară din 1874 prevedea însă că nici o 
farmacie nu poate fi deschisă fără avizul Ministerului de Interne, 
iar mai apoi că numai cetăţenii români aveau dreptul să 
deschidă noi farmacii. După examenul de licenţă, Leon îşi 
schimbă numele din Grunberg în Lupescu. Apoi, în 1897, la 
biserica Izvorul Tămăduirii din capitală, se botează cu un 
prenume creştin: Leon se numeşte de acum încolo Nicolae. 
Naşul lui de botez e un cunoscut medic şi chimist al vremii, 
Constantin Istrati, membru corespondent al Academiei Române 
şi preşedinte al Societăţii Române pentru Ştiinţe, ulterior 
ministru în două guverne conservatoare şi primar al capitalei. 


1 lancu Braustein, Evreii în prima universitate din Romania, 
DAN, laşi, 2001. 


Peste doi ani, în decembrie 1899, când doctorul Istrati este 
ministru al lucrărilor publice, dosarul de împământenire al lui 
Nicolae Lupescu e supus la vot şi aprobat de aşa-numita 
Comisiune de indigenat din Camera Deputatilor.? 

Era deja căsătorit şi cu câteva luni în urmă i se născuse 
primul copil, pe care, în certificatul de naştere, îl declară de 
religie ortodoxă. Familia locuieşte la laşi, pe o stradă din centrul 
oraşului, cu case cu etaj şi prăvălii la parter. Pe aceeaşi stradă 
locuiesc rude apropiate ale Elisei Falk, soţia lui Nicolae Lupescu, 
şi ea evreică trecută la creştinism în varianta catolică, fiindcă 
Elise e născută la Viena în 1877. Este fiica unui farmacist sau 
medic din burghezia austriacă a epocii. Diferite documente ale 
rudelor (acte de căsătorie, certificate de naştere sau de deces) 
menţionează numele a doi fraţi Falk: Francisc şi Alexander. 
Francisc este tatăl Elisei. Unul dintre ei (neidentificat încă) se 
fotografiază la studioul foto Bittl & Hanlik cu o fetiţă pe 
genunchi, care ar putea fi Elise. Ţinuta bărbatului şi favoriţii 
revarsati în mustati tăiate cu grijă deasupra bărbiei bine rase 
indică mai curând un portret de medic vienez decât de 
farmacist. 

Cândva spre sfârşitul secolului al XIX-lea, probabil în acelaşi 
studio foto de la Viena, Elise, acum adolescentă, apare 
îmbrăcată cuminte şi elegant, într-o rochie lungă, albă, discret 
înflorată, cu dantelă, strânsă la piept şi cuprinzându-i talia 
subţire cu o panglică lată de mătase, care coboară la spate spre 
poalele rochiei. Ţine în mâinile adunate în faţă un evantai din 
pene de strut. La încheieturi, i se văd brățări spiralate. In urechi, 
cercei perlati. La gât, câteva lantisoare subţiri, compacte, care 
par de argint sau de aur alb. Bărbia ovală, buza de sus senzual 
arcuită, fruntea înaltă şi nasul bine conturat desenează un profil 
de Rebecă biblică, inteligentă, sobră, dar cu o constituţie fragilă. 
Poartă părul strâns la spate într-un coc şi câţiva zulufi razleti îi 
scapă cochet pe tâmple. Privirea îi este directă şi inocentă. 
Această fată e, cu siguranţă, bine-crescută, stăpâneşte 
manierele elegante, vorbeşte germană şi franceză, cântă la 
pian, fredonează muzica fraţilor Strauss şi provine dintr-o familie 
înstărită. Nu se ştie când şi în ce împrejurări s-a creştinat. 


2 Documentul se află la Arhivele Nationale Istorice Centrale, și 
datorez descoperirea lui domnului Narcis Ispas. 


Cand i se naste, la lasi, primul copil, Elise are 24 de ani.? Sotul 
ei a împlinit 31. Copilul, o fetiţă botezată cu numele Elena, 
născută pe 2 septembrie 1899, a venit pe lume înainte de ivirea 
zorilor, „la ora două ante meridian, la casa părinţilor sei din 
strada Lăpuşneanu no. 4”, după cum se consemnează în actul 
de naştere cu numărul 1055, aflat acum la Serviciul Judeţean al 
Arhivelor Naţionale laşi. Peste două săptămâni, aceeaşi mână, 
de ofiţer al stării civile, completează certificatul de naştere al 
unui copil de sex bărbătesc: Corneliu (Zelea) Codreanu. Născuţi 
în acelaşi an, în acelaşi oraş, sub semnul aceleiaşi zodii a 
Fecioarei, din mame cu acelaşi prenume şi taţi cu numele 
schimbate (Grunberg-Wolf/Lupescu, Zelinschi/Codreanu), având 
amândoi rude de sânge în târgul Husilor, Elena Lupescu si 
Corneliu Zelea Codreanu vor lăsa peste ani urme adânci în 
istoria României. 


3 Potrivit certificatului de naştere al Elenei Lupescu, mama ei, 
Elise, avea în 1899 24 de ani. Dar, dacă e născută în 1877 (cum 
apare în certificatul ei de deces), Elise are 22 de ani. 


Familia unui farmacist 

În primii ani de viaţă ai Elenei, familia se mută des, dintr-o 
localitate în alta, după cum se ivesc prilejuri pentru deschiderea 
vreunei spiterii. Nicolae Lupescu se orientează mai cu seamă 
către nodurile comerciale unde schimburile de mărfuri înfloresc, 
taxele şi impozitele sunt mici şi afacerile se dezvoltă rapid. 
Începutul secolului XX găseşte familia Lupescu la 160 de 
kilometri de laşi, în judeţul Dorohoi, într-un târguşor în care 
evreii aveau de mulţi ani un statut privilegiat, pentru că 
participaseră cândva la întemeierea aşezării. Se numea 
Darabani, aproape de graniţa cu Basarabia, provincie a 
Imperiului Rus, şi cu Bucovina, provincie a Imperiului Austro- 
Ungar. 

Deşi în acte el este acum român ortodox, Nicolae Lupescu 
are, de bună seamă, relaţii utile în târgul care numără câteva 
zeci de cârciumari şi peste o sută de meşteşugari evrei, şase 
sinagogi, douăzeci de şcoli, o baie publică, un cimitir evreiesc, 
un azil pentru săraci. Localitatea are şi spital, iar în 1901, 
Lupescu deschide aici prima farmacie. În acelaşi an, i se naşte la 
Darabani cel de-al doilea copil, un băiat. E botezat Constantin, 
un nume care l-ar indica drept naş pe acelaşi Constantin Istrati, 
naşul de botez al lui Nicolae Lupescu. Spre deosebire de Elena, 
mezinul familiei va fi mai încet la minte, puţin înclinat spre vreo 
meserie anume, şi va rămâne toată viaţa în grija părinţilor şi a 
surorii lui. 

Naşterea lui la Darabani (menţionată ulterior în certificatul de 
deces) dă de înţeles că familia se stabileşte, cel puţin temporar, 
în târgul unde afacerile numite azi transfrontaliere prosperau. 
Dar, în luna martie a anului 1907, în târgul Darabanilor 
mocneste razmerita. Ţăranii se revoltă împotriva arendasului 
evreu, îi alungă servitorii, îi jefuiesc hambarele şi îl silesc pe 
primar să-i împroprietărească. Ministerul de Interne de la 
Bucureşti se află în stare de alertă. Mişcarea se răspândeşte în 
tot judeţul Dorohoi, apoi în majoritatea satelor Moldovei, apoi în 
toată ţara, ducând la demisia guvernului conservator. Noul 
ministru de război, generalul Averescu, ordonă înăbuşirea 
revoltei. În trei zile sunt împuşcaţi peste zece mii de ţărani. Sate 
întregi sunt rase de pe faţa pământului. Criza politică durează 
două luni. Familia Lupescu este deja departe de focarul 
răscoalei, lângă Bucureşti, pe moşia Domeniului Coroanei de la 


Peris, la cativa kilometri de resedinta de la Scrovistea a familiei 
regale. 

Mosiile care fac parte, printr-o lege din 1884, din Domeniul 
Coroanei apartin statului, dar sunt administrate de Casa Regala, 
căreia îi asigură veniturile anuale. Pasionat de agricultură si 
preocupat de modernizarea României, regele Carol | petrecea 
mult timp în aceste pepiniere de viaţă ţărănească dotate cu 
şcoli de meserii, plantaţii experimentale de pomi şi cereale, 
crescătorii de păsări, mici fabrici artizanale de lactate, sisteme 
de canalizare, mori de apă, dispensare, terenuri de sport şi 
vânătoare. 

Micuța Elena Lupescu e elevă în clasa întâi la şcoala primară 
din Periş, după cum rezultă din foaia matricolă de la pensionul 
Notre Dame de Sion de la laşi, unde va fi înscrisă un an mai 
târziu, în august 1908, pe baza certificatului de absolvire a 
clasei | eliberat de şcoala din Periş (documentul se află la SJAN 
laşi). Deşi prezenţa familiei Lupescu pe moşia regală de lângă 
Palatul Scroviştea rămâne învăluită în mister, detaliul din foiala 
matricolă pare să fie susţinut şi de una dintre declaraţiile de mai 
târziu ale Elenei Lupescu despre prima ei întâlnire cu principele 
moştenitor al familiei regale. 

Intr-o ediţie specială care pretinde că publică „memoriile 
complete ale d-nei Lupescu”, ziarul Realitatea ilustrată va 
reproduce în numărul 43 din luna noiembrie a anului 1927 o 
serie de declaraţii făcute de ea presei americane, din care 
rezultă că, în casa administratorului uneia dintre moşiile regelui, 
micuța Elena Lupescu l-ar fi întâlnit pe principele moştenitor 
Carol, întâiul născut al viitoarei regine Maria şi al viitorului rege 
Ferdinand. E, de fapt, o istorioară cu tâlc, împletită din amintiri 
reale şi visuri de domnişoară de pension: „Într-o zi, tatăl meu m- 
a luat şi pe mine la un ceai cu Regina Elisabeta, soţia Regelui 
Carol |, care era cunoscută sub numele de «Carmen Sylva», 
«Regina poetă». Regina Elisabeta adora copiii. Unica ei fetiţă a 
murit în vârstă de 4 ani şi inima Reginei era plină de duioşie 
pentru copii. Era foarte iubitoare faţă de mine şi a trimis să-mi 
aducă ciocolată. Şi, când s-au adus bomboanele, Prinţul Carol, 
care stătea în apropiere, a luat cutia, ca să mi-o prezinte el. 
Dânsul era de 15 ani, iar eu, de 9. «De multă vreme am vrut să 
te cunosc», a spus dânsul. «Ai un păr atât de frumos!»” 

Părul arămiu-roşcat al Elenei şi ochii ei de culoarea violetelor 


atrag oricui atenţia, dar reacţia adolescentului Carol pare 
inventată doar ca să teasa premonitorii meandre ale destinului. 
Celelalte date corespund însă perioadei în care familia Lupescu 
va fi locuit la Peris, pe moşia preferată a regelui Carol |. Intr- 
adevăr, Elena are atunci 9 ani, sau aproape 9 ani. Carol are 14- 
15 ani. E un adolescent zvelt, blond şi cu ochi albaştri. Il încântă 
uniformele militare şi îi şi şade bine îmbrăcat militar. Peste un 
an, va primi gradul de sublocotenent în Batalionul | Vânători de 
munte. „Un ceai” la regină putea să însemne obişnuitul five 
o'clock, intrat in tabieturile Curţii Regale şi ale boierimii 
româneşti de la începutul secolului XX. Carmen Sylva se ocupa, 
pe de altă parte, şi de proiecte de educaţie a copiilor şi 
caritabile. Povestea şederii familiei Lupescu la Periş nu se 
opreşte însă aici. 

S-a crezut, la un moment dat, că Elena Lupescu ar fi, de fapt, 
copilul din flori al regelui Carol | cu o învăţătoare de pe moşia de 
la Periş. Ulterior, ca să fie prevenit orice scandal, ea ar fi fost 
măritată cu un farmacist evreu şi mutată la laşi. Prin intervenţie 
regală de culise s-ar fi explicat, printre altele, succesul lui 
Nicolae Lupescu în obţinerea licenţei de deschidere a unor 
farmacii şi înscrierea fetiţei Elena într-un pension ţinut de 
călugăriţe catolice germane. 

E limpede că parcursul profesional al lui Nicolae Lupescu are 
prea puţine legături cu Carol |. Dar, prin breasla căreia îi 
aparţine Lupescu şi prin naşul său, Constantin Istrati, familia 
putea să aibă contacte cu înalţi funcţionari ai Curţii Regale. 

În toamna anului 1908, când micuța Elena e înscrisă la 
pensionul Notre Dame de Sion de la laşi, în foaia matricolă cu 
numărul 16 este trecută ca având naţionalitate austriacă şi 
confesiune catolică, adică naționalitatea şi confesiunea mamei 
ei, Elise Falk. La pension, se învaţă bunele maniere, gospodărie, 
limbi străine şi noţiuni de psihologie practică, iar Elena obţine 
notele cele mai mari la materia „intuiţie”. După anul scolar 
1909-1910, eleva Elena Lupescu nu mai e de găsit în 
cataloagele pensionului de la laşi. Părinţii ei sunt însă destul de 
înstăriți ca să-i angajeze profesori pentru lecţii de pian si de 
canto. Rudele materne de la laşi se pot ocupa, de asemenea, de 
instructia micutei Elena. 

Copiii familiei Lupescu petrec mult timp mai cu seama la 
mătuşa Caterina Falk (fiica lui Alexander Falk), verişoara 


primara a mamei lor, cu zece ani mai mare ca Elise, casatorita 
cu un medic militar, Jean Bogen. Familia Falk-Bogen are trei 
fiice: Alma, Lucia si Hedviga. Alma va muri tânără, Lucia va fi 
botezată în Biserica Catolică de prinţul şi preotul Vladimir Ghika, 
iar Hedviga se va stinge la Bucuresti în 1976. laşiul copilăriei lor 
e un mozaic de etnii şi de meserii. În saloanele micii burghezii şi 
ale boierimii se vorbeşte frantuzeste, casele în care locuiesc 
sunt spatioase şi mobilate cu bun-gust austriac, oraşul e plin de 
tineri, de parcuri, de magazine frantuzesti, germane, evreieşti, 
greceşti şi de prieteni şi rubedenii care se strâng cu orice prilej 
ca să schimbe păreri şi bârfe despre cele mai fierbinţi 
evenimente ale momentului şi să etaleze rochii, coafuri şi 
costume la modă în Europa Occidentală. 

Familia Lupescu nu rămâne închisă între graniţele unui 
ghetou etnic şi confesional. Membrii ei nu sunt evrei habotnici. 
Se amestecă, deopotrivă dinspre tată şi dinspre mamă, cu 
creştinii de toate confesiunile. Unii dintre ei se botează ca să-şi 
înlesnească afacerile în climatul antisemit al vremii, alţii rămân 
evrei aşkenazi, dar nu practică religia mozaică. Sărbătorile 
creştine şi cele evreieşti se amestecă de asemenea şi sunt 
serbate în virtutea obiceiurilor si a tradiţiei locale. Copiii 
colectioneaza, într-o limbă pe care adesea numai ei o înţeleg, 
frânturi de cuvinte ebraice, româneşti, nemtesti, frantuzesti, 
poloneze ori ungureşti auzite în jur. Când Nicolae Lupescu 
deschide o nouă farmacie la Sulina, cel mai cosmopolit port 
românesc al epocii, vor adăuga dicționarului copilăriei cuvinte 
italieneşti, englezeşti, americane ori olandeze, care plutesc în 
aerul de aventură şi exotism al orăşelului de pe Dunăre. 

Nu există dovezi evidente ale şederii familiei la Sulina, dar 
memoria orală a localnicilor susţine că Lupescu/Wolf ar fi avut o 
farmacie în oraşul lor, care găzduia Comisiunea Europeană a 
Dunării. În 1870, oraşul primise statut de porto-franco, adică era 
scutit de taxe vamale. Numărul străinilor şi al funcţionarilor 
occidentali crescuse văzând cu ochii pe măsură ce se 
deschideau noi consulate şi nenumărați negustori şi meseriaşi 
străini erau atraşi de perspectiva investiţiilor avantajoase. În 
centrul oraşului, „impunător, monumental, ca reşedinţa unui 
guvernator din colonii”, fusese ridicat Palatul Comisiunii 
internaţionale înfiinţate în 1856 ca să coordoneze lucrările de 
amenajare a gurii de vărsare a braţului Sulina al Dunării în 


Marea Neagra si a navigatiei pe Dunarea maritima. Se asigura 
astfel intrarea vapoarelor şi încărcarea la bord a grâului 
românesc către porturi din ţările Marilor Puteri. Prin portul Sulina 
trecea jumătate din totalul exportului de cereale transportat pe 
Dunăre. 

Funcţionarii superiori ai Comisiunii locuiesc, ca într-un stat 
miniatural, într-un Europolis, în vile cochete, îmbrăcate în iederă 
şi glicină. Curțile lor sunt decorate cu panouri de verdeață, 
boschete şi alei cu pomi, covoare de flori, terenuri de sport, 
toate decupate în spaţiu cu precizie matematică. Curăţenia, 
ordinea, tihna englezească scot la iveală „un petic de civilizaţie 
în pustiul primitiv al Deltei”, scrie în romanul său Europolis unul 
dintre comisarii maritimi ai timpului, Eugeniu Botez (pseudonim 
literar Jean Bart), privind portul pe înserat cu ochiul scrutător al 
exploratorului: „Pe ecranul cerului se proiectau catarge şi coşuri, 
corăbii şi vapoare de-a lungul malurilor dormeau ancorate, 
priponite cu frânghii groase de sârmă. Pe-o limbă de pământ 
joasă, îngustă, între fluviu şi baltă, se înşirau casele aliniate la 
rând. O moară de vânt îşi învârtea cadentat în aer braţele 
obosite. La Nord păduri nepătrunse de stuf, la Sud banda 
nesfârşită a plajei cu valurile dunelor de nisip în zare. [...] Trei 
străzi lungi, paralele cu malul fluviului. A patra e în baltă; i se 
zice Sahara din cauza nisipului depus ca să tina tantarii la 
distanţă”. Toate casele sunt de lemn. Familia lui Nicolae 
Lupescu ar fi locuit pe strada a doua, într-o casă cu etaj, care 
avea la parter farmacia. 

De-a lungul timpului, Lupescu va mai deschide spiţerii şi în 
alte localităţi, una dintre ele la Ploieşti, unde se construiesc 
rafinării şi se fac mari investiţii străine în industria petrolieră. E 
socotit un om cu stare. Soţia lui e o femeie retrasă, suferindă. 
Desele schimbări de domiciliu nu par să-i priască. Sufletul i-a 
rămas undeva, la valsurile lui Johann Strauss şi la strălucirea 
Vienei, oraşul imperial al copilăriei, în care înfloreau artele şi 
ştiinţele vremii. Peste numai câţiva ani, prinţul moştenitor al 
tronului austro-ungar, arhiducele Franz Ferdinand, şi soţia lui vor 
fi însă asasinați la Sarajevo. Austria declară război Serbiei. Fără 
ca nimeni să fi bănuit, se apropie clipa prăbuşirii imperiilor. 


Leny se marita 

Se crede ca, in vara anului 1914, familia lui Nicolae Lupescu 
nu se mai afla la Sulina. Detin o locuinta si la Bucuresti, dupa 
cum va reiesi peste cativa ani din documente oficiale. 

În urma celui de-al Doilea Război Balcanic, între bulgari, greci 
şi sârbi, încheiat cu un an în urmă, România profitase de ocazie 
şi îşi alipise zona din sudul Dobrogei, aşa-numitul Cadrilater. 
Epidemia de holeră abătută asupra trupelor româneşti care 
cotropisera Bulgaria mobilizase tot personalul medical 
disponibil: asistente, medici, farmacisti, felceri. Printre ei, foarte 
probabil, si rudele familiei Lupescu de la lasi si Husi, medici si 
farmacisti. Fusese si un prilej de câştig pentru farmacistii 
chemaţi să aprovizioneze spitalele improvizate pe malurile 
Dunării cu medicamente, feşe, bandaje, soluţii dezinfectante, 
mănuşi de protecţie ori produse de îmbălsămare rapidă a 
morţilor, pentru ca răspândirea bolii să fie ţinută sub control. 

Încălcând precautiile şi protocoalele, viitoarea regină Maria 
vizitează un astfel de spital, unde soldaţii români zac în cumplită 
mizerie. A fost, pentru ea, o cotitură a vieţii. „N-am mai fost 
niciodată aceeaşi de până atunci” avea să scrie. Spectacolul 
agoniei soldaţilor o indarjise însă: „nu mai oboseam niciodată, 
nu eram niciodată descurajată, nu mă lăsam abătută de nici o 
greutate, şi cu cât era mai aspră munca, cu atât găseam mai 
multă putere..."5 În lupta cu epidemia de holeră, fiul ei Carol, 
acum în vârstă de 20 de ani, e un sprijin de nădejde, „mâna 
mea cea dreaptă; îmi îndeplinea toate poruncile şi arăta multă 
destoinicie şi iniţiativă proprie. Muncea bine şi cu temei şi îi 
plăcea să fie ajutorul meu”.® 

În acelaşi an, 1913, România îşi înnoise participarea tacită la 
Tratatul Triplei Alianțe încheiat in 1882 între Austro-Ungaria, 
Germania si Italia. Convingeri profunde, de familie şi de politică 
externă, îl legau pe regele Carol | de acest tratat, pe care îl 
considera util României, deşi nu fusese niciodată făcut public. Pe 
piaţa comercială a ţării, investiţiile şi schimburile de mărfuri cu 
Germania aveau întâietate de câteva decenii. Nemulțumirea 


4 Maria, Regina României, Povestea vieții mele, vol. Il, RAO, 
Bucureşti, 2013, p. 337. 

5 Ibidem, p. 331. 

6 Ibidem, p. 329. 


fata de politica austro-ungara in Transilvania si putina ascultare 
care începuse să i se dea la Berlin îl făcuseră până la urmă pe 
rege să lase în voie propaganda franco-rusă care atrăgea 
simpatia multor români. Atentatul de la Sarajevo asupra 
arhiducelui Franz Ferdinand şi războiul schimbau deopotrivă 
alianțele şi vieţile. 

Cu Austria şi Serbia în stare de război declarat, cu veşti că 
Germania şi Franţa se pregătesc deja de război, un Consiliu de 
Coroană ţinut pe 3 august 1914 la Sinaia hotărăşte, împotriva 
pledoariei regelui pentru Puterile Centrale, că neutralitatea e o 
soluţie inteleapta, dar că speranţele şi sprijinul militar trebuie 
îndreptate către statele Antantei (Franţa, Rusia, Anglia). Evoluţia 
evenimentelor e urmărită de la sediul Marelui Cartier General al 
Armatei instalat la Periş. 

Începe să se vorbească despre o posibilă abdicare a regelui 
Carol |. Peste două luni, regele moare. Noii suverani ai României 
devin nepotul său Ferdinand şi soţia lui britanică, Maria, nepoata 
reginei Victoria a Marii Britanii şi a ţarului Alexandru II al Rusiei. 

Disputa din Consiliul de Coroană în jurul alianțelor, 
argumentele pentru şi împotriva participării României la război 
alături de Austro-Ungaria şi Germania neliniştesc şi pătrund în 
micul univers al fiecărei familii conştiente de pericolul în care se 
afla ţara. Prin educaţie, origini, relaţii şi apartenenţa la lumea 
medicală care-şi datora înflorirea Vienei, Nicolae Lupescu şi 
soţia lui vor fi înclinat către Puterile Centrale. 

La sfârşitul lunii iulie a anului 1916, cu două săptămâni 
înainte de intrarea României în Primul Război Mondial, viaţa 
pare încă tihnită. Verişoarele Elena Lupescu şi Hedviga Falk- 
Bogen, de vârste apropiate, îşi fac două poze portret datate 
29.VII.1916. Elena are 16 ani. Fotografia e uşor retuşată în 
nuanţe de sepia, după moda vremii: profilul i se desenează în 
linii delicate sub o pălărioară simplă, cu boruri largi, înclinată 
cochet pe partea dreaptă. Părul ondulat e strâns la spate, 
lăsând să se vadă lobul fin al urechii. Ovalul oriental al feţei, 
pielea de un alb virginal, buzele carnoase şi bărbia rotunda, 
nasul fin şi drept, gâtul subţire surprins în arcuire lină, decolteul 
cuminte şi matasos al bluzei unduioase şi goliciunea inocentă pe 
care i-o dă absenţa oricărei podoabe schiteaza portretul unei 
fete care n-ar fi trecut neobservată în saloanele familiilor 
cuviincioase ale epocii. 


După intrarea României în război alături de puterile Antantei 
pe 14 august (27 august stil nou) 1916, spre sfârşitul anului, cu 
armata decimată de înfrângeri şi de o epidemie de tifos, cu 
capitala ameninţată de invazia trupelor germane, familia regală, 
guvernul şi armata se retrag la laşi - loc de refugiu al majorităţii 
funcţionarilor, ofiţerilor, politicienilor. Dacă în această perioadă 
se mai află la Bucureşti, familia Lupescu se întoarce şi ea cu 
siguranţă la laşi, aproape de rude şi de prieteni vechi. laşiul se 
transformă peste noapte în principalul centru de spitalizare şi 
tratament pentru răniții aduşi de pe front şi pentru bolnavii de 
tifos. E nevoie, mai mult ca oricând, de medici, asistente 
medicale, felceri, farmacişti, brancardieri şi voluntari. Curând, 
oraşul este sufocat de refugiaţi civili şi militari, iar 
aprovizionarea cu alimente, combustibil şi medicamente e din 
ce în ce mai anevoioasă. Se introduc cartele pentru alimentele 
de bază. Pâinea e rationalizata. 

În anul următor, 1917, vin veşti că în Rusia ţarul Nicolae Il a 
fost silit să abdice şi că armata este în curs de bolşevizare. 
Ultima ofensivă de pe teritoriul României la care mai participă 
ruşii are loc la Mărăşeşti, unde aliaţii înving armata Puterilor 
Centrale sub comanda generalului Berthelot şi a generalilor 
români Averescu şi Prezan. În cadrul Armatei a Il-a comandate 
de generalul Alexandru Averescu, în luptele de la Mărăşti, 
Bârseşti şi Muncelu, se remarcă, printre alţii, un ofiţer din 
artileria de munte originar din Piteşti: lon Tâmpeanu, decorat 
ulterior cu Ordinul „Steaua României” în grad de cavaler. 

Ruşii însă se retrag din război, soldaţii îşi omoară ofiţerii, 
Lenin preia conducerea Rusiei bolşevice, iar România e 
abandonată Puterilor Centrale. În atmosfera de dezorientare, 
foamete şi disperare de la începutul anului 1918, tot ce păruse 
până atunci statornic pe lume se prăbuşea, monarhiile păreau 
sortite sfârşitului, iar moartea şi bolile secerau mii de vieţi nu 
numai în tranşee, ci şi în spatele frontului. Multe femei îşi 
pierdeau fiii, soţii şi taţii de la o zi la alta. În unele ţări ale 
Antantei, ziarele lansaseră o vastă campanie de încurajare a 
căsătoriilor pentru susţinerea morală a soldaţilor care luptau 
pentru patrie. Oricum, sub ameninţarea morţii, viata retinea 
esentialul: era de ajuns să iubeşti, să te simţi iubit, să speri ca 
va exista o generaţie nouă. In cazul căsătoriilor cu ofiţeri ai 
armatei române, dosarul viitoarei mirese trebuia mai întâi 


aprobat de superiori. Pana atunci, fusese obligatoriu ca mireasa 
să aibă zestre însemnată, purtări alese si sa fie de familie buna. 
Acum, pe timp de razboi, se renunta la conditia zestrei, daca 
erau indeplinite toate celelalte. 

Capitanul Tampeanu si un alt ofiter, Radu R. Rosetti, ar fi sosit 
la lasi ca sa ridice solda pe trei luni a regimentului de artileristi 
de munte din care faceau parte. Pe strada mare, unde se aflau 
pravaliile de lux, le-ar fi atras atentia o tanara care tocmai intra 
în blănăria unui negustor evreu. Cei doi intra după ea, fac 
cunoştinţă, proprietarul blănăriei se dovedeşte a fi unchiul fetei, 
iar Tâmpeanu, îndrăgostit pe loc, o roagă să probeze un palton 
din blană de nurcă pe care i-l cumpără imediat din banii de 
solde. Apoi, cei doi ofiţeri o însoțesc până acasă, unde căpitanul 
o cere în căsătorie părinţilor ei. Povestit de George de Berea, 
într-o carte intitulată Comment épouser un Roi? (La vie secrete 
de Magda Lupesco)’, episodul conţine probabil un sâmbure de 
adevăr. Cinstit, serios, putin înclinat spre flirturi întâmplătoare, 
lon Tâmpeanu se îndrăgostise de-a binelea. 

Pe 14 ianuarie 1918, încartiruit la Prisaca, aproape de 
Mărăşeşti, căpitanul cere Divizionului Il aprobarea căsătoriei 
sale cu „Domnişoara Elena Lupescu, fiica Domnului şi Doamnei 
Lupescu, din Bucureşti domiciliaţi actualmente în laşi, strada 
Eminescu nr. 17”. Cererea e însoţită de certificatul de 
onorabilitate al D-reit. Certificatul de bună purtare este întocmit 
de directorul Prefecturii Poliţiei laşi, care scrie: „Conform cererii 
ce mi s-a făcut prin deosebită petiție de către DI. Nicolae 
Lupescu, farmacist domiciliat în laşi str. Eminescu/V. Stroescu 
nr. 17, se certifică de noi că fiica D-sale, D-ra Elena N. Lupescu, 
se bucură de cea mai frumoasă reputaţie în societate. Drept 
care îi eliberăm prezentul certificat, spre a-i servi la căsătoria ce 
contractează cu Dl. Căpitan Tâmpeanu din artilerie”. Iniţial, şeful 
poliţiei scrisese strada V. Stroescu, unde funcţiona spitalul Notre 
Dame de Sion român. Apoi notează deasupra „str. Eminescu”. 
Intr-un alt document din cuprinsul dosarului se certifică prezenţa 
familiei la laşi de cel puţin şase luni. 

Pe 25 ianuarie, căpitanul Tampeanu primeşte instiintarea că 
cererea i-a fost aprobată. Pe 17 februarie/2 martie 1918, într-o 


7 George de Berea, Comment épouser un Roi? (La vie secrete 

8 Dosarul cu documentele căsătoriei se află la SJAN lași. 


zi de sâmbătă, are loc căsătoria celor doi tineri. El are 34 de ani 
(e nascut pe 31 martie 1883 in familia unui ofiter din Pitesti), iar 
ea 18. l-ar fi avut drept nasi pe generalul Eremia Grigorescu, de 
curand casatorit si el cu boieroaica Elena Negropontes. Cununia 
s-a celebrat la biserica cu hramul Tăierea Capului Sf. loan 
Botezătorul din laşi. Nicolae Lupescu, tatăl miresei, e fericit că 
fiica lui face o partidă atât de bună. 

Peste 6 luni, după o ieşire din tara cu peripeții, riscând să fie 
condamnat pentru dezertare, un alt ofiţer al armatei române, 
principele Carol, moştenitorul Coroanei, se căsătoreşte şi el, dar 
în secret. De la Odesa le trimite regelui Ferdinand şi reginei 
Maria o telegramă de înştiinţare: „Căsătorit cu Zizi Lambrino. 
Răspundeţi dacă mă pot întoarce sau dacă să-mi continui 
călătoria spre Franţa”? | se permite întoarcerea şi, păstrându-se 
cea mai mare discreţie asupra acestei aventuri, e pedepsit cu 
două luni de detenţie la mănăstirea Horaiţa de lângă Bicaz. E 
eliberat mai devreme graţie armistiţiului semnat pe 11 
noiembrie. Tocmai împlinise 25 de ani. Căsătoria e anulată, chit 
că, din romantismul temerar al aventurii lui sentimentale, va 
rezulta un copil botezat Carol Mircea, niciodată recunoscut de 
familia regală. 

Cum Puterile Centrale sunt, până la urmă, înfrânte, sorții 
războiului se întorc în chip neaşteptat în favoarea României. 
Regele Ferdinand, regina Maria, oamenii politici, armata, 
functionarimea revin la Bucureşti. Familia Lupescu, de 
asemenea. La fel şi tinerii căsătoriţi lon şi Elena Tâmpeanu. Vor 
asista la defilarea solemnă pe sub Arcul de Triumf a suveranilor 
României şi a principelui Carol, însoţiţi de generalii armatelor 
aliate. 

Ziua de 1 decembrie marchează începutul unei ere noi: pe 
harta Europei se desenează o Românie cu teritoriul aproape 
dublat prin alipirea Transilvaniei, a celei mai mari părţi din 
Bucovina şi a Basarabiei, cu o populaţie mult mai diversă etnic, 
lingvistic şi religios decât până atunci. La graniţe, apar multe 
alte schimbări: Cehoslovacia şi Ungaria sunt acum republici, 
Polonia e o naţiune refăcută, ia fiinţă regatul lugoslaviei, iar 
primul stat bolşevic al lumii se va numi Uniunea Republicilor 


° Vezi Paul al României, Carol al II-lea, Rege al României, 
versiune românească de Ileana Vulpescu, Editura Holding 
Reporter, Bucureşti, 1991, p. 34. 


Sovietice Socialiste. 

Elena Lupescu a implinit 19 ani. Viata ei de femeie maritata e 
departe de ceea ce, poate, si-ar fi inchipuit. Ca sotie de militar 
de cariera, a pasit in lumea ofiterimii cu radacini aristocratice 
care-şi petrece timpul între cazarmă, partide de vânătoare, 
curse de cai, case de toleranţă, cazinouri şi saloanele mondene 
ale epocii. De bună seamă, tinerei soţii îi place uniforma 
militară, iar ofiţerii îşi fac cu ochiul pariind că-i pun coarne 
amicului Tâmpeanu. Îl vor porecli, de altfel, Tâmpescu. Nu e un 
om bogat şi, după război, leafa unui militar acoperă cu greu 
cheltuielile unui cuplu doritor să iasă în lume. Familia Tâmpeanu 
are, curând, şi copii. Primul, o fetiţă, ar fi murit la naştere. 
Următoarea încercare va fi, de asemenea, sortită eşecului: o 
altă fetiţă, născută probabil prin 1920-1921, moare după numai 
un an de viata.?° Fără o constituţie sufletească robustă si fără 
educaţia primită la Notre Dame de Sion, Leny, cum o alintă soţul 
ei, ar fi avut destule motive să se lase copleşită de deznădejde. 
Alege, în schimb, să-şi trăiască din plin tinereţea. 


10 Elena Lupescu, „M-au denumit jidoavca cu părul roşu” 
Memorii, Editura Teşu, Bucureşti, 2013. 


La Sinaia 

Căsătoria cu o femeie mai tânără, de care se îndrăgostise la 
prima vedere, schimbările prin care trec armata şi celelalte 
instituţii ale ţării în adaptarea la noile graniţe ale României Mari, 
viaţa împărţită între garnizoană şi căminul familiei, moartea 
copiilor distrag atenţia căpitanului Tâmpeanu de la îndatoririle 
militare. Evaluarea periodică făcută de comandanţi ofiţerilor îl 
clasase totdeauna în categoria militarilor exemplari, disciplinati 
şi conştiincioşi. Raportul de activitate din primii ani de după 
război îl caracterizează ca fiind lipsit de energie, cu mintea în 
altă parte şi neglijându-şi sarcinile de serviciu în cadrul bateriei 
de artilerie pe care o conduce. Avansarea lui în grad este 
amânată." 

lon Tampeanu tine cu orice pret să-şi vadă soţia fericită. 
Pentru el, ea este ceea ce se cheamă o sotie-trofeu: îl face să se 
simtă mândru şi invidiat în cercurile comandanților armatei 
frecventate şi de principele moştenitor Carol. La sfârşit de 
săptămână şi în concedii, o scoate în lume, la petreceri şi 
serate. În cluburile ofiţerilor, tinereţea şi farmecul ei atrag 
atenţia şi admiraţia militarilor, care nu se dau în lături să-i facă 
curte. Vorbeşte frantuzeste, cântă la pian, poartă rochii croite cu 
eleganţă, e obişnuită să privească bărbaţii în ochi, are 
personalitate şi flirtează cu umor. Crescută de mama ei şi de 
matusile de la laşi în cumintenia ordonată a familiei, instruită 
apoi câţiva ani la pension, plimbată în vacanțe la rudele de la 
Viena şi Paris, Leny explorează acum o lume cu totul nouă şi 
plină de neprevazut. 

Vara, cuplul părăseşte Bucureştiul, adesea împreună cu 
părinţii şi fratele Elenei, ca să meargă la Sinaia, capitala de 
vacanţă a României. 

De la începutul secolului XX, graţie Castelului Peleş şi 
pavilioanelor construite de Carol | ca resedinte ale familiei 
regale, oraşul se dezvoltase rapid. Apăruseră vile, pensiuni, 
hoteluri, grădini de vară, restaurante, un teatru în aer liber, 
parcuri, o grădină zoologică, terenuri de tenis, volei, crochet ori 
golf. Boieri de viţă, politicieni, miniştri, ofiţeri de carieră, 


11 Date despre lon Tâmpeanu din Arhivele Militare Pitești, 
citate de Cornel Carp și Narcis lonu-Gherghina în revista 
Dosarele Istoriei, nr. 9/2004. 


diplomaţi, investitori străini, înalţi funcţionari, membri ai Curţii 
Regale se răcoresc pe înserat pe terasele Oppler, Strassman, 
Luther sau Bragadiru, la restaurantele Palas sau Ungarth, la 
cazinoul care numără zilnic sute de jucători, ori în cârciumi 
populare cu nume hazlii, ca Pisica Neagră sau Nea Guţă. 
Petrecerile se termină în zori, când se sting muzica lăutărească 
şi valsurile interpretate de mici orchestre de agrement. Ziua, pe 
străzi circulă cele mai recente modele de maşini şi biciclete. 

Primul hotelier din Sinaia fusese un austriac, Josef Ungarth, 
patronul hotelului şi restaurantului Capşa Caraiman, furnizor al 
Casei Regale, şi apoi proprietar al vilei-pensiune Carola (după 
numele fiicei lui Ungarth, viitoarea soacra a lui Constantin 
Noica). Fiul lui Ungarth, pictor, deţine în apropiere o vilă- 
pensiune care-i poartă, de asemenea, numele. O reclamă de 
epocă ilustrată în fundal cu Castelul Peleş invită turiştii să 
viziteze Sinaia, indicând că e vorba despre reşedinţa de vară a 
regelui, la o aruncătură de bat de capitală, şi că îi aşteaptă 
hoteluri şi pensiuni de cea mai bună calitate, deschise pe tot 
timpul anului, precum şi tot felul de sporturi şi distracţii. In josul 
reclamei sunt menţionate două locuri de cazare în acord cu 
distincţia resedintei regale: Hotelul Capşa Caraiman, al lui 
Ungarth, şi pensiunea fiului sau Willy din „rue Miclesco, 
telephone 235”, descrisă ca având „position calme et 
ensoleillée, confort moderne, restaurant de premier ordre, prix 
modérés” (pozitie linistita si insorita, confort modern, restaurant 
calitatea I, preturi moderate). 

Familia Tampeanu-Lupescu obişnuieşte sa închirieze camere 
la pensiunea lui Willy Ungarth. 

In primavara anului 1921 se muta la Sinaia un cuplu regal 
proaspăt căsătorit, aflat de ceva vreme pe buzele tuturor: 
principele moştenitor Carol şi fiica regelui Constantin | al Greciei 
şi a reginei Sofia a Prusiei, din Casa de Hohenzollern, verişoară 
primară cu regina Maria. Principesa se numeşte Elena, şi numele 
ei le face pe multe alte Elene sa se viseze prințese. Zvonurile 
care circulaseră în timpul războiului despre câteva aventuri 
sentimentale ale principelui moştenitor sunt curând uitate. Noua 
lui soţie, căreia familia şi apropiații îi spun Sitta, e de o 
frumuseţe şi de o eleganţă desăvârşite. E deja însărcinată. Pe 
25 octombrie, după un travaliu îndelungat şi traumatizant, Sitta 
aduce pe lume un băieţel - primul vlăstar al monarhiei născut în 


noile granite ale Romaniei Mari. Nasterea are loc prematur, la 
şapte luni, si, cum pruncul e foarte voinic, împrejurările 
conceperii lui iscă imediat bârfe de salon: unii spun că tinerii 
însurăţei erau atât de îndrăgostiţi, încât nu mai avuseseră 
răbdare să-şi consume pasiunea după cununie, alţii o bănuiesc 
pe principesă de legături amoroase anterioare. Cele 101 salve 
de tun care anunţă naşterea copilului, discursurile festive din 
parlament şi pregătirile de botez pun surdină comentariilor 
răutăcioase. 

Copilul primeşte numele de Mihai, după numele primului 
voievod care unise cândva provinciile locuite de români. 
Perioada de lăuzie a principesei se prelungeşte din pricina 
complicatiilor naşterii. Chinurile facerii fuseseră cât pe-aci s-o 
coste viaţa. Medicii familiei îi recomandă să evite, pentru o 
lungă perioadă de timp, contactul sexual cu soţul ei. Nueo 
veste prea bună pentru romanticul înflăcărat care este Carol. 
Familia se mută la Bucureşti, dar va reveni la Sinaia în fiecare 
vară. 

Dacă Elena Lupescu şi lon Tâmpeanu avuseseră un copil la 
nouă luni de la căsătorie, cum se întâmpla în majoritatea 
cazurilor, se poate presupune că cel de-al doilea le moare cam 
în aceeaşi perioadă în care Carol şi Sitta sărbătoresc prima 
aniversare a micutului Mihai: anul 1922. Nu se va şti niciodată 
dacă a fost copilul căpitanului Tâmpeanu sau, poate, al unuia 
dintre insistentii admiratori ai soţiei lui, Leny. 

În vara anului următor, pe terenul de tenis al vilei Carola de la 
Sinaia, Elena Lupescu i-ar fi fost prezentată principelui 
moştenitor de lonut Plopeanu, un tânăr care studia Dreptul la 
Paris (Plopeanu va fi, ulterior, una dintre victimele puşcăriilor 
comuniste). Carol are 30 de ani. E un bărbat înalt, zvelt, blond, 
cu buza carnoasa de sus acoperită de o mustacioara ca mătasea 
porumbului şi cu ochi albaştri, melancolici. Uniforma de ofiţer îi 
vine ca turnată. Femeile se dau în vânt după el, fiindcă e un 
bărbat cultivat şi inteligent, vorbeşte engleză, franceză şi 
germană cu uşurinţă, iar în română îi plac mult cuvintele neaoşe 
şi buruienoase. E gata oricând să-i recite unei femei ca Leny, 
sub clar de lună, versuri din poetul său preferat, Alfred de 
Musset. 

O altă versiune situează momentul unei prime întâlniri dintre 
Elena Lupescu şi Carol în aceeaşi perioadă, la cazinoul din 


Sinaia. Parul ei de culoarea aramei, ochii verzi-albastri, care 
devin violet dupa cum cade lumina, pielea alba ca laptele si 
mersul studiat, unduios, nu trec nicăieri neobservate. In plus, e 
o femeie veselă şi o foarte bună jucătoare de cărţi. 

La Sinaia se deschisese încă de la începutul secolului XX o 
sală de proiecţii cinematografice. Se mai spune şi că principele 
moştenitor ar fi făcut cunoştinţă cu Elena Lupescu cu prilejul 
difuzării filmului Wibe/ungii, organizată de un fotograf, Tudor 
Posmantir, angajat la una dintre organizaţiile de tineret 
înfiinţate de Carol. S-a presupus şi că Posmantir ar fi fost unul 
dintre amantii Elenei Lupescu si ar fi invitat-o la un spectacol de 
dansuri populare la care se afla în sală însuşi principele 
moştenitor. Ea s-ar fi aşezat pe un loc de unde să-l poată vedea 
din fata. Simtindu-i privirea atintita asupra lui, Carol, timid, ar fi 
fost stânjenit, dar, cu o altă ocazie, în împrejurări similare, ar fi 
reţinut acea privire adâncă si insistentă.!? In sfârşit, cea mai 
picantă dintre versiuni povesteşte că mijlocitorul primei lor 
întâlniri ar fi fost un ofiţer de marină, prieten cu Carol, care, prin 
natura carierei şi gradul lui militar, frecventa aceleaşi cercuri 
ofiteresti ale vremii: comandorul Eugen Tăutu. 


12 Alice-Leone Moats, Lupescu: The Story of a Royal Love 
Affair, Henry Holt and Company, New York, 1955. 


Un lup de mare derbedeu... 

Un capitan de nava olandez se jura ca va da ocol Capului 
Bunei Sperante, chiar daca va trebui sa-si dedice toata viata 
acestui vis. El e însă ,,legat” de diavol să navigheze la nesfârşit. 
La fiecare şapte ani, are voie să debarce în câte un port ca să o 
caute pe acea femeie a cărei dragoste adevărată să-l dezlege 
de blestem. O găseşte până la urmă, ea se jertfeşte din 
dragoste pentru el şi, izbăvit de blestem, sufletul îi zboară, i se 
ridică la cer îmbrăţişându-l pe al ei. 

Povestea e inspirata dintr-un roman satiric al lui Heinrich 
Heine si a dat titlul unei opere a lui Richard Wagner bine- 
cunoscută în toată Europa încă din secolul al XIX-lea. Tema e 
reluată de lon Minulescu într-o poezie intitulată la fel, Olandezul 
Zburător, dedicată unui cunoscut şi pitoresc personaj al vremii: 
comandorului Eugen Tăutu. 


În portul alb, în care-am ancorat, 
Nici un pilot nu ştie cine sunt, 
Nici câte vieţi întregi am navigat 
Neincetat, 

Scuipat de ploi 

Si palmuit de vant... 

Dar cine-anume sunt cu-adevarat 
Nu stiu nici eu... 

Nu stiu decat ca sunt un matelot, 
Si-atata tot... 

Si-acelasi matelot voi fi mereu!... 
Sunt matelotul blestemat - 

Un lup-de-mare derbedeu, 

Betiv, 

Suspect 

Si mincinos, 

Cu capul gol, 

Cu trupul dezmembrat 

Si sufletul intors pe dos - 

Un matelot ursit, cand m-am nascut, 
Sa n-am in viata mea - drept scut - 
Decat un fals permis de drum, 

Cu care ratacesc si-acum 

Pe toate mările de pe pamant!... 


Şi-aşa cum sunt - 

Nu sunt decât un „Uite-l... nu e!” 
Sunt spectrul omului bătut în cuie... 
Sunt musafirul nepoftit, 

Ce-abia sosit, 

Pornesc din nou 

Cu-aceeaşi veche faimă de erou, 
Lăsând în fiecare port 

Câte un mort 

Şi-acelaşi veşnic cobitor ecou... 
Sunt spaima celor care nu ma vor 
Şi cel mai bun tovaras de drum al morţilor... 
Sunt Olandezul zburător!... 


Elena şi soţul ei, căpitanul Tâmpeanu, îl cunoscuseră pe 
comandorul Eugen Tăutu cu prilejul unei scurte croaziere 
orientale pe mare făcute după încheierea războiului. Tăutu era 
comandantul vasului şi, remarcând o femeie frumoasă la bordul 
navei, o invitase pe Elena Lupescu împreună cu soţul ei să ia 
masa cu el pe tot parcursul călătoriei. În scurt timp, privind-o cu 
ochi de lup de mare bronzat de soarele Mediteranei, o aşeza 
totdeauna în dreapta lui, îi cerea sfatul în legătură cu meniul, şi 
seara, cum vremea era îngăduitoare şi marea lină, o invita la 
dans pe puntea vaporului. Tăutu înfiora sufletul femeilor cu 
barbatia, curajul, statura înaltă, cu uniforma lui impecabilă de 
comandant de marină şi, mai cu seamă, cu experienţa lui de 
viaţă şi cu fantastice povestiri marinăreşti culese din porturile 
lumii. 

Tenacitatea cazonă cu care se pricepea să-şi urmărească 
„prada” îl va face să păstreze legătura cu tânăra soţie a lui 
Tâmpeanu şi după încheierea călătoriei pe mare. Elena Lupescu 
e deja fermecată de amestecul de forţă şi căldură care emană 
din acest bărbat încercat, apropiat de vârsta lui Tâmpeanu, aşa 
cum vrăjită fusese cândva regina Maria de căpitanul de marină 
Maurice Bourke, eroul şi idolul copilăriei ei: „oacheş, cu ochi 
albaştri, vesel, hazliu, nostim. „pârlit de soare”, „cu minte largă, 
cu suflet cald...”13 Oricum, soţul Elenei Lupescu face naveta la 
Râmnicu Sărat, unde se află unitatea de artilerie pe care o 


13 Maria, Regina României, Povestea vieții mele, vol. |, RAO, 
Bucureşti, 2013, p. 134. 


conduce, si casatoria lor a devenit mult prea searbada pentru 
setea ei de viata. 

Elena Lupescu şi Tăutu încep să se întâlnească în secret în 
casa lui din Bucureşti. De fiecare dată, el se preface că are 
apucături de sălbatic şi, de cum intră ea pe uşă, o rostogoleşte 
îmbrăcată pe un pat de 2/2 metri, cerându-i voie, în glumă, s-o 
siluiască... E un preludiu distractiv înainte să se dezlantuie o 
pasiune erotică pe care ea nu o cunoscuse niciodată alături de 
căpitanul Tâmpeanu. Ca să nu plece cu hainele şifonate, îşi 
aduce la comandor o pijama de schimb. 

Se prea poate ca experienţa trăită cu Tăutu să o fi dezinhibat 
cu totul pe tânăra Leny, de vreme ce acceptă să-i pozeze 
fotografului Tudor Posmantir pentru reclame de lenjerie intimă 
niciodată publicate. Putinii ochi care au văzut fotografiile ar fi 
remarcat o particularitate anatomică a trupului ei: piciorul drept 
şi coapsa dreaptă erau vag disproportionate fata de piciorul 
stâng şi coapsa stângă, ceea ce i-ar fi amintit oricărui 
cunoscător de artă de statuia antică intitulată Venus Capitolina 
sau Pudica expusă la Muzeul Capitoliului din Roma. Se pare că, 
mult mai târziu, Elena Lupescu ar fi răscumpărat fotografiile la 
un preţ exorbitant. 

Comandorul Tăutu e un personaj cunoscut în cercurile înaltei 
societăţi a vremii, iar despre seratele organizate de el se 
vorbeşte ca despre festinuri de mare rafinament. La masă se 
servesc caviar proaspăt, ruladă de gâscă şi limbă de vită 
afumată, ciuperci fripte, cu ulei de măsline şi brânză, foietaje 
fine, borş acrit cu lămâie, ficat cu garnitură de orez, fileu de 
sturion la grătar, însoţite de ţuică şi vinuri de cea mai bună 
calitate. La desert, printre altele, cunoscătorii se delectează 
gustând dintr-o specialitate de brânză făcută în Bucovina, care 
se numeşte fragă şi e considerată mai onctuoasă şi mai aromată 
decât frantuzeasca brie.1 

Uneori, printre invitaţi se află şi principele Carol, despre care 
apropiații ştiu că nu mai e primit în alcovul soţiei sale de o buna 
bucată de vreme. „Intimile principesei Elena lăsau sa se 
înţeleagă că motivul principal al fobiei acesteia pentru regalul ei 
soţ era brutalitatea cu care o supunea, zi şi noapte, în pat sau la 
repezeală, pe un colţ de canapea, îndatoririlor ei conjugale”, 
avea să scrie unul dintre politicienii mari bârfitori ai vremii, 


14 Ibid. George de Berea, op. cit. 


Constantin Argetoianu.15 Între multele versiuni despre prima 
întâlnire a lui Carol cu Elena Lupescu se numără şi una, destul 
de plauzibilă, care îl are în centru pe comandorul Tăutu. Cei doi 
s-ar fi cunoscut la o recepţie oferită de comandor la care o 
invitase, la insistenţele ei, şi pe Elena Lupescu. Până atunci, 
Tăutu ar fi păstrat-o doar pentru el, departe de ochii 
cunoscutilor. În seara aceea ar fi avut loc o scenă de gelozie 
interpretată ulterior când ca un avertisment adresat lui Carol, 
când ca o dovadă de depravare a Elenei Lupescu. Spre finalul 
receptiei, vrăjit de prospetimea ei şi de conversaţia cu multe 
înţelesuri pe care o avuseseră la masă, Carol se oferă să o 
conducă acasă, sub privirile comandorului nelinistit de 
neprevăzută pe care i-o face principele moştenitor, chiar dacă, 
între ei, ca între militari, chiar el i-o recomandase pe tânăra 
femeie. În timp ce Elena Lupescu se îndreaptă spre vestibul să- 
şi ia mantoul, Tăutu i-ar fi strigat în urmă, cu aerul că face un 
banc bun: „Să nu-ți uiţi pijamaua! E în şifonier, sus, în dreapta”. 
Apoi şi-ar fi cerut scuze deopotrivă lui Carol şi femeii pe care o 
pierde pentru totdeauna, dar nu înainte de a-l preveni pe 
principe că este o femeie periculoasă. Comandorul ştia ce 
spune: cu mângâierile ei, îl făcuse pe el, un Casanova al 
porturilor lumii, chiar să se îndrăgostească. Ulterior, când va 
constata că şi lui Carol i se întâmplă la fel şi când lucrurile vor 
lua o întorsătură cu totul neaşteptată, comandorul Tăutu, 
îndemnat, probabil, şi de familia regală, va încerca să o 
convingă pe Elena Lupescu să renunţe la principele moştenitor. 
Peste ani, într-o scrisoare nedatată către fostul său prieten’®, 
Carol dă de înţeles că Tăutu îl încurajase să-i facă curte Elenei 
Lupescu, pentru ca, mai târziu, să încerce în repetate rânduri şi 
chiar pe la spatele lui să-i despartă: „... am avut prilejul să 
citesc scrisoarea care ai trimes-o Elenutei. Pot să zic că pe deo 
parte m-a mirat şi pe de alta nu. M-a mirat căci ştiu, din cele ce 
mi-ai spus, că erai un prieten al ei şi, dacă n-ai memoria prea 
scurtă, trebuie să-ţi aduci aminte că într-o seară, când mi-ai pus 
la dispoziţie casa, m-ai felicitat că am putut găsi o femeie de 
soiul ei şi mi-ai spus că voi putea conta pe dragostea ei. Că nu 
m-a mirat, este întrevederea care am avut-o la mine după 


15 Memorii: Pentru cei de mâine. Amintiri din vremea celor de 
ieri, vol. VII, Editura Machiavelli, București, 1996, pp. 234-235. 
16 ANIC, Casa Regală, Fond Carol Il, dosar V/733. 


Constanta si in care te-ai contrazis continuu. N-am raspuns 
atuncea căci eram convins că n-ai făcut-o din proprie iniţiativă şi 
este de altfel singura scuză pe care o ai şi este singura, dacă 
poate fi una, şi la scrisoare. Ştiam că marinarii erau crescuţi într- 
un spirit de cinste şi de adevăr, mă miră din partea unui ofiţer al 
marinei că poate afirma fapte asupra cărora nu este convins şi 
pentru care n-are probe, poate cel mult aparente şi acelea 
destul de şubrede...” Elena Lupescu îi răspunde şi ea lui Tăutu, 
aducându-i aminte de rolul lui în relaţia ei cu Carol şi de sfaturile 
puţin onorabile pe care i le dăduse. „Din fericire nu te-am 
ascultat, ar fi fost prea odios. Voiai să fiu instrumentul tău şi nu 
ţi-a reuşit, te-ai convins că iubirea mea pentru el este sinceră şi, 
fiindcă m-ai iubit, te razbuni.” 

Toate versiunile despre prima întâlnire a Elenei Lupescu cu 
principele moştenitor Carol sunt, de fapt, piese ale aceluiaşi 
mozaic amestecat de întâmplări reale, amintiri ale unor martori 
oculari şi povestioare cu un sâmbure de adevăr presărate de-a 
lungul a doi ani, între 1923 şi 1925. Prima noapte de dragoste 
petrecută cu Carol în casa lui Tăutu a fost însă „ca un ciclon”, îşi 
va aminti Elena Lupescu. „Ştiam că din acea clipă nu va mai 
exista un alt bărbat în viata mea.”?” Vor adopta drept dată a 
începutului iubirii lor ziua de 14 februarie 1925, ziua occidentală 
a îndrăgostiţilor, o tradiţie cu care Curtea Regală e familiarizată 
graţie originii britanice şi germane a suveranilor, iar Elena 
Lupescu graţie mamei şi rudelor ei austriece. 


17 Elena Lupescu, „M-au denumit jidoavca cu părul roşu”: 
Memorii, Editura Teşu, Bucureşti, 2013, p. 8. 


Principele mostenitor 

Nascut la Sinaia in 1893, principele mostenitor Carol fusese, 
din primii ani de viata, supus modelului de educaţie prusacă al 
lui Carol |, care avea rostul să-l pregătească încă de mic pentru 
ziua urcării pe tron. Părinţii lui, Maria şi Ferdinand, s-au 
conformat, la randu-le, ordinelor si prescripţiilor regelui. 
Împotrivirile tinerei mame, care abia împlinise 18 ani, faţă de 
una sau alta dintre guvernantele alese de rege nu au avut 
ascultare. Nici ea nu era încă pregătită să facă faţă cerinţelor de 
austeritate şi disciplină ale regelui şi nici unei ţări despre care 
nu ştia mai nimic sau unui soţ care se dovedise nepriceput şi 
brutal în noaptea nunţii. În copilărie, socotit un bun al monarhiei 
şi al naţiunii, Carol îşi vedea rar mama, periodic însărcinată cu 
următorul copil şi evadând la reşedinţa familiei ei din Germania, 
ca să mai scape de viaţa anostă şi de bârfele de la Curtea 
Regală a României. 

La 12 ani, apare în viaţa lui Carol un preceptor elveţian care 
va avea asupra lui o influenţă covârşitoare. Mare admirator al 
Elveţiei, cea mai avansată ţară a epocii, regele Carol | aprobase 
imediat ideea secretarului său elveţian, Louis Basset, de a 
angaja un profesor din Elveţia care să se ocupe de creşterea şi 
dezvoltarea intelectuală şi spirituală a moştenitorului. A fost ales 
pentru această misiune un om cu studii aprofundate de teologie, 
socotit a fi de o strictă moralitate, bun cunoscător al ideilor 
politice ale vremii, iubitor al naturii, pasionat de botanică şi de 
filatelie, impecabil vorbitor de limbă franceză. Numele lui e 
Arnold Moehrlen, are ca la 30 de ani şi aerul tipic al unui 
profesor particular: maruntel, cu mustață, ochi căprui, frunte 
înaltă. Curând, Carol şi Modehrlen vor deveni prieteni 
nedespartiti. Explorează împreună străzile, grădinile, parcurile şi 
mahalalele capitalei, merg în excursii în Europa, Egipt şi pe 
coasta Africii de Nord, se scaldă împreună vara în iazul de la 
Ciurel şi se dau cu săniuţa iarna la Sinaia. Secretarul Casei 
Regale, Eugeniu Buhman, îşi va aminti că, la insistenţele lui 
Moehrlen, principele a vizitat „toate fabricile şi instalaţiile 
industriale, mai cu seamă acelea din Capitală, şi pe urmă şi 
acelea din ţară, [...] mai ales când era vorba de a vizita fabricele 
de bomboane şi de şocolată sau de țigarete, specialităţi foarte 
apreciate de Moehrlen. Tot el a descoperit cofetaria lonescu din 
Sfântul Gheorghe, devenită în urmă furnizoarea cea mai 


obişnuită a Principelui”18. Treptat însă, principesa Maria simte că 
ataşamentul lui Carol faţă de preceptorul lui (pe care în 
însemnările ei îl numeşte Z.) îi îndepărtează fiul de familie şi, 
chiar daca Moehrlen, la prima vedere, părea „smerit şi destul de 
neprimejdios, era supus unor accese de melancolie şi de 
mizantropie care, foarte des la masa noastră, înăbuşeau în chip 
nesuferit veselia tuturor. Incetul cu încetul, băgarăm de seamă 
că depărta inima lui Carol de a noastră. Carol voia să fie numai 
cu preceptorul lui şi nu mai lua parte nici la glumele, nici la 
veselia noastră. [...] Ghiceam că îi umplea mintea cu îndoieli 
tulburătoare, mai ales în privinţa menirii lui de prinţ şi de 
oştean, şi că de asemenea îi zdruncina ideile asupra religiei; 
într-un cuvânt, înrâurirea lui Z. asupra copilului nostru nu era 
nici sănătoasă, nici multumitoare”. Elvetianul nu era numai „un 
nevropat”, cum îl descrie Maria, dar „pe lângă toate avea şi idei 
socialiste înaintate”.!” Într-o scrisoare mult mai târzie către 
vărul ei, George V al Marii Britanii, încercând să-şi explice unele 
decizii neaşteptate ale fiului ei, Maria le pune pe seama înrâuririi 
nefaste a profesorului elveţian, care „îi inocula sistematic 
convingerea că era o ruşine să fii prinţ şi că vremea regilor avea 
să apună foarte curând”20. Previziunile lui M6ehrlen se vor 
împlini totuşi, în bună măsură, odată cu prăbuşirea imperiilor 
după Primul Război Mondial. 

Când îi scrie însă scrisori de dragoste elevului său şi 
mărturiseşte că se simte tulburat văzându-l îngenuncheat la 
rugăciune, familia regală înţelege că Möehrlen e homosexual şi 
că trebuie neapărat să-l despartă de principele moştenitor. El e 
cu atât mai periculos cu cât îl cunoaşte pe Carol în toate 
detaliile sale sufleteşti şi trupeşti mai bine decât oricine 
altcineva. Cu siguranţă ştie că principele e deopotrivă mânaru şi 
ruşinat de dimensiunile prodigioase ale organului său sexual. 
Cui altcuiva i-ar fi putut împărtăşi un adolescent toate neliniştile 
legate de transformările prin care trece corpul lui dacă nu 


18 Eugeniu Arthur Buhman, Patru decenii în serviciul Casei 
Regale a României: Memorii, 1898-1940, Sigma, Bucureşti, 
2006, p. 77. 

19 Maria, Regina României, Povestea vieții mele, vol. Il, RAO, 
București, 2013, pp. 341-342. 

20 Apud Paul D. Quinlan, Regele playboy. Carol al Il-lea al 
României, trad. Mona Antohi, Humanitas, Bucuresti, 2008, p. 33. 


singurului prieten în care avea încredere? Profesorul va fi 
concediat şi nu-l va mai revedea niciodată pe Carol. 

Există unele indicii că Modehrlen ar fi încercat totuşi sa 
păstreze legătura cu el prin corespondenţă. Pe o ilustrată 
nesemnată trimisă de la St. Moritz, cu discreţia impusă de 
îndepărtarea sa, fostul preceptor îi scrie elevului său că va 
păstra „în taina tăcerii” toate mărturisirile pe care Carol, cu 
deplină încredere, i le incredintase. Apoi continuă: „Despărţire! 
Acest cuvânt mi se pare ca un clopot funebru şi am atâta viaţă 
în mine încât nu pot să-l cred. Ne iubim prea mult ca să ne 
îndepărtăm în acest fel: în rest, ne vom iubi totdeauna, ştiţi 
bine, şi ştiu şi eu, în viaţa aceasta şi în cealaltă. Aici a fost timp 
frumos şi am străbătut valea şi munţii ca să-mi alung amarul”??. 
Comunicarea lor se va fi oprit după câteva scrisori. 
Corespondenta le era supravegheată. Peste ani, cea care tine 
legătura cu Moehrlen e Maria, devenită regină a României. Ea îi 
dă veşti fiului ei despre fostul lui profesor, care trăieşte în 
mizerie, „răvăşit de cainta şi torturat de o nevroză cumplită”, şi 
care abia îşi duce zilele din puţinii bani pe care ea i-i trimite din 
când în când. Îl iertase de mult. Într-o scrisoare, regina îl roagă 
pe Carol ca, în deplin anonimat, să-i trimită şi el de la Paris, 
unde se afla, diferite articole de îmbrăcăminte absolut 
necesare.22 

Despărțirea silită de profesorul şi camaradul căruia îi 
împărtăşea toate gândurile şi preocupările îl lasă pe Carol din 
nou singur. Regăseşte apoi ceva din idealul camaraderiei 
sportive şi bărbăteşti în cartea generalului britanic Robert 
Baden-Powell Scouting for Boys, un bestseller internaţional. La 
15 ani, principele moştenitor înfiinţează organizaţia de cercetaşi 
a României, care îi educă pe adolescenţi şi tineri în spiritul 
cavaleresc al loialității fata de rege si fata de Dumnezeu, îi 
învaţă să fie neinfricati, îi antrenează în tehnici de supravieţuire 
în mijlocul naturii, îi înarmează cu un cod moral întemeiat pe 
valorile creştine, pe loialitate, solidaritate, disciplină şi onoare. 
Cercetaşii se salută cu salutul legionarilor romani, iar Carol 
poartă titlul de Mare Comandant al Legiunii cercetaşilor din 
România. 

Mai târziu, prin Fundaţia Culturală Regală „Principele Carol”, 


21 Arhivele Nationale, fond Casa Regală, Carol Il, dosar V/665. 
22 Arhivele Nationale, fond Casa Regală, Carol Il, dosar V/417. 


creată în 1921, Carol sprijină deschiderea de şcoli, cămine 
culturale şi „case de citire”, adică biblioteci, la sate cu scopul 
alfabetizării, educării şi ridicării stării morale a ţărănimii. Incepe 
să fie preocupat de dezvoltarea şi modernizarea armatei şi de 
alcătuirea unei flote aviatice. Din copilărie fusese „iubitor de 
militărie”. Adorat de ofiţeri, „primea în dar un număr nesfârşit 
de mici uniforme din partea regimentelor. Când le îmbrăca 
umbla falnic de colo-colo, comandând oşti imaginare şi imitând 
nemaipomenit de bine glasurile celor ce comandau. [...] Avea 
într-însul un tainic imbold de a domina, de a subjuga şi de a 
impune restricţii”, va scrie regina Maria.22 Ea însăşi avea 
imboldul tainic de a domina prin energia şi forţa ei de 
convingere, de a subjuga prin frumuseţea personalităţii ei, de a 
impune restricţii prin autoritatea experienţei căpătate în timpul 
războiului. 

La 30 de ani, când o întâlneşte pe Elena Lupescu, Carol a 
trecut deja prin câteva relaţii sentimentale, ca majoritatea 
bărbaţilor de vârsta lui. Urmând o regulă de familie care cerea 
ca la 16 ani bărbaţii să fie iniţiaţi erotic, Carol | ceruse medicului 
Carol Davila să recomande o prostituată verificată medical 
pentru principele moştenitor. Mai târziu, politicianul neostenit în 
bârfe de alcov, Constantin Argetoianu, va scrie că femeia cu 
greu făcuse faţă calibrului sexual al lui Carol. Pentru un viitor 
rege, putea fi, la o adică, o insusire flatanta, în deplin acord cu 
recuzita puterii. Totuşi, ca şi mama lui, regina Maria, Carol e un 
romantic întârziat şi, încă din adolescenţă, un cititor pătimaş de 
literatură şi istorie, de cărţi de ştiinţă şi filozofie politică, lecturi 
spre care îl îndreptase fostul său preceptor elveţian. De o 
inteligenţă sclipitoare si de o sensibilitate uneori maladivă, il 
interesează tot, vrea să ştie tot şi are un mod de a gândi care li 
se pare unora de-a dreptul revoluţionar. Când se îndrăgosteşte 
de o femeie, îi scrie epistole înflăcărate în franceză, presărate cu 
fraze englezeşti şi cuvinte de alint româneşti, se dă de ceasul 
morţii aşteptând un răspuns, visează nopţi la rând o atingere de 
mână furată pe ascuns, trăieşte muzica, arta, culorile aproape 
dureros, frumuseţea îi da vertijuri, îşi plimbă iubita prin poezia 
romanticilor şi îi face cele mai pasionale promisiuni de eternă 
fidelitate, fuge cu ea în lume, într-o nestinsă dorinţă de a fi la 


23 Maria, Regina României, Povestea vieții mele, vol. II, RAO, 

înălţimea strălucitoare a mamei lui si de a umple un gol 
sufletesc care pare fără leac. 

Până să se însoare cu principesa Elena, toate celelalte iubiri 
din viaţa lui îi fuseseră, mai devreme sau mai târziu, interzise 
din raţiuni de stat: încălcau una dintre regulile Casei Regale, 
care prevedea că principele moştenitor are obligaţia să se 
căsătorească cu o prinţesă străină. Se presupunea că astfel se 
menţine puritatea sângelui aristocratic, se evită luptele pentru 
putere în sânul familiei regale şi traficul de influenţă între familii 
pământene, care ar fi condus ţara după propriile interese. Ella 
Filitti, prima dragoste de la 20 de ani, fusese exilată la Paris. De 
Zizi Lambrino, cu care fugise şi se căsătorise în taină la sfârşitul 
războiului, fusese despărţit prin anularea căsătoriei. Dragostea 
pătimaşă pentru actriţa Mirella Marcovici, fiica unui medic evreu 
din Bucureşti, din care vine pe lume un copil, nu i-a fost, nici ea, 
îngăduită şi nu a avut nici o şansă să devină legitimă. La fiecare 
nouă despărțire silită, Carol retraieste disperarea şi 
dezorientarea pe care le simtise la plecarea vinovată a lui 
Moehrlen si se revarsă în scrisori de dragoste deznadajduite, pe 
care, descriindu-şi chinurile, îi face vădită plăcere să le scrie. 

Din perioada petrecută la şcoala de ofiţeri de la Potsdam, 
unde sunt instruiți într-ale milităriei toţi Hohenzollernii, Carol 
rămăsese în suflet cu modelul unei femei materne, optimiste şi 
de o sclipitoare inteligenţă, pe care pare s-o caute apoi în toate 
iubirile sale. O chema Elena Perticari şi era prietena reginei 
Maria şi soţia generalului Perticari. Soții Perticari fuseseră 
desemnaţi să-l însoţească la Potsdam. Despre ea, regina scrie 
că era „o femeie de o frumuseţe neobişnuită, înaltă, cu părul 
roşu, cu ochii mari larg deschişi sub nişte sprâncene arcuite în 
chip minunat. Era mult mai tânără decât soţul ei, care se 
căsătorise din dragoste şi era foarte mândru de ea, însă Elena 
era dintre acelea care dau totdeauna mai mult decât primesc. 
Pătimaşă în tot ce făcea [...], avea o fire cu multe laturi, era 
veselă, foarte citită şi cât se poate de patriotă”2%. Pare un 
portret în care Elena Lupescu s-ar regăsi mai degrabă decât 
oricare altă femeie din viaţa lui Carol. Căsătoria lui cu principesa 
Elena a Greciei şi a Danemarcei satisface pe deplin familia 
regală şi îi aprinde la început pasiunea şi imaginaţia. Dar, cum 
aceasta e departe de a fi o iubire aleasă de el, nu-i stârneşte 

destul interes. O revolta impotriva ipocriziei familiale mocneste 
în acest adolescent precoce, încurajată şi de ataşamentul 
aproape obsesiv al soţiei lui pentru familia ei grecească. Un 
diplomat al vremii vede bine că „această căsătorie era datorată 
mai mult unor considerente dinastice decât unei dragoste 
adevărate, că ea fusese urmarea, cel mult, a unei trecătoare 
atracţii fizice, nu încape îndoială. De asemenea, este cert că 
exista o prăpastie între temperamentul focos şi brutal al lui 
Carol, pe de o parte, şi natura simtitoare şi rafinată a 
încântătoarei sale soţii, între educaţia neglijată şi lipsa de 
scrupule morale ale principelui moştenitor şi ţinuta demnă de 
grande dame a domnitei din Elada”35. 

În februarie 1925, când Carol şi Elena Lupescu serbează 
pentru prima oară ziua îndrăgostiţilor ca pe ziua intemeietoare a 
dragostei lor, el are 31 de ani, iar ea, 25. S-ar părea ca ea era 
deja divorțată de căpitanul Tampeanu. Oricum, în România 
recunoscută de vizitatorii străini ca una dintre cele mai 
permisive ţări ale Europei în materie de morală şi moravuri, 
nimeni n-ar fi luat în seamă o aventură în plus între o soţie de 
ofiţer şi un ofiţer de rang superior. Cel mult, lumea saloanelor 
mondene ar fi găsit noi prilejuri de însăilat povestioare 
deocheate. Dar membrii familiei regale, cu originea lor 
germano-britanică, aflaţi la conducerea ţării de numai una-două 
generaţii, sunt încă priviţi cu un amestec de admiraţie, 
severitate şi suspiciune. Lor nu le este permis ceea ce pare 
permis tuturor. Ori se comportă exemplar, cum se spunea că ar 
fi făcut primul rege, Carol |, ori politicienii, presa şi publicul sunt 
gata să le aducă aminte că, în fond, nu sunt decât nişte venetici 
cu mofturi şi că, după Primul Război Mondial, ţări vecine 
preferaseră republica monarhiei. In realitate, Carol se putea 
socoti, şi chiar era, primul şi cel mai român membru al dinastiei: 
se născuse în România, vorbea perfect româneşte, fusese 
botezat în Biserica Ortodoxă, se simţea în largul lui deopotrivă 
printre militari şi printre ţărani, savura înjurăturile neaoşe şi se 
desfăta mâncând mămăliga, ciorbele şi brânzeturile româneşti. 
În schimb, soţia lui, Sitta, nu vorbea româneşte, se adapta greu 
la noua ei viaţă şi la o ţară înapoiată, pe care n-o înţelegea, nu 
aprecia prea tare purtările din topor, petrecea luni de zile în 

strainatate si i-ar fi fost greu sa impartaseasca entuziasmul lui 
Carol pentru literatura lui I.L. Caragiale. 


Prefer sa abandonez totul 

În primăvara anului 1924, regele Ferdinand şi regina Maria 
pleacă într-un turneu în câteva tari occidentale. In absenţa lor e 
de aşteptat ca moştenitorul tronului să-şi asume conducerea, 
deciziile şi responsabilitatile unui consiliu de regență. Cu bine- 
cunoscuta lui abilitate politică, prim-ministrul liberal lon I.C. 
Brătianu face însă în aşa fel încât Carol să nu participe la 
conducerea ţării în perioada vizitei în străinătate a suveranilor. 
Indignarea principelui moştenitor e fără margini. Se consideră 
umilit şi înşelat de propriii părinţi, iar pe Brătianu îl socoteşte un 
dictator cu tendinţe republicane. Cu puţin timp în urmă, Carol 
fusese bănuit că, în calitate de inspector general al armatei 
aerului, ar fi înlesnit cumpărarea unui tip nou de avion fabricat 
de o firmă britanică, în loc să aprobe achiziţionarea, la un preţ 
avantajos, de avioane încercate deja de alte state şi considerate 
sigure. În culise, furnizorii francezi privilegiați până atunci erau 
nemulţumiţi de preferinţele britanice ale principelui moştenitor. 
Brătianu e atât de încrâncenat împotriva lui Carol, încât va 
unelti apoi ca să planeze asupra lui bănuiala că ar fi luat mită de 
la o firmă olandeză de avioane, Fokker, ca să favorizeze 
semnarea unui contract cu statul. O anchetă oficială desfăşurată 
ulterior avea să demonstreze că acuzaţiile erau nefondate. 

Sub zodia unei democraţii începătoare, în România condusă 
de liberali se spune, într-adevăr, despre Brătianu că are 
instincte dictatoriale, că administrează ţara cu mână de fier, ca 
pe o afacere familială, şi că îl manevrează pe regele Ferdinand 
potrivit intereselor partidului. Liberalii duc o politica 
protectionista care sufocă mica burghezie în curs de afirmare, 
folosindu-se, adesea, de argumente naţionaliste menite să 
închege noul stat proaspăt unificat. Carol declară, în schimb, că 
sprijină colaborarea cu capitalul străin şi cu partidele de 
opoziţie. Deşi într-o monarhie constituţională, oricât de tânără 
ar fi fost ea, e de neconceput ca moştenitorul tronului să se 
implice activ în politică, el insistă în mai multe rânduri că-l va 
îndepărta de la putere pe Brătianu de îndată ce se va ivi ocazia. 
Are de gând să schimbe şi Constituţia din 1923, care limita 
prerogativele regelui. „Dinastia” Brătienilor conducea de decenii 
România. Or Carol socoteşte că o familie boierească nu putea să 
aibă mai mare legitimitate decât dinastia de Hohenzollern. Il 
includea în casta marilor mosieri liberali si pe Barbu Ştirbei, 


cumnatul lui Bratianu si sfetnic apropiat al reginei Maria. 
Principele mostenitor se jurase la un moment dat ca prima lui 
decizie ca rege va fi să-i exileze pe Brătianu si pe Ştirbei. 
Tensiunile dintre el si liberali nu mai erau un secret pentru 
nimeni, încât servitorii de la Curte ajunseseră să-şi închipuie 
conflictul în scene de vodevil: se zvonea că o ceartă s-ar fi 
încheiat cu principele Carol pălmuindu-l pe Ştirbei pe culoarele 
palatului regal. 

In primele luni ale anului următor, 1925, mocnit, mentinandu- 
se cu greu în limite diplomatice, neintelegerea dintre Carol şi 
Brătianu se adânceşte. În Europa au loc evenimente care îi pun 
pe amândoi pe gânduri. După un discurs fulminant ţinut în 
parlament la începutul anului, prim-ministrul Italiei, Benito 
Mussolini, conducătorul Partidului Naţional Fascist, se declară 
dictator, // Duce del Fascismo e Fondatore dell’ Impero, şi 
suspendă drepturile democratice ale celorlalte partide politice şi 
presa antifascistă. Liderii opoziţiei politice sunt arestaţi. În 
Germania, un pictor amator, Adolf Hitler, se afirmă în politică şi 
publică primul volum al autobiografiei sale, Mein Kampf, 
manifestul unei noi orânduiri. Regele Gheorghe (George) al 
Greciei, fratele principesei Elena, căsătorit cu sora lui Carol, 
Elisabeta, e alungat de pe tron, iar Grecia devine republică. 
Familia se refugiază în România, unde Carol este deja exasperat 
de rudele soţiei sale, care fac vizite interminabile la Bucureşti şi 
la Sinaia, finanţate de statul român. 

Treptat, în jurul principesei Elena începe să se şuşotească 
despre relaţiile soţului ei cu soţia ofițerului Tâmpeanu. „Eu îmi 
vedeam de obligaţiile mele cu un aer imperturbabil, încercând 
astfel să dau impresia de normalitate într-o situaţie cât se poate 
de apăsătoare”, îi va povesti principesa biografului ei Arthur 
Gould Lee.?® Răzvrătit împotriva restricţiilor de viata sexuală la 
care-l supune soţia lui şi a nelipsitelor rubedenii greceşti, Carol 
nu are de gând să-şi ascundă dragostea pentru Elena Lupescu. 
Cumpără la Bucureşti o vilă pe numele fratelui ei, ca să aibă un 
loc al lor de întâlnire. Adesea, rămâne cu ea de seara până în 
zori, urmărit de oamenii lui Brătianu. Uneori, se văd, poate, şi în 
casa etnologului, antropologului şi profesorului de sociologie 
Dimitrie Guşti, cu care Carol discută proiecte de dezvoltare a 

satelor şi organizarea de „cohorte”, „legiuni” şi tabere de 
cercetaşi, în cadrul Fundaţiei Culturale Regale Principele Carol. 
Guşti se va căsători ulterior cu Elena Miletineanu, verişoară 
primară a Elenei Lupescu. 

Pe timp de vară, când cuplul princiar se află la Sinaia, Carol şi 
Elena Lupescu se întâlnesc la vila Gianni. E un nou prilej pentru 
Brătianu să le urmărească mişcările mai atent. Serviciile secrete 
adună informaţii despre femeia care se bucură de atenţia 
principelui moştenitor. Elena Lupescu înţelege repede nevoia 
adâncă a lui Carol de confirmare şi dorinţa lui de a fi luat în 
serios după ani la rând în care se simtise marginalizat şi tratat 
ca un puşti zănatic, desi era mai inteligent, mai cultivat şi mai 
preocupat de modernizarea României decât mulţi politicieni ai 
vremii. lar el o iubeşte pe această femeie care îi dă încredere 
jucând cartea vulnerabilitatii, a fragilitatii şi a dependenţei 
feminine şi care îl admiră. Ea îi scrie că are nevoie de el, că fără 
el viaţa e amară, că zace de dorul lui, că i se întâmplă lucruri 
grave, pe care numai el le poate alina. „iţi scriu din pat”, îi 
spune într-o scrisoare din 16 septembrie 1925, scrisă într-o 
franceză de pension, „pentru că sunt în suferinţă de trei zile, 
absenţa ta îmi pare nesfârşită, număr zilele şi nu am nici o veste 
de la tine, în afară de ce scriu ziarele...”. Când nu sunt 
împreună, „zilele trec greu, pline de suferinţă, neplăceri şi 
altceva nimic. [...] Doar micul meu gramofon îmi ţine de urât”. 
La finalul biletelor de dragoste, îi scrie ca îl imbratiseaza 
„nebuneşte” şi semnează Folette.?”7 Carol e mişcat nu numai de 
imaginea de stăpân al vieţii pe care o are el în ochii ei, dar şi de 
stângăciile de exprimare care-i evocă şi mai intens amintirea 
întâlnirilor lor pătimaşe. Ea nu e tocmai o florăreasă ca Eliza 
Doolittle, iar el nu e chiar profesorul de fonetică Higgins din 
piesa lui Bernard Shaw Pygmalion, dar relaţia lor ar putea fi 
definita si ca un proiect erotic educativ. 

De acum, regele si regina sunt si ei la curent cu aventura 
fiului lor. La întoarcerea din străinătate, regina îl găseşte pe 
Carol „schimbat, un om bolnav, un om obsedat”28. Pe 20 
noiembrie, se iveşte un prilej care l-ar putea îndepărta pe fiul ei 

de aceasta femeie, care pe zi ce trece ia locul Sittei in viata lui. 
Vine vestea morţii reginei Alexandra a Marii Britanii. Alix, cum i 
se spune în familie, era mătuşa reginei Maria şi soţia regelui 
Eduard VII, întâiul născut al reginei Victoria, renumit pentru 
nestăvilitul lui zbucium sexual, care stăruia încă în amintirea 
familiei. 

Poreclit de nenumăratele sale amante, printre care se număra 
şi celebra Sarah Bernhardt, Dezmierdătorul, client periodic al 
bordelului de lux Le Chabanais de la Paris, Eduard VII dusese o 
scandaloasa viata erotică. Actrițe, prințese, prostituate, ariviste, 
militante socialiste bisexuale alcătuiau o curte aparte, a 
„doamnelor regelui”. Unele aveau chiar un loc special rezervat 
în Westminster Abbey la ceremoniile publice. Nimic n-ar fi putut 
să contrazică mai tare pudoarea şi sentimentalismul epocii 
victoriene decât viaţa sexuală a acestui rege, altminteri un bun 
monarh. Lăsase în urmă copii nelegitimi ştiuţi si nestiuti, 
însămânţându-şi amantele pe un scaun cu mânere arcuit în aşa 
fel încât femeia să stea într-o poziţie confortabilă, iar regele, 
supraponderal, să rămână în picioare ca să nu o strivească. Era 
numit „regele playboy”. O monarhie cu o tradiţie de 900 de ani 
ca cea britanică era obişnuită totuşi să separe viaţa erotică a 
unui rege ca Eduard VII, oricât de promiscuă, de treburile 
statului. Odată cu moartea soţiei lui, Alexandra, la zece ani după 
el, dispărea însă o întreagă epocă a gratiei regale, scrie regina 
Maria. „Ea a reprezentat regalitatea în forma cea mai frumoasă, 
mai atractivă şi mai uşoară. O bucurie pentru ochi şi 
extraordinar de iubită de publicul larg. Zâmbetul ei era un 
miracol, iar frumuseţea sa era una dintre mândriile Angliei.”2° 

Sfătuit de Brătianu, regele Ferdinand îi încredinţează lui Carol 
misiunea de a participa la funeraliile reginei Alexandra, cu 
permisiunea de a petrece vacanţa de Crăciun în Anglia, în ciuda 
împotrivirii Sittei, care, „bună cunoscătoare a temperamentului 
pasional al Prințului, precum şi a încăpăţânării sale atunci când 
găseşte împotrivire la ceea ce-i place să facă, a rugat pe 
Suverani să nu-l trimită pe Prinţul în Anglia, ştiind bine că, odată 
plecat, nu se mai reîntoarce de acolo în ţară, mai ales că 
doamna Lupescu se afla de câtva timp la Paris”, notează în 

jurnalul lui secretarul Casei Regale, Eugeniu Buhman.?° 

Carol pleacă de la Sinaia pe 23 noiembrie cu trenul Orient 
Express. La Londra, în ziua înmormântării, pe un viscol cumplit, 
principele moştenitor al României merge în urma regelui George 
V al Marii Britanii, a regilor Belgiei, Suediei şi Norvegiei şi a 
prinţului de Wales, viitorul Eduard VIII. Dar gândul îi e în alta 
parte. Cu misiunea îndeplinită, înainte de a părăsi Anglia, Carol 
transmite o telegramă secretă personalului său din România ca 
să i se trimită maşina la Paris, unde îl aşteaptă Elena Lupescu. 
Vor locui la Hotelul Chambord de pe Champs-Elysées. De la 
Paris, cu maşina, pleacă împreună la Milano şi se cazează în 
camere separate la Grand Hôtel de la Ville. Simt escortati de 
adjutantul lui Carol, colonelul Nicolae Condeescu. Apoi, petrec 
câteva zile la Veneţia, unde locuiesc la Palatul Danieli şi de unde 
Carol le trimite reginei Maria, principesei Elena şi regelui 
Ferdinand scrisori împreună cu demisia lui din armată şi o 
declaraţie datată 12 decembrie adresată tatălui său, prin care 
renunţă la drepturile dinastice: „Vă rog ca prin această 
declaraţie să primiţi că renunţ la toate drepturile mele de 
principe moştenitor al României. Conform statului familiei 
regale, rog pe Majestatea-Voastră de a-şi da înalta Sa aprobare 
acestei hotărâri irevocabile. Totodată, spre a nu produce vreun 
neajuns în viitor, să dati înaltul Majestăţii-Voastre ordin ca să fiu 
şters dintre membrii familiei domnitoare a României şi să mi se 
acorde numele sub care îmi voi putea alcătui o nouă stare civilă. 
Prin aceasta declar că nu voi avea nici o pretenţie asupra 
drepturilor mele, la care am renunţat de bunăvoie, şi că mă 
angajez, pentru liniştea tuturor, să nu mă mai întorc în ţară timp 
de zece ani fără a fi chemat de cei în drept şi fără autorizaţia 
suveranului. Prinţul moştenitor Carol”. Declaraţia e însoţită şi de 
o scrisoare către rege care conţine, enumerate pe patru pagini, 
motivele pentru care Carol se află în grevă faţă de guvernul 
Brătianu si care tin de nemulțumiri legate de piedicile pe care i 
le pusese guvernul în toate acţiunile lui de reformă şi 
modernizare privitoare la armată, aviaţie, marină şi în acţiunile 
culturale. Vestea renunţării la tron a principelui moştenitor cade 
ca un trăsnet în mijlocul sărbătorilor de sfârşit de an. 

În România e o vreme câinoasă, cu ninsoare abundentă şi ger 
năprasnic. Anul ce vine va fi an electoral, iar şefii partidelor 

politice se înfăţişează deja în audienţă la rege. „Vremurile sunt 
grele, ba chiar periculoase, căci bolşevicii încearcă cu disperare 
să distrugă ţările din jurul lor [...], regele este asaltat din toate 
părţile”, scrie regina.*1 Pe 12 decembrie, Maria avusese o 
discuţie cu Brătianu „despre situaţia politică şi despre problema 
mai tristă a lui Carol”32. E de presupus că Brătianu îi prezentase 
„dosarul” Elenei Lupescu, rezultat din rapoartele informatorilor 
puşi pe urmele ei. Regina se abtinuse încă să numească 
„problema” în jurnal, cu speranţa că nu va mai fi nevoie şi că 
lucrurile se vor aşeza pe făgaşul dorit. 

Curând, Maria primeşte scrisoarea lui Carol. După greşelile de 
sintaxă şi ortografie, pare scrisă într-o stare de profundă 
tulburare. Reprodusă cu corecturile de rigoare de nepotul lui, 
descendentul lui Zizi Lambrino, Paul al României, într-o biografie 
a lui Carol, scrisoarea o anunţă pe regină că fiul ei a luato 
hotărâre „fermă”, „din proprie voinţă şi cu mintea limpede”: 
„Trebuie să-ţi spun că de multe ori viaţa mi s-a părut greu de 
suportat. Deceptie nu e cuvântul potrivit pentru ceea ce-am 
simţit eu; şi totuşi mi-am pus toată energia în lucrurile pe care 
le-am făcut. Dar, chiar şi-n aviaţie, care-a fost marea mea 
pasiune, n-am cunoscut altceva decât deceptie dupa deceptie; 
Sitta ţi-o poate spune şi-ar putea să-ţi mai spună de câte ori i- 
am explicat că nu mai puteam. Evenimentele din ultimele luni s- 
au adăugat celorlalte şi m-au dezgustat şi mai mult, toate. Am 
învăţat să cunosc oamenii şi să văd că nu poţi avea încredere în 
nimeni, nici chiar în cei mai sinceri. [...] Prefer să abandonez 
totul - asta-i hotărârea mea. Sunt destul de tânăr, nu mă tem de 
muncă, am să mă descurc. [...] Cea mai bună soluţie care-mi 
vine-n minte ar fi să anunţaţi c-am murit într-un accident de 
automobil, să zicem, de exemplu, înecat în Lago Maggiore, ca să 
se evite orice fel de scandal. Vreau ca în tot necazul vostru s- 
aveţi cât mai puţini duşmani. Cum voi fi mort pentru mulţi, mai 
bine să fiu pentru toată lumea. Am să ştiu să dispar fără urmă. 
[...] Inca o dată, iertati-ma, dar nu-mi cereti să revin asupra 
acestei hotărâri. Am multe motive să nu renunţ la ea”. Sunt 

randurile unui om care spera totusi ca, miscati de deznadejdea 
lui, cei cărora le scrie nu-l vor lăsa sa fie „mort” pentru ei... între 
el şi Brătianu îl vor alege pe el. 

Reginei i se pare că retrăieşte coşmarul aventurii lui Carol cu 
Zizi Lambrino din 1918. Dar pe el prima căsătorie - interzisă, 
anulată, eşuată - şi experienţa de viata ulterioară îl invatasera 
să nu se mai lase condus de nimeni şi să-şi construiască singur 
destinul. De data asta, ţine cu încrâncenare să facă ce crede el 
de cuviinţă. Va fi mizat, desigur, şi pe dramatismul romantic al 
scrisorii ca să le atragă atenţia părinţilor că el nu va ceda 
dominaţiei lui Brătianu, aşa cum făcuseră ei. În însemnările din 
acele zile, Maria aşa îl şi numeşte: „un mort viu”, uitând că ea 
însăşi nu avusese niciodată o părere prea bună despre Brătianu, 
pe care îl socotea „omul vicleşugurilor”, unul care „încheia totul 
în favoarea lui într-un fel sau altul” şi nu puteai şti niciodată „că 
nu-i va trage pe ceilalţi pe sfoară”. În primele luni ale 
războiului, notase în jurnal că nu vrea „un Brătianu prea 
puternic”, că un astfel de om ajuns atotputernic „ar fi un 
dezastru pentru ţară şi pentru rege, pentru morală, obiceiuri, 
pentru binele general”, dar că nu voia nici „mijloace 
nefolositoare şi vulgare de a-l inlatura”.*° 

In scrisoare, Carol nu suflă nici un cuvânt despre Elena 
Lupescu, fiindcă ştie că oricum regele şi regina vor pune fuga de 
acum pe seama ei. „Şi-a distrus căminul”, va scrie regina după 
primirea scrisorii, „nimicind totul pentru o evreică cu părul roşu, 
cu o reputaţie groaznică. [...] Acum el ne-a anunţat cu sânge 
rece că ne abandonează pe toţi - şi totul, iar cuvintele sale sunt 
nemiloase. Se pot ele numi cruzime inconştientă? Am stat, Sitta 
şi eu, şi am privit grozăvia în faţă. [...] L-am chemat şi pe 
Majestatea Sa. Toţi trei am fost parcă loviți de trăsnet”.36 

| se trimite vorbă prim-ministrului Brătianu să se prezinte a 
doua zi la Cotroceni, unde are loc „o discuţie îngrozitoare, 
sfâşietoare [...] cu privire la soarta băiatului nostru. O agonie 
înfricoşătoare, ce nu se poate descrie. Te simţi ca şi cum ai privi 

într-un mormânt deschis unde se află un om viu. Ca si cum ţi-ai 
îngropa unul dintre copii înainte de a fi mort - şi, în plus, pe cel 
care urma să îndeplinească munca de construire a unei ţări, cel 
care urma să-ţi fie mâna dreaptă, ajutorul tău, având avantajul 
vârstei, cel pe care puteai conta, pe care te puteai bizui, cel 
care, dintre toţi ceilalţi, trebuia să-ţi fie alături”, notează 
regina.*” Maria şi Sitta îi scriu lui Carol îndemnându-l, printre 
reproşuri şi amare lamentatii, să se răzgândească. Dar regele şi 
Brătianu, cel mai probabil Brătianu, redactează un document de 
renunțare la tron, scris la maşină, care să-i fie înmânat lui Carol. 
E trimis la Milano, unde principele se întorsese şi aştepta 
răspuns din ţară, un demnitar liberal, ministru al justiţiei, 
Constantin Hiott. Deocamdată, în afara zidurilor Palatului 
Cotroceni nu se ştie nimic despre frământarea prin care trece 
familia regală. Totul trebuie să pară neschimbat. „Noi trăim, 
vorbim, mâncăm, actionam, chiar şi râdem, dar deasupra 
tuturor atârnă tragedia, ca un văl impenetrabil şi de neclintit”, 
scrie regina Maria în jurnal în ziua de Crăciun a anului 1925.38 

O nepasare fatalista 

Mesagerul regelui si al lui Bratianu coboara in gara Milano 
Centrale candva intre Craciun si Anul Nou. Cerul e innorat, ploua 
usor. La 500 de metri de gara construita de un arhitect francez 
în secolul al XIX-lea, se vede şantierul unei gări noi, 
monumentale, proiectată să exprime măreţia şi puterea 
regimului fascist instaurat de Mussolini. Fatada va fi decorată cu 
statui de animale mitologice: cai şi lei inaripati, vulturi şi tauri. 
Unghiurile vor fi împodobite cu fascii sculptate în piatră, 
simboluri ale puterii în Roma antică alcătuite din mănunchiuri de 
nuiele strânse în jurul unei securi. Ici şi colo, la vedere, va fi 
gravat acronimul SPQR, Senatus Populusque Romanus, aluzie la 
„Noul Imperiu Roman”. Cu câteva zile în urmă, în ajunul 
Crăciunului, prim-ministrul Italiei îşi schimbase titlul din 
preşedinte al consiliului de miniştri în şef al guvernului, funcţie 
care scotea guvernul de sub controlul parlamentului. In 
atmosfera duioasă a Crăciunului, printre colinde, daruri şi mese 
festive în familie, se instala, pe nesimţite, dictatura fascistă. 

Constantin Hiott se prezintă cu un mandat ferm la Grand 
Hotel de la Ville, unde locuiesc Carol şi Elena Lupescu. Lui Carol 
i se propune fie să renunţe definitiv la toate drepturile de 
moştenitor al tronului semnând declaraţia gata scrisă adusă de 
Hiott, fie să accepte trei condiţii de revenire în ţară: nici una 
dintre revendicările cuprinse în memoriul trimis regelui 
împotriva guvernului Brătianu nu va fi aprobată; să admită că a 
recurs la renunţarea iniţială din cauza Elenei Lupescu; să 
declare că are sănătatea şubrezită şi merge să se refacă la 
Sinaia. Altfel spus, lui Carol i se cere să se declare iresponsabil 
şi să alimenteze versiunea despre el a liberalilor: un moştenitor 
la tron incapabil de a conduce ţara, turbulent, gata oricând să 
pună în pericol responsabilitatile de stat pentru o femeie 
oarecare. Cu atât mai scandalos şi mai profitabil politic e pentru 
adversari dacă femeia în cauză are şi origini evreieşti. 

Unul dintre susţinătorii de mai târziu ai lui Carol va scrie în 
amintirile sale că e „absolut convins” că de plecarea lui din ţară 
nu Elena Lupescu era vinovată, ci vinovaţi erau Brătianu şi 
regina Maria, influenţată de Barbu Ştirbei. Abia apoi, „într-un 
moment de slăbiciune omenească, când s-a văzut în străinătate 
singur şi părăsit, a comis imensa imprudenta politică sa se 
ataşeze - de data aceasta adânc şi exclusiv - de femeia a cărei 


tovarasie a putut fi, după aceea, cu atât succes speculată...”3%. 

Pus în faţa alternativei pe care Hiott i-o aduce la cunoştinţă, 
Carol e copleşit de deznădejde şi se simte prins în capcană. Nu 
o are alături decât pe Elena Lupescu, iar ea e încă prea puţin 
pricepută la machiaverlacuri politice. Discuţii cu trimisul regelui 
Ferdinand au loc în mai multe zile, timp în care ea nu se 
desparte o clipă de Carol. Se va spune ulterior că şi ea fusese, 
de fapt, cu voie sau fără voie, o unealtă de care s-ar fi folosit 
Brătianu ca să-l îndepărteze pe Carol de ţară şi de tron. Hiott 
invocă, rând pe rând, toate argumentele pentru care renunţarea 
la drepturile dinastice era o mare greşeală, îi lasă apoi trei zile 
timp de gândire, dar principele se arată neînduplecat. In orice 
caz, gândul că părinţii lui îi cereau să opteze între renunţarea la 
toate drepturile şi întoarcerea în România ca prinţ cu minţile 
rătăcite îmbrobodit de o femeie nedorită de nimeni în anturajul 
lui îl dezamăgeşte pe Carol atât de mult încât abandonează 
orice negociere. Se închide într-o mutenie de nepătruns. 
Prietenul Mihail Manoilescu va pune purtarea lui pe seama unei 
presupuse influenţe a sufletului slav - nu îi era el strănepot şi 
ţarului Alexandru II al Rusiei, iar bunica lui nu era marea ducesă 
Maria Alexandrovna? —, care l-ar fi împiedicat să ducă mai 
departe lupta cu Brătianu şi Ştirbei: „In această nepăsare 
fatalistă faţă de tot ce va putea să gândească despre dânsul 
lumea nu străbat oare undele întârziate ale acelui nicevo, care 
este dimensiunea golului din sufletul slav?” se întreabă 
Manoilescu.%% Carol ar fi semnat plângând documentul de 
renunțare la toate drepturile dinastice, datat 28 decembrie 
1925. 

A doua zi, Elena Lupescu, scriind familiei ei din ţară la fiecare 
câteva zile, îşi anunţă părinţii despre semnarea actului şi le cere 
să vândă casa pe care i-o cumpărase Carol, să-i păstreze 
lucrurile la ei acasă şi să oprească pentru ei şi fratele Costică 
câteva mii de lei din banii obţinuţi pe casă. Incepe să-şi 
iscălească scrisorile cu unul dintre numele de alint date de 
Carol: Duduia. Părinţii ei sunt împărţiţi în privinţa evenimentelor: 
Elise o sfătuieşte să lase totul baltă şi să se întoarcă acasă, dar 
Nicolae Lupescu e mai curând de părere să rămână alături de 

Carol. Duduia ştie că nu vor reveni curând în România şi că ea şi 
Carol vor avea nevoie de bani în perioada exilului, care abia 
începe. 

Între timp, cu hârtiile semnate, Hiott îi trimite regelui o 
telegramă prin care îl instiinteaza de rezultatul vizitei la Milano. 
Apoi, odată ajuns în România, emisarul va povesti familiei regale 
că principele moştenitor iscălise documentele fără urmă de 
împotrivire. 

De îndată ce primeşte telegrama, regele îi convoacă la Sinaia 
pe toţi şefii partidelor politice, pe foştii premieri, pe patriarh, pe 
generalul Prezan. Secretarul Casei Regale, Eugeniu Buhman, îşi 
aminteşte cum automobilele cărau „protipendada care 
conducea destinele noastre” şi îi depuneau pe membrii 
Consiliului de Coroană „ca pe nişte colete” la intrarea Castelului 
Pelişor, „unde lachei galonati îi primeau aşa cum se primeşte la 
marele serbări ale Națiunii, în ciorapi lungi albi şi pantaloni 
scurţi roşii. Multă lume venită din Bucureşti să petreacă 
sărbătorile în linişte, la munte, aflase ce se petrece şi stationa 
acuma de-a lungul aleilor spre castel, şoptind impresionată între 
dânşii”41. 

Vestea renunţării lui Carol ia prin surprindere opoziţia, care îi 
cere regelui Ferdinand să trimită noi delegaţii şi să-l convingă să 
se întoarcă. Dar zarurile au fost aruncate şi jocurile făcute. 
„Această zi”, scrie regina Maria în jurnal, „va rămâne în 
memorie ca un lung coşmar, în care sunt întipărite două chipuri, 
al Majestății Sale şi al Sittei. Primul devine din ce în ce mai tras 
la faţă, din ce în ce mai distrus şi mai tragic, cea de-a doua, mai 
palidă, mai înduioşătoare şi mai încercănată. Şi eu... eu am fost 
o piatră, care nu mai poate vărsa lacrimi”42. 

E ultima zi a anului 1925. Vestea nu mai poate fi ascunsă ori 
amânată. Se răspândeşte rapid. Lumea află uimită din ziare că 
principele moştenitor Carol şi-a părăsit îndatoririle faţă de tron şi 
tara, a renunţat definitiv la toate drepturile dinastice şi a fugit în 
lume cu o femeie cu reputaţie îndoielnică şi evreică pe 
deasupra. 

Noutăţile sfârşitului de an, îngrozitoare pentru ofiţeri, îl 
găsesc pe căpitanul Tâmpeanu la Câmpina, pregătindu-se să 
plece la gară ca să petreacă Revelionul la foştii lui socri din 

Bucuresti. Dintr-o scrisoare trimisa tn primele zile ale lui ianuarie 
1926, reiese ca pastreaza legaturi stranse cu Nicolae si Elise 
Lupescu, parintii Elenei. Sunt cu totii la curent ca, de aproape 
doi ani, Leny trăieşte cu principele Carol, dar întâmplările 
recente tot îi iau prin surprindere. „Dragii mei, vă rog să nu 
aveţi nici o supărare pe mine că nu am venit să petrec 
sărbătorile cu dvoastră, după cum v-am promis. Eram ferm 
hotărât să viu, având dorinţe de a vă vedea, precum si de a 
răspunde amabilei dvs. invitatiuni, care mi-a făcut o deosebită 
plăcere”, scrie lon Tâmpeanu. Dar când să plece spre ei, s-a 
întâmplat „marele eveniment care cred că v-a impresionat 
foarte mult şi pe dvs. Şi care a dat naştere la fel de fel de 
comentarii pe socoteala mea, mai ales în Bucureşti, unde eram 
cunoscut, astfel că am renunţat de a mai veni”. Apoi le spune 
că, în primele zile ale noului an, ajungând de la Râmnicu Sărat, 
unde avea garnizoana, la Câmpina, unde locuia, a găsit acasă „o 
scrisoare şi o telegramă de la Tata (Nicolae Lupescu - n. m.) cu 
felicitări de ziua mea (Sf. lon - n. m.), pentru care vă mulţumesc 
şi la rândul meu vă urez multă sănătate şi noroc! Şi de la Leny 
am primit o scrisoare din Milano, însă cu data de 19 decembrie, 
precum şi o telegramă cu felicitări de ziua mea. Mi-e dor de 
dânsa şi nu ştiu când o voi mai revedea. Cine ştie când se va 
reîntoarce în ţară. Poate va prefera să rămână pentru totdeauna 
în străinătate. Când voi veni în Bucureşti, voi veni direct la dvs. 
Sa vă văd, şi, încă o dată, vă rog sa nu fiţi supăraţi pe mine. Va 
îmbrăţişez cu drag, lonel”4%. 

Din scrisoarea căpitanului Tâmpeanu rezultă nu numai că el 
păstrează relaţii apropiate cu familia fostei soţii, dar şi că ea îi 
scrie regulat, îşi aduce aminte de ziua lui onomastică, îl ţine la 
curent cu drumurile pe care le face în străinătate. E de mirare 
totuşi că, în urma recentelor evenimente, ofiţerul Tâmpeanu se 
simte stânjenit de barfele iscate pe seama lui, de vreme ce se 
presupune că el şi Elena Lupescu divortasera cu ani în urmă, iar 
pentru un ofiţer divorţul echivala cu o degradare socială şi 
militară. Abia acum să fi aflat ofiterimea identitatea femeii care 
trăia cu principele moştenitor? Tâmpeanu pare s-o iubească 
încă, iar Leny îl va sprijini în mod repetat, în diferite feluri, nu o 
dată trimitandu-i bani. l-ar fi stabilit chiar un fel de pensie lunară 
până la moartea lui, în 1965. Nu din mărinimie, presupune una 

dintre biografele Elenei Lupescu, ci cu scopul de a-i cumpăra 
tăcerea despre trecutul ei.44 


44 Alice-Leone Moats, Lupescu. The Story of a Royal Love 
Affair, Henry Holt and Company, New York, 1955, p. 29. 


Niciodata demoralizarea 


n-a fost mai mare 

Pe 4 ianuarie 1926, parlamentul a ratificat un decret semnat 
de regele Ferdinand care îl desemnează ca moştenitor al 
tronului pe fiul lui Carol, Mihai, în vârstă acum de 4 ani. Numele 
lui Carol este şters şi din lista membrilor familiei regale pomeniti 
la slujbă în biserică. Pe regina Maria o încearcă amare 
remuşcări: „Băiatul nostru a fost înlăturat de la moştenire. El a 
întins coarda mult prea mult. Acum este un renegat pentru 
veşnicie, şi eu, ca mama sa, ca mamele eroine din istorie, l-am 
lăsat să plece. Eu! De ce? Era el imposibil de salvat? Mi-am 
pierdut eu complet încrederea în el? Nu este, în realitate, bun? 
Este oare putred până în străfundul sufletului? Fiul meu, Carol - 
primul meu născut cel în care am crezut mai mult decât în 
orice..."45 Cel în care crezuse, dar pe care îl socotise totdeauna 
un copil neajutorat, o înlocuise în inima lui cu altă femeie cu 
puternice instincte materne, care îi înţelegea nesiguranța si 
nevoia constantă de afecţiune. Maria simte că transferul de la 
ea la cealaltă se făcuse. li scrie vărului ei George V al Marii 
Britanii că toate avertismentele şi amenințările ei se lovisera de 
împietrirea lui Carol, care „mi-a arătat cat de tare se 
îndepărtase de inimile noastre, făcându-mă să înţeleg ce 
influenţă distructivă infernală avea femeia asta asupra lui”46. 
Nici acum nu-l lua în serios. Dacă ieşise de sub ascultarea ei era 
pentru că îl acaparase o femeie cu totul diabolică. Altă explicaţie 
nu putea exista. 

Regina e cu atât mai tulburată cu cât anul 1926 începuse cu o 
campanie de presă a partidelor de opoziţie, care acuzau familia 
regală şi pe Brătianu şi Ştirbei de plecarea lui Carol. Avalanşa de 
atacuri la adresa lui Barbu Ştirbei şi a ei o amărăşte pe regină, 
care dezminte, în jurnal, orice complot împotriva fiului ei, deşi 
ştie că articolele răutăcioase conţineau un sâmbure de adevăr: 
„Ura pe care toate partidele o nutresc faţă de Brătianu a ajuns 
atât de mare, încât ele susţin chiar că Majestatea Sa şi cu mine 
am fost obligaţi să-l înlăturăm pe fiul nostru pentru că i se 

opunea. Ce mizerie adăugată suferinţei, dar cred ca asa trebuia 
să fie, pentru că un eveniment atât de îngrozitor nu putea decât 
să improaste cu noroi peste tot”%. La scurt timp, dezorientata, 
revine la ideea unui complot bolşevic, pus pe seama Elenei 
Lupescu: cu siguranţă, „femeia” lui Carol „este manipulată de o 
bandă care vrea să răstoarne lucrurile în România şi-l foloseşte 
pe Carol ca instrument împotriva stării de lucruri paşnice. Orice 
este posibil câtă vreme bolşevicul este furios!"45. 

Nimeni nu pare dispus să accepte că principele moştenitor 
vrea să fie privit ca un om în toată firea, că nemulţumirile lui 
fata de autoritarismul lui Brătianu ar putea fi indreptatite sau că 
Elena Lupescu îi stă alături din devotament, deşi ar fi fost mai 
profitabil şi mai comod să-l părăsească pe acela care devenise 
un fost principe, scăpătat şi renegat. Armata rămâne însă, în 
bună măsură, de partea lui Carol. 

Incepând cu 5 ianuarie, printre ofiţeri circulă un manifest 
semnat de maiorul |. Cătuneanu şi intitulat O întrebare! Relativă 
la Alteța Sa Regală Prințul Carol, care îi invită pe ofiţerii 
superiori la dezbaterea cazului: „Cu durerea în suflet am cetit cu 
câtă uşurinţă guvernul actual a satisfăcut actul de răsbunare al 
lor şi al Părinților Altetei Sale. La acest act, ce face Armata Tarei 
şi în special zişii eroi purtători de Mihaiu-Viteazul şi grămada de 
purtători de galoane late la chipiu cu Steaua? Nu este momentul 
a dovedi că avem o armată de oficeri demni şi cavaleri alături 
de cavalerismul Principelui Carol, care a ridicat spada cu 
demnitate, arătând cu un ceas mai înainte prăpastia în care 
guvernanţii voesc a face din armată o şleahtă de agenţi 
electorali politici. Cugetati şi apreciaţi cavalerismul Prințului 
Carol, ca nu mai târziu, când tara va fi în pericol, să ziceti: «A 
avut dreptate Prinţul Carol». [...] Rog pe d-l Ministru de Răsboiu 
să dea voie oricărui oficer superior în mod cavaleresc a comenta 
cele expuse de mine, fără vreo pasiune de lichelism politic, fiind 
răspunzător de mine pe orice cale”. Si fără această invitaţie, 
ofiţerii întorc pe toate feţele noile evenimente şi consecinţele lor 
asupra armatei, dar manifestul maiorului Cătuneanu 
semnalează nemulțumiri vechi legate de guvernarea Brătianu. 

În apartamentul de la Grand Hôtel de la Ville din Milano, Carol 
traieste inceputul anului in depresie si disperare, ferindu-se de 
ziariştii care iau cu asalt hotelul cerând interviuri, reacţii, 
comunicate. In presa britanică se vehiculează teoria potrivit 
căreia renunţarea lui la drepturile dinastice ar fi fost o tentativă 
de muşamalizare a anchetei pe tema unei achiziţii de avioane, 
avizată de principele moştenitor în condiţii oneroase, care l-ar fi 
putut compromite definitiv. Corespondentii din Italia scriu şi 
despre apariţia la hotelul din Milano a Elenei Lupescu sub 
numele de Principesa Lupescu şi despre prima ei întâlnire cu 
Carol petrecută cu prilejul unei curse de automobile la care 
tânăra femeie ar fi aruncat un buchet de flori în maşina lui 
urându-i să iasă câştigător. Pare o informaţie strecurată în presă 
de cineva din anturajul Elenei Lupescu. Presupunând că numele 
ei, Elena, trebuie să aibă legătură cu Maria Magdalena, celebra 
ispititoare de bărbaţi convertită de Isus, un ziarist italian o 
prezintă drept „Magda” Lupescu. Asupra numelui Magda 
planează în epocă sugestia prostituţiei, cu atât mai mult cu cât 
purtătoarea lui are şi rădăcini evreieşti. Familia regală şi 
simpatizantii principesei Elena vor cultiva acest nume, ca să nu 
existe nici o atingere sau confuzie între cele două femei. În 
sfârşit, corespondentul ziarului Manchester Guardian obţine 
până la urmă un scurt interviu, în care Carol declară că nu-i face 
nici o plăcere să se baricadeze în hotel, dar numai aşa mai 
poate scăpa de curiozitatea publicului. 

Rămâne, într-adevăr, zile întregi închis în camera lui împreună 
cu Elena Lupescu, nu primeşte pe nimeni altcineva, nici măcar 
pe menajera hotelului şi nici pe bunul şi vechiul lui prieten intim, 
locotenentul Mugur, sosit la Milano special ca să-l vadă. Carol e 
„ca un animal în bârlogul său”, va comenta regina Maria de la 
distanţă. Până la urmă, Mugur îi scrie şi reuşeşte să primească 
de la el un răspuns scurt, în care îi spune că ţine ascuns în suflet 
adevăratul motiv al renunţării la tron şi că nimeni nu-l va 
cunoaşte vreodată. „Mă veţi duce acasă doar în sicriu”, i-ar mai 
fi scris Carol în stilul său dramatic.5 E țintuit apoi la pat de o 
gripă. 

Dar pe 7 ianuarie ziarul francez Le Matin publică un interviu 
cu fostul, de acum, principe moştenitor, acordat la Sinaia, în 
biroul de la Castelul Pelişor, cu câteva zile înainte de plecarea 

lui la funeraliile reginei Alexandra, când nimeni nu bănuia ce va 
urma. Interviul e rezultatul mai multor audienţe la Carol 
obţinute de un ziarist danez, D. Bogholm, care îl descrie ca pe 
un om pasionat, călduros, entuziast, „cu porniri de natură 
sentimentală”, cu un „temperament avântat”, ascunzând o 
gândire profundă, „şi care şi-a făcut despre ţara sa o concepţie 
politică şi socială cu totul deosebită de aceea a regimului politic 
actual”. În interviu, Carol afirma că socoteşte guvernul liberal 
„vVătămător” României, iar el, ca reprezentant al unei Românii 
noi, spera într-un „guvern de colaborare naţională capabil de a 
pune în valoare bogăţiile ţării”. Declarându-se admirator al lui 
Mussolini, aflat în plină ascensiune, Carol ar fi vrut să creeze o 
mişcare naţională cu sprijinul ţărănimii şi să provoace, eventual, 
o sciziune în partidul şi guvernul liberal. „Guvernul îmi este 
duşman”, îi spunea el reporterului danez. „De aceea, voi sfârşi 
prin a renunţa la tron. Dar acest act, departe de a fi o copilărie, 
nu va fi decât semnalul unei lupte între două concepţii politice”, 
căci popoarele au căzut pe mâinile demagogilor şi se lasă 
conduse mai degrabă de vorbele lor decât de „instinctul 
adevărului”, iar „pretinşii noştri bărbaţi de stat uită că sunt la 
cârmă pentru a-şi sluji ţara”. Şi continua expunându-şi viziunea 
politică: „Niciodată demoralizarea n-a fost mai mare ca astăzi. 
Am crezut de datoria mea să organizez oarecari încercări de 
reforme pentru a face natia mai fericită. Nu-mi place 
demagogia. Pentru a o înlătura e nevoie de o administraţie 
cinstită şi de o educaţie sănătoasă a poporului în spiritul ordinii 
şi al muncii. Trebuie deprins poporul să înţeleagă că nu are preţ 
decât agoniseala prin muncă proprie, şi nu aceea de a se folosi 
de osteneala muncii altuia. Chestiunea şcolii este pentru noi 
fundamentală, căci nu vom putea birui decât prin tineret, care 
este viitorul ţării. S-au dat ţăranului pământ şi drepturi politice, 
însă el nu ştie încă să citească şi să scrie”. Întrebat dacă e 
monarhist (sic!), Carol răspunde că monarhia e „o convenţie 
foarte prielnică pentru ţările care nu sunt înaintate, fiindcă 
îngăduie să se păstreze unitatea naţională în acţiune şi gândire” 
şi că este „cea mai bună chezăşie pentru o dezvoltare cu 
adevărat democratică”. 

Interviul va fi imediat reprodus în presa din România şi nu 
pare să fie o întâmplare că a fost publicat abia după 
deznodământul evenimentelor. E o dovadă că miza primei 


scrisori a lui Carol, de renuntare la drepturile de principe 
moştenitor, nu fusese să acopere o aventură sentimentală, ci să 
declanşeze un fel de grevă dinastică împotriva guvernului 
Brătianu. El sperase că, recurgând la un gest extrem, va 
provoca poate alegeri anticipate, ruperea partidului liberal şi 
solidarizarea regelui şi a reginei cu cauza lui pe care o considera 
cauza modernizării României. Acuzatiile de fals, luare de mită şi 
sperjur în scandalul achiziţiilor de avioane s-ar fi putut dovedi, 
până la urmă, ca nefondate. Dar se înşelase: încrederea şi 
afecțiunea reginei Maria fata de Barbu Ştirbei, privit de 
răuvoitori ca un Rasputin al României, dominaţia lui Brătianu 
asupra regelui Ferdinand, interesele economice ale liberalilor 
care deţin poziţii-cheie în industrie şi agricultură sub lozinca 
„Prin noi înşine” au făcut ca strategia renunţării să se întoarcă 
împotriva lui. Interviul e acoperit de maşinăria propagandistică a 
partidului liberal şi de noi argumente în campania de defăimare 
a lui Carol, ce oferă publicului un izvor nesecat de emoţii, 
scenarii şi fantasme: orbit de pasiune, afemeiat şi nestăpânit, 
principele moştenitor fugise cu o evreică, fiica unui bocceagiu! 
Variantele ulterioare vehiculate în presă vor face din Elena 
Lupescu o prostituată, o tiganca, o evreică vicleană şi arivistă, o 
spioană bolşevică sau o femeie experimentata în promiscuitati 
sexuale, plătită de Brătianu şi Ştirbei ca să-l ţină pe Carol 
departe de tronul României. În rapoartele agenţilor din 
străinătate ai Sigurantei e numită, cu vadite conotaţii erotice, 
Roaiba. 


La Neuilly 

Primăvara îi găseşte pe Carol şi pe Elena Lupescu la Hotelul 
Claridge de pe Champs-Elysées. Isi caută o locuinţă în 
împrejurimile Parisului. „Am început să mă satur de viata de 
hotel”, îi scrie Carol lui Condeescu. Se gândeşte să se înscrie la 
Universitatea din Paris şi să studieze istoria şi filozofia. Citeşte 
mult în franceză, engleză şi germană, încă din copilărie, „când 
punea mâna pe o carte, Carol stătea toată noaptea până o 
termina, apoi cădea pradă somnului din cauza oboselii”, va scrie 
fratele lui Nicolae.** Un alt contemporan îi admiră preocuparea 
vie pentru cele mai diferite domenii: „Literatura beletristică, 
politică, istorică etc. (în 4-5 limbi) îl interesa tot pe atâta, ca de 
exemplu problema şoselelor ori a edificiilor publice”52. 

Duduii îi plac cărţile de popularizare a ştiinţei, folclorul 
românesc şi romanele pasionale şi misterioase ale lui Maurice 
Dekobra, un scriitor francez celebru în epocă. la lecţii de 
engleză de la Carol. Altminteri, între ei vorbesc frantuzeste. Ea ÎI 
alintă numindu-l Chou. El îi spune Chouchoutte, Scumpu' si 
Scumpetea sau Puiu' şi Puica... 

Carol e însă slăbit, tras la faţă, cu sănătatea şubredă. 
Zbuciumul din viaţa lui pare să nu mai ia sfârşit. Agenţii 
Sigurantei si ziariştii îl hărţuiesc neîntrerupt. fi scrie lui 
Condeescu: „Nu pot vorbi cu cineva fără ca să nu ştie Siguranţa, 
care-şi umple dosarul cu noian de minciuni. Eu doresc să fiu 
liniştit şi nu este necesar să fiu ţinut în permanenţă într-o stare 
de fierbere. Sunt destul de copt la minte de a şti cu cine pot 
avea raporturi şi de altfel acum le-am redus la cea mai mică 
expresie..."53 

În martie, Zizi Lambrino îi intentează la Tribunalul Senei un 
proces de recunoaştere a paternităţii fiului ei, Carol Mircea, 
cerând ca el să primească numele de Hohenzollern, iar ea, soţie 
legitimă abandonată, despăgubiri de 10 milioane de franci 
francezi. Rămâne un mister cum de Zizi deschide o acţiune în 
justiţie abia când Carol nu mai are calitate de principe 

mostenitor si mijloace financiare corespunzatoare titlului. Va fi 
fost încurajată să o facă de cineva din Romania? „Toată aceasta 
afacere nu este decât o tentativă vulgară de şantaj şi de 
publicitate în presă”, îi scrie Carol lui Hiott, cu care păstrează 
legătura în chestiunile administrative, multumind pentru ajutorul 
primit din ţară în acest proces, de care se va ocupa avocatul 
Paul Boncourt. Cum căsătoria de la Odesa fusese anulată şi, prin 
urmare, nu producea efecte juridice, nu-i va fi greu avocatului 
să invalideze pretenţiile lui Zizi. 

Intre timp, Carol şi Elena Lupescu închiriază la douăzeci de 
minute de mers cu maşina de Paris, la Neuilly, pe Boulevard 
Bineau, Chaussée d'Antin, la numărul 126, o vilişoară cu grădină 
înconjurată de un zid de piatră. O poartă de fier se deschide 
spre un drum pietruit care duce spre veranda casei. Interiorul e 
mobilat simplu şi cu bungust. Când îi vizitează la noua adresă, 
Condeescu observă că deocamdată îşi instalaseră „un mic 
salonaş, o cameră de culcare şi o sufragerie”, că nu au servitori, 
ci doar o femeie care vine periodic să ajute la curăţenie şi la 
bucătărie şi pe şoferul trimis din ţară. La parter se mai află o 
bibliotecă, bucătăria şi alte dependinţe. La etaj, încă 
neamenajate şi nelocuite, câteva camere ca de hotel. Doi căţei 
Schnauzer îşi urmăresc stăpânii pretutindeni. 

În proaspătul lor menaj în doi, Elena Lupescu se îngrijeşte de 
gospodărie. Face cumpărături la Paris, la Felix Pochon şi la 
Fauchon, în spatele bisericii de la Madeleine. Merge la piaţă şi 
găteşte mâncăruri româneşti care îi plac lui Carol. Uneori se 
amuză improvizând mici scenete în care pălăvrăgesc imitând 
personaje caragialiene ori vorbirea ţăranilor. Vor păstra 
exprimări ţărăneşti comice şi în corespondenţa lor ulterioară. 

„Eu nu sunt gospodină rea - mama mea a avut grijă să mă 
înveţe multe - şi cu plăcere mă ocup de curăţenie, de şters 
praful, de spălat vasele”, scrie Duduia despre viaţa lor la Neuilly. 
Carol se îndeletniceşte şi el, în micul univers casnic, cu tihnite 
treburi gospodăreşti. „Prinţul mă ajută cu voie bună, făcându-şi 
toată partea lui de lucru în facerea paturilor, măturatul odăilor, 
ştergerea tacâmurilor şi a farfuriilor şi deschizând uşa, dacă 
sună cineva. Dacă, cu umerii săi largi, loveşte vreun vas sau, cu 
degetele neobişnuite, strică vreo farfurie, râdem amândoi şi 
sunt mândră de dânsul, cum ar fi oricare femeie, când îşi vede 
bărbatul că-i sare în ajutor.” Seara, cuplul din România primeşte 


uneori oaspeţi „din numărul restrâns de amici care ne iubesc si 
care vin ca să ne spioneze şi să ne critice”, stau la masă, 
discută subiecte neutre, căci Carol evită politica, şi joacă bridge. 
Carol se arată „simplu, binevoitor, iubitor şi făcând tot ce poate 
spre a nu întrista pe prietenii săi cu grijile sale”5?. 

Procesul cu Zizi Lambrino e însă o lovitură si pentru Duduia, 
care, cu tot scandalul iscat în ţară, îşi tinuse cumpătul si 
păstrase tăcerea în faţa insistențelor presei. Un informator 
agramat alimentează rapoartele Sigurantei cu ştiri de la Neuilly, 
descriind-o involuntar poetic ca pe „Roaiba felină ca o pisică” şi 
care „are aerul de a-l ajuta în afacerea Zizi, dar cred ca nu i-a 
venit bine când a văzut fotografiile lui Zizi fiindu-i frică că va 
veni şi rândul ei”.55 Presiunile legate de proces şi supravegherea 
la care sunt supuşi sunt atât de mari, încât, la un moment dat, 
după ce angajează un cuplu de servitori, Carol şi Duduia se simt 
spionaţi, bănuiesc că servitorii s-au infiltrat în casa lor instruiți 
de Zizi Lambrino, care ar fi vrut chiar să-l otrăvească pe Carol. 
Cei doi sunt concediati. „Este cert”, notează Eugeniu Buhman în 
amintirile sale, „că în timpul lipsei de câteva zile a Prințului din 
Paris i s-a făcut o discretă perchezitie domiciliară. Cautau 
probabil ceva corespondențe din Bucureşti”, fiindcă el „era 
perfect la curent cu toate câte se petreceau în ţară, în toate 
ramurile activităţii noastre...”>°. 

Peste vară, reginei Maria îi ajunge la cunoştinţă un alt conflict 
izbucnit în casa fiului ei. | se confirmă astfel părerile despre 
degradarea în care presupune ea că se complac Carol şi Elena 
Lupescu. Carol şi-ar fi certat şoferul pentru neglijenţă, şi „omul a 
ripostat”, scrie regina, ca şi când i se pare firesc ca un angajat 
al Casei Regale să riposteze în faţa fiului ei. Dar scena, aşa cum 
îi va fi fost transmisă reginei de agenţii de la Paris, continuă cu 
un episod de mahala bucureşteană: „Carol l-a palmuit, şoferul s- 
a întors spre el şi a spus că un om ce şi-a pierdut orice simţ al 
onoarei şi care se expune public, trăind cu o... (nu ştiu ce cuvânt 
a folosit), şi-a pierdut orice drept de a certa pe cineva. Femeia 
lui (Elena Lupescu - n. m.) era de faţă şi i-a spus şi ea ceva 
îngrozitor. În final, toţi trei, scoşi din fire, au ajuns să se ia la 

bătaie, şoferul doborând-o pe femeie la pământ, umplându-i 
faţa de sânge. Oribil şi degradant... Ei trăiesc într-o perfectă 
Jiganie, dupa cum se pare...”“ E greu de crezut că scena este 
autentică în toate detaliile. Mai curând, e special construită 
pentru informarea reginei, sau şoferul primise misiunea de a-l 
provoca pe Carol şi de a o ataca pe Elena Lupescu. Regina Maria 
trebuie să fi simţit oarecare satisfacţie imaginându-şi cum un 
brav şofer ar fi doborât-o pe Elena Lupescu cu un pumn în 
figură... 

Totuşi, mai există şi o altă sursă de informaţii în apropierea 
fiului reginei. Pe Chaussee d'Antin, cu doar câteva numere mai 
departe de vila lui Carol, locuieşte o bună şi veche prietenă a 
Mariei, dansatoarea americană Loie Fuller, care o ajutase să 
strângă fonduri pentru Crucea Roşie în timpul războiului. Loie 
ştie tot despre Carol de pe vremea când Maria îi povestea 
despre viaţa ei intimă, de tânără soţie a taciturnului Ferdinand, 
scriindu-i că primul ei fiu fusese un copil nedorit, venit prea 
curând. Cu atât mai mult Loie ţine la Carol. Acum făcuse 
cunoştinţă şi cu Elena Lupescu, pe care o place şi o consideră o 
femeie fascinantă, chiar dacă regina n-o scoate din „roşcata 
care l-a îndepărtat de noi pe fiul meu”58. Loie caută soluţii să-l 
întoarcă pe Carol acasă. 

Copleşit de hărţuirea la care îl supun informatorii, de 
campania de presă orchestrată de liberali din care reieşea că el 
era un desfrânat, betiv, afemeiat, narcoman şi consumator de 
variate plăceri sexuale, petrecându-şi viaţa între bordel şi 
cazinou, exasperat de procesul cu prima soţie, de complicațiile 
căsătoriei cu cea de a doua, îngrijorat de viitorul lui şi al femeii 
iubite, Carol pare încrâncenat şi hotărât să-şi limpezească viaţa. 
Trimite în ţară semnale că intenţionează să divorţeze de 
principesa Elena. La Bucureşti, în ciuda evenimentelor de până 
atunci care ar fi putut s-o facă previzibilă, vestea suscită vii 
comentarii. Aşadar nu era vorba de o simplă aventură 
amoroasă. Sitta e disperată. „Care va fi statutul ei, fără 
naţionalitate, fără un nume şi legată prin copilul său de ţara 
care acum este căminul ei şi de dragostea ei pentru noi?” se 

întreabă regina în jurnal.5* 

Cu prilejul unei vizite la Paris a lui Ferdinand, în august 1926, 
tatăl şi fiul au o întâlnire emoţionantă. Carol i se destăinuie 
regelui povestindu-i despre înstrăinarea instalată în căsnicia sa 
cu Sitta şi despre hotărârea lui de a se despărţi de ea, deşi ştie 
că regele are două condiţii pentru eventuala lui întoarcere în 
tara: să o părăsească pe Elena Lupescu şi să se împace cu 
principesa Elena. Carol speră totuşi că tatăl lui l-ar putea 
înţelege. În copilărie şi adolescenţă îşi adorase mama, fusese 
îndrăgostit de frumuseţea, eleganta şi inteligenţa ei. Pe măsură 
ce crescuse însă şi, mai cu seamă, când Maria îşi găsise în 
Ştirbei prietenul intim, Carol devenise un admirator al discreţiei 
şi nobletei tatălui său, pe care îl considera un martir al 
raporturilor familiale. La întâlnirea lor de la Paris, şi Ferdinand ar 
fi avut de făcut o mărturisire: se simte obosit şi îl aşteaptă o 
operaţie de colon. Înainte de a părăsi Franţa, regele avea să-i 
trimită fiului său o fotografie-portret, care să-i păstreze vie 
amintirea. Nu se vor mai vedea niciodată. 

Peste câteva luni, în octombrie, călătorind către Statele Unite, 
unde face un turneu, regina Maria se opreşte la Paris. Are şi ea o 
întâlnire „dureroasă, dar consolatoare” cu întâiul ei născut. 
Vorbesc despre dorinţa lui Carol de a se despărţi de Sitta, 
căreia, prin plecarea lui, credea el, îi oferise sansa de a duce o 
viaţă separată. Regina Maria îi dă veşti despre băieţelul lui, 
Mihai, apoi îl avertizează în legătură cu tertipurile politice şi cu 
intrigantii care l-ar putea influenţa să acţioneze împotriva 
regelui şi a ei, pregătindu-i cine ştie ce revenire în ţară. Carol e 
revoltat de asemenea zvonuri. Regina, în schimb, e uimită de 
cât de bine informat e el „în legătură cu lucrurile care se petrec 
în armată şi în ţară şi chiar în privinţa noastră”. Consemnând 
întâlnirea cu Carol în jurnal, Maria scrie că fiul ei „nu se purta ca 
un învins, ci ca un om resemnat”®. În ziua plecării către 
America, el îi cere permisiunea s-o însoţească la gară. li aduce 
un brat de flori. Se despart impacati ca mamă şi fiu. Carol nu 
poate spera mai mult. 

La scurt timp după reconcilierea lor, o nouă veste 
întremătoare: procesul intentat de Zizi Lambrino se încheie. 

Tribunalul îşi declină competenţa de a judeca fapte si situaţii 
petrecute într-o ţară străină. Carol nu apucă să se bucure prea 
mult de rezultatul procesului. Din România vin veşti proaste. 
Regina îşi scurtează vizita în America şi se întoarce în ţară în 
luna decembrie, alertată de starea de sănătate a lui Nando, cum 
îi spune ea lui Ferdinand. Regele fusese diagnosticat cu cancer 
la colon, şi pe 6 decembrie e operat a doua oară. E slăbit, 
ostenit de griji şi necazuri, neliniştit în privinţa viitorului 
dinastiei, resemnat în faţa destinului. 

Casa Regală serbează Crăciunul din acel an cu un fast 
nemaipomenit, dar, pentru cei apropiaţi, strălucirea bradului 
împodobit, mărinimia darurilor făcute tuturor, până la ultimul 
slujbaş al Curţii, colindele, mirosul cozonacilor, albul imaculat al 
fetelor de masă, horbotele gingase care se revarsă din manecile 
şi decolteurile toaletelor festive, veselia şi zumzăitul urărilor au 
un aer lugubru. Regele ştie că este ultimul lui Crăciun. „Şi o 
ştiam şi noi!” îşi aminteşte Eugeniu Buhman.® 

O prietenie tine toată viata 

Trecătorii grăbiţi de pe Boulevard Bineau nu iau în seamă, în 
fata casei de la numărul 126 Chaussée d'Antin, doi bărbaţi 
îmbrăcaţi în haine civile. La fiecare şase ore alţi doi le iau locul. 
Misiunea lor e să supravegheze neîntrerupt intrările şi iesirile şi 
viaţa de fiecare zi a cuplului care locuieşte în vilă. Până acum, 
rapoartele de rutină semnalau prezenţa diverşilor oaspeţi ai lui 
Carol, vizita lui la o expoziţie de pictură, la vreo galerie de artă, 
rezervarea de bilete la film sau la operă, cumpărături la Galeriile 
Lafayette, plimbări împreună cu Roaiba în Bois de Boulogne, 
tentative ale cuplului de a scăpa de sub urmărire schimbând 
maşina cu un taxi şi alte mici evenimente de viaţă cotidiană. Cel 
mai adesea, informările se încheiau cu constatarea: „ca de 
obicei, ferestrele de la camera prinţului erau luminate până la 
ora 11.30”62. 

De când s-a aflat însă despre boala incurabilă a regelui 
Ferdinand şi despre intenţia lui Carol de a face o călătorie în 
România ca să-şi vadă tatăl, Ministerul de Interne de la 
Bucureşti (condus între 1923 şi 1927 de Brătianu, O. Goga, 
Barbu Ştirbei, 1.G. Duca) a întărit supravegherea. In câteva 
gazete din România apar ştiri alarmante: Carol ar fi primit 
îngăduinţa din partea regelui să se întoarcă în ţară dacă renunţă 
la Elena Lupescu, dar a refuzat; Carol şi-ar fi instiintat prietenii 
apropiaţi că are tot dreptul să-şi viziteze tatăl bolnav; Carol a 
cerut autorizarea intrării în ţară... Chiar dacă a cerut-o, nu o va 
primi. 

Încă din ianuarie le trimisese scrisori reginei Maria şi regelui 
Ferdinand, din care Maria deduce că „există încă o puternică 
«inconstienta» [...], dar, totodată, el se trezeşte la realitate, o 
realitate îngrozitoare...”. Regina rezumă astfel mesajul fiului ei: 
era ca şi când ar fi rugat-o: „Ajută-mă! Ai spus că lumea nu este 
prea mare pentru mine ca să te găsesc la capătul fiecărui drum. 
Acum am nevoie de tine. Nu-ţi întoarce fata de la mine, pentru 
că altfel mă voi prăbuşi complet sau voi deveni disperat”. 
Perspectiva neaşteptată a morţii tatălui său şi a urcării pe tron a 
fiului său de 5 ani îi va fi adus lui Carol în faţă spectrul totalei 
ratări. Regina îşi spune că trebuie să se gândească „atât cu 

inima, cat şi cu creierul” cum să-l ajute.6 Există însă si multi 
alţii dispuşi să-l ajute. 

În vila din Boulevard Bineau sunt adesea prezenţi Victor 
lanculescu, consulul României la Paris, om de încredere al lui 
Nicolae lorga, susținătorul lui Carol, fostul prefect averescan 
Nicolae  Gatosky, locotenentul de marina Aurel Teodoru, 
secretarul de mai târziu al lui Carol, Puiu Dumitrescu, student la 
Paris şi fiu de colonel, doctorul Paul Gotcu, Dinu Cesianu, 
prietenul lui Carol. De la începutul anului, vizitele s-au întețit. 
Ofiţeri şi oameni politici îi aduc veşti că în ţară e nelinişte şi 
zâzanie, că militarii din Aviaţie, Marină şi Corpul Vânătorilor de 
Munte îi doresc întoarcerea, că tineretul din Partidul Poporului al 
generalului Averescu simpatizează cu cauza carlista. Pe 1 
februarie 1927, Partidul National-Taranesc publicase un 
comunicat în care anunţa că se impune, spre binele ţării şi al 
monarhiei, ca documentele de renunțare la tron si de înlocuire a 
lui Carol în linia de succesiune cu fiul său, Mihai, să fie revizuite 
pe cale legală. Ţărăniştii, care se bucură de popularitate, 
ceruseră întrunirea unui Consiliu de Coroană pentru a se discuta 
serios chestiunea.$* In urma coalizării generalului Averescu (şef 
al guvernului pentru scurt timp) cu liberalii, parlamentul 
respinge însă propunerea. 

In aceeaşi lună, la Neuilly îşi face apariţia o tânără jurnalistă 
britanică pasionată de aviaţie. Va deveni, în curând, prima 
femeie care face turul lumii la bordul unui zeppelin, de unde 
transmite ştiri şi reportaje. O cheamă Lady Grace Marguerite 
Drummond-Hay şi o interesează şi alte subiecte la modă, mai cu 
seamă dacă e vorba de o poveste de dragoste care a făcut deja 
înconjurul lumii. Prin relaţii de încredere, a reuşit să obţină un 
interviu cu Elena Lupescu. Nu e exclus să fi fost un interviu 
aranjat ca să netezească drumul lui Carol spre România. 

Instiintat de sosirea jurnalistei, paznicul de încredere al casei 
îi descuie poarta spre grădină şi spre intrarea principală. E 
invitată să-şi aştepte interlocutoarea într-un salon plăcut şi 
intim, mobilat cu bun-gust. Lady Hay observă imediat un coş cu 
azalee, câteva bibelouri pe o masuta îmbrăcată în mătase, 
perdele de damasc căzând în falduri bogate la ferestre şi alte 

semne ale unei prezente feminine atente la detalii. Jurnalista e 
nerabdatoare. De îndată ce apare, stăpâna casei o surprinde: 
nimic din ce citise în ziare nu se potriveşte cu femeia din faţa ei. 
Părul nu îi e roşu, ci, mai curând, arămiu, ca grâul copt, conturul 
feţei aduce cu o floare delicată, are pielea de un alb ireal, mâini, 
picioare şi glezne armonios modelate, iar ochii de culoare 
deschisă, umbriţi de gene aurii şi de sprâncene mai închise la 
culoare, ochii... sunt irezistibili. Nu o cheamă Magda, cum scriau 
mulţi corespondenţi de presă, ci Elena. Nu pare să aibă mai mult 
de 22 de ani (în februarie 1927 Elena Lupescu are 27 de ani - n. 
m.), poartă o rochie bleumarin, un pulover brodat, pantofi şi 
ciorapi gri metalic. Franceza ei face bună impresie. 

Lady Hay petrece trei zile cu Elena Lupescu şi cu Carol, la 
capătul cărora va transcrie, cu vizibil entuziasm, un interviu în 
care Duduia vorbeşte pentru prima dată despre relaţia ei cu 
Carol: „Intre noi nu e o vulgară aventură de dragoste, cum crede 
lumea”, declară ea. „E o relaţie cu atât mai frumoasă, mai plină 
de ideal, cu cât lumea nu o poate înţelege. Adevărata prietenie 
e unul dintre lucrurile cele mai rare de pe pământ, iar între un 
bărbat şi o femeie e poate cel mai rar. Prinţul Carol avea nevoie 
de un prieten. Eu am fost acel prieten. El are încă nevoie de un 
prieten şi de aceea îi sunt aproape. [...] O aventură poate să 
dureze câteva săptămâni sau luni, dar o prietenie ţine toată 
viata şi devine şi mai puternică odată cu trecerea timpului”, îi 
mai spune Duduia lui Lady Hay. Cu siguranţă că între ea şi Carol 
e mai mult decât a fost vreodată între Carol şi orice altă femeie. 
Elena Lupescu e prima femeie matură din viaţa lui, prima pe 
care nu o intimidează ca pe toate celelalte şi de care se lasă mai 
curând dominat în momentele de deznădejde şi disperare. Ea a 
priceput că „ceea ce îi lipseşte lui Carol este o mamă iubitoare, 
care să-l înţeleagă”. Se vede pusă uneori în situaţia de a-l trata 
„ca şi când ar fi un copil, iar eu, mama sa. Încerc să-i îndrept 
gândurile şi conversaţia; în oarecare măsură mă ascultă. 
Aceasta a dat naştere poveştilor despre «influenţa» mea şi 
«acapararea mea vicioasă» asupra sa. Este natural ca mulţimea 
să fie pornită împotriva unei femei care s-a devotat din iubire, 
încercând să mângâie pe un om în nenorocire”, avea să scrie ea 
însăşi peste ani.%5 

Interviul publicat de Lady Hay în numărul din 6 martie 1927 al 
ziarului Daily Express se incheie cu o caracterizare pe care alti 
ziaristi, infierbantati de raspandirea barfelor de budoar, n-ar fi 
împărtăşit-o: „e încântătoare, îşi exprimă părerile cu simplitate, 
are o voinţă puternică şi mult caracter”. Eugeniu Buhman, 
însărcinat să-i ducă lui Carol paşaportul românesc cu noul lui 
nume, Carol Caraiman, e cucerit, la rându-i, de personalitatea 
Elenei Lupescu. Peste ani, după ce o cunoaşte mai bine, 
mărturiseşte că începe să înţeleagă ataşamentul lui Carol faţă 
de ea. „Nu era numai frumoasă, era şi extrem de atrăgătoare 
prin inteligenţa ei sprintenă şi darul, foarte rar, de a te ţine sub 
farmecul vorbirii sale. Îţi făcea plăcere să te afli în societatea ei. 
Am controlat adeseori această impresie a mea în timpul anilor şi 
am găsit-o confirmată de mai toţi cei care au cunoscut-o de 
aproape."$$ Distanţa între morga aristocratică şi manierele fara 
cusur ale principesei Elena şi „inteligenţa sprintenă” şi caldă a 
Duduii explică, poate, măcar în parte, afecțiunea statornică a lui 
Carol faţă de această femeie care contrazice toate aşteptările 
familiei lui. 

La o săptămână după interviul din Daily Express, pe 12 
martie, săptămânalul The Sphere publică sub semnătura 
aceleiaşi Lady Hay un articol analitic cu titlul „Criza din 
România. Povestea de dragoste a fostului prinţ declanşează o 
criză politică majoră”. Guvernul de la Bucureşti, scrie jurnalista 
britanică, „pregăteşte armata şi poliţia ca să facă faţă unei 
lovituri de stat din partea Partidului Naţional Român din 
Transilvania şi a Partidului Ţărănesc, unite sub numele de 
Partidul National-Taranesc. La Bucuresti se aşteaptă evenimente 
extraordinare. În aer pluteşte îngrijorarea. Prietenii (Carol şi 
Elena Lupescu? — n. m.) îmi spun că aproape orice e posibil şi 
că în lume se va afla târziu din pricina cenzurii stricte la care 
sunt supuse telegraful, telefoanele şi scrisorile”. 

Într-adevăr, „afară”, în capitalele occidentale, cu greu răzbat 
ştiri adevărate din România. Carol crede că ţara se află deja pe 
drumul spre republică. La începutul lui iunie, primeşte vizita lui 
Mihail Manoilescu, economist şi om politic dintr-o veche familie 
boierească ieşeană. Deşi la început prezenţa Elenei Lupescu îl 
„agasează”, Manoilescu îi remarcă ţinuta şi purtarea 
ireproşabile. „Nu-l numea pe prinţ decât Alteță, păstra 

protocolul de Curte, dupa care printul pasea pragul usilor 
totdeauna înaintea ei sau a altor doamne prezente si, în 
general, dădea impresia unei rezerve cuviincioase de câte ori se 
vorbea la masă de chestiuni politice. Bineînţeles că, contrariu 
legendelor care circulau, nu lua parte la nici o audienţă acordată 
de prinţ”, va scrie el, adăugând că „influenţa ei era desigur 
foarte mare asupra prinţului, dar nu căuta să o exercite în 
domeniul politic...”. Cât despre Carol, „te prindea admiraţia 
pentru spiritul, inteligenţa şi puterea lui de pătrundere în 
problemele de stat, pentru informaţia lui bogată în toate 
domeniile si pentru comprehensiunea lui, capabilă să 
înlocuiască cultura înaltă universitară care îi lipsea”. 

Cucerit de personalitatea lui Carol, Mihail Manoilescu se 
implică trup şi suflet în proiectul unei „revoluţii politice” 
împotriva liberalilor, „pentru a înlătura o dictatură mediocră şi 
infecundă, ce destrămase unitatea sufletească a ţării, trezise 
revolta noilor provincii (Ardealul, Bucovina, Basarabia - n. m.) şi 
produsese frământări sub care tara nu se putea consolida”68. 
Tinerii studenti romani de la Paris nu gandesc altfel. Siguranta 
avea informaţii că, aflaţi în legătură cu studenţi nationalisti din 
România, ei plănuiau înfiinţarea în secret a unei Ligi care să-l 
readucă pe Carol în tara.® 

Coincidenta sau nu, în aceasta perioadă se află la studii în 
Franta, in apropiere de Grenoble, si doi tineri lideri ai studentimii 
naţionaliste: Corneliu Zelea Codreanu şi loan Mota. Odată întorși 
în tara, inspirați de modelul organizaţiilor de cercetasi 
comandate de Carol cu ani în urmă şi al mişcării de tineret din 
ltalia lui Mussolini, cei doi vor înfiinţa la laşi, pe 24 iunie 1927, la 
câteva zile după învestirea unui nou guvern Brătianu, o 
organizatie-legiune, ca cele de cercetaşi formate în timpul 
Primului Război Mondial: Legiunea Arhanghelului Mihail. Menirea 
ei educativ-politică pare croita după tipar carlist: să lupte 
împotriva corupţiei politicienilor aflaţi la putere şi să promoveze 
valorile naţionale. 

În fruntea guvernului, Brătianu caută să se asigure în repetate 
rânduri de temeinicia deciziilor prin care Carol renuntase la 

drepturile sale, cerându-i regelui Ferdinand să le reconfirme în 
scris. La începutul lui iulie, când Ferdinand se află în agonie, 
prim-ministrul îl trimite la Paris pe generalul Ernest Baliff, omul 
de încredere al suveranilor, să-i înmâneze lui Carol o scrisoare în 
care i se adresează cu „Maria Ta”, amintindu-i însă de 
renunţarea sa la drepturile dinastice şi de angajamentele pe 
care şi le luase de a nu se întoarce în ţară. Brătianu îi dă de 
înţeles că e la curent cu tentativele şi speranţele unora de a 
anula deciziile anterioare, dar îl avertizează respectuos că o 
revenire asupra hotărârii din decembrie 1925 ar fi 
„incompatibilă cu cea mai esenţială chezăşie a siguranţei 
statului nostru, aceea a existenţei dinastiei”. Brătianu îi cere lui 
Carol să descurajeze acţiunile susținătorilor săi şi să-şi 
reînnoiască declaraţia de renunțare la tron, în schimbul unor 
avantaje materiale”%. Carol refuză oferta. Regele Ferdinand se 
stinge din viaţă pe 18 iulie, potrivit fiului său Nicolae. Data 
oficial anunţată este 20 iulie. Mihai, în vârstă de 5 ani, e 
declarat rege şi va fi asistat de un Consiliu de Regenta format 
din unchiul său, principele Nicolae, patriarhul Miron Cristea şi 
preşedintele Curţii de Casaţie, Gheorghe Buzdugan. 

La câteva zile după înmormântarea regelui, ziarul Le Matin de 
la Paris publică în numărul din 31 iulie o lungă declaraţie în care 
Carol spune că, în urmă cu un an şi jumătate, fusese constrâns, 
„în împrejurări grele”, fără nici o legătură cu „poveştile de ordin 
sentimental” răspândite pe seama lui, să ia decizia de renunțare 
la tron, o decizie căreia îi deplânge toate urmările. Dar atunci 
nimeni nu prevăzuse ce avea sa se întâmple cu regele 
Ferdinand. „Această situaţie”, mai spune el, „îmi dă dreptul să 
intervin personal. Sunt şi am fost totdeauna un patriot înflăcărat 
şi cinstit. Am în inimă dorinţa arzătoare de a fi folositor ţării 
mele şi de a nu-i provoca dezordini, însă niciodată n-aş putea 
refuza să ascult dorinţa poporului meu şi să răspund chemării 
sale, dacă ea se îndreaptă spre mine””?. 

Interzisă în România, declaraţia lui Carol va fi tradusă, 
multiplicată la maşina de scris şi trimisă pretutindeni în ţară prin 
grija aceluiaşi Mihail Manoilescu. Carol doreşte să fie adusă la 
cunoştinţa tuturor partidelor şi a şefilor de partide politice. Tot 
Manoilescu va pregăti împreună cu scriitorul şi profesorul 

universitar Nichifor Crainic, unul dintre mentorii lui Corneliu 
Zelea Codreanu, apariţia unui ziar carlist: Crai Nou. Pe afişul de 
promovare a noului ziar e desenat un călăreț medieval îmbrăcat 
în zale, cu o trâmbiţă la gură prin care anunţă textul 
programatic: „Crai Nou, ziar liber al tinerei generaţii. Crai Nou 
va fi fără frică, fără milă, fără pată. Crai Nou va lupta pentru 
tradiţie, pentru dreptate, pentru Dinastie. Crai Nou va fi glasul 
conştiinţei tale. Citeşte-l!” Ambiguitatea titlului e străvezie: cine 
altul să fi fost Craiul cel nou dacă nu Carol? 

Carol vede afişul adus de Manoilescu spre sfârşitul lunii 
octombrie, la noua lui reşedinţă din nord-vestul Franţei, la 130 
de kilometri de Paris, lângă Bellême, unde se află un castel 
acum renovat, locuit cândva de Yves de Co&sme, cavaler 
cruciat. A fost cumpărat pe numele Elenei Lupescu. E înconjurat 
de un parc splendid, plin de copaci şi flancat de un donjon în 
vârful căruia flutură drapelul României. Din vestibul, se intră 
într-un salon spaţios, care dă către o bibliotecă, un salon mai 
mic şi o sufragerie. La primul etaj, sunt patru camere, iar la 
următorul, alte patru de dimensiuni mici. Casa are calorifere şi 
instalaţii moderne, e mobilată sobru şi elegant. Duduia poartă 
doliu după regele Ferdinand. Rochiile ei de la Chanel sunt de un 
negru aparte, foarte şic, în tulburător contrast cu nuanţa de 
aramă al câtorva zulufi care ies de sub pălărioare de la casa de 
modă Caroline Reboux. Amenajarea noii locuinţe încă durează, 
dar Carol şi Duduia sunt plini de speranţe: veştile lui Manoilescu 
îl îmbărbătează pe Carol, iar memoriile Duduii, recent apărute în 
revista The New York American, marchează o altă victorie în 
strategia lor de a combate imaginea pe care le-o face în ţară 
presa lui Brătianu. 

La câteva mii de kilometri distanţă, în salonul de aur de la 
Castelul Pelişor, regina Maria citeşte şi ea presa americană, 
remarcând decenta desăvârşită a mărturisirilor Elenei Lupescu, 
dar presupune, nu fără indreptatire, o contribuţie din partea lui 
Carol. Confesiunea „este categoric mult mai puţin vulgară decât 
cele ce s-au scris despre acest subiect. Cineva a instruit-o în 
timp ce scria, şi cred că ştiu cine, pentru că limbajul este rafinat 
şi unele expresii îmi sunt bine cunoscute. Este bine gândit, dar 
totul este o ciudată rastalmacire a faptelor, un inteligent 

larna se apropie cu vesti neasteptate, deopotriva bune si rele: 
arestat, anchetat si acuzat de actiuni subversive tn favoarea lui 
Carol, Mihail Manoilescu este achitat la capătul unui proces care 
se dovedeşte un triumf pentru cauza carlistă. La proces, iese la 
iveală o scrisoare necunoscută până atunci, adresată, cu puţin 
înaintea morţii, de Ferdinand lui Brătianu, în care regele ar fi 
cerut revenirea „la vechea ordine”, urându-i lui Carol „o domnie 
prosperă şi glorioasă”. Abia încheiat răsunătorul proces 
Manoilescu, pe 24 noiembrie 1927, în urma unei infecţii în gât, 
prim-ministrul Brătianu moare, iar conducerea guvernului e 
preluată de fratele lui, Vintilă. Peste trei zile, pe 27 noiembrie, în 
amestecul de emoţii stârnite de ştirile din România, Elena 
Lupescu primeşte vestea morţii mamei ei, Elise Falk, în vârstă 
de 50 de ani. E înmormântată la cimitirul Bellu din Bucureşti. 
Epitaful de pe mormântul ei, împrumutat din libretul operetei 
Liliacul de Johann Strauss fiul, pare un ecou al anului care se 
încheie în curând: Glücklich ist, wer vergisst, was nicht mehr zu 
andern ist, fericit e cel ce dă uitării ceea ce nu mai poate 
schimba. 

Scotland Yard în acţiune 

Pe terasa Hotelului Negresco de la Nisa, construit înainte de 
război de un evreu român, Alexandru Henri Negrescu, şi numit 
„hotelul celor o mie şi una de nopţi”, sub privirile nerăbdătoare 
a două femei îmbrăcate după ultima modă pariziană, câţiva 
bărbaţi asistă la înregistrarea pe fonograf a unui discurs destinat 
publicului american. Vocea care va trece oceanul este a fostului 
principe moştenitor al României, Carol. lar organizatorul 
entuziast al acestei şedinţe fonografice este Barbu lonescu, un 
evreu născut, se pare, la Dorohoi. 

Cunoscut mai demult sub numele de Mauriciu Leiba sau 
Leibovici, lonescu provine din burghezia evreiască înstărită a 
României de la începutul secolului XX. La fel ca Nicolae Lupescu, 
îşi schimbase numele şi se botezase ca să-şi poată vedea de 
afaceri nestingherit. În timpul războiului, părăsise România - 
unii credeau că dezertase din armată -, devenise chelner, apoi 
negustor de mirodenii şi cafea, introdusese cafeaua turcească în 
Anglia şi în America, se căsătorise cu o aristocrată bogată, 
Yvonne Julia Mousin, şi se stabiliseră în sud-estul Angliei, unde 
cumpăraseră conacul Oakhurst Court de la Godstone, în 
comitatul Surrey, construit în stilul dinastiei Tudor, din cărămidă 
roşie, cu ogive gotice şi decoraţii de inspiraţie italiană. Pe Carol 
îl amuza ideea ca un Hohenzollern să fie susţinut de un negustor 
de cafea, îşi va aminti Elena Lupescu, una din femeile care 
asistă la înregistrare. De fapt, Carol e încrezător până la 
naivitate în toţi cei care se arată dispuşi să-l ajute. 

Deşi îl consideră pe lonescu „un speculator asupra viitorului 
politic al prințului”, Mihail Manoilescu înregistrează şi el un 
mesaj pe fonograf pentru susţinerea revenirii în România a lui 
Carol. Se înţelege, mesajele sunt în limba engleză. Cât despre 
lonescu, entuziasmul lui e fără margini: e dispus să investească 
bani mulţi într-o campanie de susţinere a lui Carol şi visează 
chiar la încoronarea Elenei Lupescu - ca primă regină cu 
rădăcini evreieşti din Europa! 

Nisa e un loc familiar pentru Carol. Aici, la castelul Fabron, 
moştenit de la mama ei, marea ducesă Maria Alexandrovna a 
Rusiei, regina Maria îşi întâlnea adesea rudele ori prietenii din 
străinătate. În primăvara aceea, în vacanţa lor pe Coasta de 

Azur, la Nisa si Monte Carlo, la mesele de joc din cazinouri - 
unde, la un moment dat, Duduia câştigă 10.000 de franci -, 
Carol şi Elena Lupescu întâlnesc doi jucători de cărţi redutabili, 
pe care îi leagă interesul comun faţă de estul Europei: lordul 
Rothermere, magnat al presei britanice, şi Stephanie Richter 
von Hohenlohe, prinţesă prin căsătorie, evreică născută la 
Viena, fermecătoare curtezană, vorbitoare de câteva limbi 
străine, care fumează trabucuri cubaneze şi se va număra mai 
târziu printre spionii lui Hitler.74 

Stephanie şi lordul Rothermere împărtăşesc ideea că ţările 
învinse în Primul Război Mondial fuseseră nedreptatite de 
Tratatul de la Versailles. Amândoi speră în refacerea Imperiului 
Austro-Ungar şi se angajează să sprijine în presă monarhiile şi 
casele dinastice de Habsburg şi Hohenzollern împotriva 
tendinţelor republicane de inspiraţie bolşevică. In câteva dintre 
ziarele sale britanice, Rothermere scrisese deja articole în 
favoarea revenirii Transilvaniei la Ungaria şi era o figură foarte 
populară la Budapesta, unde i s-ar fi oferit să fie chiar rege. 
Situaţia lui Carol putea fi folosită pentru ca nu cumva România 
să devină o republică sovietică, deşi era greu de crezut că, 
odată urcat pe tronul României, el ar fi acceptat vreodată să 
cedeze Transilvania Ungariei, de dragul refacerii fostului 
imperiu. Dar, dacă Rothermere voia să se folosească de Carol, şi 
Carol va fi avut acelaşi gând. De la moartea tatălui său şi a lui 
Brătianu, nu-şi mai găseşte locul. Ştie că în ţară şi în străinătate 
are din ce în ce mai mulţi susţinători. 

De la Nisa, Carol şi Elena Lupescu pleacă la una dintre 
proprietăţile din Belgia ale familiei lonescu, unde Carol îl 
primeşte în audienţă pe avocatul Grigore lunian, unul dintre 
liderii Partidului Naţional-Ţărănesc, care îl informează despre 
organizarea unei mari manifestații populare împotriva 
guvernului liberal, la Alba lulia, pe 6 mai. Barbu lonescu are 
imediat un plan care pe Carol îl face să viseze la marsul 
victorios al lui Mussolini spre Roma din 1922 (fusese, de fapt, 
mai puţin marş decât îl prezentase presa, căci Mussolini 
mersese la Roma cu trenul). Planul lui Barbu lonescu prinde 
contur. 

Pe 28 aprilie, vasul /an-Breyde/, plecat din portul Ostende, 
ajunge la Dover avandu-i la bord pe Carol Caraiman, Elena 
Lupescu, Nicolae si Costica Lupescu si pe sotii lonescu, probabil 
şi pe tânărul Puiu Dumitrescu, devenit secretar al lui Carol, 
însoţiţi de câţiva servitori. Sosesc cu automobilul la reşedinţa de 
la Godstone, în tihna sufocată de tabieturi a vieţii la ţară 
englezeşti. Vizita lui Carol şi a apropiaților lui în Anglia e 
finanțată integral de Barbu lonescu. Cu instinctul său de public 
relations man, acesta ştie că succesul unei operaţiuni de 
imagine se bazează pe strălucire şi surpriză. Presa britanică 
trebuie să afle că o poveste de dragoste vestită în toată lumea îi 
este acum la îndemână şi că, în ţara de baştină a mamei lui, 
Carol este la el acasă, chiar dacă Foreign Office i-a permis 
şederea în Anglia pentru o perioadă de numai două luni. 

La câteva zile de la sosire, împreună cu Elena Lupescu şi mai 
mulţi prieteni, Carol e invitat la un ceai la Hotel Savoy din 
centrul Londrei. Presa consemnează imediat evenimentul. Apoi, 
Barbu lonescu cumpără toate biletele din loja regală a Teatrului 
Strand la spectacolul Monstrul, în care joacă o actriţă celebră, 
Ruby Miller. Descinderea lor la teatru împreună cu soţii lonescu 
e salutată cu ovatii de tineri adunaţi la intrarea in foaier. Elena 
Lupescu poartă o haină cu guler de hermina şi mansete de 
vulpe. Ziarele de a doua zi îi descriu eleganța simplă si 
naturaletea. In pauza dintre acte, ea fumează o tigareta, iar 
Carol face cunoştinţă cu actriţa Ruby Miller, care primeşte un 
buchet imens de flori prin grija lui Barbu lonescu. 

In timp ce ziarele se ocupă frenetic de apariţiile cuplului 
Carol-Elena Lupescu la evenimente mondene şi se bat pentru 
obţinerea unor interviuri exclusive, un fost detectiv de la 
Scotland Yard, contactat din aprilie şi plătit de reprezentanţi ai 
guvernului de la Bucureşti, se află pe urmele lor. Harold Brust 
întocmeşte meticulos dosarul „Carol al României”. 18 ani de 
experienţă în slujba poliţiei britanice l-au înzestrat cu cele două 
aptitudini detectivistice esenţiale: observaţia şi deductia. Brust 
e impresionat de prezenţa Elenei Lupescu, pe care o descrie ca 
pe „o actriţă de prima mână în cea mai senzaţională 
reprezentaţie politică a tuturor timpurilor”, remarcându-i 
farmecul aparte specific evreicelor, toaletele de un desăvârşit 
bun-gust, tenul care abia dacă are nevoie de vreun machiaj şi, 
mai cu seamă, ochii care strălucesc când ademenitori, când 

Brust informează deopotrivă clienţii români care-l plătesc şi 
Foreign Office despre activităţile cuplului şi ale lui Barbu 
lonescu. E foarte probabil ca, la rându-i, să fi primit şi el 
informaţii utile despre ei şi alţi străini cu care se aflau în 
legătură pe teritoriul Marii Britanii. Reşedinţa de la Godstone e 
păzită zi şi noapte de foşti colegi de-ai lui Brust de la Scotland 
Yard, care au misiunea să asigure securitatea înaltului oaspete, 
rudă a regelui George V, vărul reginei Maria. Zilnic, apar la porţi 
nenumărați curioşi dornici să-i vadă, măcar în treacăt, pe Carol 
şi pe Elena Lupescu, despre care ziarele scriu că trăiesc o 
dragoste ca-n filme. 

Detectivul află că într-o tipografie din centrul Londrei, 
aproape de strada Seven Dials, se multiplică 20.000 de 
manifeste scrise în româneşte şi adresate „Poporului României 
Mari”. Brust avea instrucţiuni de la oamenii de legătură din Paris 
să le furnizeze, cu orice preţ, o dovadă a existenţei 
manifestelor. Spre norocul lui, tipografia trimite primele câteva 
sute de exemplare la Oakhurst Court spre verificare. Sosirea 
curierului la uşa din dos a conacului, care dă spre bucătărie, 
coincide, ca un făcut, cu sosirea camionetei care aprovizionează 
reşedinţa cu carne. Brust se repede la un măcelar din localitate, 
cumpără o ciozvârtă straşnică de miel, improvizează o tavă şi 
un halat ca cele ale băieţilor care livrează carnea şi bate şi el la 
uşa din dos. Cum nu-i răspunde nimeni, detectivul încearcă uşa, 
nu e încuiată, intră, vede imediat coletul cu manifeste printre 
pachetele cu alimente proaspăt livrate şi apucă să-şi strecoare 
câteva în buzunar înainte de a fi surprins de una dintre 
servitoare, căreia i se recomandă drept băiatul cu carnea, şi o 
şterge. „Dacă, în seara aceea, la masă le-o fi fost servită o 
delicioasă friptură de miel, habar n-au avut Carol şi doamna 
Lupescu cui datorau acest ospăț!” avea să povestească peste 
ani fostul detectiv. Imediat, a trimis la Paris cele câteva 
manifeste sustrase. 

În textul manifestului, se prezenta pe scurt un proiect de 
reforme, iar Carol declara din nou că nu a părăsit ţara de 
bunăvoie, ci silit de guvernul Brătianu şi de „triste neînţelegeri 
casnice”. Dar, în condiţiile noi din România, simţea că e de 

datoria lui sa preia conducerea si voia sa faca acest lucru pe 
cale paşnică. Manifestul se încheia mobilizator: „Astăzi, cand 
regele nostru a murit înainte de vreme. Când patria este în 
primejdie. Vreau să-mi fac datoria către neam si Tara. Vreau să 
mă reîntorc prin voinţa voastră spre a duce România acolo unde 
e locul ei în lume şi a continua opera celor doi mari Regi ai 
noştri. Vreau sa mă reintorc la copilul meu spre a face din el un 
demn urmaş al dinastiei. Dumnezeu să binecuvânteze România 
şi să vă ferească de varsari de sânge între fraţi. Trăiască 
România”. Acest manifest, „scris într-o limbă urâtă, care trăda 
de departe că documentul este apocrif”, ar fi fost compus, fără 
ştiinţa lui Carol, pe baza unei scrisori adresate de el şefilor de 
partide din România şi ar fi făcut parte dintr-un complot menit 
să-l compromită.”$ Urma ca manifestele să fie transportate la 
aeroportul din Croydon, aflat la 20 de minute cu maşina de 
reşedinţa soţilor lonescu, unde aşteptau două avioane 
comerciale închiriate de la Imperial Airways pe spezele lui Barbu 
lonescu. Unul din avioane urma sa împrăştie proclamația 
deasupra oraşului Alba lulia, iar celălalt ar fi aterizat ulterior, în 
entuziasmul şi surpriza create de manifeste, aducându-l pe 
Carol în mijlocul mulţimii. Principele ar fi pornit, poate, în fruntea 
câtorva mii de ţărani, spre Bucureşti. 

Dar planul a fost dejucat şi, după o rapidă intervenţie a 
ministrului de interne britanic în Camera Comunelor, lui Carol i 
se aduce la cunoştinţă că nu mai este dorit pe teritoriul Marii 
Britanii şi trebuie să părăsească ţara cât mai curând. În loc să 
zboare spre Alba lulia, îşi face bagajele si îşi pregăteşte 
îmbarcarea către Franţa. Discret, lordul Rothermere se retrage 
la timp din orice implicare în complot, iar numele nu îi apare în 
presă. Principele Nicolae va scrie însă peste ani, în memorii 
bantuite de resentimente fata de fratele său, că „totul fusese 
organizat de lordul Rothermere”, iar „de finanţare se ocupase 
Barbu lonescu”77. 

Întâmplător sau nu, în ziua în care are loc congresul 
taranistilor la Alba lulia, pe 6 mai, când fusese programată 
răspândirea manifestelor, ziarul regional The Sunday Post 
publică un interviu inofensiv cu Carol, descriindu-l ca pe un 

barbat chipes, inteligent si de caracter. El dezminte zvonurile 
care ar pune sederea sa în Anglia în legătură cu vreo eventuală 
manevra politica referitoare la Romania. ,Am venit pur si simplu 
în vacanţă, fiindcă îmi place enorm viata la tara din Anglia, mai 
ales in aceasta perioada a anului. [...] Eu si prietenii mei am 
venit să ne odihnim. În locul acesta retras, joc tenis, înot şi stau 
la soare. Ce mi-aş mai putea dori? Oricum, pe continent nu s-a 
întâmplat nimic dramatic care să mă determine să vin în Anglia. 
Nu m-a supărat nimic. Duc o viaţă liniştită.” Intrebat despre 
planurile lui de viitor, Carol ridică din umeri: „Sunt omul 
momentului. Fac ce-mi dictează starea de spirit. Nu ştiu cât voi 
sta în această ţară şi nu mă cheamă nimic în altă parte. Dacă 
mă prinde toamna aici, probabil că mă voi duce în Scoţia la 
vânătoare de  potârnichi”. Majoritatea ziarelor britanice 
reproduc, în diverse variante, aceleaşi declaraţii. Pare o 
tentativă de musamalizare a planului lonescu-Rothermere. 
Fotografiile care însoțesc articolele din presa britanică îl arată 
pe Carol îmbrăcat de vacanţă, în costume deschise la culoare, 
cu ghetre albe, însoţit uneori de un câine alsacian, iar pe Elena 
Lupescu mângâind un papagal sau privind cu drag ograda de 
oratanii de la Oakhurst Court. 

In ziua in care fiul ei primeste ordinul de expulzare din Anglia, 
înştiinţată despre evenimente pe căi diplomatice, precum si de 
serviciile Sigurantei, regina Maria spumegă de indignare, 
amestecând satisfacția abia reţinută fata de nereusita lui Carol 
cu faptele reale: „Carol da în continuare bătăi de cap. El chiar si- 
a imaginat că va fi chemat la Alba lulia şi ca atare s-a dus în 
Anglia, într-o companie abominabilă, [...] cu speranţa de a 
obţine un avion cu care să meargă la Alba lulia dacă este 
chemat. Înainte de asta s-a afişat peste tot cu doamna lui şi a 
dat interviuri, a luat loje la teatru, unde ea şi-a etalat părul roşu 
şi hainele elegante. A fost chemat o dată la Scotland Yard, 
pentru că bătrânul Lupescu era trecut în documentele lor 
secrete ca unul care a făcut trafic de carne vie (de fapt, e vorba 
despre Barbu lonescu, bănuit că ar fi fost şi proprietar al unor 
case de toleranţă din Putney - n. m.). In final, guvernul regelui a 
trebuit să îi aducă la cunoştinţă că este indezirabil întrucât 
Anglia nu poate găzdui pe cineva care încearcă să tulbure 
liniştea unei ţări aliate sau a unei ţări cu care Anglia este în 
relaţii prieteneşti. Nu a putut închiria un avion, era refuzat 


pretutindeni! Se poate imagina o rusine mai mare? In tara mea 
de bastina! Sa se duca acolo fara rusine, intr-o asemenea 
companie?! Sărmanul băiat, cat de jos a ajuns!... Oh! Carol, 
Carol - şi ai ales să te duci în iubita patrie a mamei tale ca sa 
complotezi împotriva propriului fiu!”7? Dar dacă si regina 
complotase împotriva propriului fiu? Dacă agenţii Sigurantei 
ştiau din aprilie de planul lui Carol şi îl angajaseră pe Harold 
Brust, fost detectiv la Scotland Yard, să-l urmărească la Londra, 
cu siguranţă regina fusese înştiinţată. Poate chiar ea i-a 
informat pe englezi, cum îşi va aminti Elena Lupescu, căci 
„Maria avea mulţi prieteni importanţi în Anglia. Scotland Yard a 
intrat în acţiune şi am fost nevoiţi să părăsim Anglia. Carol 
fusese declarat persona non grata. Ne-am întors în Franţa, Carol 
era teribil de furios şi ameninţa că i-o va plăti mamei sale, 
regina Maria””?. 

Tentativa eşuată a lui Carol de a reveni în România i-a făcut 
pe sfetnicii reginei să caute un nou obstacol preventiv în calea 
întoarcerii lui, îndemnând-o pe principesa Elena să i-o ia înainte 
şi să divorţeze ea. S-ar fi împiedicat astfel, socoteau ei, 
revenirea pe tron a lui Carol. Pe 22 iulie 1928, la Bucureşti, se 
pronunţă, într-adevăr, divorţul prin care Carol e acuzat de 
comportament imoral. Primind decizia la reşedinţa de la 
Coésme, el înţelege imediat jocurile politice din culisele acestei 
decizii. Pentru Elena Lupescu pare chiar o veste bună „că, în 
sfârşit, Carol al meu era liber. Nici un motiv nu-l mai putea 
împiedica să mă ia de soţie, dar cu mare tristeţe am observat că 
el nu avea asemenea gânduri. Mă iubea nespus, dar nu voia să 
se însoare a treia oară”80. De data asta, Duduia se pripeste: 
dimpotrivă, eşecul tentativei din Anglia şi divorţul principesei 
Elena îl fac pe Carol să se gândească serios la viaţa lui cu ea. 
Notează în jurnal: „va trebui să-mi organizez altfel viaţa, mă voi 
însura cu Duduia”, „hotărârea de a mă însura cu Duduia e din ce 
în ce mai fermă”, „nu pot avea tovarăş mai devotat, de mai bun 
sfat decât ea, ne înţelegem de minune”.81 „Nădejdea mea e în 

dragostea Duduiei, care ma tine. Fara de asta sunt convins ca 
mi-aş lua lumea în cap şi aş înnebuni”, scrie în altă parte. 

Într-o zi, ea lipseşte de acasă timp de şase ore. Carol nu-şi 
găseşte astâmpăr, se perpeleşte făcându-şi tot felul de gânduri, 
i se pare o despărţire insuportabilă, mult prea lungă. Alteori, o 
însoţeşte la cumpărături, la coafor, îi pune ventuze când face 
bronşită. În ceasurile de dragoste, ei se alintă cu porecle hazlii 
aluziv erotice: Gogo şi Fifille... 


82 Ibidem, p. 146. 


Intoarcerea acasa 

Coborând din automobile care îi aduc de la Gare du Nord sau 
cazaţi la hoteluri din apropiere, politicieni şi ofiţeri români îşi 
anunţă periodic prezenţa la recepţia Hotelului Claridge de pe 
bulevardul Champs-Elysées, unde Carol ocupă fostul său 
apartament, iar secretarul lui, Puiu Dumitrescu, face 
programarea întâlnirilor. Adunarea de la Alba lulia a taranistilor, 
la care, cu un an în urmă, nu reuşise să ajungă ca să-şi 
transmită mesajul de reformare a statului, coalizase, în absenţa 
lui, politicieni antiliberali, membri ai Regentei şi o buna parte a 
populaţiei într-o mare campanie împotriva liberalilor, încheiată 
cu venirea la putere a unui guvern condus de preşedintele 
Partidului National-Taranesc, luliu Maniu. 

Cu speranţele renăscute şi ştiind că, mai curând din raţiuni 
religioase decât politice, greco-catolicul Maniu ţinea să-l vadă 
despărţit de Elena Lupescu, Carol se gândeşte din nou la 
întoarcerea în tara şi îşi organizează audientele la Paris, unde 
vizitatorii ajung mai uşor decât la castelul Coésme. Dar e 
departe de el gândul de a-l lăsa pe Maniu sau pe oricine 
altcineva să creadă că, odată divorţul de principesa Elena 
pronunţat, „eu sunt paiata şi că voi continua a fi unealtă de 
şantaj politic” pe tema Duduii.®? 

E o perioadă în care el şi Elena Lupescu sunt pe cât de uniţi, 
pe atât de discreti. Carol scrie în jurnal: „Duduia mi-e mai dragă 
ca oricând şi am oribila remuşcare de a nu-mi fi putut face în 
întregime datoria către ea. Mă tem nespus de a nu-i fi putut da 
fericirea aşa cum o merită, ea pune totul la suflet. Şi aceşti cinci 
ani, de când stăm unul lângă altul, au fost foarte duri pentru 
nervii oricui. Doar dragostea noastră, profundă şi sinceră, ne-a 
susţinut în faţa şi contra a tot şi a tuturor”.8 Le e din ce în ce 
mai limpede că, în ciuda susţinerii de care se bucură ideea 
întoarcerii lui Carol în ţară, totdeauna alunecoşi şi urmărindu-şi 
propriile interese, politicienii nu vor face, până la urmă, nici un 
pas hotărâtor în acest sens. Duduia ar prefera să rămână în 
Franţa şi să trăiască în cuibul lor de la Coésme, unde adesea le 
tin companie fie Nicolae şi Costică Lupescu, fie rudele ei 

materne de la Viena: matusa Jenny Falk, casatorita cu arhitectul 
Emil Johan Schwetz, si fiica lor, verisoara Gerty Schwetz 
(Voronoff). La Coésme locuiesc perioade îndelungate şi 
arhitectul Arthur Lorenz şi soţia lui, Rosina, prieteni apropiaţi şi 
de încredere. 

Dar nenumaratii vizitatori din Romania ai lui Carol îl îndeamnă 
să se întoarcă, e susţinut de majoritatea bancherilor şi a 
industriaşilor, iar el nu se poate abtine să nu pună pe hârtie 
planuri detaliate de reformă a instituţiilor publice, de dezvoltare 
a satelor, de construire a cât mai multe şcoli, de modernizare şi 
dotare a armatei, şi fişe cu calităţile şi defectele oamenilor 
politici pe care s-ar putea baza. Totuşi, şefii partidelor din ţară 
care se declară carlişti îl sprijină mai mult cu vorba decât cu 
fapta. După ce i se propusese, prin mesageri trimişi de Maniu, 
să ia locul unuia dintre cei trei membri ai Consiliului de Regenta, 
Carol se văzuse dat uitării. Moartea lui Gheorghe Buzdugan la 
sfârşitul anului 1929 adusese în Consiliu, în locul lui, un 
neaşteptat şi cu totul şters avocat, cumnatul vicepreşedintelui 
PNT, Mihai Popovici, omul lui Maniu. Carol l-ar mai fi putut, 
eventual, înlocui pe patriarhul Miron Cristea, bătrân şi bolnav. 
Dar criza economică în care se adânceşte tara, Regența lipsită 
de orice putere şi autoritate, exasperarea şi sărăcirea ţăranilor, 
grevele studenţeşti tot mai violente, răspândirea populismului 
antisemit, şomajul în creştere, nemulţumirile armatei fac mult 
mai realistă soluţia unui mic complot pus la cale de ofiţeri 
împreună cu Mihail Manoilescu, mai vechiul prieten, şi cu un 
tânăr şi idealist colonel ardelean, Victor Precup. 

Planul este ca, în primele zile ale lunii iunie 1930, Carol să 
plece cu maşina de la Paris la Strasbourg şi apoi la Munchen, 
împreună cu Puiu Dumitrescu şi cu Nicu Gratosky. La Munchen 
să îi aştepte un avion către Cluj, iar de la Cluj să zboare la 
Bucureşti şi să aterizeze pe platoul de la Palatul Cotroceni, 
punând guvernul, presa şi publicul în faţa faptului împlinit. 

În dimineaţa zilei de 3 iunie, după o imbratisare pătimaşă cu 
Duduia, împietrită de nelinişti, Carol porneşte, conform planului, 
la volanul automobilului său botezat Minerva, către Munchen. Ea 
va pleca, la rândul ei, în Elveţia, împreună cu Jenny. Cum ajunge 
la Zurich, îi şi scrie de la Hotelul Baur au Lac că e deja 
„Zzdrobită” de dorul lui, că se gândeşte la călătoria lui plină de 
riscuri, la emoţiile prin care trece el, îl sfătuieşte să nu aibă 


încredere în nimeni, cu excepţia lui Puiu Dumitrescu, fiindcă 
între timp ea a aflat „atâtea orori” despre ce se întâmplă în 
ţară... Îl alintă cu diminutivul cu care îl tachina Carol | când era 
copil, Carluta, şi îl roagă să nu uite de ea şi să-i dea veşti. E 
îngrozită de gândul că s-ar putea s-o uite şi s-o părăsească. 
Când primeşte o telegramă de la Puiu Dumitrescu cu anunţul că 
planul a reuşit, Duduia exultă de bucurie: „Maică dragă”, îi scrie 
ea lui Carol, „în fine, ziua cea mult dorită de noi a sosit, emoţiile 
mele nu contează pe lângă acele prin care ai trecut tu, Maria Ta. 
Maică, Maică, clipa când a sosit telegrama lui Puiu a fost clipa 
cea mai fericită a vieţii mele, căci am crezut că înnebunesc trei 
zile fără nici un fel de ştire de la tine, şi presa în mod obstinent 
nu a dat nicio ştire afară de un mic antrefileu pe care ţi-l alatur. 
Sper ca maine sa fie mai mult. in momentul cand a sosit 
telegrama, acea fericita emotie m-a doborat si am avut 38 de 
grade. Jenny la fel, am ras si plans, in fine, a fost o nebunie 
curata. Micile peripetii ale noastre imi rezerv placerea sa ti le 
spui eu personal la revederea noastră. Maică dragă, Te iubesc, e 
tot ce pot să-ţi spun, şi cred că spun totul. Am toată încrederea 
în tine! (subliniat - n. m.) Aşa după cum mi-ai cerut-o. Aş fi fost 
atât de fericită să am o telegramă de la tine, dar ştiu că în acele 
clipe nu te-ai putut gândi la mine. Scumpul meu drag, Mămica 
mea scumpă, cum a fost totul? Scrie-mi, să te simt mai 
aproape”$5. 

Scrisorile Elenei Lupescu (unele scrise în româneşte, altele în 
frantuzeste) sunt lipsite de stil, uneori comice voluntar sau 
involuntar, presărate cu fraze şi aluzii înţelese numai de ei doi 
sau cu exprimări de mahala caragialiană, despre care ştie că pe 
Carol îl amuză grozav. E limpede că nu o preocupă scrisul 
literar, ci, mai curând, efectul direct al cuvintelor care exprimă 
forţa ei de femeie practică şi lipsită de complexe. Se joacă 
interpretând-o când pe Miţa Baston, când pe contesa du Barry, 
fiindcă ştie că iubitul ei citeşte printre rânduri. 

În sfârşit, vine şi prima scrisoare-fluviu de la Carol, în care el îi 
povesteşte de-a fir a păr întreaga aventură a revenirii în 
România: „Draga de Minerva a mers ingereste, fără nici cea mai 
mică problemă, chit că în Germania drumul a fost foarte greu. 
La 12.30 noaptea, la Munchen, ne-am întâlnit cu Pop, fiul 


85 Scrisoare a Elenei Lupescu către Carol II, ANIC, Casa 
Regală, fond Carol Il, dosar 5/651. 


fostului comandant al Regimentului de Escorta de la lasi, din 
timpul razboiului. Puiu si Nicu [Gratosky] au aflat disperati ca nu 
pot pleca împreună cu mine fiindcă în locul mecanicului am luat 
la bord 100 de litri de benzină ca să putem ajunge până la Cluj. 
La despărţire, Puiu mi-a zis, glumind, că ar fi culmea ca ei să 
ajungă la Bucureşti înaintea mea. Şi aşa a şi fost, vei vedea de 
ce. Zborul a fost obişnuit, cu o oprire de reîncărcare pe un 
câmp, undeva în apropiere de Bratislava. Eram atât de obosit că 
am dormit aproape tot drumul. Am plecat la ora 7 fără un sfert 
şi la 1 treceam frontiera lângă Oradia Mare. Un avion de la Cluj 
ne-a ieşit în întâmpinare. Am fost siliţi să aterizăm la mai puţin 
de un kilometru de oraş. Celălalt avion, pilotat de căpitanul 
Cristescu, a aterizat lângă noi şi ne-a făcut alimentarea cu ulei. 
Decolăm din nou şi după nici 50 de kilometri suntem iar nevoiţi 
să aterizăm fiindcă nu mai aveam benzină. In fine, Cristescu 
vine după noi, şi plec cu el la Cluj, unde ajungem la 7 fără un 
sfert seara. Aici mă aşteaptă Precup (not very serious au fond) şi 
mi se face o primire călduroasă din partea ofiţerilor de aviaţie cu 
colonelul [de aviaţie Alfred] Dahinten în frunte. Mă îmbrac în 
uniformă şi decolăm la ora 7.25, cu cel mai minunat pilot pe 
care mi-a fost dat vreodată să-l întâlnesc: căpitanul Opriş. Acum 
încep emoţiile. După tot ce am simţit în timpul acestui zbor, nu 
mi-e ruşine să spun că n-o să-mi mai fie frică cât oi trăi. La 8.30 
eram deasupra Branului, şi vremea, care până acum fusese 
frumoasă, începe să se strice, cu nori, tunete şi fulgere. 
Încercăm să ajungem spre râul Zărneşti, dar cu greu se poate 
vedea ceva. Viraj pe verticală ca să ne dăm seama unde ne 
aflăm. Celelalte două avioane vor ateriza la Braşov. Noi urcăm 
din nou în nori, şi iată că pilotul meu pătrunde drept pe sub 
marea de nori şi odată virează înclinat pe o aripă şi coborâm în 
vale, apoi alte viraje ca să ne orientăm şi urmăm cursul râului la 
50 de metri de sol. În sfârşit, recunosc Cazinoul şi Palatul de la 
Sinaia, loc de dragi amintiri... După încă o oră şi jumătate de 
zbor, orbecăind în noapte, aterizăm. Era ora 10.30. Trecuserăm 
în plină noapte chiar pe deasupra Caraimanului şi pe Valea 
Prahovei, pe la Buşteni. Eram înţepenit de frig, în ciuda 
costumului de zbor, a paltonului îmblănit şi a fularului de la 


tine.”86 

Din pricina întârzierii şi a cercului restrâns de apropiaţi care 
cunosc planul, comunicarea merge greu şi avionul nu mai poate 
ateriza pe platoul de la Cotroceni, unde era aşteptat, fiindcă 
luminile de semnalizare au fost stinse după ce ora planificată a 
sosirii trecuse de mult. Pilotul e silit să aterizeze pe aeroportul 
Băneasa, unde „nu mă aştepta nici o figură cunoscută. Sincer să 
fiu, ma nelinistesc, dar, din fericire, necunoscutii sunt prieteni: 
comandantul Paşcanu, şeful aeroportului, mă ia în maşina sa şi 
pornim în căutarea prietenilor. Cum Precup se oprise pe drum, 
nu ştiam care era locul de întâlnire. După ce am făcut de două 
ori turul oraşului, în sfârşit am dat de [comandorul Constantin] 
Beroniade, care ne conduce la [colonelul adjutant] Paul 
Theodorescu şi de acolo la cazărmile unde ne aşteaptă diviziile 
cu [Nicolae] Tataranu, Puiu [Dumitrescu] şi Nicu [Gratosky], care 
ajunseseră înaintea mea. Diviziile 2 şi 9 de Vânători de Munte 
îmi fac o primire nemaipomenită”. 

In sfârşit, pe la miezul nopţii, Carol ajunge la Cotroceni, unde 
e întâmpinat de fratele său, Nicolae. Din scrisoare rezultă că 
Nicolae fusese instiintat despre venirea lui, pe care o păstrase 
secretă. „Băiatul ăsta”, scrie Carol despre el, „pe care toţi il 
socoteau un mediocru, a jucat cu mai multă fineţe decât cei mai 
fini politicieni. El a fost stânca mea şi, ca un mic detaliu, [iti 
spun că] mi-a pregătit patul cu mâna lui. De când mă aflu aici el 
mi-a fost ajutorul cel mai de preţ şi sfătuitorul cel mai de 
încredere. De la miezul nopţii, când am ajuns la Cotroceni, şi 
până la ora 9 dimineaţa a doua zi, a defilat lungul cortegiu al 
politicienilor, începând cu Maniu, căruia i-am spus: lată-mă, 
după cum v-am trimes vorbă, am sosit. A făcut o mutră! Apoi 
toţi ceilalţi: Averescu, Goga, Lupu, Condeescu, profund mişcat, 
[Eracle] Nicoleanu (prefectul Poliţiei capitalei - n. m.) plângând 
ca un măgar, o ruină, nu altceva, lunian, Mihalache, Dinu, Broca 
(?), Cerchin, Popa, Manoilescu, Lencuta şi alţii”. 

Inainte de a-i primi pe politicieni, Carol se înţelesese cu 
principele Nicolae să renunţe la varianta cooptării lui în Consiliul 
de Regenta şi să ceară direct înscăunarea. „A început agitația”, 


86 Toate fragmentele din scrisorile lui Carol Il către Elena 
Lupescu din acest volum, pe care le-am tradus din franceză, 
sunt reproduse după copii aflate la ACNSAS, dosar 52875, vol. 
XIII. 


îi povesteşte Carol Duduii, „Maniu pretextând ca a depus 
jurământ faţă de puşti (Mihai - n. m.), Patriarhul voia şi el să 
actionam pe etape, iar eu am rămas la părerea mea, încurajat 
de Nicolae şi de Mihalache. Discuţiile au durat până la ora 3 
după-amiază. Aşa se explică de ce lucrurile nu au mers mai 
repede şi am pierdut o zi. Prietenii parlamentului se opuneau, 
dar imboldul enorm dat de opinia publică şi de armată a forţat 
mâna lui Maniu, şi ca să-şi satisfacă scrupulele de conştiinţă a 
demisionat în favoarea lui Mironescu, care a rezolvat chestiunea 
făcându-i să demisioneze pe Patriarh şi pe Sărăţeanu. 
Parlamentul a rezolvat ieri (8 iunie 1930 - n. m.) definitiv 
problema prin anularea actelor din 4 ianuarie (printr-o lege 
organică - n. m.). Din punct de vedere legal, aşadar, Regența nu 
a existat. [...] Am depus jurământul în faţa unui parlament în 
delir. Toţi au spus că n-au mai văzut aşa ceva. Discursul meu a 
avut un efect enorm şi a fost atât de mult aplaudat, că abia am 
putut să-l rostesc”. Un martor ocular va afirma că apariţia lui 
Carol în uniformă de general de infanterie, aerul viguros, 
barbatia şi siguranţa lui îl făcuseră pe ambasadorul Poloniei să 
exclame în loja diplomaților: „Dar e rege, rege adevărat! Cine a 
zis că e un degenerat şi un morfinoman?” lar Nicolae lorga scria 
în revista Neamul românesc că popularitatea lui Carol întrecuse 
„tot ce a întovărăşit până acum vreo schimbare de regim”*%. 

După discursul din Parlament, regele e nerăbdător să-şi vadă 
fiul, pe micuțul Mihai, care ştia despre tatăl său că se află 
departe şi e bolnav... Orice întâlnire cu el înseamnă însă şi o 
întâlnire cu principesa Elena, pe care Duduia obişnuieşte s-o 
numească în scrisori Of Greece sau, pe scurt, şi cu semnificaţii 
limpezi, Of... Carol îi scrie Elenei Lupescu că primise de la Sitta 
rugămintea, transmisă prin sora lui Elisabeta, „ca în nici un caz 
să nu ne împăcăm. N-are nimic împotriva mea, dar trecutul e 
trecut şi nu mai doreşte să avem o viaţă comună. Foarte bine, e 
exact ce îmi doream şi asta va închide gura la toţi”. 

Când se duce să-l vadă pe Mihai, Carol are o scurtă întâlnire 
cu fosta lui soţie, care „mi-a repetat ce ştiam şi apoi mi-a spus 
că s-au făcut multe intrigi şi că mă roagă să nu cred tot ce s-a 
spus. l-am răspuns că nu vreau să mai vorbesc despre trecut, 
iar că, în privinţa viitorului, nu am nici o intenţie să-i fac vreo 
neplăcere, dar că o rog, în interesul ei, să se abţină de la orice 


87 Mihail Manoilescu, op. cit., |, p. 192. 


intrigi, caci altfel va avea de suferit. Mi-a raspuns ca nici nu 
avea de gând si nici vreun interes să acţioneze împotriva tatălui 
copilului ei”. Stapanindu-si cu greu emoţiile, Carol îşi vede fiul, 
căruia nu uitase niciodată să-i trimită daruri de sărbători şi de 
ziua lui. 

„Mihăiţă e încântător”, i-l descrie el Duduii, „dar aşa de timid, 
şi e prea gras. Am plâns ca un copil când l-am văzut şi l-am 
imbratisat de o sută de ori. L-am luat cu mine la Palat şi am ieşit 
împreună în balcon. Mulțimea era în delir. Şi iată că pe urmă 
prim-ministrul m-a găsit stând în genunchi în faţa dragului meu 
băieţel”. Scrisoarea continuă, plină de detalii din primele zile ale 
sosirii lui Carol în România, în care marile decizii şi evenimente 
politice gândite cu sânge rece sunt însoţite de emoţii şi amintiri 
copleşitoare. Pe toate, aşa cum îi vin în gând, după aproape trei 
zile de nesomn, se grăbeşte să i le povestească femeii iubite de 
care niciodată, în ultimii ani, nu a fost despărţit mai mult de 
câteva ore. „Din acest moment începe munca grea, consultări 
laborioase pentru formarea unui guvern care să dea impresia 
unităţii perfecte în fata ţării şi a străinătăţii. Singurul punct 
întunecat sunt liberalii, adică Vintilă şi Duca - nişte ticăloşi. 
Noroc cu Gheorghe Brătianu, care mi-a făcut declaraţii de 
loialitate şi care, în ciuda ordinelor primite de la unchiu-său, 
rămâne alături de mine şi mi-a promis tot sprijinul. Cred chiar că 
din pricina atitudinii lui loiale a şi fost alungat, tocmai el, fiul lui 
lonel Brătianu, din partidul liberal. Îţi mărturisesc că a fost de 
luptat pentru asta, dar, dacă vestea se adevereşte, pentru 
debutul meu e o mare victorie. Astă-noapte am plecat împreună 
cu un mic grup format din Nicki, Puiu, Tătăreanu, Fundateanu şi 
Stoicescu, noul meu adjutant, la Curtea de Argeş. [A fost un] 
moment profund emotionant să îngenunchez şi să mă rog la 
mormântul acestui biet martir care a fost tata. În tren, mare mi- 
a fost bucuria să găsesc aranjate de servitorii lui Nicki, pe 
masuta mea de toaletă, fotografiile tale dragi. Nicki mi-a cucerit 
inima band ieri-seară, la cină, în sănătatea ta, un gest 
fermecător, care m-a mişcat mult. 

Altceva: Mama a plecat (la Salzburg şi Sigmaringen - n. m.), 
din fericire, cu câteva ore înaintea sosirii mele. În acest sens, 
întârzierea de cinci ore a fost pentru mine o şansă. Are aerul că 
îşi dă seama de situaţie, fiindcă azi mi-a trimis o telegramă de 
felicitare adresată «noului ei Rege»! Diavolul (Barbu Ştirbei - n. 


m.) e ţinut sub observaţie, toate mişcările îi sunt supravegheate 
cu stricteţe. Din fericire, nu s-a aflat în oraş în ziua cea mare. 
Cel de-al doilea adjutant al meu e Traian Grigorescu (fiul 
generalului Eremia Grigorescu - n. m.). Mâine îl trimit pe Puiu la 
cimitir (Bellu - n. m.) să pună un buchet de flori pe mormântul 
mamei tale. lubita mea dragă, vezi bine că mă gândesc la tine. 
[...] Mesagerul care îţi aduce această scrisoare va putea să-ţi 
dea detalii. Scrisoarea are 11 pagini (opt mari şi trei mici). 

lartă-mi, dragostea mea, scrisul oribil, dar sunt atât de obosit! 
Îţi mulţumesc mult pentru scrisoarea ta de la München (probabil 
primită de el la Munchen - n. m.), care mi-a făcut o plăcere 
enormă. Tu eşti bolnavă, sau Jenny (mătuşa Elenei Lupescu, 
Jenny Falk Schwetz - n. m.)? Le mulţumesc lui Stout, Spott şi lui 
Arhitect (câinii lor - n. m.). Le mulţumesc tuturor celor care sunt 
lângă tine în aceste momente. Să ştii că cel care te iubeşte la 
nebunie se gândeşte la tine şi munceşte pentru tine din toată 
inima şi cu toată puterea. 

Te sărut nebuneste şi vreau să te simt aici, lângă mine. Pe 
curând, dragostea mea, al tău, iubita mea, Carol.” 

Scrisă pe 9 iunie 1930, de la Palatul Regal din Bucureşti, „din 
cabinetul şi de la biroul Regelui Carol şi al lui Papa”, această 
scrisoare inaugurează cel mai consistent schimb epistolar între 
Carol Il şi Elena Lupescu, purtat aproape zilnic timp de câteva 
săptămâni. 


Intre doua Elene 

Scrisorile lui Carol catre Elena Lupescu din perioada iunie- 
august 1930 sunt redactate în franceză si presărate cu fraze în 
limba romana. Ici şi colo apar şi propoziţii în engleză. În ce o 
priveşte, urmărită ani de zile fie de agenţii Sigurantei, fie de 
ziarişti, Elena Lupescu se teme şi nu ştie să se lase în voia 
scrisului. Amestecă mult mai des decât Carol româna cu 
franceza, foloseşte uneori şi expresii englezeşti sau germane, 
face aluzii pe care ştie că numai el le poate pricepe sau pur şi 
simplu joacă teatru, pigmentând scrisorile cu jelanii, exprimări 
de chivuta ori fantasme de roman siropos. Totul tine însă de 
codul lor de comunicare. Schimbul de scrisori se face prin 
mesageri de încredere şi se întâmplă adesea ca răspunsul la o 
scrisoare să fie pe drum în timp ce unul din ei o scrie deja pe 
următoarea. Printre mesageri se numără un anume Manfou, şi 
singurul indiciu pentru o posibilă identificare este că era ofiţer. 
Celălalt mesager de încredere e poreclit Tiganul. Din unele 
scrisori, s-ar putea deduce că e vorba de una şi aceeaşi 
persoană. 

După prima epistolă de la plecarea lui din Franţa, în care 
povesteşte aventurile călătoriei până la Bucureşti, Carol, acum 
rege al României, îi scrie din nou Elenei Lupescu, pe 14 iunie 
1930, că „trebuie să fim foarte atenţi, să manevrăm bine 
lucrurile, să avem aerul corectitudinii perfecte. De aici unele 
lucruri se văd sub o lumină diferită. Am nevoie de tine, serile 
mai cu seamă sunt îngrozitoare. După munca grea de peste zi - 
şi chiar e grea -, iată că rămân cu mine însumi. Unde eşti?... 
Disper! [...] Tot ce fac în privinţa lui Of Greece fac numai ca să 
te pot avea aici, cu mine, cât mai repede şi mai sigur. Numai 
cedând puţin, de formă, în partea cealaltă, pot să fac cel mai 
mult pentru tine. Sunt convins că problema titlului de Majestate 
pentru Of Of te va îngrozi. Dar felul în care am revenit aici mă 
obligă să fac asta”. Se referă la titlul pe care i-l acordase recent 
principesei Elena, dar care, într-adevăr, nu avea nici o acoperire 
de vreme ce ea nu era regină. 

După ce o asigură pe Duduia că principele Nicolae e de partea 
lor şi că tocmai au stat la taclale până în zori vorbind despre ea 
şi despre iubita lui, o româncă divorțată, loana Doletti, Carol 
revine la situaţia politică: cu o seară înainte, pe 13 iunie, reuşise 
să formeze un guvern țărănist cu Maniu prim-ministru, 


Alexandru Vaida-Voevod ministru de interne si Gheorghe G. 
Mironescu ministru de externe. „Alcătuirea guvernului a fost 
dificilă şi, chiar dacă nu am obţinut tot ce aş fi vrut, fiindcă 
dorinţa [de putere] a tuturor e enormă, am putut să formez un 
guvern cu care să se poată lucra. S-a dat luptă mare în jurul lui 
[Virgil] Madgearu (specialist în economie țărănist - n. m.) şi era 
aproape să se producă o criză. In orice caz, am reuşit să nu fie 
numit el la Finanţe, dar ca să reuşesc am dus o luptă crâncenă, 
pe care, în parte, am câştigat-o. Cred că nu va rezista mult în 
guvern, deşi conducerea partidului îl susţine. O mare parte a 
Parlamentului e împotriva lui. Manoilescu a luat Comunicatiile...” 
Cât despre liberali, sunt „greu de manevrat”, scrie Carol, „dar, 
graţie acţiunii lui Gheorghe Brătianu, căreia trebuie să-i dăm 
timp să se consolideze, cred că se vor ralia la noua stare de 
lucruri. Numai dobitocul ăsta bătrân de Vintilă se împotriveşte, 
dar pierde teren şi sper ca va fi aruncat peste bord”. In 
scrisoarea din ziua următoare, revine asupra ideii de a rupe 
partidul liberal, ai cărui oameni făceau parte din aşa-numita 
camarilă formată în jurul părinţilor lui. Cineva numit „diavolul 
negru” pare să-l desemneze pe Barbu Ştirbei. Tactica începea să 
prindă contur: „Totul e bine gândit şi urmează un plan bine 
stabilit. Marea bătălie se va da cu diavolul negru, care trebuie 
eliminat cu orice preţ. Deocamdată, se preface că se adaptează, 
dar nu trebuie crezut, nu las garda jos, trebuie jucat cu fineţe. 
Liberalii schimbă placa, iar activitatea lui Gheorghe Brătianu 
câştigă teren, problema asta trebuie rezolvată definitiv, ca să fiu 
în largul meu din punct de vedere politic. lorga, care a binevoit 
să fie insuportabil, a ţinut ieri la Cameră un discurs foarte bun şi 
a spus multe lucruri pe şleau”. 

În sfârşit, ar mai fi fost de rezolvat rolul şi locul reginei Maria: 
„O altă problemă care ne îngrijorează pe Nicky şi pe mine e 
Mama. Avem impresia că se adaptează, împotriva voii ei, la 
noua situaţie. Încă din prima seară mi-am expus cu fermitate 
condiţiile. Am primit-o cu cel mai mare fast, ca să-i dăm de 
înţeles că, dacă se poartă frumos, suntem dispuşi s-o tratăm 
frumos...” 

Activitatea de rege se dovedeşte epuizantă şi, „în ciuda 
energiei de care dau dovadă, sunt foarte obosit”, mărturiseşte 
Carol. „Din fericire, astă-noapte am reuşit să dorm şase ore, 
ceea ce se întâmplă pentru prima dată de cand am ajuns aici. In 


ziua sosirii, am bătut recordul - sculat la 4 şi jumătate vineri, m- 
am culcat sâmbătă la 9.30 şi am fost trezit peste două ore! In 
tot acest timp, am mâncat doar trei sandviciuri, căci mi-a fost 
imposibil să pun în gură altceva. În general, în ce priveşte 
apetitul, nu-mi vine deloc să mănânc. De la 9.30 dimineaţa, 
când mă scol, până la 9 seara sunt ocupat încontinuu şi uneori şi 
pe timp de noapte. E clar că să fii rege nu e o meserie 
odihnitoare.” Scrisoarea se încheie, ca de fiecare dată, cu 
înnoite declaraţii de dragoste: „Sunt şi voi rămâne mereu 
acelaşi vechi şi fidel îndrăgostit de scumpetea mea adorată. Mii 
de sărutări din cap până-n picioare şi încontinuu. Al tău, pe 
viaţă, Carol”. 

Până îi ajung în mâini scrisorile lui, Duduia se zbuciumă de 
dor şi de îngrijorare. Citeşte presa internaţională şi încearcă să 
desluşească, printre rânduri, ce se întâmplă de fapt în 
raporturile lui Carol cu fosta soţie şi cu regina Maria. 
Interpretează ştirile în cheia propriilor păreri despre ce ar trebui 
făcut şi pune pe seama ziarelor sfaturile pe care ea i le dăduse 
lui Carol, cu aerul că are o judecată, chipurile, obiectivă. li scrie 
că „ultimele evenimente m-au bulversat, nu mai pricep nimic, şi 
ca mine opinia publica. Exce/siorul de ieri, Daily Mail, Le Journal, 
L'Oeuvre etc. Au avut câte un articol spunând că nu pricep 
atitudinea ta faţă de Mama, care a fost factorul principal, şi de 
of. G., care a dat un divorţ neruşinat spunând de Tatăl copilului 
că este un desmatat şi că duce o viata nedemna ca om. Spune 
Excelsiorul că el trebuia să fi arătat că e demn şi nu linge unde a 
scuipat (adică nu acceptă împăcarea - n. m.); ca Rege trebuia 
să arate că e stăpân şi că nu admite să se supună atât de slab 
surorei lui Elisabeta şi Mamei pentru a face o împăcare 
ruşinoasă, şi efectul Reginelor asupra lui ne inchetează de pe 
acum. Ce să mai spun? Cred, maică scumpă, bucuria mea, viaţa 
mea toată, că ţi-ai dat în petic. Lumea spune că ai făcut rău. Tu 
ştii cum ai judecat. Şi, pe urmă, ce ai vorbit cu mine şi ce ai 
făcut? Cred că ar trebui Mama să se ducă imediat la Mare, iar 
Of, cel mai departe, pe la Florenţa, pentru liniştea ta”. După 
îndelungă frământare, întorcând perspectivele împăcării lui 
Carol cu fosta soţie pe toate feţele, Duduia îşi continuă 
scrisoarea în zori, alintându-l cu diminutivul din copilărie, pe 
care îl ştie, cu siguranţă, chiar de la el: „Cărluţă scump, drag şi 
iubit, e ora 4, emoţiile mi-au furat somnul şi dorinţa de a sta cu 


Micu meu de vorba nu ma lasa o clipa. Acum n-am decat o 
dorinta: sa fiu cat mai curand langa tine. Ce simit eu de aici nu- 
ti poti imagina, ca aceste clipe marete nu le pot imparti cu tine. 
Bucuria mea, fericirea mea toată, poate că la ora aceasta nu 
dormi nici tu sau dormi dus, poate te gandesti la fetita ta sau 
poate îmi fac iluzii. Aici orele şi zilele mi se pare că n-au sfârşit. 
La Coésme, la Coesmele nostru drag, parcă fugeau. Aş vrea să 
treacă cât mai curând. Ce fericire va fi clipa când te voi regăsi! 
... Camera mea e plină de fotografiile tale, lângă cari nu sunt 
decât flori. Icoana mea te-a protejat, rugamintile mele au fost 
ascultate, acum mă rog Maicii Domnului să viu cât mai curând 
lângă Puişorul meu drag. Fie ca Dumnezeu să-mi ţie dragostea 
Băiatului meu neştirbită. Poate ca, dacă am fost câte o data 
dură cu tine, tu pricepi bine că trebuia ca să te stimulez. Aşa că 
de multe ori sufeream, dar dragostea era atunci mare, şi ştiu că 
ţi-am dat atâtea dovezi de dragoste, încât tu nu te poţi îndoi. Imi 
tremură mâna, aşa că nu pot scrie. Aştept să viu să te pupic tot 
şi peste tot (subliniat - n. m.). Duduia”. 

Cum veştile de la Carol n-au ajuns încă, disperarea atinge 
paroxismul. Duduia e cuprinsă de panică şi îndoială. Face febră 
şi intră într-o stare de semidelir. Scriindu-i din nou, îi aminteşte 
deznadajduita de jurămintele pe care şi le făcuseră şi despre 
anii exilului: „Dacă hotărârea pe care ai luat-o la Co&sme nu o tii 
faţă de mine, dacă jurământul de la Notre-Dame nu-ţi este cea 
mai sfântă legătură, dacă cinci ani de suferinţă nu te pot... 
(ilizibil). Ştii ce-mi rămâne: un glonte! viata mea fără tine nu are 
nici un rost, tu ştii că eu nu-ţi cer decât dragoste şi tu spuneai 
că nu ai decât o singură dorinţă: să ne iubim. Nu pot crede că 
aus den Augen, aus dem Sinn (ochii care nu se vad se uită -n. 
m.). Nu, ar fi odios (subliniat - n. m.) ,,. 

Dupa amenintarea cu sinuciderea, Duduia revine brusc la 
chestiuni practice. E o femeie de acţiune. Îl întreabă ce părere 
are despre planul ei de a i se alătura cât mai repede în secret 
„plecând de la Paris, Munchen, Wiena, Budapesta, Buc. Pentru 
aceasta îmi trebuie un bilet pe numele lui Dumitrescu, să aibă 
un paşaport pe alt nume, şi să mă însoţească Col. Dumitrescu 
sau Ţiganul, dacă poate ultimul. Venind acolo să pot să stau 
într-un loc sigur (subliniat - n. M). Ce zici??”. Sclipirea de 
speranţă durează preţ de câteva rânduri, apoi Duduia revine la 
surescitarea anterioară: „Eu sunt tare bolnavă: am 39-38 tot 


timpul. A venit doctorul si era ingrijorat, sounea ca sunt nervi, 
de cand sunt aici am slăbit 8 kgr. Căci nu mănânc, nu dorm”. 

Până la urmă, îi mărturiseşte ce are pe suflet şi care îi este 
temerea cea mai mare: „te iubesc ca o nebună şi nu vreau să- 
mi ia alta locul în inima ta, căci tu eşti al meu, numai al meu pe 
viaţă. [...] 

Maică, să ştii că simt că nu mă mai iubeşti [şi] să mai ştii că 
voi termina iute cu viata mea, pe care ţi-am închinat-o tie 
toată”. Aflase din ziare că tratativele de împăcare între Carol şi 
principesa Elena avansau. 


Tu eşti femeia vieţii mele 

De la întoarcerea lui Carol în ţară, politicienii, clerul şi opinia 
publică începuseră să creadă că divorţul iniţiat de principesa 
Elena urmează să fie anulat şi cuplul îşi va relua, măcar de ochii 
lumii, viaţa comună. Se stabileşte chiar o dată a încoronării lor 
ca rege şi regină: 21 septembrie 1930. Ca o primă concesie, 
Carol îi conferise principesei Elena titlul de „majestate”. Se 
vedeau adesea la evenimente oficiale sau când aveau de 
discutat chestiuni privitoare la fiul lor, Mihai, pe care Carol ţine 
să-l instruiască bărbăteşte şi să şi-l apropie cât mai mult. 
Principesa Elena, care participă regulat la liturghia duminicală 
de la Patriarhie împreună cu Mihai, îi mărturisise însă 
patriarhului Miron Cristea în repetate rânduri că nu vrea să mai 
trăiască cu Carol si că, „intimităţi ce nu-s pentru lume” fiind 
imposibile între ei, o împăcare reală nu are nici o şansă. În 
groaza ei de sexualitate, rezultată mai cu seamă în urma 
chinuitoarei naşteri a lui Mihai, Elena găsise un argument în plus 
în favoarea divorţului: nu numai că fostul ei soţ trăia cu femeia 
cu părul roşu, dar aceasta, trecând din bărbat în bărbat, l-ar fi 
„umplut” pe Carol de sifilis... Până la urmă, Sitta se arăta totuşi 
dispusă, dacă i se cerea cu atâta insistenţă, să revină asupra 
divorţului. Dar nu dorea să fie pomenită la slujbă cu noul titlu de 
»maiestate”, ci cu cel de „regină”. Patriarhul o  liniştise 
promitandu-i că va vorbi cu Carol.88 

Gândul lui Carol e însă la Elena Lupescu şi, după ce îi explică 
în repetate rânduri situaţia, îi dă asigurări că nu există motive 
de îngrijorare. Pe ea şi numai pe ea o iubeşte: „Scumpetea mea 
dragă, mi-e dor de tine, te doresc, vreau să-ţi simt trupul lângă 
al meu. Trebuie să te îngrijeşti, iubire, ca să fii bine de tot când 
vei veni. Ca să putem face toate nebuniile imaginabile. Te 
înţeleg atât de bine: viaţa e insuportabilă când eşti singur. În 
seara asta am să înnebunesc: te doresc atât de mult, trup şi 
suflet... Uneori chiar mi se pare că o să înnebunesc de dor! 
Bucureştiul, drumul la Şosea, toată atmosfera de aici îmi trezesc 
atâtea amintiri! Bucureştiul a făcut, într-adevăr, progrese 
enorme! Dar la ce bun toate astea, dacă nu te am lângă mine!” 
Numai „meseria” de rege îl mai abate de la singurătatea pe care 


88 Elie Miron Cristea, Note ascunse, Dacia, Cluj-Napoca, 1999, 

o resimte în spaţiul vast si rece al Palatului Regal. După o zi de 
audienţe, întâlniri cu oameni politici, vizite de lucru, seara, în 
pat, citeşte „informările şi rapoartele”. „Vezi bine”, îi scrie el 
Duduii, „că puştiul tău nu stă degeaba. O tara e o treabă atât de 
măreaţă, care pune nenumărate probleme, încât, ca s-o 
conduci, trebuie să te adancesti în lucru fără încetare uneori 11 
şi 12 ore pe zi. E o treabă copleşitoare, şi nici nu am ajuns încă 
să studiez problemele în profunzime; mă familiarizez doar [cu 
situaţia] in linii generale. Trebuie să fiu cu ochii-n patru, 
bănuitor, trebuie mai cu seamă să fiu informat, şi asta e partea 
cea mai dificilă. Nu trebuie să înţelegi din asta că mă plâng, nu, 
asta mi-e meseria şi trebuie să o fac. Dar, în acelaşi timp, dacă 
n-aş şti că vei fi curând lângă mine, m-aş simţi rupt în două. 
Numai gândul ăsta mă ţine şi mă îndeamnă la muncă.” 

În timp ce principesa Elena i se plânge patriarhului că regele îl 
ademeneşte pe fiul lor cu cadouri de la Elena Lupescu, Carol îi 
scrie Duduii cât de fericit e că şi-a regăsit băiatul, care îl scoală 
în fiecare dimineaţă ca să ia micul dejun împreună: „între noi 
gheaţa s-a spart cu totul şi începe să mă iubească mult. N-a fost 
nevoie de mai mult de o săptămână ca să devenim foarte buni 
prieteni. Sunt profund impresionat că te-ai gândit să-i aduci un 
ceas ca cel pe care mi l-ai dat mie, dar el e atât de nerăbdător 
să-l aibă, încât i l-am comandat la Devos prin telegraf, şi ei i l-au 
şi expediat. Dar, dacă ţii să-i faci plăcere, trimite-i o cutie cu 
bomboane de ciocolată de la Pihan. [...] Puştiului îi face plăcere 
să ia din ele dimineaţa. Bomboanele astea i-au plăcut atât de 
mult, încât ieri a scos un carnetel din buzunar ca să scrie 
numele şi adresa fabricantului. Scrie tare frumos. Sâmbătă a 
trecut examenul de absolvire a clasei a doua foarte bine. Dintre 
toate materiile, preferă gramatica. Ce părere ai de treaba asta? 
Am rămas uimit când mi-a spus. O altă scenă care m-a încântat: 
învârtindu-se pe lângă patul meu, vede pe masa de alături 
fotografiile tale. Le priveşte îndelung şi apoi mă întreabă: /s that 
your wife? (Ea e soţia ta? — trad. mea) Chiar că adevărul stă pe 
buzele copiilor! Căci da, tu eşti soţia mea, adevărata mea soţie; 
suntem legaţi unul de altul prin legături indisolubile, mai tari 
decât toate actele din lume şi decât toate binecuvântările 
Bisericii! Unirea noastră neclintita a fost binecuvântată de cinci 
ani de fericire si de suferinţe comune. Fetito, te iubesc, te ador, 
tu eşti totul pentru mine! [...] Te sărut nebuneste de mii şi mii 


de ori si sarut mai cu seama trupul tau, care e al meu in toate 
noptile”. 

Cand primeste scrisoarea ei dictata de panica si agitatie, 
Carol se grabeste sa-i raspunda: ,,S-ar parea ca te indoiesti de 
mine. Draga mea, cum poţi să-mi scrii o asemenea scrisoare? 
Zău, iubito, mă întristezi, m-ai făcut să plâng de disperare. De 
ce aceste idei negre? Ştii prea bine că numai pe tine te am pe 
lume şi apoi pe băiatul meu, care pe zi ce trece devine mai 
încântător. [...] Scumpete, tu eşti femeia mea iubită şi niciodată 
n-o să fie alta. Deci ai încredere, încredere absolută în mine, 
căci nici n-aş sti, nici n-aş putea să te trădez cu ceva. Nu fi 
speriată de problema Of. Cum ţi-am scris, nu te-aş putea trăda 
în nici o privinţă. Se fac atâtea intrigi, încât mai bine e să fiu cu 
ea în relaţii bune. În acest fel vom dezarma pe toată lumea şi 
mai ales pe Mama, care ar conta pe asta ca să-mi facă viaţa 
imposibilă şi ca să reînceapă atacurile împotriva ta. Dragostea 
mea, nu sunt nici orb şi nici lipsit de discernământ. [...] Sper să 
nu cumva să fii bolnavă... Dacă ai avea cea mai mică neplăcere, 
eu n-aş putea să mai trăiesc. Aşa că ai datoria să fii bine şi 
curajoasă pentru Regele tau şi pentru Tara ta. Aşa cum Nicky nu 
poate fi despărţit de loana, cu atât mai mult pe noi, dragostea 
mea, nimeni nu ne poate despărţi”. Totul ar fi mai uşor şi mai 
firesc dacă n-ar interveni jocurile şi manevrele politice, îi 
mărturiseşte el: „Simt cum îmi apasă pe umeri această cumplită 
responsabilitate care este ţara întreagă şi nu putem face chiar 
tot ce ne-am dori. Trebuie să fiu foarte atent să nu cumva să fac 
vreun pas greşit! Vreau să mă ocup de toate şi mai cu seamă de 
armată, care e principala mea grijă. Trebuie să iau măsuri 
împotriva porcilor (liberalii - n. m.), dar sunt atât de laşi, că n-ai 
de unde să-i apuci”. 

In altă parte îi explică Duduii pe larg situaţia lor, a lui si a ei, 
cu revoltă şi amară luciditate: „Sunt din ce în ce mai alarmat de 
necinstea oamenilor de aici: e incredibil cât pot fura!... Tu eşti 
oaia lor neagră şi, fără să aibă vreo afecţiune pentru Of, ei abia 
aşteaptă s-o facă să apară în opinia imbecililor ca fiind împotriva 
mea şi de aici atitudinea pe care tu o critici atâta, dar prin 
purtarea mea faţă de ea trebuie să neutralizez toate eforturile la 
care pot recurge duşmanii. E mai cu seamă în interesul tău să 
procedez astfel, ceea ce mie nu-mi face, te asigur, nici cea mai 
mică plăcere. Tu vezi multe de la depărtare, dar eu mă aflu 


chiar in mijlocul acestei complicatii. Dac-ai sti cate ore crancene 
am de indurat, m-ai intelege bine cu inteligenta ta vie si cu 
perspicacitatea ta. Fiind oficial amabil cu ea, iti netezesc 
întoarcerea şi o grăbesc. Daca aş face-o să părăsească tara şi tu 
ai sosi în acest context, toţi ar striga că am alungat-o pe ea ca 
să te aduc pe tine. Ceea ce e o idiotenie, recunosc, am oroare 
de această mentalitate stupidă, dar asta e. [...] Nu mi-e uşor să- 
ti scriu despre toate astea, care sunt departe de a fi plăcute, dar 
tu eşti femeia vieţii mele şi iti sunt dator cu tot adevărul, oricare 
ar fi el. [...] Fetiţo, e aşa de greu să încerci să vorbeşti ori să 
convingi pe cineva împotriva a tot ce simţi, dar, din păcate, e 
necesar. Sunt foarte trist, sunt aşa de supărat, încât biata mea 
inimă e toată o rană - iubito, dragostea mea, tu eşti totul pentru 
mine! În loc să scriu această scrisoare, prin care aş vrea atât de 
mult să te pot convinge de imensitatea şi de intensitatea iubirii 
mele, aş fi vrut să te am aici, pe genunchii mei, să te legan ca 
pe un prunc, să-ţi şoptesc la ureche, încet de tot: te iubesc, te 
ador, te doresc, fii a mea, şi în toate serile - nebuneşte, mai 
nebuneşte ca oricând - contopirea nebunească a trupurilor 
noastre să fie în acelaşi timp şi contopirea supremă a sufletelor 
noastre! Când vei fi aici, asa va fi, ştiu bine, dar acum nu e aşa, 
şi asta mă chinuie şi mă dărâmă de-a binelea, ca şi pe tine, 
dragostea mea”. 

Discuţia lui Carol cu patriarhul pe tema încoronării şi a 
relaţiilor cu principesa Elena are loc pe 12 iulie şi durează o oră 
şi douăzeci de minute, după cum notează Miron Cristea. Când se 
ajunge la „intimităţile conjugale”, Carol îl lămureşte pe patriarh, 
cum o făcuse, dinspre partea ei, şi principesa Elena, că are toată 
bunăvoința să mulţumească aşteptările tuturor, dar în aceasta 
privinţă e de neclintit: nu doreşte să aibă relaţii cu fosta soţie. 
„Am răspuns”, scrie patriarhul, „că eu înţeleg situaţia [...]. 
Lumea nici nu-i bine să facă comentarii, că apoi se face din 
tantar-armasar. Fantazia bucureştenilor e ceva fără păreche în 
lume. Dacă intimitate se poate sau nu, mai bine poate şti «el». 
Principesa Elena încă nu doreşte asta, dar va da concurs pentru 
luarea unei situaţii, cel puţin «formal» acceptabilă. Regele 
spune că aşa cum e azi totul merge bine, neted. l-am spus că eu 
n-am desfăcut căsătoria bisericească. Taina, sacramentul e 
valabil. Elena e din punctul de vedere canonic, bisericesc, regina 
şi soţia Sa. Eu pot citi la încoronare totul şi pentru «regina»,,. În 


privinţa divorţului civil pronunţat prin acţiunea în justiţie din 
1928 a principesei Elena, trebuie consultat un avocat, îi mai 
spune patriarhul regelui. Pe Carol îl bate însă gândul să 
schimbe regulile din Statutul Casei Regale referitoare la 
căsătorie, introducând posibilitatea căsătoriilor morganatice. 
Toate vor rămâne doar ameninţări, o linişteşte Miron Cristea pe 
principesa Elena, care se teme că-şi pierde locul şi rolul, 
asigurând-o că „ea va avea o bucată de pâine de mâncat” chiar 
dacă regele va fi încoronat singur.% 

„Sperasem că odată ajuns aici popularitatea (relativă) a lui Of 
se mai stinge”, îi scrie Carol Duduii. „Ei bine, dimpotrivă, tot pe 
mine ma fac să par cel groaznic în ochii lumii. Din cauza ei, 
răuvoitorii vor încerca totdeauna să-mi surpe popularitatea. Unii 
mă atacă pe tema asta mai pe ocolite, alţii cu mai multă forţă. E 
o luptă îngrozitoare, care mă deprimă şi mă macină. Sunt cu 
nervii la pământ şi nu-i pasă nimănui. Sunt singur în această 
luptă. [...] Nici cei cărora le explic cum stau lucrurile nu vor să 
înţeleagă. Dar eu sunt de o fermitate de nezdruncinat şi voi 
utiliza toate mijloacele ca să câştig această bătălie. Deocamdată 
am reuşit s-o izolez pe Of atât cât e cu putinţă. Dar, când sunt 
lucruri atât de importante de făcut, e oribil că sunt nevoit să lupt 
pentru chestiuni atât de meschine. Am nevoie de tact şi de 
blandete infinită ca să câştig partida.” 

Pentru Carol, încoronarea e un punct important pe agenda 
programului său politic şi a întăririi autorităţii regale. Deşi 
Duduia insistă să vină în România în luna august, el e silit să-i 
explice că sosirea ei trebuie amânată până după încoronarea 
din luna septembrie a anului 1930. O face cu strângere de 
inimă, fiindcă ştie ce furtună va declanşa: „Dacă vii înainte ca 
situaţia mea faţă de partidele politice să fie bine şi solid 
stabilită, riscăm sa ruinam o munca de trei ani. Liberalii 
adulmecă, cu greu au început să revină, şi asta fiindcă n-au 
încotro, dar abia aşteaptă să mă atace în acest punct cu toată 
violenţa: iată cum stă situaţia. Dacă brutele astea vin la 
încoronare, ceea ce e de aşteptat, înseamnă că recunosc 
definitiv regimul, şi atunci sunt, din acest punct de vedere, 
deplin stăpân pe situaţie şi pot să fac ce vreau. Până atunci, 
suntem obligaţi amândoi să îndurăm acest martiriu. E groaznic, 

e oribil. [...] Tu ai facut deja totul pentru mine, stiu ca nu am 
dreptul sa-ti mai adaug la chinuri si aceasta intarziere. Dar sunt 
silit să te implor să-mi mai dai încă o dată o mana de ajutor. 
Dulcea mea, dacă eram sigur că nu e nici un pericol de nici un 
fel pentru tine, aş fi strigat: vino, vino repede, nu mai pot să 
aştept, te vreau aici, lângă mine. Dar pericolele sunt prea mari 
şi riscăm să compromitem un viitor prea bun. Să ştii că mă lupt 
pentru tine, mă lupt pentru noi si, cum ţi-am spus mai sus, îţi 
cer acest sacrificiu numai pentru a câştiga victoria definitivă, 
consolidându-mi poziţia. Ştiu că iubirea ta şi bunul tău simţ sunt 
îndeajuns de puternice ca să mă înţeleagă. 

[...] Mă întrebi în scrisori dacă mă gândesc la tine, iar eu 
numai asta fac; mă întrebi dacă te iubesc, iar eu îţi spun nu, nu 
că te iubesc, te ador, eşti idolul meu cum n-a fost niciodată vreo 
femeie, tu eşti tot ce e bun în mine; nu mai sunt o fiinţă 
omenească, ci un pachet de nervi care muncesc până la 
abrutizare, iată în ce stare e «sinele» meu! Te asigur ca nu e 
deloc plăcut şi că sufăr îngrozitor. E atâta tristeţe în camera 
asta, în care totul mă apasă şi unde mă simt atât de puţin la 
mine acasă! Acasă pentru mine e în cuibul nostru, unde sunt 
lângă tine. Dragoste, dragoste! Câtă nefericire aduci bietilor 
oameni! Şi totuşi ce frumoasă e dragostea şi ce energie îţi dă. 
Sunt asa de obosit si mă doare capul. Fetiţo, trebuie - şi insist 
asupra acestui lucru - să ai deplină încredere în băiatul tău, 
trebuie să ştii că el nu ne vrea decât binele. 

Să ştii că voi suferi enorm în tot acest timp, dar vreau să te 
merit, vreau Sa mă regasesti aşa cum m-ai lăsat, nici o femeie, 
fie şi de la depărtare, nu va putea să mă abordeze, sunt cu totul 
şi numai al tău şi pentru totdeauna. Crezi în mine aşa cum şi eu 
cred în tine. Printr-o viaţă absolut cinstită voi reuşi să-i conving 
şi pe toţi porcii de aici că iubirea noastră nu e o flecăreală, ci cel 
mai frumos lucru de pe pământ. [...] E ora 3 şi jumătate 
dimineaţa, în curând se face ziuă. Am petrecut noaptea asta cu 
tine, iubirea mea, aşa că mă simt moralmente întărit”. 

În altă scrisoare: „Te doresc la nebunie în seara asta, te vreau 
toată asa cum te-am avut, toată numai a mea, să mi te daruiesti 
cu frenezie de mii de ori. N-aş putea să trăiesc fără tine, fără 
trupul tău, căci tu faci parte din mine însumi. Scumpa mea, iartă 
nebuniile pe care le scriu, dar te iubesc toată şi te vreau toată. 
Visez nebunii nesfârşite, unele mai dulci ca altele”. 

Cu Meaagiul regal No. 1.647 din $ Maiu A898 [L romistra de pistipe a prwntat 
onor, Camere proiectul de lege, votat de Senat, prin care, in virtutea art 7, ȘI, it. Pe liu 
Contitutiane, se acorda D-tul Nicolae L La ewa din camuna Jay. judeg} lagi, Iapa: 
Inénteninwa cn dispensă de stagiu. 

Uomisiunea Devéstre de indigenal, intrunindu-re în numer regulamentar ju şedinţa 
de la 4 Devembre 1899, sub preyedinga D-lui Grigorescu T. Const, a aimis acest proiect 
ile lege. 

Din actele allate la dosar result: 

Ca este născut In uraşul lași la 10 lanuarie 185%, din paring’ Mendel Grunterg y 
Hata, de neligiune mosaica ; 

Ca la 26 Noembre 1897 g'a botezat In religiunea ortodo.a, cu numeb: de Nicolae, 1u 
biserica Isvorul din Rucunosel, avend de nay pe doctorul Constantia Intrat, daje cam w 
vonstata din actul de botez, liberat de prostul acelei biserici y beyabeaat do S-ta Mileop ite 
lin Bucuresti fa Nu. 5.042 de la 4 Decombre 1897; 

Ua la 10 Decembre S890 s'a presintat la consiliul de mea al armate: din lazi, şi 
Iragřad sorţi a fost dicpensat de serviciul militar activ , 

CA In Motorul Oficial Ne. 463 de la J) Oetumbre (RZ, pagina bR, a pableat 
schombares numelul din Len Grunberg ln cr! de Leon Lupe; 

(e met purinţii faale, nict patiţionarul, ni «ad bucurat de vert-a proto pane strana, 

tă in Monitorul Oficial No, 2 de la 2 Aprdie 1892, pagina 51. «ste puidecat cum ra 
O Granberg Leihu dan) a depus cu surea - -amenul de licenţa In farmer: s a ebginat că 
diploma de licenţiat în farmacie de la Universitatea din Bucuresel ge dropin! de liber 
parties a farmacii in jâră; 

Ua se bucură deo huna conduita. 

In fala acestor constatari, comisiunea, in cnajoritate, a admi ceperea de ats acela 
tmypamentenioea cu dispense de tagin. 

Suleemnatal, raporter, vine a vo ruga, Dilor deputaţi, <0 bino-venfi a veta urmatorul 
proset de loge 


Raportor, EM. N, LAHOVARI. 


2. 
Tatăl Elenei Lupescu obţine naturalizarea potrivit legii, printr-o cerere 
individuală şi un dosar personal adresate Parlamentului. Actul de 
împământenire îi menţionează schimbarea numelui, botezul, studiile, 
profesiunea. 

3. 
Cand devine roman ortodox cu drepturi depline, Nicolae Lupescu e deja 


casatorit cu Elise Falk si locuiesc la lasi, unde li se naste primul copil, o fetita: 
Elena. 

4. 
Principele mostenitor ar fi vazut-o pentru prima oara pe Elena Lupescu pe 
când era adolescent. Trăsăturile lui romantice sunt surprinse într-un desen al 
artistului Antonio Argnani. 


5. 
La 16 ani, Elena Lupescu se fotografiază, după moda vremii, într-un studio, la 
laşi, cu putin timp inainte de intrarea României în Primul Război Mondial. 


7. 


Principelui moştenitor Carol ii 
plac uniformele si paradele 
militare. Va introduce in 
România mari ceremonii- 
spectacol si defilări sportive si 
militare de tineret. 

8. 
„Chiar dacă drumul e greu", scrie Duduia, inima mea nu face cale întoarsă". 
De-a lungul anilor, regele şi Duduia vor serba 14 februarie, ziua 
indragostitilor, ca dată intemeietoare a dragostei lor. 

Născut in România, botezat in Biserica Ortodoxă, vorbind perfect limba 
română, pasionat de scrierile lui Caragiale, principele Carol se poate socoti 
pe deplin primul român al dinastiei. 


12. 
Ca rege, Carol se doreşte un reformator. Încurajează şi susţine cultura 
națională, modernizarea armatei şi programele de educare a țărănimii. II 
interesează şi il preocupă cele mai variate domenii ale ştiinţei, artei si 
industriei. 


i 
16. 
Regele si Duduia - imaginea lor publică va fi supusă la trei campanii de 
defăimare: guvernelor Brătianu, a legionarilor şi a regimului comunist. 


Elena Lupescu la Godstone, în Anglia. 


Elena cu tatal ei, Nicolae Lupescu. 


Carol Il si Elena Lupescu împreună cu prieteni din „camarilă”. 


21. 
Sporturi de iarnă la Sinaia, capitala de vacanţă a României interbelice. Carol 
II la săniuş. 


Elisabeta, la schi. 


Carol si, probabil, 


, 


Regina Maria si copiii ei 


„Mihăiţă e încântător, dar e asa de timid... Am plâns ca un copil când l-am 
văzut şi l-am îmbrățişat de o sută de ori. L-am luat cu mine la Palat si am 
ieşit impreună in balcon... Prim-ministrul m-a găsit stând in genunchi in fata 
dragului meu băiețel”, îi scrie regele Duduii în 1930. 

După plecarea din România, Carol si Elena Lupescu trăiesc exilul din tara-n 
țară: Spania, Portugalia, Cuba, Mexic. Brazilia... Se stabilesc la Estoril, în 
Portugalia. 


Din exil in exil, in ciuda tuturor, spre uimirea unora, spre necazul altora, cei 
doi rămân nedespărțiţi. Eleganta si prezenţa ei de grande dame continuă să 
atragă privirile pretutindeni, inclusiv în Insulele Bermude. 


ou 


Cu nimeni nu a fost regele „mai însurat" vreodată decât cu Duduia: îşi 
Jăcuseră primele jurăminte de dragoste la catedrala Notre-Dame de la Paris, 
se căsătoriseră civil la Rio de Janeiro, iar acum, pe 18 august 1949, se 
cunună religios la Estoril, Portugalia. 


Vesti neasteptate 

Oricat si-ar scrie ei de des, scrisorile lui Carol catre Elena 
Lupescu si ale ei către el, înmânate personal de oameni de 
încredere, ajung la destinaţie cu întârziere. Timp de cinci ani, 
fuseseră nedespartiti. Acum, cu cât Carol încearcă să-i amâne 
venirea până când îşi consolidează el autoritatea, cu atât ea se 
teme mai tare că depărtarea şi interesele politice îi vor despărţi. 
Pe 1 august, el pleacă la Sinaia, de unde îi scrie. „lată-mă, în 
sfârşit, în dragul de Foisor, da, maicutica dragă... [...] Casuta a 
devenit, cum ţi-am zis, fermecătoare şi vom putea s-o 
amenajăm în chipul cel mai plăcut. Voi face, până vii, tot ce-mi 
stă în putinţă în privinţa asta şi apoi, cu precizia bunului tău 
gust rafinat, vom pune totul la punct. Am inima grea că mă aflu 
aici fără iubirea mea, viaţa mea, rostul meu, şi pe drum, venind 
cu trenul, iar am plâns ca un puşti. Aveam în minte atât de 
prezente si de vii vremurile in care băteam acelaşi drum 
nerăbdător să ajung odată ca să te iau în braţe ca un nebun şi... 
câte şi mai câte! Vanitatea, onorurile, laudele, munca, am din 
astea câte vrei. Dar tandrete, gustul vieţii adevărate, ceva care 
să fie numai pentru mine numai tu îmi poţi da. Gândeşte-te la 
asta şi da-ti seama ca nici pentru mine aşteptarea asta 
îngrozitoare nu e uşoară - o, nu, deloc! Dacă n-aş avea pozele 
tale, care mă însoțesc peste tot, şi eterna-mi ţigară, m-aş simţi 
cu totul şi cu totul singur. 

Am inima atât de cătrănită! Mi-e sufletul atât de greu! Aici, 
mai cu seamă aici, aş fi vrut să te am lângă mine, să te mângăi, 
să-ţi spun vorbe dulci ca unui copilaş, vorbe nespuse cuiva 
vreodată!” 

Veştile şi dezbaterile din ţară privitoare la anularea divorţului 
lui Carol, presiunea politicienilor şi a patriarhului în favoarea 
reconcilierii cuplului regal din raţiuni de stat, antipatia 
întreţinută de ziare, de principesa Elena şi de regina Maria faţă 
de ea o conving pe Elena Lupescu că, în ciuda scrisorilor 
liniştitoare de la Carol, în absenţa ei se pot întâmpla evenimente 
ireversibile. Nu mai e de ajuns să-i amintească lui Carol de 
jurămintele lor de fidelitate din catedrala Notre-Dame de la 
Paris, de cei cinci ani de exil în care au fost uniţi împotriva 
tuturor, hartuiti, urmăriţi şi defaimati, nu mai sunt de folos nici 
şantajul sentimental, nici febra care urcă şi coboară în funcţie 
de emoţiile puternice, nici ameninţarea că se va dedica vieţii 


calugaresti ori ideea sinuciderii, strecurate dramatic în scrisori. 
Elena Lupescu simte că e nevoie de acţiune imediată, în ciuda 
încercărilor lui Carol de a-i tempera zbuciumul şi de a-i amâna 
planurile de venire în ţară până după programata încoronare. 

Duduia lasă, aşadar, reşedinţa de la Co&sme în grija Rosinei 
Lorenz şi, fără să mai aştepte aprobarea lui Carol, părăseşte 
Franţa, aşa cum plănuia şi cum îi scrisese cu săptămâni în urmă, 
cu trenul internaţional Orient Express, însoţită, se pare, de soţia 
lui Mihail Manoilescu şi folosindu-se de paşaportul Rosinei. 
Trenul trece prin Munchen, Viena, Budapesta, ajunge la 
Bucureşti şi, de la Bucureşti, cu maşina sau cu trenul, Elena 
Lupescu apare la Sinaia în jurul zilei de 8 august. Data exactă e 
incertă, dar dintr-o scrisoare a lui Carol rezultă că pe 13 august 
Duduia se află deja la Sinaia. Se cazează, în secret, la pensiunea 
Kubler, în camera cu numărul 4, de unde îi trimite la Peleş lui 
Puiu Dumitrescu un bilet şi câteva rânduri pentru Carol în care 
îşi anunţă sosirea. 

E un moment tensionat, delicat, cu totul neprevăzut, căci 
despărţirea lui de Duduia a devenit aproape o condiţie politică a 
Restauratiei, şi grija cea mai mare a lui Carol, care vede bine ca 
fosta lui soţie ar putea fi convinsă, până la urmă, să anuleze 
divorţul, este să nu cumva să se trezească din nou însurat cu 
Sitta şi definitiv separat de Duduia. Prezenţa Elenei Lupescu în 
ţară acum ar putea să-i zădărnicească proiectele şi încercările 
de a o determina pe fosta soţie să se stabilească în străinătate, 
unde îi promitea subvenţii generoase. Şi nu era numai atât: între 
ei se dădea o luptă tacită şi pentru dragostea fiului lor, Mihai, 
moştenitorul tronului, căruia, de-a lungul anilor, Carol îi 
trimisese nenumărate daruri. Revenit în ţară, constatase că 
principesa Elena le dosise şi nu i le dăduse niciodată... „Noi am 
acoperit întregul parchet al sălii de dans de la Palat (Palatul 
Elisabeta - n. m.) cu conţinutul unei lăzi cuprinzând staţie de 
cale ferată, cu şine, macarale, depozite, felinare, semnale, 
vagoane, locomotive etc.”, va scrie Eugeniu Buhman.*! Carol 
vrea să-şi educe fiul în spirit modern şi sportiv şi să-l 
pregătească pentru responsabilitatile de mai târziu, chiar daca 
asta înseamnă să-l îndepărteze de fustele mamei. 

După o dezorientare de moment, în care îşi pierde cumpătul 
la aflarea veştii că Duduia se află la Sinaia, Carol o primeşte cu 


1 Eugeniu Buhman, op. cit., p. 341. 


braţele deschise. În zilele următoare, ea se va muta la Foisor. 
Dintr-o scrisoare datată 14 august 1930, rezultă că Elena 
Lupescu se află de câteva zile la Sinaia: „N-am uitat că azi este 
data noastră dragă: 14. 5 ani şi 7 luni! E un timp enorm, şi totuşi 
atât de scurt în comparaţie cu timpul pe care vreau să-l 
petrecem împreună, să nu ne mai despartim nicicând şi, în 
ciuda micilor discuţii datorate stării mele de nervi (care trebuie 
iertată), să ne iubim atât de mult, şi fiecare clipă care trece îmi 
întăreşte convingerea că nu putem şi nu trebuie să trăim unul 
fără celălalt. Scumpete dragă, ai zis că nu te iubesc. Greşit, te 
iubesc, te ador, te idolatrizez! Toate zilele astea sunt atât de 
adânc impregnate de [tine], sufletul meu! Viaţa asta mizerabilă 
de izolare pe care o duci îmi dovedeşte încă o dată că mă 
iubeşti şi că dragostea ta e puternică. [...] Ca să nu te fac cumva 
să aştepţi, să ne întâlnim la ora 10 la locul convenit. Scrisoarea 
asta, pe care ţi-o aduce Puiu, are unicul scop de a-ţi spune cu o 
oră mai devreme că te iubesc, că te ador, că tu eşti singura mea 
bucurie şi că abia aştept să te sărut şi să te strâng în braţe”. 

După mutarea ei de la pensiunea Kubler în apartamentul lui 
de la Foişor, Elena Lupescu duce o viaţă de izolare totală. 
Foişorul, locul naşterii lui Carol, are cinci-şase camere la parter, 
printre care se află şi biroul regelui, unde primeşte audienţe, şi 
cam tot atâtea la etaj, unde este apartamentul lui mobilat în stil 
Ludovic XV, cu câteva tablouri splendide din colecţia regală 
expuse pe pereţi. Alături, într-un mic apartament, îl instalase pe 
secretarul lui, Puiu Dumitrescu. Secretul prezenţei Duduii e păzit 
cu sfinţenie, îşi va aminti Buhman. „E adevărat însă că şi 
doamna Lupescu nu s-a arătat o clipă şi n-a făcut un pas din 
camera ei”, unde cina se servea pe la ora 11-12.” 

Poate că abia acum îşi descoperă ea adevăratul caracter de 
femeie de culise care ţese planuri, intrigi şi strategii între 
oglinzile budoarului regal. E o perioadă în care, cu excepţia 
regelui şi a lui Puiu Dumitrescu, nu vede pe nimeni şi nu 
vorbeşte cu nimeni altcineva. 


°2 Eugeniu Buhman, op. cit., p. 337. 


O problema de stat 

Revenirea lui Carol în ţară a pulverizat viata politică, 
fragmentând partidele în vreo 10-15 facţiuni procarliste şi 
anticarliste. Proiectele de ţară, orientările ideologice, marile 
viziuni pe termen lung sau soluţiile de ieşire din criza economică 
par reduse la o unică problemă, care împarte opinia publică şi 
politică în două tabere: tabăra împăcării şi tabăra divorţului, 
tabăra soţiei şi tabăra amantei, susţinătorii Elenei, principesa 
Greciei, şi susţinătorii libertăţii regelui Carol Il. Partidul lui luliu 
Maniu sustinuse revenirea lui Carol, dar pusese de la început 
condiţia ca întoarcerea lui să însemne şi o întoarcere la 
principesa Elena, chiar dacă ea fusese aceea care, la 
îndemnurile liberalilor, divorțase. În orice caz, anul 1930 nu se 
arăta deloc a fi cel mai potrivit pentru o tulburare a apelor prin 
expunerea publică a unei femei cu rădăcini evreieşti în 
intimitatea regelui. 

Pe fondul crizei economice mondiale, Partidul Naţional- 
Socialist din Germania, condus de un orator populist în plină 
ascensiune, Adolf Hitler, câştigă teren prin discursuri şi acţiuni 
îndreptate împotriva evreilor. În România, de ani buni, Liga 
Apărării National-Crestine, formațiune politică antisemită 
condusă de A.C. Cuza, militează pentru soluții drastice de 
„eliminare completă a elementului jidănesc” din societate. Pe 
linie religioasă, ideologul mişcării este un celebru medic, Nicolae 
Constantin Paulescu, promotor al unei alambicate teorii rasiale 
antisemite numite fiziologie filozofică. Semnul politic al LANC e 
svastica, „semnul comun al luptei contra jidanilor”®?. Dacă A.C. 
Cuza salutase cu bucurie revenirea lui Carol, asta nu însemna că 
ar fi privit-o cu ochi buni pe Elena Lupescu, fiica unor evrei 
creștinați. Unul dintre discipolii lui, Corneliu Zelea Codreanu, 
căruia Cuza Îi era si naş de botez, înființează in acel an, 1930, 
Garda de Fier, partid care să promoveze la apropiatele alegeri 
ideile Legiunii Arhanghelului Mihail, multe dintre ele antisemite. 
Cu cât prezența Elenei Lupescu in România poate fi ascunsă mai 
mult timp, cu atât mai bine. Carol nu vrea să le ofere muniție 
duşmanilor şi detractorilor săi. Pe liberali în special are tot 
interesul să-i dezbine, atrăgându-i de partea lui pe tinerii grupați 
în jurul lui Gheorghe Brătianu. Regele nu poate uita campania 


°3 Vezi Apărarea natională, nr. 1, 15 noiembrie 1925. 


de defaimare pe care au orchestrat-o împotriva lui şi a Elenei 
Lupescu şi nici hărţuirea la care i-au supus agenţii Ministerului 
de Interne condus de liberalul I.G. Duca, cel care apoi se 
pronuntase vehement împotriva „restauraţiei”. Nu va uita nici 
camarila liberală grupată în jurul mamei lui. Totuşi, „el n-a 
arătat niciodată adânca amărăciune ce dormea în sufletul său 
pentru toată campania de ură şi calomnie la care a luat parte şi 
ea cu concursul propagandei iscusite a Brătienilor”. Carol are 
marea calitate de a nu fi vindicativ, observă Buhman. „Nu uita, 
dar nu se răzbuna.”** Partidul generalului Averescu îi este 
favorabil în măsura în care generalul „era în stare să primească 
puterea oricând, de la oricine şi oricum”%5. 

Cât timp Elena Lupescu stă ascunsă, mai întâi la Foişor, apoi 
la Palatul Regal din Bucureşti, Carol, aflat pe un mare val de 
popularitate si încredere, îi împărtăşeşte, ca totdeauna, 
deciziile, planurile şi proiectele lui de dezvoltare a României. 
Când vizitele de lucru în ţară îl ţin departe de ea, îi scrie 
aproape zilnic, dându-i detalii despre evenimentele la care 
participă, despre oamenii pe care îi întâlneşte, despre 
iniţiativele locale pe care le susţine. Fiecare scrisoare conţine 
repetate declaraţii de dragoste şi de fidelitate. 

In octombrie 1930 face un drum la Cluj, unde profesorul şi 
rectorul luliu Haţieganu pune bazele unui mare parc sportiv. 
Noaptea, când cei care îl însoțesc dorm, Carol îi scrie în 
franceză: „Probabil că numai eu nu dorm, mă simt atât de 
aproape de tine, îmi pare că stăm de vorbă, ca de obicei, despre 
întâmplările şi vorbele zilei. Din păcate, curând, trista realitate 
îmi spune că sunt singur, fără tine, iubita mea adorată. Ce faci 
tu la ora asta? E trecut de 1.15 şi îţi scriu gândindu-mă 
nebuneste la tine, strigandu-ti că te ador, că te idolatrizez, că te 
doresc, tu, singurul meu bine, tu, celălalt eu al meu. Căci tu eşti 
eu, şi eu sunt tu”. Apoi îi povesteşte cum şi-a început dimineaţa 
la Universitatea din Cluj, a asistat la demonstraţii sportive, a 
făcut diferite vizite la instituţii şi seara a participat la un mare 
dineu si la opera Năpasta de Sabin Drăgoi, care i s-a părut 
reuşită. Spre finalul scrisorii, revine la dragostea lor: „Abia 
aştept să te revad si să stam iar de vorbă. Am nenumărate 


°4 Eugeniu Buhman, op. cit., p. 338. 
35 Constantin Argetoianu, Memorii, vol. V, Editura Machiavelli, 
Bucureşti, 1995, p. 79. 


impresii pe care vreau să ti le împărtăşesc, în seara asta iti 
trimit nebuneste şi plin de tandrete mii de sărutări nemasurate. 
Şi nu încetez să-ţi repet la infinit că te ador, că tu eşti totul 
pentru mine, eşti viaţa mea. Cu cea mai nebunească expresie a 
iubirii te iau în braţe şi te simt toată a mea...” 

In ziua următoare (21 octombrie 1930), tot în miez de noapte, 
îi scrie iar, de astă dată din tren. Duduia se află încă la Foişor. 
Carol îi descrie ziua, atmosfera, primirea, entuziasmul, 
discursurile, pe larg. Toate fuseseră un triumf. Păcat, doar, că ea 
nu putuse să fie alături de el, dar gândul la ea îl inspirase când 
le vorbise studenţilor de la Universitatea din Cluj. Ruşinat că 
vorbeşte prea mult despre el, Carol se întrerupe din relatarea 
evenimentelor, ca să se intereseze de starea sufletească şi de 
sănătatea ei fragilă: „Adorato, viaţa mea, totul meu, tu ce faci? 
Cu ce te ocupi toată ziua? Cum îţi mai e? Mai ai febră? Mă 
îngrijorez când mă gândesc că săptămâna asta n-ai fost prea 
bine. Tu eşti - nu se poate să nu ştii şi să nu simţi în fiecare 
clipă - viaţa mea toată. Suntem atât de strâns legaţi unul de 
celălalt, suntem nedespartiti pe viata, uniţi în aceleaşi visuri şi 
în aceleaşi dorinţe. [...] Când tu eşti departe, nu mă simt întreg. 
Şi-acum să-ţi dau o idee despre ce s-a petrecut azi”. De aici 
începe povestirea zilei cu detalii: de la câinii lui, care îi roseseră 
şapca şi manusile, la întârzierea la festivități a principelui 
Nicolae, de la ţinuta de mare gală a participanţilor, care au 
străbătut pe jos drumul până la Universitate, la întâmpinarea 
ireproşabilă făcută de rectorul Emil Racoviţă, pe care şi-l aduce 
aminte de pe când venise la Palat la Bucureşti pentru o 
conferinţă cu proiecţie de film despre expediţia sa la Polul Sud. 
Racoviţă ţine un discurs înflăcărat. „Eu pe al meu l-am citit 
destul de prost”, scrie Carol, dar a stârnit totuşi multe aplauze. 
Se ţin alte şi alte discursuri, are loc o recepţie, se rostesc 
toasturi şi, cum regina Maria e şi ea prezentă, fiul ei îi aduce 
elogii publice pentru activitatea din trecut. „Am apăsat”, îi scrie 
Carol Duduii, „pe ideea de trecut...”. Urmează o paradă 
sportivă, o vizită la Academia de Agricultură, iar a doua zi, 
deschiderea cursurilor şi instalarea noului rector, luliu 
Hatieganu, vizită la grădina botanică, vizită la muzeul etnografic 
fondat de Carol cu şase ani în urmă, iar pe seară, întâlnire cu 
Societatea Foştilor Studenţi ai Universităţii. Carol le ţine o 
cuvântare întâmpinată cu entuziasm nemaipomenit, comparabil 


cu cel de care se bucurase în Parlament. „Extraordinar ce efect 
are asupra mea ambianța în anumite ocazii!” îi scrie el Elenei 
Lupescu, adăugând: „Mâine fac in aşa fel să te văz. Iti trimit 
vorbă prin Puiu ca să-ţi spun când şi cum. [...] Abia aştept să te 
revad şi să-ţi spun tot ce simte inima mea pentru tine. lubire, 
iubire, sunt nebun după tine, te iubesc, te ador, te vreau toată 
numai a mea. Pe mâine, aşadar, draga mea femeie adorată. Mii 
de sărutări nebune de la cel care nu te va părăsi niciodată. 
Pentru totdeauna al tău...” 

În toamna acelui an, Maniu află, până la urmă, de prezenţa în 
România a Elenei Lupescu şi îşi dă demisia (pentru a doua oară 
de la revenirea lui Carol) din funcţia de prim-ministru. Gheorghe 
Mironescu preia conducerea guvernului. Ceremonia încoronării 
se amână. Spre sfârşitul toamnei, Elena Lupescu se va muta la 
Palatul Regal în deplină discreţie. Într-o seară de noiembrie îi dă 
lui Carol „dovada cea mai deplină” că îl iubeşte şi că poate 
conta pe ea. A doua zi, el trebuie să plece la Parlament, iar ea, 
în graba despărțirii şi cu toate precautiile secretului lor, îşi uită 
poşeta pe biroul lui. Puiu Dumitrescu urmează să i-o returneze. 

Duduia va locui curând într-o vilă elegantă de cărămidă roşie 
din Aleea Vulpache (azi Modrogan), cumpărată iniţial pe numele 
mamei lui Puiu Dumitrescu şi trecută în proprietatea Elenei 
Lupescu peste câţiva ani. Schimbul de bilete şi scrisori între ea 
şi Carol continuă. Începutul anului următor o găseşte deja în 
noua casă, de vreme ce într-un bilet datat 2 ianuarie 1931 el îi 
scrie că abia aşteaptă s-o strângă în braţe şi că se simte 
groaznic de singur în hardughia oribilă de Palat, unde „se 
constată numaidecât lipsa de confort” şi unde „a trebuit 
amenajate în grabă o cameră de dormit pentru Rege şi o 
cameră de baie, vechile odăi nemaifiind bune la nimic. [...] Se 
sparg ziduri şi se fac cârpeli costisitoare, când singura soluţie 
rezonabilă ar fi să se dărâme întregul palat...”%% De reconstrucţia 
şi renovarea Palatului Regal se va ocupa, în anii următori, 
arhitectul Arthur Lorenz, prietenul lui Carol din exil şi vărul 
Elenei Lupescu. 


26 Eugeniu Buhman, op. cit., p. 334. 


Carol si excentricul doctor Voronoff 

In primii ani de domnie, Carol tncearca tn repetate randuri sa 
puna în practică ideea unui guvern de uniune naţională capabil 
să reformeze administraţia, să modernizeze armata, să 
încurajeze investiţiile şi să asigure educarea, sănătatea şi igiena 
populaţiei, mai cu seamă la sate. De vreme ce partidele nu se 
înţeleg între ele, regele numeşte în 1931 un guvern format din 
oameni apropiați, lorga-Argetoianu-Manoilescu, pe care îl 
conduce cu mână de fier, încercând să domoleasca vrajba 
partidelor şi să le îndrepte către un scop comun. În primii ani ai 
Restauratiei, Carol se bucură de admiraţia multora dintre 
politicieni, în şedinţele de guvern şi când se discută problemele 
spinoase, regele găseşte totdeauna rezolvarea cea mai bună, 
încât competenţa lui reuşeşte să-i uimească şi pe politicieni 
versati, ca Nicolae lorga sau Constantin Argetoianu. „Regele”, 
scrie un fost prim-ministru, „era condus de cea mai nobilă 
ambiţie ca el să-şi fericească tara. Işi dădea seama de toate 
neajunsurile şi defectele sociale, economice, culturale, de 
întreaga noastră situaţie arierată. De la organizarea cercetăşiei 
până la efectul ce-l aştepta de la reforma agrară, abia 
înfăptuită, de la aceea a sufragiului universal, asigurările 
sociale, satisfacerea postulatelor muncitoreşti, chestiuni de 
igienă, combaterea corupţiei, a luxului etc. etc., toate ijl 
preocupau şi era doritor să le înfăptuiască el, ca iniţiator. Avea 
un simţ social foarte dezvoltat şi se ţinea pe sine nu numai 
chemat, ci şi dator să pună bazele unei serii de reforme care să 
asigure apoi evoluţia natiei în mod automat””. 

Dar viaţa lui de noapte începe să îngrijoreze instituţiile 
însărcinate cu protecţia suveranului. În primii ani după revenirea 
Elenei Lupescu în ţară şi instalarea ei, la început secretă, apoi 
discretă, în vila din Aleea Vulpache, deşi ori de câte ori nu e 
plecat în ţară îşi petrece serile cu ea, Carol pare afectat de o 
excesivă nelinişte sexuală. Nu e clar de când şi cât durează 
febrila căutare a unor aventuri de o noapte, dar, în 1932, un 
subsecretar de stat la Ministerul de Interne şi ulterior ministru, 
Armand Călinescu, cere întărirea măsurilor de pază ca să se 
prevină eventuale incidente pe timpul escapadelor nocturne, 

care l-ar putea pune pe rege în pericol: „Siguranţa îmi aduce 
informaţii că Regele iese tot mai frecvent noaptea şi că merge 
la piaţa Sf. Gheorghe, pe cheiul Dâmboviţei şi ia femei de cea 
mai joasă speţă. [...] Uneori Regele culege femei de pe stradă. 
Acestea au aflat şi se adună prin Brezoianu aşteptând. Chestia 
aceasta e îngrijorătoare. Nu se ştie ce se poate întâmpla”. 
Ministru de finanţe şi ad interim la Interne în guvernul lorga, 
Constantin Argetoianu are acces la rapoartele Poliţiei şi va 
dezvălui în memoriile sale că „de 4-5 ori pe săptămână prefectul 
Poliţiei trecea prin naduseli, căci Regele o pornea pe din dos 
îmbrăcat civil, singur într-un mic Ford cu două locuri, şi prin 
Brezoianu, prin străzile de lângă Sărindar aborda câte o 
prostituată, o ducea la Palat şi, după câte o şedinţă, mai scurtă 
sau mai lungă, îi da drumul cu un bilet de 500 sau 1.000 de lei. 
La ieşirea din Palat, patachina era ridicată de agenţii poliţiei şi 
dusă la Gavrilă Marinescu, care îi mai da 500 de lei şi o 
ameninţa cu moartea dacă spune ceva. Cu timpul, Gavrilă 
organizase şi acest serviciu înlăturând din drumul Regelui libera 
concurenţă şi presărând trotuarele străzilor din jurul Palatului cu 
clientele lui. Prin discretia şi dibăcia cu care îndeplinea acest 
serviciu, Gavrilă Marinescu şi-a asigurat încrederea Regelui şi 
permanenta la Prefectura Poliţiei, cu toate abuzurile pe care le-a 
săvârşit”*. Tot bine-cunoscutului cinism al lui Argetoianu i se 
datorează una dintre caracterizările cele mai putin flatante 
făcute vreodată lui Carol: regele ar fi fost „un priapic veşnic 
nesatisfăcut, cu însuşiri fizice hipertrofiate, gata să se arunce pe 
orice femeie şi să-i dea poalele peste cap”, iar legătura lui cu 
Elena Lupescu şi influenţa ei „nefastă” ar fi fost „de ordin pur 
fizic şi patologic”.1% 

Ori Carol e un priapic nestăpânit, şi atunci nu poate fi 
dependent exclusiv de Elena Lupescu, ori e legat de ea printr-o 
profundă atracţie „de ordin pur fizic şi patologic”, şi în viaţa lui 
nu mai poate exista altă femeie. Argetoianu nu e lămurit. Carol 
are 40 de ani. Il îmbată puterea absolută şi libertatea de a face 
ce vrea răzbunându-se pentru anii de exil? De ce oare, deşi pare 

sa fie la curent cu escapadele lui nocturne, Elena Lupescu nu se 
simte amenintata de noile lui experimente sexuale? Intr-un caiet 
de insemnari, in stilul direct si de mahala caragialiana, care este 
doar unul dintre registrele ei stilistice, Duduia scrie ca „a ajuns 
la urechile mele că uneori, seara, Carol iese incognito din palat, 
culege o femeie de pe Brezoianu sau de pe cheiul Dâmboviţei şi 
o aduce la palat. Cică prefectul Poliţiei, Gavrilă Marinescu, îl 
ajută în chestia asta. Nu cred că-i adevărat, dar i-am făcut o 
aluzie lui Gavrilă. Atenţie, Gavrilă, ţi-o spun pe sleau, te prind - 
te belesc, adio Prefectură! Nu-mi fac griji deosebite, îl ştiu eu 
prea bine pe Carol, las' să-ncerce, nici una nu-l poate satisface. 
Mareşalului Averescu, într-un moment mai intim, Carol i-a 
mărturisit că numai cu Lupeasca mai poate avea erectiuni. Chiar 
dacă ar vrea, Carol nu poate să renunţe la mine. Nu pierde nici 
un prilej să mi-o mărturisească, sunt singura femeie a vieţii sale, 
şi însoţeşte întotdeauna declaraţiile de amor cu câte o bijuterie 
aleasă”1%1. Oricare ar fi fost adevărul, fie din pricina 
dimensiunilor prodigioase ale organului său sexual, fie din cauza 
profundei sale nesigurante şi nevoi de afecţiune, fie fiindcă 
suferă realmente de o formă rară de priapism, boală ereditară, 
pe Carol îl preocupă propria sexualitate şi poate chiar îi ascunde 
Duduii condiţia sa şi teama de impotenţă.1%2 

Cu un an înaintea întoarcerii în România, Carol şi Duduia 
vizitaseră împreună clinica celui mai celebru medic şi chirurg al 
vremii, Serge Voronoff, aflată la graniţa franco-italiană, pe 
ţărmul Mediteranei, la o jumătate de oră de mers cu maşina de 
Nisa, unde îşi făceau vacantele. La Grimaldi, un sătuc de pe 
coastă, Voronoff tocmai îşi instalase un nou laborator de 
cercetări, o rezervaţie de maimuțe şi o clinică într-o vilă 
spațioasă, ale cărei ferestre dau într-o parte către Franţa, iar în 
cealaltă către Italia. ,Vizitam maimutele, grădina si 
laboratoarele. Asistentul e un român, dr. Alexandrescu, pe care 

102 Medicul urolog Bogdan Streza, pe care l-am consultat în 
privinţa afecțiunii lui Carol Il, consideră că regele suferea de 
priapism arterial, o maladie care nu putea fi diagnosticată cu 
mijloacele tehnice ale vremii, şi că boala presupune o fistula 
permanentă arteriovenoasă la nivelul circulaţiei peniene, ceea 
ce dă o erectie „permanentă”, cu episoade pasagere de 
impotenta, care ar fi fost însă reversibile. 


Voronoff il lauda foarte mult; el ne arata toate studiile asupra 
cancerului, care este marea lui lucrare de acuma”, scrie Carol în 
jurnal pe 12 martie 1929.1% Nu spune nimic despre un eventual 
tratament recomandat de celebrul medic pentru condiţia sa 
delicată, dar nu este exclus să-l fi consultat pe Voronoff în 
legătură cu boala de care suferea. In Franţa şi în Italia apăruseră 
deja cuvinte noi sinonime cu efectele unor proceduri Voronoff: 
voronoffer şi voronoffizare. Altfel spus, voronoficare... 

Evreu rus de naţionalitate franceză, Serge Voronoff îşi datora 
celebritatea mai cu seamă cercetărilor legate de transplanturi, 
grefe şi chirurgie plastică. Încă de la începutul carierei sale 
fusese atras de posibile tratamente împotriva îmbătrânirii. 
Obişnuia să-şi introducă sub piele ţesuturi prelevate de la 
testicule de cobai sau de câini. Treptat, experimentele sale s-au 
îndreptat spre maimuțe şi spre implanturi testiculare la oameni. 
Milionari, maharajahi, scriitori excentrici îl căutau în speranţa că 
tratamentele lui îi vor ajuta să-şi recapete vigoarea, potenta si 
tinereţea sexuală. Transplanturile de glande şi ţesuturi 
testiculare de la cimpanzei la om promit nu numai să rezolve 
diverse dereglări hormonale, disfuncţii erectile şi impotenta, dar 
garantează si întinerirea. Tratamentul prescris de Voronoff 
anticipează în bună măsură descoperirea numită mult mai târziu 
„Viagra”. 

Ziarele americane din anii '20 scriu pe larg despre discipoli ai 
lui Voronoff de peste ocean şi despre cazul unui mare om de 
afaceri, Harold McCormick, care ar fi plătit 50.000 de dolari 
(750.000 în zilele noastre) pentru un transplant de testicule, în 
vederea căsătoriei cu o a treia nevastă, cântăreaţă de operă. 
Când şi-a scris apoi biografia, soţia lui McCormick a mărturisit că 
tratamentul îl făcuse pe soţul ei insatiabil în materie de sex.194 

Publicată la sfârşitul anilor '20, cea mai cunoscută lucrare a 
lui Voronoff, La Conquête de la Vie, devenise deja bestseller 
mondial. Experimentele sale pătrunseseră în cultura populară şi 
în literatură. Arthur Conan Doyle se inspirase din ele pentru o 
nouă aventura detectivistică a lui Sherlock Holmes (The 
Adventure of the Creeping Man, tradusă în româneşte prin 

Aventurile omului-maimuta). Mihail Bulgakov scrisese romanul 
Inimă de câine, în care personajul profesorului Filipp Filippovici 
aminteşte de Voronoff. Faima excentricului chirurg va ajunge şi 
în România, unde Păstorel Teodoreanu publică în ziarul clujean 
Chemarea din 7 iunie 1931 versuri hazlii, cu subinteles, la 
adresa prim-ministrului Nicolae lorga: La Voronoff un cimpanzeu 
/ Zărind pe lorga pe cărare, / Gândea: ce bine că-i mai mare / 
De-l ia pe el, poate scapeu! 

Poetul american E.E. Cummings îl numeşte pe Serge Voronoff 
„vestitul doctor care injectează milionarii cu glande de 
maimuţă”. Printre pacienţii lui Voronoff s-ar fi numărat şi 
scriitorii Somerset Maugham şi W.B. Yeats, dar şi Carol.1% 
Presupunând că suferă de priapism arterial, Carol are destule 
motive să caute opinia unui om avizat de talia lui Voronoff. 
Indiferent dacă îi leagă şi chestiuni de natură medicală, 
chirurgul şi regele se vor mai întâlni de-a lungul vieţii lor în 
condiţii aproape familiale: verişoara Elenei Lupescu, Gerty 
(Gertrude) Schwetz (mamele lor, Jenny şi Elise Falk, sunt 
verişoare primare), se căsătoreşte cu Voronoff la Consulatul 
Austriei de la Bucureşti pe 27 aprilie 1934. El are 64 de ani, iar 
ea, 20. 

Peste un an, un alt medic vestit, endocrinologul şi psihiatrul 
italian Nicola Pende, va sosi la Bucureşti la invitaţia Institutului 
Cultural Italian si va tine o serie de conferinţe despre 
biotipologie şi modalităţi de îmbunătăţire a constituţiei umane. 
În culise, s-a presupus că vizita lui Pende nu ar fi fost străină de 
problema sexuală a regelui şi că, întrebat fiind de un coleg 
român (dr. Gheorghe Marinescu) despre starea lui Carol, Pende 
ar fi spus că nu are tratament pentru priapism, dar că ar fi fost 
nevoie, în cazul lui Carol, de un tratament psihiatric.1% Intr- 
adevăr, în epocă nu există tratament pentru priapism, dar cu 
atât mai puţin există soluţii pentru impactul emoţional şi 
psihologic al bolii asupra celui care suferă de pe urma ei. Unicul 
„medicament” care menţine echilibrul sufletesc al lui Carol este 
dragostea Elenei Lupescu. 

Curtea Duduii 

De când a revenit în ţară, Duduia rămâne o prezenţă discretă 
şi o apariţie rară în societatea politicienilor şi a boierilor de viţă 
din capitală. Pe cât de mulţi o bârfesc, pe atât de puţini au 
întâlnit-o vreodată. Când îl vizitează pe Carol, o maşină cu 
geamuri fumurii intră pe porţile Palatului şi numai şoferul şi 
valetii cu ghetre albe de la intrare cunosc identitatea celei care 
lasă în urmă o boare de parfum fin. Un contemporan cu greu 
poate împăca versiunile care circulă pe seama ei: „Multă lume 
ne spunea că Elena Lupescu este de o vulgaritate 
nemaipomenită, că are un vocabular de birjar, că este total 
incultă etc. Nu ştiu dacă e posibil. În tot cazul, în anii în care am 
văzut-o des, în intimitate, nu am constatat personal nici o 
vulgaritate, iar incultă nu era. Desigur, era o fiinţă foarte abilă, 
care ştia cum să se poarte în funcţie de persoanele pe care le 
frecventa. Era cinică”1%. Mai curând era o bună actriţă, pe care 
convietuirea complicată cu Carol o învățase să poarte diferite 
măşti şi să-şi disimuleze adevăratele gânduri şi emoţii. Regele 
petrece adesea serile la ea, în casa din Aleea Vulpache, şi se 
întoarce la Palat spre dimineaţă. Când i se raportează că 
suveranul a ajuns la Palat, prefectul Poliţiei, Gavrilă Marinescu, 
se poate culca liniştit. 

Casa ei e mobilată simplu şi cu gust. E „departe de a fi 
luxoasă”, observă, trimis de rege cu diferite mesaje, Eugeniu 
Buhman. „În salon am admirat o minunăţie de covor oriental din 
mătase, de se afunda piciorul în el, ţinut în culori vişinii, 
estompate.”1% Privirea unei femei care frecventează saloanele 
aristocratice ale Europei nu este la fel de admirativă: 
întunecoasă, „ticsită la primul etaj cu mobilă oarecare şi 
bibelouri îngrămădite ca într-un magazin de mâna a doua”, cu 
salonaşe, la parter, decorate cu tablouri „bune, dar prost 
atârnate”, câteva bibelouri de jad foarte frumoase, o colecţie de 
icoane îmbrăcate în aur şi argint şi o mică bibliotecă plină de 
romane frantuzesti, „casa nu dădea altă impresie decât cea de 
banalitate”. O cameră numită studio e mobilată modern, cu 
mobilă deschisă la culoare, şi dominată de portretul în mărime 
naturală al lui Carol îmbrăcat în civil. Cu o mână mângâie un 

caine pechinez, iar tn cealalta tine un porttigaret. Aceasta e 
camera bijuteriilor primite de la el si păstrate în cutiile lor de 
piele de diverse culori si captusite cu catifea. lar in dormitor se 
afla un pat larg acoperit cu o cuvertura de matase cenusie, 
masute pe care sunt expuse poze ale stăpânei casei si una a 
verisoarei Gerty Voronoff, scrinuri si scaune in stil frantuzesc. 
Scaunele in stil Empire ar fi fost un dar de la profesorul Voronoff. 
Cand încheie turul casei, contesa Rosie Goldschmidt Waldeck, 
care-şi consemnează ulterior impresiile, remarcă pe noptiera din 
dormitor un telefon cu linie directă la Palat şi mai multe butoane 
pentru orice loc în care s-ar fi găsit Carol: Birou, Oficiu, 
Dormitor, Baie.1% 

La început, cei care trec pragul acestei case alcătuiesc o 
societate amestecată: tatăl şi fratele Elenei Lupescu, şeful 
secretariatului regal, Eugeniu Buhman, Elena Miletineanu, 
verişoara primară a Duduii, soţia sociologului Dimitrie Gusti, 
părinţii lui Puiu Dumitrescu şi soţia lui, Jenny, căpitanul şi 
pictorul Ştiubei cu soţia, familia industriaşului Nicolae Malaxa, 
directorul băncii Blank, Nicolae Tabacovici, şi diferiţi ofiţeri, 
prieteni din perioada exilului. Între timp, se rezolvă însă 
spinoasa problemă a principesei Elena. De teamă că, împreună 
cu regina Maria, ar fi putut să coaguleze în juru-i o mişcare 
politică, regele îi impusese nenumărate restricţii. Sfătuită de 
fratele ei, George (Gheorghe) al Greciei, Sitta ajunge, până la 
urmă, la o înţelegere cu fostul soţ: i se va plăti o pensie anuală 
de 7.200.000 lei şi 30.000.000 lei pentru cumpărarea unei case 
la Florenţa. Ministrul însărcinat cu îndeplinirea acestor obligaţii, 
Constantin Argetoianu, nu se poate abtine să nu comenteze că 
„Principesa ca şi întreaga familie grecească s-au arătat cu acest 
prilej de o implacabilă aviditate bănească, iar ea n-a vrut să ştie 
de nimic: banii sau viata! M-am trudit şi i-am găsit”110. Pe fiul 
lor, Mihai, îl poate vedea de două ori pe an. Plecarea din 
Romania a principesei Elena îi întăreşte celeilalte Elene 
încrederea în rege, dar şi în puterea ei de a-şi croi propriul 
destin în ciuda putinei simpatii de care se bucură în rândul fostei 
camarile a reginei Maria, al publicului hrănit ani de zile cu 
propaganda liberală împotriva ei şi al politicienilor antisemiti. 

Treptat, oamenii care o viziteaza se cern dupa banii pe care-i 
câştigă, relaţiile de afaceri pe care le cultivă, sponsorizarile pe 
care le-ar putea înlesni, comisioanele pe care le pot aranja, 
serviciile şi informaţiile prin care i-ar putea consolida poziţia şi, 
nu în ultimul rând, priceperea în materie de poker. Duduia şi 
Carol sunt buni jucători de cărţi. Pentru a-şi asigura sprijinul lor 
în afaceri, se zice că inginerul Malaxa i-ar lăsa să câştige sau ar 
depune, înaintea începerii jocului, pe scaunele pe care urmează 
să se aşeze participanţii, câte 100.000 de lei. Cum Carol trăieşte 
singur la Palatul Regal pe care arhitectul Arthur Lorenz îl 
restaurează şi îl extinde în stil englezesc Adams, Curtea Regală 
şi-a pierdut strălucirea de altădată. Regele e zgârcit, o trăsătură 
de familie a Hohenzollernilor, la masa lui se servesc numai trei 
feluri, iar după primul fel el îşi aprinde deja o ţigară, îi place 
bucătăria românească, dar, în general, duce o viaţă frugală. 
Curtea lui Regală pare lipsită de viata, amortita şi mohorâtă, 
încât un om care a slujit trei generaţii de monarhi e nevoit să 
remarce că „au dispărut ceaiurile, concertele, seratele, micile 
adunări intime prezidate de o regină, care dădeau oarecare 
farmec curților lui Carol | şi Ferdinand. Astăzi regele nu mai vede 
toată ziua decât miniştri şi oameni politici..." 111. 

De fapt, noua Curte Regală se alcătuieşte treptat în Aleea 
Vulpache din diplomaţi, oameni de afaceri, investitori străini şi, 
mai cu seamă, din reprezentanţi ai burgheziei financiar-bancare 
a vremii, de care Carol are nevoie ca să-i susţină şi sponsorizeze 
proiectele de modernizare şi industrializare a ţării, să 
mijlocească împrumuturi externe convenabile, să creeze locuri 
de muncă şi să diminueze, pe cât posibil, efectele dezastruoase 
ale crizei economice. Unii dintre ei s-ar numi azi lobbysti. Marii 
industriaşi, ca Malaxa, finanţează partidele politice în funcţie de 
interesele proprii. Alţii, ca Max Auschnitt, care crease la Reşiţa 
cel mai mare combinat siderurgic din România, vor cădea în 
dizgrație de îndată ce se află despre comisioane impuse 
investitorilor germani şi care se spune că ar fi fost destinate 
regelui. Poliţia şi serviciile de informaţii îşi au reprezentanţii lor 
în noua Curte de unde sunt dirijate fragilele instituţii ale statului. 
Lumea vorbeşte cu teamă amestecată cu invidie despre 
„camarilă”. Fusese altădată altfel? „Conform obiceiului 
pământului”, scrie un contemporan, „oricare guvern de aceea e 

pe lume, ca să fie la dispoziţia ultimului palavragiu, ca obiect de 
critică acerbă, de zeflemea şi de înjurături triviale”. De când 
Carol conducea ţara, „la ordinea de zi ajunsese flocăirea 
«camarilei»”112. 

E o lume pe care Carol şi Elena Lupescu o cunoscuseră şi în 
cei cinci ani de şedere în străinătate şi care le era mult mai 
familiară decât aceea a marilor moşieri refractari la reforme, a 
aristocrației cu rădăcini fanariote care n-o uită pe principesa 
Elena ori a politicienilor care câştigă voturi de pe urma retoricii 
naţionaliste. Între oamenii mamei sale şi cei ai fostei soţii, având 
în urmă experienţa exilului, când guvernul liberal folosise toate 
resursele de care dispunea ca să-l urmărească, să-l calomnieze 
şi să-i împiedice întoarcerea în ţară, Carol nu are de ales decât 
să-şi creeze o Curte Regală în jurul femeii de care el nu se 
îndoieşte, Elena Lupescu. Maestrul de ceremonii al acestei Curți 
Regale noi, omul lor de încredere, e apreciat pentru inteligenţă 
şi loialitate. Puiu Dumitrescu „poseda percepţia rapidă a 
situaţiilor”, scrie Buhman despre el, „şi a avut marea calitate de 
a nu fi intrigant”. „Era băiat frumos, vioi, simpatic şi inimă bună, 
dar necopt sufleteşte [...] pentru marea şansă cu care l-a 
blagoslovit viaţa.”113 

În atmosfera de mister şi bârfă care o înconjoară pe Elena 
Lupescu, o ieşire în oraş cu Puiu Dumitrescu, la o oră când 
străzile sunt pustii, dă imediat de bănuit celor însărcinaţi cu 
paza suveranului. Informaţia ajunge pe biroul secretarului de 
stat din Ministerul de Interne, Armand Călinescu: „Gabriel 
[Gavrilă] Marinescu a văzut noaptea, la şosea, pe Puiu D 
[umitrescu] cu doamna L [upescu] la brat. De aci, concluzia ca 
ar întreţine relaţii amoroase”114. Îi lega o camaraderie veche în 
slujba lui Carol, dar Puiu Dumitrescu îşi pierde locul şi rolul fie în 
urma unei afaceri cu fabricare de batiste pentru militari, care îi 
compromite tatăl, pe generalul Dumitrescu, fie în urma relaţiei 
cu o femeie frumoasă şi cultivată, Ella Manu, despre care Elena 
Lupescu crede că îl foloseşte ca să ajungă la rege. 

Curiozitatea oamenilor de a afla cât mai mult despre viaţa 

Elenei Lupescu este atât de mare, încât adesea imaginaţia si 
realitatea cu greu mai pot fi despărțite. Într-una dintre 
biografiile care i-au fost dedicate, autorul construieşte o scenă 
în care, în miez de noapte, Puiu Dumitrescu e chemat la vila din 
Aleea Vulpache, la o întâlnire secretă cu Elena Lupescu. Ochii ei 
catifelati îl învăluie şi îl iscodesc până în adâncul sufletului. 
Elegantă şi parfumată, poartă o rochie lejeră, în culori pale de 
albastru si verde. Discuţia însoţită de mici gesturi aluzive se 
poartă gales, în jurul anilor de exil, al amintirilor de la Coésme, 
şi ajunge la Ella Manu şi la presupusele ei manipulări. Cum Puiu 
nu se lasă convins de această interpretare a legăturii lui cu Ella, 
Duduia îi spune că n-are nimic împotriva divorţului lui de actuala 
soţie, dar tine sa se despartă de iubita care, de fapt, tinteste la 
Carol. În schimb, dacă el, Puiu, nu vrea altceva decât iubire, 
atunci ea i-ar putea veni în ajutor... În sfârşit, scena culminează 
cu Elena Lupescu azvârlindu-şi cât colo pantofii şi lăsându-şi 
rochia sa cadă în clarobscurul încăperii, sub privirea vrăjit- 
emotionata a lui Puiu Dumitrescu, în fata acestei femei „goale, 
frumoase şi diabolice”, Puiu Dumitrescu ar fi recitat poemul /mn 
frumusetii al lui Baudelaire.1!5 Încheindu-şi elogiul cu versul 
„Rythme, parfum „lueur, 6 mon unique reine!”, el i-ar fi cules 
rochia de la picioare şi i-ar fi pus-o pe umeri, sărutând-o pe 
obraji. Apoi ar fi părăsit casa conştient că părăseşte tot: pe rege, 
funcţia, cariera, ţara... 

Adevărul era mult mai puţin romantic: Puiu Dumitrescu 
insistase pe lângă Carol s-o îndepărteze pe Duduia fiindcă 
prezenţa ei ar fi dăunat popularității regelui. Oricât i-ar fi 
apreciat loialitatea, regele socotea că viaţa lui privată îl priveşte 
exclusiv. Drept urmare, Dumitrescu va fi înlocuit cu un bărbat 
„arătos, îndrăzneţ, manierat când îşi dădea osteneala, elegant, 
bun dansator, stăpân pe limba franceză, tipul adevărat al 
ofițerului de cavalerie, dotat cu o bogată experienţă pe lângă 
sexul frumos”11€ şi care împărtăşeşte pasiunea regelui pentru 
maşinile de curse: Ernest Urdăreanu, vărul diplomatului Nicolae 
Titulescu. 

Codrenistii au priza buna la Palat 

În curtea Palatului Regal, o mână de copii se fugăresc în 
pauza dintre două materii şi chiotele lor răzbat până în cabinetul 
de lucru al regelui şi până în Calea Victoriei. Printre ei apare 
adesea un băiat voinic, timid şi lent în mişcări, cu ochi albaştri în 
care curiozitatea abia ia locul tristetii. De dragul fiului sau, Carol 
a inventat aşa-numita Clasă Palatină. Colegii lui Mihai sunt copii 
selectaţi din cele mai diverse medii sociale şi din toate 
provinciile României Mari. Doi dintre ei reprezintă minoritățile 
maghiară şi germană. Copii de industriaşi, de ţărani, de 
intelectuali, de ofiţeri se prezintă zilnic la Palat, unde li se tin 
cursuri de istorie, geografie, literatură, gramatică, matematică, 
li se prezintă experimente ştiinţifice şi sunt îndemnați să-şi 
cultive îndemânarea într-un atelier de mecanică. 

Carol petrece puţin timp între zidurile Palatului Regal. Face 
vizite dese în ţară, e prezent la inaugurări de programe sociale, 
la deschideri de biblioteci şi cămine culturale săteşti, la 
conferinţe ale Academiei, la parade militare şi sportive, la 
deschideri de noi rafinării şi lansări la apă de nave comerciale. 
Cultura naţională are în rege pe cel mai entuziast şi mai 
statornic susţinător. Apelează la avocatul american William 
Nelson Cromwell, care înființase în anii '20, la cererea reginei 
Maria, Societatea „Prietenii României din America”, ca să obţină 
finanţare pentru un mare proiect educaţional împotriva 
propagandei bolşevice. 

Ori de câte ori se află la Palat, vocile copiilor îl umplu de 
bucurie şi de speranţă în tineretul ţării. Tine ca Mihai să fie 
educat după cele mai moderne metode de formare a 
caracterului şi întărire a rezistenţei fizice şi participă împreună 
la taberele şi reuniunile (jamboree) organizaţiilor de cercetaşi 
create de Carol încă înainte de război, pe vremea când era 
principe moştenitor. Urmărind mişcările de tineret, regele va 
reuni vechile Mari Legiuni ale Cercetaşilor şi Cercetaşelor şi 
Marile Falange ale Străjerilor şi Străjerelor din nou-infiintata 
Strajă a Ţării, sub autoritatea unui Oficiu de Educaţie a 
Tineretului Român (OETR). Speră să atragă de partea sa 
generaţia tânără. E mânat „de râvna nepotolită de reformator”, 
„urmăreşte identificarea progresului poporului, dându-şi seama 
că înainte de a se scoate națiunea din sărăcie - prin cultura si 
disciplină - cele mai bune intenţii sunt irealizabile”. De aceea 


stăruie, „cu adevărat fanatism, pentru educaţia copiilor prin 
cercetăşie, pre-militărie, sport etc. Educaţia englezească i se 
părea cea mai potrivită pentru dezvoltarea personalităţii, a 
iniţiativei şi a curajului de a lua răspunderea”. 

Intre 1926 şi 1930, cât el nu fusese în ţară, un tânăr cu origini 
germano-poloneze, Corneliu Zelea Codreanu, preluase si 
reînviase, cu ajutorul tatălui său, profesor de germană la Huşi, 
legiunile de elevi şi studenţi instruite în spiritul cercetăşiei 
inventate de generalul britanic Robert Baden-Powell. Zelea 
Codreanu fusese el însuşi iniţiat în noile metode de educaţie la 
şcoala militară de elită de la mănăstirea Dealu, creată după un 
model germano-britanic. Cum cercetaşii erau organizaţi în 
cuiburi, cohorte şi legiuni, şi în absenţa marelui comandant 
legionar care fusese Carol, legiunea înfiinţată de Zelea 
Codreanu acaparase, treptat, adolescenţii şi tinerii. Ca să devii 
membru legionar trebuia să te supui timp de trei ani, în mod 
exemplar, vieţii de cuib şi ordinelor, să urmezi un regim strict de 
viaţă militar-religioasă, iar apoi, odată primit în organizaţie, să 
dovedesti curaj, loialitate şi abnegatie. Cercetasii şi străjerii lui 
Carol acceptau pe oricine în rândurile lor. Organizaţia lui 
Codreanu căpătase aura unei confrerii rivale rezervată aleşilor. 

Inalt, chipeş, cu priviri otelite mistic, Codreanu e înzestrat cu 
un real talent de a organiza şi mobiliza tineretul. La începutul 
anilor '30, deşi lipsit de calităţi oratorice şi cultură politică, el 
reuşise să obţină un loc de deputat în parlament pentru 
gruparea care-i purta numele (ulterior partidul Totul pentru 
Tara). Prim-ministrul țărănist Alexandru Vaida-Voevod, care 
finantase, cu intenţii carliste, organizaţia lui Codreanu, vedea 
cum, pe măsură ce popularitatea lui creştea, loialitatea 
declarată monarhiei se schimba în competiţie pentru putere: „în 
timpul absenței lui Carol, Codreanu se obişnuise cu iluzia ca 
moştenirea generaţiei bătrâne - regenti, conducători de partide 
- îi va reveni mură în gură. Reîntoarcerea şi activitatea Regelui îl 
stânjeneau la tot pasul”118. Codreanu începe să-şi dispute cu 
regele autoritatea asupra tineretului. Totuşi, Vaida-Voevod 
încearcă să aducă lucrurile în matca lor firească şi îi atrage 
atenţia deputatului că programul său politic nu poate fi o simplă 
enuntare de lozinci antisemite. Pentru o activitate politică 

importanta, ar fi fost nevoie de un proiect de tara autentic. 

Ajutat de profesorul filogerman Nichifor Crainic, Codreanu si-a 
schimbat discursul parlamentar, iar Vaida-Voevod, dupa ce a 
mai facut si el unele corecturi, i l-a prezentat regelui spre 
aprobare. Carol a fost mulţumit să recunoască în noua versiune 
a textului ideile la care ţinea el însuşi: respectul faţă de 
monarhie, ideea naţională, dragostea de patrie şi de moşie. 
Fusese eliminată orice afirmaţie antisemită. Dar Codreanu nu 
are vocaţie politică. El are structură de militar muncit de câteva 
idei simple şi de dorinţa de a le pune în aplicare prin luptă şi mai 
puţin prin negocieri politice. La rându-i, regele cunoaşte bine 
partidele politice şi pe cei care le conduc şi ştie că România 
Mare nu este o monarhie constituţională comparabilă cu cea 
britanică. Şi nici o democraţie modernă ca cea americană, 
descrisă de unul dintre gânditorii lui politici preferaţi, James 
Bryce. Tradiţia parlamentară a României e încă fragilă şi 
păstrează vechi reflexe fanariote de corupţie şi slugărnicie. 
România Mare nu are nici educaţie politică, nici exerciţiul 
democraţiei. Dominând o populaţie în mare măsură analfabetă, 
partidele nu sunt deprinse - ori dispuse - să încurajeze calitatea 
de cetăţean a alegătorului. 

După dublarea teritoriului ţării în 1918 şi introducerea votului 
universal în 1919, apăruseră noi partide şi grupări politice, care 
făceau alianţe după cum le dictau interesele de grup, cu unicul 
scop de a ajunge la putere. Carol e de părere că singurul 
mediator în stare să disciplineze viaţa politică rămâne 
monarhul. „Rolul suveranului e să cântărească ce este 
realmente de interes public. [...] În România, rolul monarhului 
este diferit faţă de alte ţări, unde regele face ce îi spun miniştrii 
să facă. La noi miniştrii fac ce le spun eu să facă, şi asta din 
pricina partidelor şi a politicii din ţara noastră. Aici numai 
suveranul poate menţine stabilitatea şi o linie dreaptă între 
partide”, îi va spune Carol unui ziarist britanic.!1* Într-o lume 
împărţită între Rusia lui Stalin şi ameninţarea fascistă, regele 
vrea să pună cât mai repede în aplicare un proiect de 
industrializare a ţării. Pe fondul crizei economice, al grevelor 
studenţeşti, al protestelor muncitoreşti, al nemulțumirilor din 
armată, al întârzierilor de luni de zile la plata salariilor şi 
pensiilor, îşi vede însă confirmată părerea despre lipsa de 

eficienta a politicienilor. Spera, pesemne, ca ar putea sa se 
foloseasca de organizatia lui Codreanu. 

Asa s-ar explica de ce, atunci cand Ministerul de Interne 
propune masuri impotriva legionarilor, apar informatii ca regele 
e la curent cu propaganda legionara, dar ,,codrenistii ar avea 
priză bună la palat”12. Un publicist şi deputat, Nae lonescu, 
apropiat de rege, promovase în ziarul său, Cuvântul, sprijinul lui 
Carol pentru „noua generaţie tânără, neuzată”, cu care regele 
ar fi dorit să guverneze ţara, încurajând curentul naţionalist. Va 
recurge, până la urmă, la legionari? In succesiunea de partide 
care se perindă la guvernare de la revenirea lui Carol în 
Romania, mai rămâne să fie testati, spre a fi şi ei compromisi de 
corupţie si ineficienta ca toţi ceilalţi, liberalii. „Până nu am 
încercat şi uzat şi pe liberali, până nu am făcut dovada că nici ei 
nu pot scoate căruţa din noroi”, nu se poate instaura un regim 
autoritar, i-ar fi spus regele lui Constantin Argetoianu în 
noiembrie 1933. În aceeaşi lună, Carol cere demisia guvernului 
condus de ţărănistul Vaida-Voevod. În locul lui, îl numeşte 
premier pe liberalul I.G. Duca, cel care se împotrivise public 
revenirii lui în ţară şi pe care regele îl socotea un politician 
oportunist, viclean şi periculos. 

Cum ascensiunea, demonstrațiile şi provocările antisemite ale 
gardistilor îi îngrijorează şi pe diplomaţii ţărilor aliate, mandatul 
lui Duca are drept prioritate desfiinţarea organizaţiei. Acţiunile 
lor luaseră forma amenințărilor personale. „Am dovezi”, i-ar fi 
spus el Elenei Lupescu, „că se pregătesc să vă omoare. Că 
dumneata i-ai sucit capul regelui şi conspiri cu jidănimea 
mondială acapararea României”12?1. Nu este exclus ca regele să 
fi fost informat de agenţii Sigurantei si despre alte afirmaţii 
făcute de Codreanu în casa unei anume Florica Crăciunescu, 
verişoara soţiei sale: „Nu este îndepărtată vremea”, ar fi spus 
cel supranumit Căpitanul, „când voi veni la putere; curentul 
popular creşte în favoarea mea şi «Vodă» o să trebuiască să mă 
cheme. Mă fac că primesc şi a doua zi douăzeci de legionari 
înarmaţi până în dinţi pun mâna pe Rege, şi [eu] îi spun: Ori îmi 
dai dreptul de guvernare, ori, dacă nu, termin cu tine”122. 

Pana la sfârşitul anului sunt arestaţi aproape 2.000 de 
legionari. Potrivit estimărilor lui Codreanu, numărul celor 
afectaţi de măsurile luate de Duca ar fi fost de 10.000. Pe 10 
decembrie, guvernul dizolvă Garda de Fier. Misiunea fusese 
îndeplinită şi, pe 29 decembrie 1933, prim-ministrul soseşte la 
Sinaia cu trenul de dimineaţă ca să-l informeze pe rege despre 
rezultatele măsurilor aplicate împotriva legionarilor. După 
audienţă, rămâne la masă la Castelul Peleş. Are de gând să se 
întoarcă la Bucureşti cu ultimul tren de seară, care pleacă la ora 
21.05, dar se anunţă că va avea întârziere. 

La ora 22.00, când Duca e adus cu maşina de la Peleş, în gară 
e frig şi aproape pustiu. Pe peron, în lumina cetoasa a 
felinarelor, îl aşteaptă trei legionari înarmaţi, care îl ucid cu 
câteva focuri de armă. Principalul atentator, Nicu 
Constantinescu, de 29 de ani, e funcționar la compania de 
transport public din Bucuresti. Complicii sai, lon Caranica si Doru 
Belimace, sunt studenţi macedoneni. Abreviindu-le prenumele, 
simpatizantii legionari îi vor numi „nicadorii”. Înştiinţat telefonic 
despre asasinarea lui Duca, regele ordonă să-i fie depus 
cadavrul la Castelul Peleş. 

Întreaga clasă politică şi opinia publică sunt cuprinse de 
groază. Conducerea guvernului îi e încredinţată pentru câteva 
zile lui Constantin Angelescu, iar cea a serviciului regal de la 
Sinaia, lui Ernest Urdăreanu. În noaptea aceea sunt arestaţi 
principalii membri ai Gărzii de Fier. Codreanu e de negăsit. Ar fi 
stat ascuns la o rudă a Elenei Lupescu, care primise de la Palat 
o indicație scurtă: „Mosafirul să ramana”??3. Anul 1934 începe 
cu un nou guvern, condus de Gheorghe Tătărescu, din aripa 
„tinerilor” liberali, şi cu procesul „nicadorilor”, care sunt 
condamnaţi la muncă silnică pe viaţă. 

Totuşi, taberele de muncă ale legionarilor se înmulţesc 
nestingherite potrivit unui concept pe care Zelea Codreanu il 
promovează ca „început de revoluţie în mentalitatea curentă. 
Toată lumea din jur - ţărani, muncitori şi nu mai puţin 
intelectuali - se aduna plină de curiozitate să ne privească. [...] 
Lumea asista la sfărmarea unei mentalități stăpânitoare pana 
atunci: e ruşine pentru un intelectual să muncească cu braţele, 
mai ales în muncile greoaie, rezervate în trecut robilor sau 

claselor dispreţuite”124. 

După asasinarea lui Duca, următoarea tabără de muncă 
deschisă de legionari în staţiunea Carmen Sylva (Eforie Sud), de 
pe malul Mării Negre, se află în apropierea vilei unde-şi petrece 
adesea vacantele Elena Lupescu. Nu se simte nevoia unor 
măsuri speciale de securitate. Industriaşul Nicolae Malaxa, unul 
dintre prietenii Duduii şi ai lui Carol, finanţează, se pare, şi 
Garda de Fier. Întrebată, la un moment dat, la Bucureşti, cum de 
nu se teme să circule cu maşina fără pază, Elena Lupescu ar fi 
răspuns râzând: „Plătim destul de mult ca să nu risc nimic din 
partea legionarilor...”125 

Amanta ideala 

De aproape zece ani, de cand ea si Carol sunt de nedespartit, 
Elena Lupescu trăieşte mai multe vieţi într-una singură: viata ei 
cu Carol, care o adoră şi pe care ea îl iubeşte interpretând când 
rol de mamă, când de fetiţă neajutorată, viaţa de regină fără 
titlu a unei Curți improvizate în casa din Aleea Vulpache, viata 
solitară a unei femei pe care familia regală o dispretuieste şi o 
respinge, viaţa de „duşman al poporului”, viaţa de „jidoavcă cu 
părul roşu” ori „jidoavcă imputita”, pe care şi-o descoperă în 
gazetele româneşti, şi aceea de curtezană din galeria amantelor 
celebre, ca doamna Du Barry sau marchiza de Pompadour 
(amantele lui Ludovic XV). Ziarele străine o numesc „Du Barry 
din Balcani”. 

În zilele în care Carol participă la diferite evenimente publice, 
are întruniri cu miniştri şi ofiţeri, e plecat în vizite de lucru sau la 
o partidă de vânătoare împreună cu Mihai, Duduia pregăteşte 
dineurile pe care le organizează seara şi masa de poker, citeşte 
ziare sau romane de dragoste frantuzesti, îşi alintă câinii de 
companie sau se retrage din când în când în micul salon unde se 
află portretul lui Carol şi unde îşi ţine bijuteriile, ca să mai 
arunce o privire asupra pietrelor preţioase care, în lumina de 
miere a după-amiezilor, îi lasă pe pielea albă mii de sclipiri 
incandescente. Comandate la bijutieri de la Paris, Londra sau 
Anvers, colierele, bratarile, inelele, broşele, cerceii, diademele 
primite de la Carol au fiecare câte o poveste legată de 
aniversări, evenimente şi momente ale vieţii lor intime, din 
culisele activităţii publice a monarhului. 

În primii ani ai domniei regelui, Duduia dă dovadă de mult 
bun-simt, şi înalții funcţionari ai Palatului remarcă amabilitatea, 
prietenia şi dorinţa ei de a face mici servicii celor care i le cer. 
„Inteligentă şi veselă, dotată cu o memorie excelentă şi bună 
cunoscătoare de oameni, era în stare să distreze toată 
societatea cu istorisirile şi comentariile ei totdeauna interesante 
şi pline de haz”, scrie Eugeniu Buhman.12€ Un ziarist american 
contemporan, John Gunther, o descrie, la rândul lui, ca pe o 
femeie foarte inteligentă, una dintre femeile cele mai 
remarcabile ale epocii şi o amantă ideală, anacronică prin 
exemplaritatea ei: e de o discreţie desăvârşită (abia dacă a 

vazut-o cineva in afara cercului ei restrans de prieteni), nu e 
avară, fiindcă pe timpul exilului a învăţat valoarea banilor 
(multă lume crede că, dimpotrivă, e cum nu se poate mai 
avară...), îi e credincioasă regelui, oricâte bârfe ar circula despre 
alte presupuse aventuri, şi nu rămâne însărcinată.1?” S-ar putea 
adăuga şi că îl rasfata pe fiul regelui, Mihai, cu daruri şi atenţie 
maternă. În perioada exilului lor, Duduia făcuse, într-adevăr, o 
operaţie, probabil o legare a trompelor uterine, care să o 
împiedice să aibă copii. Se va lupta apoi ani de zile cu efectele 
nedorite ale operaţiei, trecând de la perioade de îngrăşare 
excesivă la perioade de slăbire exagerată. 

Corespondenta săptămânalului american Newsweek la 
Bucureşti, Rosie G. Waldeck, necruțătoare altminteri cu Carol şi 
cu Elena Lupescu, desi nu i-a întâlnit niciodată, se vede silită să 
accepte şi ea ceea ce multora li se pare de neconceput: „sexul 
şi banii nu ajungeau să explice de ce două făpturi reci, egoiste şi 
nestatornice rămâneau împreună în pofida propriilor lor interese 
şi cu mari sacrificii. Erai tentat să crezi că în acest caz era vorba 
de dragoste adevărată!?8. Nepotul lui Zizi Lambrino si al lui Carol 
va ajunge la aceeaşi concluzie: „Dragostea lui pentru doamna 
Lupescu, iubita lui Duduie, era adevărată. Nu putea fi desigur 
vorba de-o aventură. Viaţa lui s-ar fi simplificat mult dacă ar fi 
avut alt fel de legături, dar [...] nutrea o adevărată pasiune 
pentru această femeie”129. 

Adevărată e şi dragostea ei pentru Carol. Deşi nu puţine au 
fost situaţiile în care s-ar fi gândit să-l părăsească, Elena 
Lupescu îi rămâne parteneră credincioasă. In ceasurile de 
singurătate îşi face curaj pentru timpul pe care îl va petrece cu 
Carol, spunându-şi că „trebuie să mă arăt totdeauna într-o 
dispoziţie bună, orice s-ar întâmpla, şi să mă silesc a lua 
lucrurile filozofic. Lumii nu-i plac oamenii trişti. Astfel de oameni 
sunt numiţi «posaci», şi posacii n-au nici o căutare, oricât ar fi 
cerul de întunecat, soarele poate să se ivească şi să spargă, cu 
razele sale, nourii grei. Dacă sunt mai întristată şi mă simt 
singură, caut, pe biroul meu, o mică epistolă de simpatie trimisă 

mie de o doamnă americana, cu un citat din filozoful Emerson: 
«Lumii îi este uşor să trăiască după părerile lumii; este lesne 
pentru un solitar să trăiască după voia lui; dar omul cu adevărat 
mare este acela care, în mijlocul mulţimii, cu o pricepere 
desăvârşită, ştie să-şi păstreze independenţa singurătăţii»”150. 

Duduia va fi recitit, poate, cuvintele lui Emerson şi în sâmbăta 
mare a Pastelui din anul 1934. In noaptea aceea, ca totdeauna 
la marile sărbători, ea trebuie să rămână acasă, în timp ce Carol 
urmează să participe la liturghia învierii de la biserica Domnița 
Bălaşa, împreună cu regina Maria, Mihai şi principele Nicolae, 
alături de membrii guvernului şi reprezentanţi ai clerului. Cu 
câteva ore înainte, sunt arestaţi mai multi căpitani şi locotenenti 
şi câţiva civili. In fruntea arestatilor se află colonelul Victor 
Precup, cel care participase entuziast la revenirea lui Carol în 
România cu ani în urmă şi despre care se spunea că era un om 
curajos şi integru. Fusese decorat cu Crucea de Fier în Primul 
Război Mondial. Siguranţa descoperise că Precup şi ceilalţi 
ofiţeri plănuiau un atentat cu grenade asupra familiei regale. 
Atacul fusese programat să aibă loc în momentul în care familia 
regală ajungea la intersecţia Căii Victoriei cu Bulevardul 
Elisabeta, iar biserica ar fi fost luată cu asalt. 

Mobilul atentatului nu e limpede, dar la Ministerul de Interne 
se vehiculează două variante: „unii vorbesc de intenţia de a 
asasina pe d-na Llupescul. Alţii, de introducerea unei dictaturi 
militare”151. La procesul complotiştilor, care are loc peste o lună, 
ei pretind că „au fost dirijaţi de o acţiune «patriotică» împotriva 
doamnei Llupescu]”1%2. E, de bună seamă, un pretext menit să 
distragă atenţia autorităţilor şi să îndrepte ziarele către ţinta lor 
favorită: partenera regelui. Era lucru ştiut că Elena Lupescu nu 
participa la activităţile publice ale lui Carol, că era exclus să 
apară alături de el, de regina Maria şi de membrii guvernului la 
vreo festivitate de orice fel şi că nu îl însoțea în seara aceea. 


130 „It is easy in the world to live after the world's opinion; it is 

Atunci, pe cine viza atentatul? Si cum de ajunsese colonelul 
Precup sa conduca o tentativa de lovitura de stat? Agentii 
Sigurantei dau, in rapoartele lor, detalii despre capii operatiunii: 
„Precup şi Nicoară sunt masoni activi de rit ioanit din 
Transilvania, care au fuzionat încă de anul trecut cu masonii de 
rit scoţian, ambele rituri fiind sub obedienta Marii Loji Nationale 
din România, de sub şefia lui Pangal”1355. Constantin Argetoianu, 
şi el francmason, îi spusese de mult regelui că în România ar fi 
potrivit un regim autoritar. Intenţia ofiţerilor pare atunci să fi 
fost schimbarea guvernului condus de Gheorghe Tătărescu, 
urmată de instaurarea unei dictaturi camuflate sub control 
masonic. Şi Carol dorea schimbarea Constituţiei în aşa fel încât 
monarhului să i se acorde un rol mai important în stat şi 
reformele să poată fi impuse de sus în jos, dar, prin educaţie, 
moştenire de familie şi opţiune politică, el era totuşi un 
susţinător al democraţiei „ghidate” monarhic. 

Argetoianu şi prietenul său Jean Pangal sunt nevoiţi să 
constate că, fără ca ei să fie informaţi, şi alţii fac jocuri politice 
în culise: mareşalul Averescu (Partidul Poporului), George 
Brătianu („tinerii liberali”) şi taranistul luliu Maniu semnaseră un 
acord de cooperare politică. După arestarea şi condamnarea 
grupului lui Precup, în rapoartele Sigurantei se vorbeşte despre 
posibilitatea detronării regelui, iar Pangal, cunoscând vanitatile 
mareşalului, visează la reasezarea alianțelor si la instalarea unui 
guvern Averescu, convins că „în ce priveşte viitorul nu are de ce 
să fie mai rău decât prezentul, oricâte nemulțumiri am provoca. 
Acel care va răspunde de schimbarea Constituţiei şi de tolerarea 
dictaturii noastre este Regele şi în cel mai rău caz el va plăti 
oalele sparte şi pentru noi tot nu va fi mai rău, ci contrariu, 
fiindcă ştiţi cu toţii că noi, masonii, ne împăcăm perfect - şi 
chiar mult mai bine - într-un regim republican?34. Un intelectual 
care joacă şi el multiple cărţi politice, Nae lonescu, e gata să 
susţină prin articole publicate în presă instalarea unui guvern 
militar Averescu, care ar fi, crede el, ultima etapă înainte ca 
puterea să fie preluată de guvernul gardist. Pangal şi Argetoianu 
îl subestimează însă pe rege, după cum o subestimează şi pe 
Elena Lupescu, despre care au impresia că parcă ar vrea „să 

înrăiască lucrurile cat mai mult, să compromita pe rege şi apoi 
să poată ea să plece cu el în străinătate, întrucât viata ei 
actuală de aci nu este deloc agreabilă”135. 

E drept că viaţa ei nu e uşoară, trebuie să fie mereu cu ochii-n 
patru, să-şi aleagă cu atenţie oamenii de încredere, să fie 
informată la zi despre propaganda împotriva ei şi tentativele de 
atentat. Visează la tihna cuibului casnic de la Coésme, dar, daca 
acesta îi este planul, atunci nici planul ei, nici al celor doi masoni 
nu se îndreaptă deocamdată spre varianta dorită. Chiar dacă 
guvernul prim-ministrului Gheorghe Tătărescu, apropiatul lui 
Carol şi al Duduii, îşi va da demisia, regele îl însărcinează tot pe 
Tătărescu cu formarea unui nou cabinet. (Brunet şi cu faţa 
smeadă, Tătărescu să fi fost oare omul de încredere poreclit în 
scrisorile lor din 1930 Tiganul?) 


135 /bidem, p. 112. 


Varul Eduard VIII si Wallis Simpson 

Alaturi de alti regi ai Europei, de rude din Casa Regala de 
Windsor si de reprezentanti sositi din toate coloniile Imperiului 
Britanic, Carol paseste solemn in jalea maiestuoasă a 
cimpoaielor scotiene care umplu tăcerea grea a doliului. 
Cortegiul funerar străbate bulevardele Londrei, îndreptându-se 
spre Piccadilly Circus şi Hyde Park, către Westminster Hall, unde 
va fi depus sicriul pentru ceremonia publică de rămas-bun. Intr- 
o zi mohorâtă de ianuarie a anului 1936, după 26 de ani de 
domnie, regele George V, vărul primar şi prietenul de o viaţă al 
reginei Maria, e condus pe ultimul drum de o mare de oameni, 
în toată simplitatea măreției sale, cum anunţă la radio vocile 
grave ale crainicilor de la BBC. Înmormântarea are loc la 
Windsor. El fusese acel rege care, alertat de Maria, îi expulzase 
din Anglia pe Carol şi pe Elena Lupescu în 1928, cu prilejul 
primei tentative a lui Carol de a reveni în România. În conflictul 
dintre Carol şi fosta lui soţie, principesa Elena, George V se 
arătase totdeauna de partea ei. Ea era fiica celeilalte verişoare 
primare a regelui, Sofia a Prusiei. 

Orice va fi gândit Carol acum, ceremonia funerară, defilările, 
costumele de paradă, cuşmele înalte din blană de urs canadian 
ale gărzii regale, marşul de o precizie matematică al armatei 
britanice îi stârnesc admiraţia. Impusese şi el în România 
paradele fastuoase în ţinută de gală, cu galoane, decoraţii, 
cizme, căşti şi uniforme înzorzonate. La defilările armatei, regele 
apărea călare pe un cal alb, purtând cască imperială şi cu 
pieptul plin de găitane şi decoraţii. Rivalul lui, Codreanu, îl imita 
intrând în sate pe un cal alb şi îmbrăcat în costum naţional. 

Potrivit unei vechi tradiţii, la moartea suveranului, în balconul 
Palatului St. James care dă spre Friary Court apar ofiţerii regali 
din Ordinul Jartierei, purtând însemnele heraldice ale Reglatului 
şi ale Imperiului, şi se dă citire proclamatiei care îl anunţă pe 
noul rege: Eduard VIII, văr de-al doilea cu Carol. In timp ce 
maestrul de ceremonii rosteşte cuvintele consacrate „...We, 
therefore, the Lords Spiritual and Temporal of this Realm, being 
here assisted with these of His late Majesty's Privy Council, with 
Numbers of other Principal Gentlemen of Quality, with the Lord 
Mayor, Aldermen, and Citizens of London, do now hereby, with 
one Voice and Consent of Tongue and Heart, publish and 
proclaim...”, încălcând toate regulile şi protocoalele, noul rege 


urmăreşte ceremonia, de la o fereastră a palatului, împreună cu 
o americancă divorțată, Wallis Simpson. Familia regală va 
interzice timp de zeci de ani difuzarea imaginii lor la fereastră, 
surprinsă de o cameră de luat de vederi oficială. 

Eduard e cu un an mai mic decât Carol. Are 41 de ani şie 
socotit un prinţ charismatic, chipeş, bun vorbitor, cu enorm 
impact în rândul tinerilor, pe care i-a organizat încă din anii '20 
în legiuni de cercetaşi, şi foarte iubit de presă, chiar dacă ziarele 
îl descriau uneori ca pe un playboy atras în special de femeile 
măritate. Wallis Simpson e cu trei ani mai în vârstă decât Elena 
Lupescu. Are 40 de ani. E fiica unui negustor de faină prosper 
din Baltimore. Inteligentă, spirituală, dominatoare, emancipată, 
departe de a se încadra în modelul de frumuseţe al vremii, 
Wallis e lipsită de orice complexe. Nu a divorţat încă de cel de-al 
doilea soţ şi se află într-o legătură amoroasă cu un alt bărbat, 
dar Eduard e convins că este femeia vieţii lui. Membrii Casei 
Regale o numesc în şoaptă, cu oroare, that woman. 

Ca prinţ moştenitor, Eduard respingea modelul părinţilor săi şi 
era mult mai apropiat de oamenii obişnuiţi decât de aristocrația 
de la curtea regelui George V. Protocolul regal şi complicațiile 
ceremoniilor tradiţionale îl exasperau. Nu cultiva mai deloc 
Biserica Angliei, al cărei conducător tocmai devenea. În schimb, 
noul rege împărtăşeşte cu vărul său Carol aceeaşi nerăbdare de 
a moderniza mentalitatile. La moartea tatălui său, când urcă pe 
tron, se află pe culmile popularității. Dar publicul britanic încă 
nu e la curent cu dorinţa lui de a se căsători cu Wallis Simpson. 
Prim-ministrul conservator Stanley Baldwin avea să-l descrie pe 
Eduard în cuvinte care amintesc de caracterizarea pe care i-o 
făcea regele Ferdinand fiului său Carol, comparându-l cu un 
Svaiter cu prea multe găuri... Regele Eduard VIII, crede Baldwin, 
este pe jumătate copil şi pe jumătate geniu... 

Când presa publică primele articole despre povestea de 
dragoste a noului rege şi intenţia lui de a se căsători, destule 
ziare se declară încă de partea lui, iar un deputat conservator, 
Winston Churchill, se numără printre puţinii oameni politici care 
încearcă să amâne un deznodământ ireparabil. 

A întâlnit-o Carol pe Wallis Simpson cu prilejul şederii sale la 
Londra din acele zile de ianuarie? Probabil că nu, dar ştie, cu 
siguranţă, ce gândeşte familia despre viaţa personală a vărului 
său, la fel de hotărât să rămână alături de femeia iubită cum 


este si el în privinţa Elenei Lupescu. Se împlineau doisprezece 
ani de când el şi Duduia erau împreună. La un moment dat, într- 
o scrisoare din 1930, o întrebase: „Vrei să renunţ la tot pentru 
tine? Dacă socoteşti că asta e singura soluţie, spune-mi şi o 
fac”. Dar ştia că ea voia ce voia el... Eduard VIII merge mult mai 
departe decât Carol. Americanca Wallis Simpson n-ar fi acceptat 
niciodată să ducă viaţa retrasă a Duduii, rămânând ascunsă în 
culisele vieţii lui Eduard, aşteptând ca regele să-i acorde câteva 
ceasuri furişe între întruniri politice şi protocolare, vizite de 
lucru, partide de vânătoare, ceremonii militare, călătorii în 
colonii sau reuniuni de familie. Când cei care văd în Wallis 
Simpson o ameninţare la adresa monarhiei şi a stabilităţii 
regatului încep să transmită discret presei informaţii că regele 
ar bea cam mult, că ar suferi de dependenţă sexuală de Wallis 
Simpson sau că ar fi instabil psihic, Eduard e împins pe calea 
fără ieşire pe care vărul lui român reuşise s-o evite. Pus să 
aleagă între tron şi căsătoria cu Wallis Simpson, regele Marii 
Britanii alege abdicarea. 

La mai puţin de un an de la încoronare, la Castelul Windsor, 
Eduard VIII înregistrează ultimul său mesaj către ţară: 
„Cunoaşteţi cu toţii motivele care m-au determinat să renunţ la 
tron. Vreau să ştiţi că luând această hotărâre nu mi-am uitat 
tara şi imperiul, pe care am încercat timp de 25 de ani, ca Print 
de Wales şi ca rege, să le slujesc. Dar trebuie să mă credeţi 
când vă spun că mi-e imposibil să port povara grea a 
responsabilitatii şi să-mi duc la capăt îndatoririle de rege aşa 
cum aş dori fără ajutorul şi sprijinul femeii pe care o iubesc. Si 
vreau să ştiţi că decizia îmi aparţine mie şi numai mie. Această 
decizie îmi aparţine în exclusivitate. Cealaltă persoană pe care o 
priveşte decizia mea a încercat până în ultimul moment să mă 
convingă să-mi schimb părerea. Am luat această decizie, cea 
mai serioasă din viaţa mea, gândindu-mă la binele tuturor”. 
Pare aproape o declaraţie inspirată de scrisorile vărului Carol din 
vremea exilului. Eduard continuă spunând că hotărârea i-a fost 
înlesnită de încrederea în calităţile fratelui său de a conduce 
tara şi imperiul, alături de o familie minunată, ca a multora 
dintre britanici, dar care lui nu i-a fost hărăzită. Le mulţumeşte 
apoi mamei lui, familiei regale, partidelor politice, 
parlamentului, prim-ministrului pentru purtarea lor plină de 
consideraţie şi spune că e recunoscător publicului pentru 


căldura cu care l-a înconjurat întotdeauna. Anunţă, de 
asemenea, că renunţă la toate prerogativele regale şi la 
activitatea publică, dar că va fi oricând la dispoziţia suveranului 
dacă acesta va avea vreodată nevoie de el. „lar acum”, se 
încheie declaraţia difuzată de radio BBC pe 11 decembrie 1936, 
„avem cu toţii un Rege nou. Îi urez din toată inima lui şi vouă, 
poporul lui, fericire si prosperitate. Dumnezeu să vă 
binecuvânteze. Dumnezeu să-l ocrotească pe Rege!”. Fratele lui 
Eduard, Albert, îi ia locul cu numele de George VI. Anul 1936 se 
va numi, în Anglia, anul celor trei regi: unul care moare, unul 
care abdică, unul care, cu totul nepregătit, preia povara 
coroanei. 

Criza constituţională din Anglia şi renunţarea la tron a unui 
rege care trăia cu o femeie „nerecomandabilă” îi preocupă pe 
taranistii intransigenţi grupaţi în jurul lui luliu Maniu. Era 
imposibil să nu facă analogii cu situaţia lui Carol şi a Elenei 
Lupescu şi să nu spere în înlăturarea fie a Duduii, fie a regelui. 
Ei „exaltă [sic!] de bucurie” şi socotesc evenimentele de la 
Londra „o întărire a acţiunii lor”. „Incă o greşeală a lor”, 
comentează un țărănist mai lucid, Armand Calinescu.?3® Pe Carol 
îl interesează însă prea puţin situaţia vărului său britanic. La 
funeraliile regelui George V aflase că ministrul de externe, Sir 
Anthony Eden, negocia un plan secret cu Germania care viza 
remilitarizarea regiunii Renania în schimbul promisiunii 
cancelarului Adolf Hitler de a nu încerca modificarea frontierelor 
rezultate în urma Primului Război Mondial. Era o reacţie la 
semnarea în anul precedent a unui pact franco-sovietic de 
asistenţă mutuală. Pe 7 martie 1936, 30.000 de soldaţi germani 
au fost mobilizați pentru ocuparea Renaniei şi câteva mii dintre 
ei au înaintat în interiorul regiunii sprijiniți de forte de poliţie. 

În luna mai, secretarului de stat din Ministerul de Interne de la 
Bucureşti, Armand Călinescu, îi parveneau informaţii că „Regele 
Carol a făcut imense depozite la Banca Franţei, aşa cum făcea 
regele Alfons [XIII] în ajunul detronării sale” din 1931, precum şi 
la Banca Olandei. Ce evenimente grave se petrec în ţară? se 
întrebau guvernatorii celor două bănci.” Intors cu informaţii noi 
de la Londra, urmărind atent manevrele germane din Renania, 
Carol e în măsură să ştie mai bine decât oricine că evenimente 

grave încep să se petreacă deocamdată în afara ţării. 


Duduia nu se mai ascunde 

Aniversarea Zilei Restauratiei, din 8 iunie 1937, începe, ca de 
obicei, „cu o sărbătorire intimă, într-o comuniune sufletească cu 
D[uduia]”138. De astă dată, fiindcă a crescut, e mult mai apropiat 
de tatăl său decât cu ani în urmă şi a început să se simtă bine şi 
în preajma Duduii, la sărbătorirea intimă e prezent si Mihai. O 
masă în trei, amintiri, glume, căldura familială a unui cămin la 
care toţi, fiecare în felul lui, visează cu nostalgie. Pentru rege e 
şi un prilej de bilanţ. Privind în urmă, îşi spune că „am dreptul 
de a fi mulţumit; fără nici un dubiu, constat că ţara a făcut 
progrese. Greutati, intrigi şi piedici au fost şi sunt; cu toate ca n- 
am putut obţine complecta stabilitate politică pe care o doream, 
totuşi, în ciuda ei, s-a făcut un enorm pas înainte”15, 

Cu timpul, prietenii care participaseră la revenirea lui în 
România în 1930 şi serbau an de an, alături de el, aniversarea s- 
au imputinat. Unii s-au îndepărtat nemulţumiţi că nu au fost 
recompensati cum ar fi sperat. Alţii au făcut greşeli 
impardonabile faţă de Duduia sau faţă de rege. Alţii au căzut în 
plasa vicleşugurilor politicianiste. În sfârşit, alţii au fost 
dezamăgiţi că regele nu renunţă la o femeie detestata de opinia 
publică şi s-au lăsat atraşi de mişcarea lui Codreanu. Printre 
aceştia se numără vlăstare de vita nobilă, moşieri, intelectuali şi 
foşti membri ai Curţii reginei Maria. Nici relaţiile cu familia 
regală nu sunt mai bune: principele Nicolae cere guvernului şi 
regelui recunoaşterea căsătoriei sale cu loana Doletti şi e 
revoltat că nu i se conferă acesteia titlul de principesă; pe 
lleana, sora lor cea mică şi soţia arhiducelui Anton de Habsburg, 
preferata reginei Maria, Carol o ţine la distanţă şi nu îi permite 
să-şi nască primul fiu în România; cealaltă soră, Mărioara 
(Mignon), regina-mamă a lugoslaviei, îşi revine greu după 
asasinarea soţului ei, regele Alexandru, în 1934; Elisabeta, mai 
apropiată de Carol, a divorţat de Gheorghe (George) al Greciei 
în 1935 şi s-a întors în ţară. lar regina Maria, încă de la începutul 
anului 1937, nu mai e văzută la ceremoniile şi festivitățile 
publice. De câtva timp, e slăbită, bolnavă, locuieşte mai mult la 
Castelul Pelişor de la Sinaia, unde se află sub supravegherea 


133 Carol al II-lea, Regele României, Însemnări zilnice, vol. |, 
Editura Scripta, Bucureşti, 2001, p. 69. 
139 Ibidem. 


medicilor Casei Regale si unde e vizitata de doctori din 
strainatate. 

Ceremoniile oficiale de 8 iunie se deschid cu demonstratii 
aeronautice pe Aerodromul Băneasa, urmate de o slujbă 
religioasă, acordarea de decoraţii, o masă festivă la care se ţin 
discursuri şi o mare defilare sportivă a legiunilor de cercetaşi şi 
străjeri şi a tinerilor din cluburile sportive. Regele e plăcut 
impresionat, sperând că „în câţiva ani, cu perseverenţă, se vor 
creşte noi generaţii, într-un frumos spirit de cooperare 
cetăţenească”14%0, 

În zilele următoare are loc vizita la Bucureşti a preşedintelui 
Poloniei, Ignacy Mościcki, şi a unei delegaţii conduse de 
ministrul său de externe, colonelul Józef Beck. Vremea e caldă, 
iar capitala României e împodobită cu drapele şi flori. Cordoane 
de militari în uniforme de gală sunt înşirate pe străzi. In uralele 
mulțimilor care aclamă oaspeţii, regele Carol II, membrii 
guvernului, deputatii, capii armatei conduc delegaţia poloneză 
în tribunele stadionului Academiei Naţionale de Educaţie Fizică, 
unde vor asista la o nouă demonstraţie sportivă a tineretului 
român. Totul a fost organizat cu precizie de secretarul personal 
al regelui, Ernest Urdăreanu, care, „pe lângă defectele sale şi, 
mai ales, supărările lui periodice, are, într-adevăr, un talent de a 
organiza aceste festivități. Are simţul acestor lucruri...”141. 

În timp ce oaspeţii străini admiră defilarea, ochii oficialităților 
române, ai ziariştilor şi ai curioşilor se îndreaptă pe furiş către 
tribuna oficială, unde, pentru prima oară, o văd pe Elena 
Lupescu. În absenţa reginei Maria, încurajat de rezultatele bune 
ale celor şapte ani de domnie, Carol a hotărât că Duduia trăise 
destul în culisele vieţii publice. Peste câteva zile, la un mare bal 
la care participă miniştri, diplomaţi, ofiţeri, investitori, va dansa 
cu membri ai corpului diplomatic, din nou, în văzul tuturor. 

În timpul vizitei oficiale a delegaţiei poloneze, e văzută şi în 
balconul clădirii Automobil Clubului Român, de unde urmăreşte 
parada militară organizată în cinstea înalţilor oaspeţi. Carol e 
fericit: Duduia i-a spus că „a fost perfect”, şi părerea ei îi dă 
încredere. Mândru, regele notează în jurnal: „Fără să mă laud, 
Armata noastră se prezintă perfect, şi nu numai la paradă. Se 
lucrează serios şi la instrucţia trupei, cât permit disponibilitatile 

bugetare. Lipseste inca oaresicare intinerire a cadrelor, la care 
mă gândesc de câtva timp”1%2. Peste câteva luni, va completa 
peisajul armatei cu tuşe severe: ,,...in Armată este o boală 
cronică, se bate apa în piuă, Comandamentul s-a învechit, a 
pierdut din vigoare şi a crescut în favoritism şi admiraţie 
mutuală. [...] Şefii au, adesea, o indulgență criminală fata de 
subordonații lor, adevăratele valori sunt înecate în puhoiul 
mediocritatii  conştiincioase..."1% Unii dintre aceşti „şefi”, 
ameninţaţi cu trecerea în rezervă, nu ezită să-şi declare 
antipatia faţă de Elena Lupescu, pe care o socotesc o belea pe 
capul regelui şi al ţării. 

1937 pare să fie anul marilor demonstraţii militariste de 
putere. In februarie, pe străzile capitalei, lumea asistase la un 
marş funebru de o amploare nemaivăzută până atunci în 
România. Aproximativ 2.000 de legionari în camasi verzi, în 
frunte cu Căpitanul în ţinută de doliu, cu un cap mai înalt decât 
multi dintre participanţi, insotisera în cortegiu funerar, formând 
o imensă cruce vie, sicriele a doi dintre fruntasii Gărzii de Fier, 
lon Mota si Vasile Marin, ucişi pe frontul Războiului Civil din 
Spania. Printr-o circulară a patriarhului fuseseră autorizaţi să ia 
parte la procesiune zeci de preoţi şi câţiva mitropoliți. Se 
remarcase, de asemenea, prezenţa unor ambasadori acreditaţi 
la Bucureşti. Secretarul de stat din Ministerul de Interne, 
Armand Călinescu, nota cu îngrijorare că astfel „ieşeau la iveală 
adeziuni numeroase în lumea buna, ofiterime, profesori”14 la 
Mişcarea Legionară. De fapt, legionarii au acum membri şi 
simpatizanți in toate instituţiile statului şi în parlament. Au atras 
de partea lor deopotrivă muncitori şi intelectuali, oameni politici 
şi ofiţeri de rang înalt, au creat un fel de stat subteran. O bună 
parte a taranistilor grupaţi în jurul lui luliu Maniu simpatizează 
cu gardiştii. 

Graţie marşului deopotrivă religios şi militar organizat la 
înmormântarea lui Mota şi Marin, popularitatea Gărzii de Fier 
depăşise orice aşteptări. Regele începea să se convingă de 
primejdia pe care o reprezenta organizaţia lui Codreanu. „Spre a 
rupe pe rege de gardă”1%5, prim-ministrul Tătărescu numise un 

subsecretar de stat în Ministerul de Interne care sa se ocupe de 
suprimarea gardistilor: pe fostul şef al Poliţiei, colonelul Gavrilă 
Marinescu. El face parte din cercul oamenilor de încredere care 
l-au întâmpinat pe Carol în seara sosirii la Bucuresti, cu şapte 
ani în urmă, şi care participă adesea în casa Duduii din Aleea 
Vulpache la o partidă de poker. Încă din luna martie, Gavrilă 
Marinescu avea un plan pe care i-l prezentase regelui: „să 
suprime pe Codreanu şi vreo 30 [de] gardişti principali”. In acest 
scop, formase „echipe de 200 de puşcăriaşi, cu care va da 
lovitura într-o noapte”, convins fiind „că, dacă nu-i suprimă el, 
vor cădea, el si Rex apoi, victime”146. Aparițiile publice ale 
Duduii din vara aceea sunt percepute de legionari drept 
insolentă provocare. Regele e de acord să fie transmise semnale 
şi avertismente din care toată lumea să înţeleagă că el nu (mai) 
protejează mişcarea lui Codreanu. 

Sirena fara scrupule 

Si regina fara putere 

Daca e adevarat ca multi barbati cauta, constient sau nu, sa 
regaseasca in femeia iubita ceva din felul de a fi al mameéi lor, 
atunci, dintre toate femeile din viata lui Carol, nici una nu-i 
seamana poate mai bine reginei Maria decat Elena Lupescu: e 
puternica, neinfricata, diplomata, intriganta la nevoie, materna, 
dominatoare prin inteligenta, energie si umor, independenta si 
atrăgătoare. Flirtează cu bărbaţii care roiesc în jurul ei. Elenei 
Lupescu îi lipseşte, de bună seamă, statura aristocratică a 
reginei Maria, dar învaţă repede şi trebuie să fi fost conştientă 
că, în ochii lui Carol cel puţin, ea umple nu numai un gol de 
statornică afecţiune, ci şi golul de strălucire şi autoritate lăsat în 
urmă de mama lui, care acum e bolnavă. 

Prima şi singura întâlnire a celor două femei s-ar fi petrecut 
într-o după-amiază, când, alarmată de grozăviile din presă 
despre Elena Lupescu, despre cercul de afacerişti, bancheri şi 
industriaşi format în jurul ei şi despre influenţa pe care această 
femeie o avea asupra lui Carol, regina Maria ar fi dat buzna pe 
porţile mari ale Palatului Regal şi, înainte să se dezmeticească 
corpul ofiţerilor de cavalerie din garda regelui, ar fi năvălit ca o 
walkirie în cabinetul fiului ei. Intrând, ar fi apucat să surprindă 
cu privirea poalele unei rochii mov, culoarea ei preferată, 
strecurându-se pe uşa care dădea spre secretariatul 
suveranului. Maria îl lasă pe Carol năucit de apariţia ei 
neaşteptată şi urmăreşte rochia mov până în biblioteca regală. 
În sfârşit, cele două femei se află fata-n faţă. Cu ani în urmă, 
Duduia visase la această clipă şi îşi închipuise cum ar fi căzut ea 
la picioarele reginei şi i-ar fi împărtăşit dragostea ei pentru 
Carol. Ştia că, pentru Maria, ea era o „sirenă fără scrupule”, 
„femeia pătimaşă” care i-a atras fiul pe calea pierzaniei, „mai 
presus de puterea lui de rezistenţă, căutând, prin toate 
mijloacele, să-i distrugă caracterul”, înţelegea că regina „nu 
poate sau nu vrea să priceapă că fiul ei mă iubeşte cu o pasiune 
totală, că ne iubim şi suntem un singur trup şi un singur suflet”, 
dar ar fi convins-o poate că „unirea noastră este o unire de 
dragoste adevărată. Oh, de ar şti dânsa cât mi-e de scumpă, în 
sufletul meu, fericirea lui Carol! Am toată nădejdea că odată ea 


va înțelege”. 

Acum, aflându-se în fata ei, Duduia încearcă să-şi adune 
cuvintele. Regina o întreabă ce caută în biblioteca regelui. 
„Maiestate”, ar fi răspuns ea, „am venit în vizită la stăpânul 
meu, care este iubirea vieţii mele...”. Maria ar fi privit-o cu 
dispreţ uimit, spunându-i că, dacă ar fi ştiut că ea îi va lua locul 
reginei Elena, nu s-ar mai fi chinuit să-şi smulgă fiul din braţele 
primei lui soţii, Zizi Lambrino... Apoi, Maria s-ar fi întors în 
cabinetul lui Carol, înainte de a ieşi trântind uşa, i-ar fi spus 
regelui:, Această femeie e nenorocirea vieţii tale..."1% Cu Zizi 
Lambrino si cu Sitta, regina Maria se descurcase uşor. 
Autoritatea ei nu fusese o clipă pusă sub semnul întrebării. Dar 
iată că Duduia îi luase locul în inima lui Carol. „Nici nu pot să-mi 
închipui viata fara ea”, scria el în jurnal?*®, în timp ce regina cu 
greu îşi poate închipui că măreţia ei apune în sufletul acestui fiu 
răzvrătit. 

Adesea Duduia pleacă la Paris, Viena sau Zurich fără Carol şi 
petrece scurte vacanțe cu rude şi prieteni. In 1937, cum regele 
va face vizite în Franţa, Anglia şi Belgia, vor pleca amândoi în 
străinătate si se vor întâlni la Coésme pentru două zile, în care 
Carol a putut din nou „să se cufunde în dragostea lui nesfârşită” 
pentru ea.150 lar în Elveţia se vad cu doctorul Serge Voronoff, 
mai vioi ca niciodată, şi cu Gerty, tânăra lui soţie, şi petrec alte 
câteva zile de vacanţă. Când revin în ţară, sunt împreună la 
festivitățile dedicate Zilei Marinei şi, mai apoi, la ceremonia la 
care lui Mihai i se acordă gradul de ofiţer. Duduia are loc 
rezervat în tribuna oficială. „Atât de tare ne-am legat în aceşti 
ani, dragostea a devenit aşa de puternică şi de serioasă, încât 
face parte chiar din fiinţa noastră”, va scrie Carol în jurnal.151 

Evenimentele petrecute la Eforie Sud în vara aceea nu par să- 
i trezească regelui bănuieli. Încă din vremea exilului, Duduia era 
apropiată de un aviator bogat, decorat în război şi preşedinte al 
Ligii Aviatorilor Romani, Virgil Kerciu. „Sumbrul ambițios” şi 
„fanfaron cu sufletul mohorât”, cum îl descrie Eugeniu Buhman 

pe rivalul său, secretarul personal al regelui, Ernest Urdareanu, 
i-ar fi oferit lui Kerciu bani ca să fugă în lume cu Elena Lupescu. 
Dar acesta i-a dezvăluit Duduii complotul pus la cale de 
Urdăreanu, iar ea l-a informat pe Carol. Are loc o anchetă 
internă, „Urdăreanu e pus la arest în camera sa şi toate 
persoanele grupului de lângă Duduia sunt cercetate rând pe 
rând”. Ancheta care „s-a întins şi asupra altor persoane” se 
încheie spre miezul nopţii, iar lui Urdăreanu i se ordonă să-l 
însoţească a doua zi pe rege la Bucureşti pentru a fi cercetate 
documentele Cancelariei Regale, aflate în grija sa. Urdăreanu şi- 
ar fi dat apoi demisia şi ar fi plecat în Franţa, de unde o 
ameninţă însă pe Duduia că va publica scrisori de dragoste 
primite de la ea. „Le mai cetise, de altfel, şi aici în ţară la unii 
intimi”, comentează Buhman, care pretinde că urmărise „zi cu zi 
şi lună cu lună progresul intimităţii raporturilor dintre aceşti doi 
şi, cum era greu pentru dânşii să se ascundă de atâta lume ce 
roia în jurul lor, situaţia a devenit destul de limpede şi uşor de 
tălmăcit”. Urdăreanu, „mare amator de jocuri de noroc, 
îndrăzneţ ca toţi disperatii vieţii”, jucase „partida sentimentală 
cu Duduia” si o  câştigase,  filozofează cronicarul 
evenimentelor.152 Însoţită de un cuplu de prieteni de încredere, 
Elena Lupescu face un drum cu maşina la Paris, se întâlneşte cu 
Urdăreanu şi îl convinge să nu publice scrisorile. Poate că le şi 
recuperează. În orice caz, îi promite în schimbul lor că va fi 
reprimit în cercul restrâns al regelui şi, mai mult decât atât, va 
obţine o titulatură care nu existase până atunci la Curtea Regală 
a României: gradul de şambelan. 

De acum încolo, Urdăreanu e considerat de mulţi drept 
eminenta cenusie din anturajul regelui si al Duduii, şi relatarea 
lui Buhman este pesemne adevărată. El este, în orice caz, mai 
credibil decât Elena Lupescu, obişnuită să se ascundă nu numai 
în viaţa de fiecare zi, ci şi în puţinele ei declaraţii şi pagini de 
amintiri, menite să-i dezorienteze duşmanii şi detractorii, să-i 
îndrepte pe piste false sau să-i facă să creadă că au de a face cu 
o femeie naivă şi uşor de descifrat. Părerea ei despre Urdăreanu 
concordă însă în bună măsură cu aceea a lui Buhman: „Urât 
bărbat mai e şi Urdăreanu acesta, mic de statură, cu faţa de 
bube vechi, se vrea un Don Juan. Adevărul e că place la femei 
pentru că e inteligent şi şarmant. Joacă bine poker, deşi nu are 

prea multi bani. Carol se sfatuieste cu el in toate chestiile. Si 
mie, adesea, imi e de folos. E loial şi discret. Cred că e 
îndrăgostit de mine, uneori când mă atinge tremură de dorinţă. 
Cred că ar fi un amant excelent. L-am ajutat să-l scoată pe Puiu 
din anturajul intim al regelui. Urdăreanu a avut grijă să-l 
calomnieze pe Puiu până ce la Carol au ajuns vorbe că Puiu ar 
umbla după Duduia”155. 

Buhman, care a văzut multe de-a lungul zecilor de ani în 
serviciul regilor şi reginelor României, cunoaşte şi reversul 
medaliei: strădaniile lui Urdăreanu pe lângă Duduia, scrie el, „n- 
au fost extraordinar de obositoare, dată fiind cunoscuta 
slăbiciune a doamnei pentru farmecele sexului opus. Puiu 
Dumitrescu vorbeşte de ea în termeni pe care nu vreau să-i mai 
reproduc aci”15%. Fostul secretar al regelui nici n-ar fi putut să 
vorbească altfel despre femeia care pusese capăt promitatoarei 
sale cariere. 

Totuşi, regele ştie ce şi cum se vorbeşte despre țesătura de 
interese şi traficul de influenţă din anturajul Duduii şi îi dă ordin 
şambelanului Ernest Urdăreanu să transmită din partea lui 
noului guvern că „oricine va veni, pentru orice chestiune, din 
partea d-nei L [upescu], la orice ministru sau autoritate, să fie 
imediat sanctionat*®®. Când guvernarea liberală a lui Tătărescu 
şi-a încheiat mandatul de patru ani, opoziţia ceruse să i se 
incredinteze organizarea alegerilor şi formarea unui nou guvern. 
Carol ar fi avut de ales între taranistii lui Maniu şi Garda de Fier 
a lui Codreanu. „Cu Maniu va fi greu”, cântărise el opţiunile, căci 
„experienţele din trecut nu mă încurajează să fac apel la el”. Cu 
Codreanu nu se putea colabora, pentru că „metodele teroriste 
ce le adoptase, antisemitismul violent, ideile vădit radicale în 
politica externă, răsturnarea alianțelor, legătura antinaturală de 
a se apropia numai de Germania” nu prevesteau nimic bun.156 
Cumpănind asupra situaţiei, Carol îi incredintase organizarea 
alegerilor tot lui Gheorghe Tătărescu. 

Notându-şi în jurnal rezultatele obţinute de partide la alegerile 
din decembrie 1937, regele constatase că nici unul nu are cele 

40% din voturi care să-i asigure majoritatea în parlament: 
liberalii - 35,9%, national-taranistii - 20,4%, Garda de Fier - 15, 
5%, national-crestinii (O. Goga şi A.C. Cuza) - 9,1%. Un pact 
electoral pentru corectitudinea votului semnat de Maniu cu 
Zelea Codreanu înaintea scrutinului fusese socotit de Carol cu 
totul imoral şi neloial. Nu-i rămăsese decât să încerce formarea 
unui guvern din national-crestini şi din ţărănişti disidenti, despre 
care ştia că se înţeleg bine în privinţa desființării Gărzii de Fier. 
Acest guvern trebuia prevenit, aşadar, că regele nu va tolera 
tentative de trafic de influenţă în jurul Duduii. „Sunt perfect 
conştient”, scrie Carol în jurnal, „că o guvernare cu aceste 
elemente destul de hotărât antisemite nu va putea fi una de 
lungă durată şi că, după aceea, voi fi liber să pot lua măsuri mai 
forte, măsuri cari să mă descătuşească, atât tara, cat si pe 
mine, de tirania adesea atât de nepatriotică a meschinelor 
interese de partid” 157, 

Voi distruge Fiara 

Alexander L. Easterman era, la începutul anilor '30, redactor 
al ziarului britanic Daily Express pentru ştirile internationale şi 
corespondent-şef de politică externă al cotidianului londonez 
Daily Herald. Ştirea că România, o ţară semnatara de ani buni, 
împreună cu regatul lugoslaviei şi cu Cehoslovacia, a unui acord 
de cooperare economică şi ajutor mutual (Mica Antantă), ia 
măsuri împotriva evreilor a alarmat redactiile de pe Fleet Street. 
Formată în bună măsură pe baza relatărilor din presă, impresia 
occidentalilor despre Carol este că, pe terenul politicii, regele 
României este un vlăstar domnesc iresponsabil, nepriceput 
deopotrivă în materie de politică internă şi internaţională, cu 
capacitate intelectuală redusă, lipsit de viziune, un aventurier 
afemeiat care mai mult încurcă raporturile internaţionale, 
stârnind când confuzie, când uimire. 

Easterman banuieste că acest individ suferă de aroganta fara 
leac a insilor mediocri ajunsi in functii de putere. Cum era posibil 
ca, într-o monarhie chipurile constituţională, în urma unui 
scrutin democratic, să fie chemată la guvernare o alianţă de 
partide care obținuse sub 10% din voturi, o adunătură de 
exaltati religioşi, de conservatori ultranationalisti şi de rasisti 
antisemiti simpatizanți ai Fuhrerului Germaniei? Ce păzea acest 
rege care pur şi simplu ignora rezultatele alegerilor şi încălca 
principiile constituţionale, chit că, e drept, ţara lui era o 
democraţie destul de rudimentară? Pesemne că guvernul Goga 
nu era decât o perdea de fum menită să ascundă dictatura unui 
monarh pe care nimeni nu-l lua în serios, dar care, iată, era 
capabil de decizii grave. În România se abroga dreptul de 
cetăţenie al evreilor intraţi în ţară după război, se anulau 
licenţele de funcţionare a restaurantelor, cârciumilor şi 
tutungeriilor ţinute de evrei, se suspendau ziarele conduse de 
români de origine evreiască, grupuri de huligani atacau 
prăvăliile negustorilor evrei, se striga în gura mare „Afară 
jidanii!”, în facultăţi studenţii români îi luau la bătaie pe colegii 
lor evrei. lar prim-ministrul Goga îi declarase lui Easterman că 
se dorea eliminarea completă şi drastică a evreilor din 
societatea românească. Efectul asupra economiei e imediat: 
evreii îşi retrag depozitele de bani din România şi le transferă în 
străinătate, vând acţiunile pe care le deţin la firme, determinând 
căderea Bursei, alertează guvernele occidentale, care sunt 


aproape convinse că Regatul a virat în câmpul de influenţă al lui 
Hitler, într-un moment în care Mussolini invadase Abisinia, 
generalul Franco stăpânea Spania, iar Hitler încerca să provoace 
Cehoslovacia încurajând o revoltă a populaţiei de etnie germană 
din regiunea de graniţă a Sudetilor. Easterman obținuse o 
audienţă şi un interviu cu regele Carol Il şi avea de gând să-i 
pună întrebări despre toate acestea, convins fiind că avea să-l 
încolţească.158 

In după-amiaza aceea de ianuarie a anului 1938, Palatul Regal 
îi pare ziaristului o construcţie oprimantă de marmură şi aur, de 
o opulenţă ostentativă şi de un gust îndoielnic. Interiorul bine 
luminat, aerisit, cu covoare de plus, mobilă aleasă cu grijă şi 
tablouri care nu rănesc privirea îl mai consolează totuşi în timp 
ce aşteaptă să fie primit la rege. Când e condus la suveran de 
un ofiţer în ţinută de gală, cu trese, găitane şi ciucuri aurii şi 
purtând la şold o sabie strălucitoare, Easterman nu se poate 
abtine să nu-l compare în sinea lui cu o apariţie hollywoodiană 
alarmingly magnificent, de o îngrijorătoare măreție... 

Carol îl primeşte zâmbitor, şezând la un birou de lemn masiv, 
pe care se află hârtii aranjate în ordine, o poză a lui Mihai, o 
călimară solidă şi două telefoane. În jur, mobilier plăcut, de om 
căruia îi place să reflecteze îndelung în tihna unei ţigări. O 
fereastră largă dă spre grădina din spatele Palatului. Regele îi 
pare mai înalt, mai bine făcut şi mai chipeş decât în fotografii şi 
având un aer anglo-germano-slav. Avea, în fond, o mamă 
englezoaică, un tată german şi o bunică rusoaică. Vorbeşte o 
engleză impecabilă, cu vag accent teutonic, bagă de seamă 
scotianul Easterman... 

De ce nu a fost respectat rezultatul recentelor alegeri şi a fost 
adusă la guvernare o alianţă de partide de orientare declarat 
nazistă? întreabă jurnalistul. „Spiritul Constituţiei noastre 
prevede că monarhul şi guvernul său acţionează împreună”, 
răspunde Carol. „Rolul suveranului este să vadă care este 
tendinţa populaţiei, şi nu se poate nega că în Romania 
preferința merge în direcţia naţionalismului extrem. A fost mai 
inteligent, aşadar, din partea mea, şi mai în acord cu 
sentimentul public, să chem la guvernare pe cel mai naţionalist 

dintre partide. Alegerea mea n-a fost determinata de ce se va 
spune în străinătate, ci de salvarea unei anumite situaţii în 
interes public.” Care era această situaţie? Carol îi explică pe larg 
ziaristului rivalitatile dintre mai vechii nationalisti antisemiti 
reprezentaţi de Goga şi A.C. Cuza şi Garda de Fier şi cum 
aducerea lor la guvernare ar fi antrenat competiţia acestor 
formaţiuni politice pentru putere, demascând pericolele unei 
dictaturi de inspiraţie nazistă. Easterman nu se lasă uşor 
convins. Chiar dacă această strategie ar funcţiona, ce semnal 
transmite România în interiorul Micii Antante din Balcani şi ce 
vor înţelege aliaţii din Anglia şi Franţa? „Nu am adoptat nici 
fascismul şi nici un alt regim”, spune Carol. „Politica internă a 
guvernului meu e una, iar politica externă şi alianțele sunt alta. 
Nu e neapărat legătură între programul de guvernare a ţării şi 
politica externă. Eu sunt suveranul acestei ţări, iar guvernul este 
guvernul meu. Adică trebuie să aibă aprobarea mea. In 
momentul în care nu mai sunt mulţumit de cum guvernează, am 
să-i cer schimbarea. Dacă nu voi fi mulţumit de guvern, îi voi 
cere demisia...” Regele mai avusese şi un alt argument în 
favoarea deciziei sale: „A existat o alianţă între Garda de Fier şi 
Partidul National-Taranesc înţelegeţi ce înseamnă asta? Garda 
de Fier nu e numai de un nationalism extrem, dar este o 
organizaţie teroristă şi se bucură de sprijinul şi ajutorul unei 
puteri străine - ştiţi la ce putere ma refer. Partidul National- 
Ţărănesc nu realizează că mai devreme sau mai târziu Garda va 
profita de pe urma lui şi îl va înghiţi. Ce urmează? Ca ţara să 
ajungă la cheremul unei organizaţii teroriste, rebele, de fanatici 
nationalisti extremişti aflaţi în solda duşmanilor străini ai 
României. Ce credeţi că ar fi trebuit să fac? Să-i chem pe ei la 
putere în numele democraţiei? Ar fi fost o nebunie, şi eu nebun 
nu sunt. Am acceptat înclinația opiniei publice către nationalism, 
dar am ales răul cel mai mic aducând la guvernare o grupare 
naționalistă fără prea mare influenţă şi, atâta timp cât eu 
controlez lucrurile, nici nu va avea mare influenţă. Dar am 
urmat dorinţa opiniei publice, nu? Şi am cam stricat jocurile 
Gărzii de Fier şi pe ale prietenilor ei, nu? Ce-ar fi zis prietenii 
noştri din Anglia şi Franţa dacă aş fi chemat la guvernare Garda 
de Fier sau o alianţă dominată de ei? M-ar fi aplaudat că am 
acţionat constituţional şi m-am purtat în spirit democratic, dând 
puterea unor partide alese de o majoritate? Sigur că nu. S-ar fi 


spus că am vândut România unei puteri străine”. 

Easterman se informase: ştia că Zelea Codreanu, care estima 
numărul membrilor Gărzii la două milioane, declarase că prima 
decizie pe care o va lua când ajunge la putere va fi să 
instaureze un regim fascist şi să facă o alianţă cu Germania şi 
ltalia. Avea informaţii, de asemenea, că organizaţia era 
alimentată cu bani şi arme din Germania. Regele se dovedeşte 
cu atât mai lucid referindu-se la Hitler în mod aluziv: „Eu trebuie 
să fac tot ce-mi stă în putinţă să distrug extremismul. În 
străinătate există deja o Fiară care trebuie zdrobită şi distrusă. 
In momentul de faţă pare că eu dau apă la moară Fiarei. Dar, în 
realitate, iau măsuri menite s-o oprească şi o voi distruge”. 

Ascultând argumentele regelui şi intelegandu-i treptat 
gândirea politică, Easterman e cuprins de o mare admiraţie. 
Toate cliseele care făcuseră deliciul presei de scandal 
internaţionale ani de zile, portretul de playboy regal, care 
sporise tirajele ziarelor, zvonurile despre viaţa lui desfrânată, 
încurajate adesea de la Bucureşti, expulzarea din Anglia cu ani 
în urmă şi defăimarea lui la curtea fostului rege George V se 
prăbuşeau sub ochii jurnalistului, care avea suficientă 
experienţă ca să nu se lase păcălit de aparente. Regele fusese 
atât de prietenos, de direct şi de deschis pe parcursul 
conversatiei lor, încât, luându-şi toate precautiile de politeţe şi 
diplomaţie, Easterman nu se poate abtine să nu-i puna şi 
întrebarea cea mai delicată: „Se spune, atât in România, cât si 
în străinătate, că o anumită doamnă din anturajul 
dumneavoastră intim joacă un rol de o importanţă covârşitoare 
în politica din România şi exercită şi asupra Majestății Voastre si 
a conducerii statului o certă influenţă...” Atinsese coarda 
sensibilă. Exasperarea lui Carol în legătură cu acest subiect e 
atât de mare, încât întrebarea îi provoacă o izbucnire de mânie: 
lovind cu pumnul în masă, se apleacă spre interlocutor şi, 
pierzându-şi cumpatul, îi strigă într-o engleză marcată limpede, 
de data asta, de accentul german: „E o minciună sfruntată! Un 
fals desăvârşit! Doamna Lupescu nu ia şi nu a luat niciodată 
parte la deciziile politice. Nu are nici o influenţă asupra lor. Cât 
despre influenţa ei asupra mea... Toate astea sunt prostii!”, ar fi 
încheiat el dialogul cu aerul că nu doreşte că coboare discuţia la 
nivelul bârfelor şi al intrigilor ieftine. Regele e sătul să mai audă 
iar şi iar aceleaşi acuzaţii, care aveau poate un miez adevărat, 


desi un fost prim-ministru taranist, Alexandru Vaida-Voevod, ar 
fi băgat mana-n foc pentru cinstea regelui: „faima ca cei din 
jurul lui, in frunte cu «duduia», ar fi partasi la afaceri - pe cat 
ştiu - nu a fost dovedită nici într-un singur caz. Totuşi, vorba 
veche: [audacter  caluminare] semper aliquid inhaeret 
(calomniind cu îndrăzneală, până la urmă tot se prinde ceva... - 
n. m.)” 159, 

Unele declaraţii din interviul cu Easterman socotite 
periculoase de către editorii de la Londra vor fi omise, iar altele, 
retrase ulterior de rege, vor fi trecute sub tăcere. Vorbind cu 
Easterman, Carol îşi limpezise si lui însuşi poziția pe care trebuia 
s-o adopte si aşteptările britanicilor. Era nevoie de o schimbare 
radicală, fiindcă „peste haosul de partide se răspândea in tara o 
stare tot mai anarhică. Legionarii, îndeosebi, o luaseră razna. 
Tot mai numeroşi erau membrii clerului care li se alăturară”1®°, 
Peste mai puțin de o lună, regele înlocuieşte guvernul Goga- 
Cuza cu un guvern condus de patriarhul Miron Cristea si din toți 
premierii de până atunci cu funcții de miniştri fără portofoliu. 
Conducerea Ministerului de Interne îi revine lui Armand 
Călinescu. Pe tot cuprinsul ţării e declarată stare de asediu, 
Constituția e suspendată, partidele politice sunt dizolvate, 
ziarele sunt drastic cenzurate. Validată şi susținută de un 
plebiscit, intră în vigoare o nouă Constituție, care acordă 
suveranului puteri suplimentare. 

La scurt timp, în martie 1938, se anunță că Hitler a intrat 
triumfător în Viena, iar Austria a fost anexată celui de-al Treilea 
Reich. La sfârşitul lunii, printr-un decret regal, Carol, care 
înţelege foarte bine jocul lui Hitler, desfiinţează partidele 
politice, ingradeste militantismul politic si propaganda de partid, 
interzice manifestatiile paramilitare şi subvenţionarea din 
străinătate a organizațiilor politice. Noul ministru de interne e 
convins ca in situația internațională dată organizația lui Zelea 
Codreanu va lua avant si îi propune regelui arestarea lui şi a 
tuturor fruntaşilor gardişti. Pe 17 aprilie, Corneliu Zelea 
Codreanu e reținut la Predeal sub acuzația că ar fi pregătit un 
război civil si că se afla în legătură cu o putere străină. Au loc 
sute de arestări printre membrii Gărzii de Fier. „Chestiunea 

gardistilor si hotararea mea de a lua masuri drastice pentru 
întremarea ţării au facut un excelent efect”?®, scrie Carol în 
jurnal. 

Într-adevăr, i se transmite invitaţia de a face o vizită de stat la 
Londra în luna noiembrie. Cu Mica Înţelegere supusă presiunilor, 
e timpul ca regele să ia pulsul vecinilor din Intelegerea 
Balcanică încheiată în 1934 (Turcia, lugoslavia, Grecia şi 
România), prin care ţările semnatare se angajau să-şi apere 
reciproc graniţele în caz de război. 

Nahlin, poveste plutitoare 

În portul Constanta, trei nave noi îşi aşteaptă în curând 
pasagerii. Două dintre ele n-au fost botezate încă. Sunt 
executate de firma daneză Burmeister & Wain după cele mai 
moderne modele de iahturi de croazieră ale vremii. Marinarii le 
numesc „lebedele albe” ale Mării Negre. Călătorii spre Orientul 
Apropiat, spre Alexandria, Haifa, Beirut, Pireu, Istanbul se 
îmbarcă la bordul lor, unde îi întâmpină săli de mese spatioase 
şi cochete, cu mobilier din mesteacăn sau frasin lustruit, 
saloane de dans, tablouri şi fotografii cu peisaje şi locuri 
pitoreşti din România, cabine decorate în stil oriental, tapetate 
în culori pale, cu lavabouri şi paturi verticale, dotate cu instalaţii 
de ventilare a aerului şi lămpi care filtrează diafan lumina, săli 
de lectură cu mese din lemn de lămăi. 

In ziua aceea însă, forfota portului trepideaza de emoție si 
curiozitate în jurul celui de-al treilea vas ancorat în dană, pe 
care se îmbarcă regele şi Duduia, însoţiţi de Ernest Urdăreanu, 
doctorul Mamulea, Puiu Filitti, prietenul lui Carol, inspectorul 
trenurilor regale, Nicolae Pavelescu, prefectul Palatului, 
colonelul Stavăr. Sunt conduşi de căpitanul vasului pe puntea 
unui iaht alb, Luceafărul, cumpărat de Carol din Anglia cu un an 
în urmă, pentru suma de 120.000 de lire sterline. Vasul e 
proiectat să străbată oceanele şi la începutul anilor '30 fusese 
socotit un model de lux greu de egalat. Are şase dormitoare de 
oaspeţi prevăzute fiecare cu baie proprie, sală de gimnastică, 
fumoar, un salon special pentru doamne, un cabinet regal de 
lucru, bibliotecă. Urcând la bord, Carol e foarte mulţumit de 
achiziţie: vasul „e drăguţ şi face o bună impresie”162. îi 
împărtăşeşte poate doar Elenei Lupescu ce reprezintă cu 
adevărat pentru el Luceafărul. E un vas istoric, purtător al 
poveştii de dragoste recente a vărului sau Eduard VIII, care 
renuntase la o tara şi la un imperiu de dragul femeii iubite, 
americanca Wallis Simpson. E pentru prima oară cand Duduia l- 
a însoţit pe rege în trenul care i-a adus de la Bucureşti la 
Constanţa, iar acum e pentru prima oară când se îmbarcă 
amândoi, în România, în văzul lumii, împreună cu funcţionari 
publici, la bordul vasului de croazieră Luceafărul. Au sentimentul 


162 Carol al II-lea, Regele României, Însemnări zilnice, vol. |, p. 
162. 


că preiau o ştafetă a dragostei? Carol dorise cu tot dinadinsul sa 
aibă acest vas, şi nu altul. 

Cu doi ani în urmă, iahtul se numea Wan/in, adică „iute de 
picior”, pe limba indienilor nord-americani. Fusese construit pe 
şantierul naval de la Glasgow, la comanda unei aristocrate 
bogate care finanța producţii cinematografice şi creştea cai de 
rasă, lady Henrietta Yule. Eduard VIII îl închiriase pentru o 
croazieră pe Marea Adriatică, împreună cu mai mulţi prieteni şi 
cu Wallis Simpson. In Anglia puţini erau atunci la curent cu 
pasiunea regelui pentru această femeie, care nu divorțase încă 
de cel de-al doilea soţ. Inainte de a porni în călătoria aceea, 
Eduard înlocuise cărţile din rafturile bibliotecii de la bordul 
vasului cu sticle de băutură. Fusese o croazieră dedicată tuturor 
libertăţilor. Când iahtul oprea în porturile de pe coasta Mării 
Adriatice, localnicii credeau că le vizitează ţara un grup de 
englezi excentrici sau un rege şi o regină din îndepărtata insulă 
britanică. Eduard şi Wallis se opreau în târguri şi bazaruri, 
făceau baie în mare, poposeau în taverne populare sau 
rămâneau câte o noapte la un hotel de lux din apropierea 
litoralului. Din Marea Adriatică, printre insulele greceşti, Wahlin 
înainta în apele Mării Egee şi, prin strâmtoarea Dardanele, 
ajungea la Istanbul. A navigat şi pe Dunăre până la Budapesta. 
La Dubrovnik, staţiune mondenă şi de lux a Croaţiei, cuplul a 
locuit câteva zile la Hotel Imperial. Pe o insulă din apropiere se 
spune că Eduard a cerut permisiunea autorităţilor să înoate gol, 
şi astfel ar fi inaugurat prima plajă de nudişti. In lugoslavia, 
Eduard şi Wallis au fost întâmpinați de prinţul regent Paul, 
nepotul lui Carol, şi conduşi la reşedinţa regală cu o coloană 
impresionantă de masini, care i-a băgat în sperieti pe ţăranii din 
satele de pe coastă. In Grecia, l-au avut gazdă pe regele 
Gheorghe (George) II, vărul şi fostul cumnat al lui Carol, care 
tocmai instaurase o dictatură militară. După despărţirea de 
principesa Elisabeta, George trăia si el cu o femeie divorțată, 
Joyce Wallach. 

Ştirile despre croaziera regelui îndrăgostit s-au aflat mult timp 
sub embargo în Anglia, dar apăreau, în schimb, în presa 
americană, punând Ministerul de Externe britanic şi familia 
regală într-o situaţie cu totul stânjenitoare. Vizita la Budapesta, 
unde Eduard şi Wallis Simpson au fost întâmpinați de amiralul 
Horthy, avea să le aducă o mulţime de critici. Wallis se amuzase 


Sa danseze pe muzica tiganeasca pana in zori de zi, iar Eduard 
se imbatase crita la barul Hotelului Ritz şi apoi încercase sa 
tinteasca cu pistolul felinarele de pe strada. In fine, la Istanbul, 
primul presedinte al Turciei modernizate si secularizate, Kemal 
Ataturk, îi primise cu onoruri regale. 

Carol va fi cunoscut toate aceste aventuri de la rudele din 
Anglia, din discuţii şi scrisori de familie şi din presă. lahtul Wahlin 
e o poveste plutitoare despre cum un rege şi împărat se 
dezbară nu numai de constrângerile tradiţiei regale şi religioase, 
dar si de responsabilitatile funcţiei sale în stat, ca să-şi împartă 
viaţa cu femeia iubită, oricine ar fi ea. Cumpărând vasul pe care 
Eduard VIII luase hotărârea de a abdica (aşa cum avea să se 
creadă ulterior, deşi, mai curând, scandalul iscat de croaziera lui 
în Europa de Est mărise presiunea politică în Anglia, obligându-l 
să ajungă la o decizie tranşantă) şi locuindu-l împreună cu Elena 
Lupescu, ca nu demult vărul său şi Wallis Simpson, se gândeşte 
Carol, la rândul lui, la abdicare? 

La bordul vasului, în cabina care i-a fost amenajată ca birou 
de lucru, regele reflectează asupra strălucirii şi căderii 
civilizaţiilor: „În faţa ochilor noştri apare, în toată splendoarea 
lui, Bizanțul, un atât noian de istorie îţi vine în minte, purpura 
bizantină, splendoarea padişahilor, Constantin Brâncoveanu şi 
atâtea altele. Splendid domină acest oraş, care astăzi moare, 
vechile locaşuri ale splendoarei creştinismului ortodox, astăzi 
turtite însă de turlele islamice”16. Apoi scrie: „Mă simt atât de 
fericit. Împlinirea acestui vis, de a avea un iaht al meu, cu care 
să navig în libertate, şi, mai presus de astea, de a avea şi dea 
putea admira toate aceste frumuseți cu tine, iubita mea. Aceste 
trei ceasuri şi mai bine petrecute în Bosfor au fost pentru mine, 
care, din cauza atâtor evenimente şi griji, am pierdut mult din 
entuziasmul meu, un adevărat reviriment al sufletului şi 
fiinţei” 164. 

Deşi pe parcursul călătoriei suferă uneori de rău de mare, 
Duduia e la fel de încântată de tot ce vede şi de explicaţiile pe 
care Carol ştie să i le dea ori de câte ori vizitează împreună 
monumente şi muzee încărcate de gloria istoriei. Elena Lupescu 
e avidă să afle, să înveţe şi să deprindă de la Carol noţiuni de 
istorie, literatură, artă şi arheologie. Regele e, pe de altă parte, 

fericit să modeleze mintea ascuţită şi spiritul acestei femei cu 
caracter, care poate fi insolentă, din topor şi sălbatică, şi pe 
care, în setea lui de autenticitate, tocmai de aceea o şi iubeşte. 
In timpul călătoriei „cu iahtul lui Eduard al Vill-lea si madam 
Simpson”, „Carol avea poftă de dragoste şi era nesătul”, va 
scrie Duduia. „Mi-a jurat din nou dragoste veşnică. Nu voi 
povesti nimănui, dar a stat în genunchi în faţa mea, jurându-mi 
că nu mă va trăda niciodată. Am plans de fericire.”1% Sunt 
nedespartiti de peste treisprezece ani. La recepţia oferită la 
Istanbul în cinstea regelui României, apariţia lui Carol la braţ cu 
Elena Lupescu „a făcut senzaţie în mijlocul acelei lumi oficiale şi 
simandicoase”158. 

In apele Bosforului pluteşte în anul acela un alt iaht de lux: 
Savarona, de fabricaţie americană, recent cumpărat de Kemal 
Ataturk ca să se retragă pe el în răcoarea brizei, când canicula 
devine înăbuşitoare la Istanbul. Ataturk suferă de aceeaşi boală 
(ciroză hepatică) de care suferă regina Maria şi zace pe puntea 
vasului, întins pe un şezlong, într-o cămaşă largă de noapte. 
Când se anunţă vreo vizită importantă, e ajutat să se îmbrace în 
costum european, cu şapcă de comandant de vas pe cap. 

Regele României urcă la bordul Savarone; şi îl găseşte pe 
genunchi cu cea mai îndrăgită dintre cei opt copii înfiaţi ai săi, o 
fetiţă pe nume Ulku, pe care o mângâie galeş. Ataturk ţine mult 
la fetiţă, convins fiind că numai ea îi spune adevărul. Carol ar fi 
adus în discuţie situaţia Sudetilor din Cehoslovacia, punctul 
fierbinte al momentului. Daca Benes, preşedintele republicii, nu 
cedează presiunilor Germaniei, va fi război, ar fi spus regele, 
temându-se că dezmembrarea Cehoslovaciei ar fi o ameninţare 
şi pentru România. La fel de grav ar fi fost dacă Germania se 
folosea de Ungaria ca să atace Cehoslovacia, iar trupele 
sovietice ar fi traversat România spre ţara atacată. Ataturk e de 
părere că Benes are dreptate sa nu cedeze: ce atitudine ar 
putea să aibă în această privinţă cineva ca el însuşi, care 
luptase pentru independenţa ţării sale? ar fi spus Ataturk, şi 
discuţia ar fi trecut la subiecte mai lejere.1% Regele spera, de 
fapt, că România nu va fi obligată să respecte, împotriva 


165 Elena Lupescu, op. cit., p. 69. 

166 Ibidem, p. 74. 

167 Vezi Patrick Kinross, Ataturk, the Rebirth of a Nation, 
Phoenix Press, London, 1964. 


Germaniei, termenii Micii intelegeri si să sara în ajutorul 
Cehoslovaciei. 

La puţin timp după întoarcerea lui Carol din această călătorie, 
în seara zilei de 18 iulie a anului 1938, se stinge în salonul ei de 
aur, de la Castelul Pelişor, regina Maria. Are 62 de ani. Locul ei 
de suflet, micul domeniu de la Balcic, unde vrea să-i odihnească 
inima depusă într-o casetă de argint, îi revine prin testament lui 
Carol. „În anii din urmă am fost acuzat că am persecutat-o”, 
scrie regele cu amărăciune în jurnal pe 18 iulie. „Am fost însă 
obligat să iau anumite măsuri, căci ea devenise centrul de 
atractiune al tuturor nemultumitilor şi frondeurilor; n-a priceput 
că, ca Mamă, avea dreptul de a-mi face reproşuri mie, dar n- 
avea dreptul de a face cor cu toţi acei care mă defăimau în faţa 
ej.” 168 

Peste o lună, regele şi Duduia revin la bordul iahtului 
Luceafărul / Nahlin pentru o călătorie cu mai multe răgazuri „pe 
pământul sfânt al Antichității”: Troia, insulele Tenedos, Naxos, 
Lesbos, Chios, Samothrace, apoi vizitează Acropole, Izmir, 
Pergam, Caspoli, Istanbul... La Istanbul, li se alătură Mihai, care 
pare mai apropiat de Duduia decât îşi va aminti peste ani, când 
va spune că el, regele şi ea formau „un fel de menaj în trei” şi 
că, pentru el, această situaţie „era cumplit de greu de 
suportat”.1% Carol, dimpotrivă, are impresia că ei trei erau the 
happy family, familia fericită. Privind înapoi, Mihai se va declara 
deopotrivă tulburat şi dezgustat de teatralitatea sentimentală a 
Duduii, care nu respecta regula atât de dragă Sittei, mama lui, 
de a-şi ţine în frâu emoţiile. „Avea o pricepere a ei anume”, va 
povesti el, „de a da drumul la robinetul lacrimilor ori de câte ori 
o cereau împrejurările. Cum nu-i intra cineva în voie, cum ceva 
nu-i era pe plac, cum se ivea posibilitatea unui refuz atunci când 
se pregătea să-şi formuleze cine ştie ce capriciu sau cerere - 
începea să plângă. Provoca scene de un penibil insuportabil”?7°. 
Totuşi, în anii aceia, adolescentul Mihai se sfătuieşte adesea cu 

Duduia în privinţa fetelor şi, mai ales, a unei mici drame 
sentimentale legate de o tânără pe care ea i-o prezentase: 
Yvonne Ştiubei. Când o vor invita şi pe ea într-o croazieră cu 
iahtul, spre deznădejdea lui Mihai Yvonne nu va apărea. Carol şi 
Duduia vor încerca să-l aline şi să-i alunge tristeţea plimbandu-| 
prin locuri încărcate de istorie. In oraşe îi aşteaptă maşini cu 
care străbat drumurile de la un sit la altul, vizitând muzee, 
şantiere arheologice, vestigii antice, biserici şi temple, după 
care revin în porturi, la bordul Luceafărului. Învigorat de 
călătorie, Carol se întoarce în ţară cu forţe proaspete. E 
încrezător că tensiunile politice din Europa se vor domoli, deşi 
„Mulţi se aşteaptă la evenimente tragice”, scrie el în jurnal. Dar 
„eu nu sunt pesimist şi nu cred în război. [...] E adevărat că, aşa 
cum se arată lucrurile zilele acestea, suntem în pragul lui, dar 
pragul nu e trecut”?7?. 

Printr-un acord semnat la Munchen de reprezentanţii 
Germaniei naziste, Marii Britanii, Franţei şi Italiei, tensiunile 
internaţionale par să treacă doar pragul Cehoslovaciei: Hitler 
anexează zona de graniţă locuită de etnici germani 
(Sudetenland). Apoi, Ungaria e încurajată să ocupe sudul 
Slovaciei. De acum încolo, Germania acţionează ca principal 
partener economic al ţărilor din estul şi centrul Europei. Prin 
preluarea sub control german a industriei de armament din 
Cehoslovacia, cel de-al Treilea Reich devine principalul furnizor 
militar al României. Pe termen lung, planul economic al 
Germaniei în Balcani prevedea crearea de cât mai multe locuri 
de muncă în fiecare ţară, introducerea sistemului de barter în 
toate schimburile comerciale, desfiinţarea monopolului britanic 
asupra materiilor prime, mărirea producţiei de cereale în ţări 
agrare, ca România. 

Ştiind că Hitler e mai interesat ca oricând de producţia de 
cereale şi de petrol a României, Carol speră să menţină 
neutralitatea ţării încercând să profite şi de noua situaţie politică 
şi încurajând investitorii germani să ajute la transformarea 
României dintr-o ţară agrară într-o ţară industrializată. Dar 
gândul lui e să convingă Anglia să cumpere cea mai mare parte 
a petrolului şi a cerealelor României şi să-i apere ţării interesele. 


171 Carol al II-lea, Regele României, Însemnări zilnice, vol. |, p. 
234. 


In „cuibul vulturului” 

Timidul văr Bertie (regele George VI) îi aşteaptă pe Carol şi pe 
fiul lui, Mihai, pe peronul gării Victoria din Londra, într-o zi 
cetoasa de noiembrie a anului 1938. Delegaţia României e 
întâmpinată cu onoruri militare. Ofiţeri călări în ţinută de gală 
însoțesc pana la Palatul Buckingham maşina in care a urcat 
regele României. Dar, dincolo de căldura primirii, de dineuri 
diplomatice, de câteva articole încurajatoare şi chiar admirative 
la adresa lui Carol în presă, şi de un schimb de păreri politice şi 
amabilitati, guvernul Marii Britanii nu se arată interesat nici de 
cerealele României şi nici de o creştere substanţială a 
importurilor de petrol. lar posibilitatea unui sprijin financiar se 
dovedeşte iluzorie. 

Odată încheiată vizita la Londra, delegaţia trece Canalul 
Mânecii în Franţa. La Calais, un tren regal îl duce pe rege în 
Belgia, într-o scurtă vizită la regele Leopold. Apoi Carol şi Mihai 
pleacă la Paris pentru câteva zile. Autorităţile franceze i-au 
rezervat regelui un apartament la Hotel Ritz. Spre uimirea celor 
care îl însoțesc, se află că Elena Lupescu se cazase deja în 
apartamentul regelui şi că ambasadorul României la Paris nu 
reuşise s-o convingă că se crea astfel o situaţie stânjenitoare 
pentru delegaţie şi pentru rege şi că ar fi fost bine ca ea să 
locuiască separat pe timpul vizitei oficiale. Se pare că şi pentru 
Carol prezenţa ei la Ritz e o surpriză. Ar fi rugat-o să nu-l pună 
în situaţii „displăcute”, de vreme ce apartamentul îi fusese 
rezervat lui oficial şi exclusiv. Ar fi avut loc „discuţii violente, 
scene furtunoase, plânsete”, dar, până la urmă, „doamna 
Lupescu i-a impus regelui voinţa ei”, şi Duduii i se face pe 
plac.?72 De mai bine de un an, Carol îi îngăduise să renunţe la 
viaţa retrasă şi ascunsă pe care o dusese până atunci. Pentru ea 
e de neînțeles de ce i s-ar fi interzis să locuiască acum împreună 
cu el într-un hotel parizian, ca în vremea exilului lor. 

In discuţiile cu premierul Edouard Daladier, Carol îşi reia 
pledoaria de la Londra pentru susţinerea României în faţa celor 
două mari pericole: Germania nazistă şi Uniunea Sovietică. 
Francezii invocă în discursuri flamboaiante vechea prietenie 
franco-română, sunt apreciate schimburile economice şi 
culturale, dar rezultatul vizitei e, din nou, dezamăgitor. Nici 

guvernul Frantei nu intelege cat de important e sa sprijine cu 
actiuni concrete eforturile Romaniei de a-si pastra independenta 
politică şi economică fata de Germania. O întâlnire de tatonare 
cu Hitler devine, in aceste conditii, aproape obligatorie, cu atat 
mai mult cu cat varul Friedrich, ajuns intre timp seful dinastiei 
de Hohenzollern-Sigmaringen, şi diplomaţii germani de la 
Bucuresti insistaseră asupra unei întrevederi cu Fuhrerul, daca 
nu la Berlin, atunci în Alpii bavarezi, la reşedinţa lui Hitler de la 
Berchtesgaden. Inaintea plecării din Marea Britanie, agenţiile de 
presă anuntasera că regele României va face o călătorie in 
Germania la invitaţia prinţului Friedrich de Hohenzollern. Nici un 
cuvânt despre vreo întrevedere cu Hitler. 

După câteva zile petrecute la castelul Umkirch de lângă 
Freiburg, prinţul Friedrich şi fratele său, Franz Joseph von 
Hohenzollern, îi însoțesc pe Carol şi pe Mihai până la 
Berchtesgaden. Călătoria se face cu trenul. Apoi, tatăl şi fiul 
sunt conduşi cu maşina la Berghof, la resedinta-fortareata din 
munţi, cunoscută sub numele de „cuibul vulturului”, 
Kehlsteinhaus. Fuhrerul îşi aşteaptă oaspeţii pe treptele de 
marmură de la intrare. Se opresc pentru fotografia oficială. Când 
îşi strâng mâinile şi zâmbesc, Hitler rămâne cu două trepte mai 
sus, în aşa fel încât el, care e mult mai scund, să apară în 
fotografie cu un cap mai înalt decât Carol. Regele bagă 
numaidecât de seamă scenografia momentului: raportul de forţe 
fusese deja stabilit? Apoi oaspeţii pătrund într-o încăpere largă, 
pe care Mihai o descrie ca pe „salonul mare, unde o fereastră 
imensă - cât tot peretele - se deschidea spre o grandioasă 
panoramă. [...] Nu ştiu la ce înălţime ne aflam, dar puteam să 
vedem până în Austria”175. Acesta e salonul de sticlă unde, în 
septembrie, prim-ministrul britanic Neville Chamberlain, 
sperând că astfel va fi evitat un nou război, pecetluise cu Hitler 
soarta Cehoslovaciei. După unele relatări ale vizitei, oaspeţilor 
le e prezentat ministrul de externe, Joachim von Ribbentrop, 
după ce Carol avusese deja, într-un tren, lângă Dresda, o 
întâlnire cu mareşalul Hermann Goring, comandantul forţelor 
aeriene Luftwaffe, însărcinat cu planificarea înarmării armatei.174 

După alte relatări, cel care îi întâmpină acum cu salutul nazist 
este Goring.*”> 

Sunt invitaţi la masă. Dejunul durează două ore şi jumătate. 
Regele se arată rezervat, atent, de o politeţe calmă, iar Hitler, 
scrutându-l, perorează despre rolul Germaniei în construirea 
unei Europe libere prin cooperare economică, despre pericolul 
bolşevismului şi necesitatea eradicării lui, despre el însuşi ca 
unic apărător al Europei şi al lumii în faţa pericolului comunist, 
despre forţa militară a Germaniei... La un moment dat, 
scotandu-si din buzunar tabachera, Carol îl întreabă dacă poate 
fuma. Hitler nu fumează, dar, da, oaspetelui îi e îngăduit. 
Urmând exemplul tatălui său, tânărul Mihai, în vârstă de 17 ani, 
şi-ar fi aprins şi el o ţigară, sub privirile uluite şi indignate ale 
Fuhrerului. Atmosfera devine atât de apăsătoare, încât Mihai şi- 
ar fi stins ţigara, închizându-se într-o tăcere mormântală. 

Hitler se codeşte încă să folosească tot arsenalul metodelor 
sale de intimidare prin care recent înfrânsese orice rezistenţă 
din partea cancelarului Austriei şi îi convinsese pe britanici şi pe 
francezi să îngăduie dezmembrarea Cehoslovaciei. Nu are nici o 
izbucnire de mânie. Nu ridică tonul şi nu bate cu pumnul în 
masă. România e regat, iar Carol se dovedise a fi un om politic 
vrednic de luat în seamă. Era de ajuns daca Fuhrerul evoca 
pericolele pe care le reprezentau pretenţiile Uniunii Sovietice 
asupra Basarabiei şi ale Ungariei asupra Ardealului. Dar, cum el 
avea să salveze Europa de ameninţarea bolşevică, statele din 
Balcani ar face bine să strângă legăturile cu Germania, pentru 
ca protecţia să le fie asigurată. În privinţa Ungariei, românii nu 
aveau a se teme: Fuhrerului nu-i plăceau ungurii... Germania 
era singurul stat occidental capabil să contribuie în mod 
hotărâtor la dezvoltarea economică şi militară a ţărilor din estul 
şi sud-estul Europei. Colaborarea germano-balcanică era singura 
soluţie realistă. E de presupus ca Goring îi expune regelui 
planurile germane de dezvoltare a statelor din Balcani şi 
cooperarea europeană în cadrul aşa-numitului Grossraum, 
teritoriu fără frontiere economice. 

Carol ascultă acest curs de politică internaţională ştiind prea 
bine că asistă la o mică scenetă diplomatică şi că, până la urmă, 
va afla care e, de fapt, principalul mesaj al întâlnirii lui cu Hitler. 
Intr-un sfârşit, băgând de seamă că regele dă semne de 

nerabdare si incepe sa se foiasca pe scaun, Fuhrerul schimba 
tonul. Îl întreabă brusc ce are de gând cu Zelea Codreanu. Cand 
îl eliberează din închisoare pe acest patriot român? Garda de 
Fier nu e nici pe departe unealta vreunei puteri străine, continuă 
Hitler, şi nu e o organizaţie extremistă, ci exprimă doar 
nemulţumirea mai largă a populaţiei faţă de unele influenţe 
nedemne pentru dezvoltarea şi destinul în lume al ţării... În 
România s-ar fi produs o totală neînțelegere a intentiilor si 
scopurilor Gărzii, care a dus la măsuri exagerate împotriva 
membrilor şi a conducerii ei. lar Codreanu are sănătatea 
şubredă şi ar fi de dorit să fie pus în libertate. 

„Am avut impresia unui şantaj”, îi va povesti Carol Elenei 
Lupescu, regretând vizita la Hitler. „Mi-au împuiat capul că 
viitorul e al Mişcării Legionare, oameni ca Zelea Codreanu 
conduc tari, nu zac în închisori, a zis Goring. Aluzia era 
amenințătoare la adresa mea. Am suportat cu greu afrontul. 
Auzi, jegosul de neamt!”?7° Dar în fata lui Hitler regele şi-a 
păstrat cumpătul. L-a lăsat să-şi încheie discursul, s-a ridicat de 
pe scaun gata de plecare şi, privindu-l în ochi, i-ar fi spus, 
subliniind bine fiecare cuvânt: „Herr Reichskanzler, regele 
României sunt eu şi voi şti cum să mă ocup de această 
problemă”. Carol şi Mihai părăsesc încăperea. Goring îi conduce 
la maşina cu care pleacă spre gară, în urma vizitei, Hitler ar fi 
tunat şi fulgerat, pradă unei îngrozitoare izbucniri de mânie. În 
faţa miniştrilor şi ofiţerilor săi, ar fi repetat însă în câteva rânduri 
satisfăcut: „Es war bei mir ein Koniglein” (a venit să mă vadă un 
regişor).177 

Odată plecat de la Berghof, Carol e încredinţat ca 
amenințările deocamdată aluzive ale lui Hitler se vor traduce în 
alimentarea cu bani, arme şi materiale propagandistice a 
tuturor duşmanilor săi şi mai ales a legionarilor. Oamenii 
Fuhrerului sunt maeştri în tehnica anexării de teritorii prin 
încurajarea instabilității politice şi stârnirea conflictelor etnice în 
ţările vizate, după care masinaria de presă condusă de ministrul 
propagandei, Joseph Goebbels, distorsionează şi amplifică ştirile, 
lansând campanii de discreditare a personalităţilor incomode, 
până când guvernul e silit să ceară ajutor Germaniei pentru 

protectie si restabilirea ordinii. Urmeaza supunerea economica 
si anexarea teritoriala. 

Regele vorbeste la telefon cu ministrul de interne, Armand 
Calinescu, si afla ca, in timpul vizitei lui la Hitler, in cateva orase 
se intetisera actiunile teroriste, avusese loc un atentat asupra 
rectorului Universității din Cluj, apăruseră tentative de 
incendiere a unor cladiri publice si de profanare a sinagogilor, 
iar în sate se semnalau din nou atacuri asupra prăvăliilor 
deţinute de evrei. In Ardeal, se înregistraseră mai multe cazuri 
de insubordonare a unor ofiţeri simpatizanți ai Gărzii de Fier din 
corpul de armată aflat sub comanda fostului ministru de război 
din guvernul Goga, generalul lon Antonescu. Carol a înţeles 
tactica lui Hitler şi dă mână liberă Ministerului de Interne să 
ducă la îndeplinire planul de suprimare a căpeteniilor legionare. 

Trenul cu care se întoarce regele face o oprire la intrarea în 
tara, unde Armand Călinescu aşteaptă să-i prezinte un 
comunicat formulat astfel: „În noaptea de 29 la 30 Noembrie a 
avut loc un transport de prizonieri din Râmnicul-Sărat la Jilava. 
In fata pădurii de la kilometrul 30, pe şoseaua Bucuresti-Ploiesti, 
la orele 5 dimineaţa, automobilul ce transporta prizonierii a fost 
atacat cu Împuşcături de către necunoscuţi care au fugit. 
Transferatii au profitat de faptul că automobilul era deschis şi 
prin ceaţă au sărit din maşină şi s-au îndreptat spre pădure cu 
intenţia de a fugi. Jandarmii, după somatiunile legale, au tras. 
Morți: Zelea Codreanu, zece ani muncă silnică, Constantinescu 
Nicolae Ill, Caranica lon IV, Belimace Doru, asasinii lui Duca, 
muncă silnică, Caratănase lon VI, Bizantin Josif, Curcă Ştefan, 
Pele loan, State Gr. loan, Atanase lon, Bazdan Gavrilă, asasinii 
lui Mihai Stelescu (disident legionar, critic al lui Codreanu - n. 
m.), idem Vlad Badu, Georgescu Ştefan, Trandafir lon, zece ani. 
Parchetul militar al Corpului II de Armată a constatat moartea cu 
procesul-verbal al medicului. Inhumatia s-a facut de subcentrul 
militar Jilava la 30 Noembrie”! Comunicatul transmis 
ambasadelor prin agenţiile de presă conţine şi mai explicit 
expresia tehnică „au fugit de sub escortă”, pe care Hitler ar fi 
recunoscut-o imediat, căci făcea parte din terminologia 
inventată de nazişti prin care erau acoperite asasinatele 
comandate. Corneliu Zelea Codreanu, „decemvirii” (asasinii lui 
Stelescu) şi „nicadorii” (asasinii lui I.G. Duca) fuseseră, de fapt, 
sugrumati în maşina care îi ducea la Jilava. Apoi, trupurile lor au 


fost aşezate cu fata în jos si impuscate, ca să se simuleze fuga 
de sub escortă. Au fost aruncate într-o groapă comună si s-a 
turnat peste ele acid sulfuric. Groapa a fost acoperită cu beton. 

Îndrăzneala acestui „regişor” îl scoate din minţi pe Hitler, care 
ordonă să fie retrase toate decoraţiile acordate de el recent 
regelui şi unor demnitari ai statului român. Apoi intră în scenă 
Goebbels. 


Vicleana Estera 

Ziarele germane coordonate de sectia de politica externa a 
Ministerului Propagandei (care cuprinde presa scrisa, radio, 
cinematografie, reprezentații de teatru, arte vizuale) 
reacţionează imediat la comunicatul venit din România despre 
suprimarea căpeteniilor legionare. Goebbels dăduse presei 
instrucţiuni de atac prin care sublinia că nu poate exista 
prietenie între Germania şi România atâta timp cât Elena 
Lupescu, o evreică, rămâne apropiata lui Carol.178 

În cercul nenumăratelor femei prinse în păienjenişul afrodiziac 
al puterii, Goebbels e poreclit „Berbecul” şi e bine-cunoscut 
pentru promiscuitate sexuală. E un bărbat scund, cu chip de 
pasăre de pradă şi cu un picior rămas deformat în urma unei 
poliomielite din copilărie. Cu atât mai mult, puterea pe care i-o 
conferă poziţia de al doilea om în stat după Hitler îi dă prilejul 
să-şi dezlantuie pulsiunile şi fantasmele erotice, trăind uneori cu 
mai multe femei în acelaşi timp sub cupola respectabilă a 
căsătoriei cu soţia sa, Magda, cu care va avea şase copii. Atacul 
asupra lui Carol şi a Elenei Lupescu îi stimulează deopotrivă 
imaginaţia politică şi pe cea erotică. 

Berliner Tageblatt din 3 decembrie 1938 scrie că e din ce în 
ce mai clar că, în cazul lui Codreanu, era vorba de un asasinat 
politic comis pentru apărarea intereselor evreieşti. In stilul său 
apocaliptic, perfecţionat de-a lungul multor ani graţie articolelor 
scrise de Goebbels însuşi, Der Angriff din aceeaşi zi comentează 
că, acolo unde domneşte luda, adică evreimea, curge sânge şi 
puşcăriile sunt pline, iar România ar putea fi un exemplu clasic 
de ţară europeană care nu reuşeşte să se scuture de jugul 
evreiesc nici în ultimul ceas. Nu fără îndreptăţire, Berliner 
Borsen-Zeitung descrie asasinarea lui Codreanu ca pe o parodie 
judiciară, căci, dacă ar fi existat un proces public, Garda de Fier 
ar fi avut de partea ei deplina simpatie a românilor. Völkischer 
Beobachter repetă că nimeni nu crede versiunea oficială a 
morţii lui Codreanu şi aminteşte că după război România şi-a 
dublat teritoriul înglobând multe minorităţi, faţă de care duce o 
politică de asimilare. Sunt menţionaţi mai cu seamă cei 800.000 
de etnici germani, un milion şi jumătate de maghiari şi un milion 

de evrei. A doua zi, pe 5 decembrie, Deutsche Allgemeine 
Zeitung declară asasinarea lui Codreanu o manevră evreiască. 
Patriotul Codreanu, care se bazase pe sprijinul şi simpatia 
Germaniei, e acum privit ca un martir al cauzei internaţionale a 
fascismului, mai scrie ziarul, prevăzând, în următoarea perioadă, 
că în România vor avea loc tulburări serioase. Borsen-Zeitung 
compară asasinarea lui Codreanu cu uciderea ducelui Jose Calvo 
Sotelo de către socialişti, care declanşase izbucnirea Războiului 
Civil în Spania. National/-Zeitung din Essen, ziarul lui Goring, o 
atacă în termeni de tabloid pe Elena Lupescu şi critică guvernul 
instaurat după demisia lui O. Goga. 

Când la Berlin se dă ordin pentru o campanie de discreditare, 
articolele şi ideile propagate de ziarele germane sunt imediat 
preluate în presa pronazistă din întreaga Europă. Biografia lui 
Carol era un izvor nesecat de inspiraţie pentru orice ziarist: o 
simplă răsfoire a ziarelor româneşti din timpul guvernării 
Brătianu, evenimentele reale ale vieţii regelui, aventurile 
amoroase, căsătoriile, divorţul, conflictul lui cu  Bratienii, 
asocierea cu Elena Lupescu puteau fi acum scoase din 
contextele lor şi folosite pentru conturarea unui produs de presă 
nou. Rezulta că România era condusă de un rege stricat, 
neserios, trădător, care întina cele mai înalte idealuri ale unui 
popor cinstit, practicant cu obstinatie aproape protestantă al 
unei moralitati fără cusur şi cu un respect mistic fata de tradiţie, 
un rege devenit unealta conspirației evreieşti internationale din 
pricina slăbiciunii lui pentru o femeie diabolică, o jidoavcă fără 
scrupule, care urmărea, prin complicate jocuri obscure, să 
vândă ţara fie bolşevicilor, fie masoneriei, fie bancherilor evrei 
care intoxicau şi sugrumau ţările Europei şi îl reduseseră la 
tăcere şi pe Codreanu, prietenul Germaniei. Ziarul Lokalanzeiger 
titrează: „Evreica Lupescu, vinovată de crimă”. 

Capodopera campaniei lui Goebbels rămâne un articol din 7 
decembrie, în care se reinterpretează povestirea biblică despre 
evreica Estera în cheia evenimentelor din România şi prin 
asociere cu Elena Lupescu. În Biblie, acţiunea se petrece în 
Imperiul Persan, în vremea unui rege numit Ahasveros (Xerxe | 
sau Artaxerxe, sec. V i.Cr.). Estera este o evreică orfană înfiată 
de vărul ei Mardoheu, deportat de Nabucodonosor împreună cu 
ceilalţi evrei din lerusalim. Ascunzând că e evreică, graţie 
frumuseţii şi înţelepciunii ei, Estera ajunge favorita şi apoi soţia 


regelui. Cu ajutorul tatălui ei adoptiv, ea reuşeşte sa 
zădărnicească planurile marelui vizir Haman de a-i extermina pe 
evrei. Acesta trăsese la sorţi ziua în care urmau să fie nimiciti 
toţi iudeii din regat. Ziua nimicirii devine astfel ziua salvării lor şi 
întemeiază sărbătoarea sorti/or, Purim. 

In versiunea lui Goebbels, Estera e o evreică vicleană, aflată 
în slujba semintiei ei detestabile, care se bagă pe sub pielea 
unui rege nătâng şi reuşeşte astfel să-l îndepărteze pe marele 
vizir care vedea ameninţarea evreiască şi dorea să scape ţara 
de jidani. Ba chiar Estera face în aşa fel încât Haman - descris 
ca om drept şi sfetnic înţelept - să-şi afle pieirea (aluzie la 
asasinarea lui Codreanul. Şi astfel, prin intrigile unei târfe 
evreice, Casa Regală a Persiei a căzut pradă complotului lui 
Israel. Articolul „Povestea unui rege şi a prietenei lui evreice”, 
de pe prima pagină a ziarului Der Angriff, e însoţit de o 
fotografie a Elenei Lupescu, a cărei legendă o numeşte 
„Madame Du Barry dunăreană”. Cu câteva zile înainte de 
publicarea articolului, un tribunal din Berlin emisese un ordin 
prin care se interzicea familiilor germane să-şi mai boteze fiicele 
Estera... Povestea Esterei în varianta lui Goebbels e ilustrată cu 
fotografii ale lui Carol şi ale Elenei Lupescu şi completată cu ştiri 
din România. 

În alte articole, Elena Lupescu e numită „Salomeea româncă”, 
femeia care i-a cerut regelui să-i ofere pe o tipsie de aur capul 
lui Zelea Codreanu, precum făcuse cândva fiica lrodiadei, 
cerându-i regelui din vremea ei capul lui loan Botezătorul. 

Pozele destinate campaniilor de defăimare sunt prelucrate ca 
să-i arate pe cei vizati în ipostaze caricaturale. Ediţia din 
noiembrie 1938 a ziarului Der Sturmer de la Nurnberg, al cărui 
slogan era „Die Juden sind unser Unglück!” („Jidanii sunt 
năpasta noastră”), inversează referirea la Salomeea într-o 
caricatură în care un evreu hidos din umbră, cu steaua lui David 
prinsă în piept, prezintă publicului pe o tipsie un cap de femeie 
cu trăsăturile Elenei Lupescu. Altfel spus, evreul Nicolae 
Lupescu îl ademenise pe Carol oferindu-i-o pe fiica sa, al cărei 
păr e acoperit cu o sugestivă bonetă de noapte... 

Scopul campaniei de presă nu e atât să-l pedepsească pe 
Carol pentru că înşelase aşteptările lui Hitler, cât să încurajeze 
răzbunarea din partea Gărzii de Fier şi coalizarea forţelor 
opoziţiei împotriva regelui. În timp ce îl defăimează pe Carol, 


presa germană îi flatează pe şefii opoziţiei. Se atingea astfel cel 
de-al doilea obiectiv al strategiei folosite pentru supunerea 
ţărilor din Balcani: instabilitatea politică şi o eventuală revoltă. 
Ca să limiteze pătrunderea în ţară a presei germane, regele 
întăreşte cenzura şi îl numeşte pe ataşatul de presă al României 
de la Londra, Dumitru Dimăncescu, în funcţia de director al 
propagandei. Misiunea lui e să contracareze influenţa presei 
naziste. In acelaşi timp, Carol încearcă să consolideze Frontul 
Renaşterii Naţionale, partidul unic, înfiinţat în decembrie 1938, 
invitandu-i pe toţi şefii partidelor politice, cu excepţia gardistilor, 
să se alăture organizaţiei create de el. În numele apărării 
democraţiei, taranistul luliu Maniu, liberalul Dinu Brătianu, 
naţionalistul Istrate Micescu (fost ministru de externe în 
guvernul Goga) refuză să facă parte din partidul regelui. Regele 
le cere apoi ambasadorilor României la Londra şi Paris să 
grăbească semnarea unui acord cu Aliaţii, care să garanteze 
apărarea graniţelor ţării şi protejarea economiei de o totală 
înrobire germană. Armand Călinescu e numit prim-ministru. 
Regele îl pretuieste şi are încredere in acest om „energic, 
capabil, spirit politic clar, care vedea departe şi lua măsuri bine 
potrivite situaţiilor”179. Dar următorul pas prevăzut de tactica 
germană e ca şi făcut: sunt trimişi agenţi de propagandă 
pronazistă la Bucureşti, sub diferite acoperiri, care se învârtesc 
în cercurile diplomatice, politice şi mediatice, luând pulsul 
evenimentelor. Cea mai celebră prezenţă e a baronesei Edith 
von Kohler, agent al Gestapoului, fost „raportor” în România din 
partea Ministerului german al Agriculturii şi apoi „ambasador 
cultural” al lui Hitler la Bucureşti. La începutul anului 1939, se 
formase deja echipa de profesionişti însărcinată să obţină 
colaborarea economică a României cu al Treilea Reich şi să 
aducă ţara în sfera intereselor naziste. În timp ce pentru 
britanici România e doar un stat îndepărtat printre alte state 
balcanice, va scrie Alexander L. Easterman, naziştii vad altfel 
lucrurile: triumviratul Wilhelm Fabricius, ambasadorul Germaniei 
la Bucureşti, Karl Clodius, şef al misiunii economice, şi 
baroneasa von Kohler, organizând recepții mondene la Hotelul 
Athenee Palace, îi coalizează pe toţi simpatizantii utili celui de-al 

Treilea Reich.1% Pe de altă parte, câteva sute de agenţi nazişti 
ajută Garda de Fier să se refacă după decapitarea conducerii 
organizaţiei, iar alţii au misiunea să se infiltreze în Frontul 
Renaşterii Naţionale. 

Acordul economic cu Germania se semnează pe 23 martie 
1939. Alimentarea Reichului cu petrol, minereuri şi cereale şi 
colaborarea economică pe termen lung se fac în schimbul 
recunoaşterii graniţelor şi al aprovizionării cu armament a 
României. E rândul Uniunii Sovietice să fie nemulțumită şi al 
presei franceze să pornească o campanie împotriva lui Carol, 
căruia i se cer explicaţii. „Sunt aşa de orbiţi aceşti oameni”, 
scrie el în jurnal, „neputând vedea că noi, iscălind această 
Convenţie, am făcut un serviciu cauzei păcii, căci am produs un 
moment de linişte şi de destindere în această parte a lumii. Ce 
ar fi zis ei dacă, prin atitudinea noastră, am fi antrenat un 
război?”181. Franţa si Anglia oferă, în sfârşit, garanţii că vor 
apăra România în cazul unei agresiuni naziste, dar Hitler 
anexase deja Cehoslovacia, iar Mussolini invadase Albania. 
Creditele acordate de Anglia pentru înarmare sunt mult prea 
modeste pentru nevoile României şi vin mult prea târziu. 

Insotit de Mihai, Carol face inspecții în garnizoanele de la 
graniţa cu Ungaria şi cu Uniunea Sovietică, unde se construia un 
dig de apărare şi fuseseră întărite efectivele armatei. Temerile 
regelui privind „un concubinaj între nazism şi comunism” se 
adeveresc curând, odată cu semnarea unui pact de neagresiune 
de către miniştrii de externe ai Germaniei şi Uniunii Sovietice, 
Joachim von Ribbentrop şi Viaceslav Molotov. Totuşi, în cazul 
unui război, Carol are convingerea („pentru mine este o 
axiomă”) că franco-englezii vor câştiga până la urmă, iar 
România trebuie să-şi păstreze cât mai mult timp neutralitatea. 
„Noi nu trebuim întru nimica să provocăm, trebuie să facem tot 
ce este posibil ca războiul să nu se declanşeze la noi, ci pe 
frontul occidental. Milităreşte, este bine ca noi să rămânem o 
rezervă neatinsă, aşa încât intervenţia noastră să fie, dacă nu 
decisivă, cel putin foarte utilă.”182 

Pe 1 septembrie trupele naziste invadeaza Polonia. Marea 

Britanie şi Franţa declară război Germaniei. Peste câteva 
săptămâni, în centrul Bucureştiului, ziua în amiaza mare, prim- 
ministrul Armand Călinescu e ucis de legionari. Regele 
realizează că, departe de a fi fost suprimată, Garda de Fier „este 
încă foarte vie” şi „elementele ei cele mai primejdioase” conduc 
din străinătate acţiuni teroriste.1% Cei opt asasini sunt ucişi si 
lăsaţi în stradă, la locul faptei. Drept represalii, în fiecare judeţ 
sunt executaţi câte doi-trei legionari, în total în jur de 250 de 
gardişti. „E o măsură oribilă”, recunoaşte Carol, „de fapt în afară 
de orice lege, dar care, în urma celor întâmplate, îşi are 
justificarea în interesul liniştei ţării. Azi nu ne mai putem juca, 
azi nu putem targoveti viitorul când primejdii asa de acute 
pandesc tara din înăuntru şi din afară”184. 

Fusese oare o simplă întâmplare că în vara aceea Goring 
ceruse să primească o invitaţie scrisă din partea regelui ca să 
vină la vânătoare în România? „Sunt nemaipomeniti aceşti 
oameni!”, comentase Carol tupeul ministrului plenipotenţiar 
german, găsind o modalitate diplomatică de a-l refuza. Dar 
vânătoarea începuse deja şi, după ce regele îi vânase pe 
legionari, cel vânat acum era el, comentează Easterman. 

Stimam pe nemti, dar iubim pe Aliati 

„Se împlinesc 15 ani de la prima întâlnire, de departe, cu 
Duduia. Parcă ar fi azi. Îmi aduc aminte. A fost o zi frumoasă de 
primăvară, dar friguroasă. Am trecut la Şosea cu maşina cea 
mică a mea, un «Amilcar». Nu ne-am vorbit, dar ne-am priceput 
din ochi. Cum din această zi s-a schimbat tot cursul vietei 
mele!”, notează Carol în jurnal.1%5 Această versiune a primei lor 
întâlniri ţine, poate, de mitologia ulterioară a cuplului. El trecea 
cu maşina, o tânără se oprea în loc urmărindu-l cu privirea, două 
destine se întâlneau. Când totul în jur pare însă mai nesigur ca 
oricând şi România e prinsă între Est şi Vest, când starea 
armatei nu e deloc multumitoare şi e limpede că nu ar face fata 
participării la război, când, în baza tratatelor economice, 
Germania are din ce în ce mai multe pretenţii, folosind Ungaria 
ca ameninţare pentru Ardeal şi Garda de Fier ca să agite apele 
interne, iar Uniunea Sovietică revendică tacit Basarabia, în viaţa 
regelui rămâne o singură certitudine: „Dragostea noastră a stat 
ca o stâncă neclintită împotriva tuturor valurilor vieţii şi a 
timpurilor”, scrie el pe 14 februarie 1940. „Legătura aceasta s-a 
cimentat atât de puternic, încât a rezistat la toate zilele de 
restrişte, la toate durerile ce au fost provocate de alţii. Ea este 
pentru mine chiar esenţa vieţii mele. Ea este talismanul cel mai 
divin şi, în clipele de greutăţi, este refugiul meu suprem. 
Această dragoste e aşa încât nici nu pot concepe viaţa fără 
ea."1%5 Spunându-i Duduii aceste cuvinte, Carol le însoţeşte cu 
cincisprezece trandafiri şi cu un inel cu un smarald uriaş. 
Emotionata, ea povesteşte la rându-i: „Când un bărbat care nu 
mai e tânăr iti spune asemenea cuvinte după cincisprezece ani 
de convietuire, ce mai puteam zice? Am izbucnit într-un plans 
isteric, îl strângeam în braţe ca o disperată, şoptindu-i la 
nesfârşit: Dragostea mea! Dragostea mea!”1%7 

Într-adevăr, regele şi Duduia rezistaseră tuturor intrigilor, 
presiunilor, bârfelor, geloziilor, calomniilor, sfaturilor prudente 
ale prietenilor, presiunilor familiale, amenințărilor, campaniilor 
de defăimare din presa românească ori străină. Duduia nu e 

doar femeia potrivita pentru problemele sexuale ale lui Carol, 
cum le place sa creada politicienilor malitiosi si doamnelor 
geloase din familiile bune ale epocii, ci si prietena statornica si 
partenera de viata cea mai solidara din cate avusese. Regele 
are nevoie de mângâierile ei, dar si de admiraţia si de 
inteligenţa cu care ea îl ia în serios şi îl urmează în ciuda tuturor, 
aşa cum răposata regină Maria şi mulţi alţii nu o făcuseră. De 
Ziua Restauratiei, pe 6 iunie 1939, regele îi conferă decorația 
Comanderia pentru Merite, însemnul special pentru doamne, „o 
decorație în briliante concepută de giuvaergiul Weiss”18, 
„pentru nesfârşitul devotament, credinţă şi dragoste ce mi-a 
arătat-o în tot acest timp, fiind stâlpul moral de care am putut 
să mă reazăm în toate aceste clipe grele”189. 

Clipele şi zilele sunt coplesitoare: trupele germane ocupaseră 
Olanda, Belgia şi Luxemburgul şi înaintau în Franţa şi Norvegia, 
iar România putea fi atacată fie de Germania, fie de Uniunea 
Sovietică. Pentru prima dată, Carol începuse să se îndoiască de 
victoria Aliaților. Politica lui de neutralitate era ameninţată din 
toate părţile, iar clauzele tratatului economic cu Germania 
deveneau din ce în ce mai constrângătoare. Sperând că Hitler ar 
putea să garanteze graniţele României în schimbul unor concesii 
politice, nehotărât şi cu inima strânsă, Carol amnistiază 
legionarii din închisori, permite revenirea în ţară a celor fugiţi în 
străinătate, acceptă aderarea lor la Frontul Renaşterii Naţionale, 
pe care îl transformă în Partidul Națiunii, ca semn al unei largi 
solidaritati nationale. Maşinăria propagandistică a lui Goebbels, 
care are misiunea sa largeasca prapastia dintre rege si Aliati, 
anunta ca reconcilierea se datoreaza partidului nazist, care 
promoveaza pacea in Balcani. Profitand de prilejul aparentei 
impacari dintre rege si gardisti, Mircea Eliade, unul dintre 
intelectualii legionari, o roagă pe Elena Lupescu, cititoare 
pasionată a romanului său Maitreyi, să intervină pe lângă rege 
ca să fie numit secretar cultural la o legatie din străinătate. 
„Majestatea sa Regele Carol al Il-lea ar avea în mine un bun şi 
loial mesager”, i-ar fi spus Eliade.1% Duduia îi transmite regelui 
rugămintea, şi Eliade va fi trimis nu oriunde, ci în capitala cea 

mai draga lui Carol, la Londra. 

Între timp, la Bucuresti, prim-ministrul Tătărescu e de părere 
că politica externă ar trebui reorientată câtre Germania, iar 
regele e silit să constate că, „din stupizenia Aliaților, din 
complecta lor lipsă de simţ al realităţilor, se prăbuşeşte o 
politică pe care am dus-o cu drag şi cu fidelitate timp de 
douăzeci şi cinci de ani. Pentru noi, generaţia războiului, care 
am învăţat să stimăm pe nemti, dar să iubim pe Aliați, este un 
moment groaznic. Mie mi se prăbuşeşte o politică care am voit 
s-o duc de zece ani încoace, de apropiere de Anglia, dar în care 
aceasta nu mi-a dat nici o mână de ajutor”11. E doar începutul 
prăbuşirii. Curând, Franţa e invadată de trupele germane. 
Parisul cade fără să se fi tras vreun foc de armă. Regele e 
disperat. Nu se aşteaptă totuşi ca, pe 26 iunie 1940, când 
tocmai asistă la examenul de bacalaureat al lui Mihăiţă, URSS să 
ceară, printr-un ultimatum, evacuarea Basarabiei şi a Bucovinei 
de Nord, şi să ocupe ulterior şi ţinutul Herţa. „Eu sunt hotărât 
pentru rezistenţă”1%, scrie el în jurnal, dar, consultându-se cu 
guvernul şi încercând să apeleze şi la un sprijin din partea 
Germaniei, înţelege repede că, din toate părţile, sfatul este să 
accepte ultimatumul sovietic. 

Cântărind situaţia internaţională, judecând capacitatea de 
luptă a armatei, ostilitatea Ungariei, gata oricând să revendice 
Ardealul, şi a Bulgariei, care viza deja Cadrilaterul, Consiliul de 
Coroană convocat pe 27 iunie, deşi împărţit în privinţa soluţiilor, 
ajunge la concluzia că trebuie evitat cu orice preţ un război pe 
trei fronturi „fără nici un ajutor de nicăierea de a rezista”1%, 
Nicolae lorga e de părere că această situaţie poate fi evitată şi 
propune, „fiindcă nu ne putem apăra la toate hotarele, să se 
dreagă greşeala din Cadrilater, pe care n-a vrut-o Carol l-iu 
cerând numai unghiurile intrând la susul Dobrogii, greşeală pe 
care am întărit-o încercând, într-un teritoriu care nu ne-a apărat 
de înfrângerea de către bulgari, o zădarnică operă de 
romanisare. Să păstrăm Turtucaia, în amintirea tragediei, 
Silistra, cap de pod, partea din term legată de inima reginei 
Maria (Balcic - n. m.) şi, retrăgând pe macedonenii ispititi acolo, 

să restituim, cum o voise si [Armand] Călinescu, [Valeriu] 
Gafencu, bulgarilor grânarul. Ruşii au dreptul la gurile Dunării: 
să li dăm braţul Chiliei, cu o banda de teritoriu, încercând a 
salva, pentru amintirile ei, Cetatea Albă. Să nu ne milogim 
zădarnic la nimeni!”1%4. 

Întrunit din nou, în seara aceleiaşi zile, Consiliul îşi întăreşte 
însă avizul de cedare în faţa ultimatumului sovietic, prin votul 
majorităţii celor prezenţi şi prin audiența la rege a mai multor 
ofiţeri veniţi să-l roage să cedeze. Carol e de părere că se face o 
mare greşeală, că ar trebui luptat pentru Basarabia, că urmările 
acestei cedări vor fi dezastruoase. Trece, pe parcursul aceleiaşi 
zile, de la îngrijorare la revoltă, de la mânie la disperare. 
Eugeniu Buhman îl găseşte la ieşirea din Sala de Consiliu, 
încremenit, „nimicit de grozăvia acestei şedinţe”. „Se oprise în 
scaunul de lângă usa sălii, singur în toată anticamera, cu ochii 
pierduţi în zare, palid la fata, descompus.”1%5 Regele mai face o 
încercare de a schimba decizia majorităţii căutând să-l atragă de 
partea lui pe premierul Tătărescu, dar acesta îi spune că „nu 
vede nici o altă solutiune şi că-şi ia toată răspunderea”1%. 
„Restul nopţii, cu Duduia, am plâns amarnic. Şi ea vede 
dezastrul ce ne aşteaptă”, notează Carol în jurnal.!%” Ea, la 
rându-i, scrie: „Doamne, ce umilinţă! [Carol] stă cu capul în 
poala mea, cu lacrimi în ochi, nu ştie ce să mai facă. Murmură, 
coplesit de jale, că e o zi a ruşinii naţionale”1%. 

Ziua următoare se arată şi mai grea: „parcă s-a rupt ceva în 
mine”, mărturiseşte regele. „Sunt un oareşicare care trebuie să- 
şi facă datoria, atâta tot. [...] Mi-e ruşine de mine însumi, nu 
îndrăznesc să privesc pe cineva în faţă. Totul mi se pare aşa un 
coşmar, un lucru [pe] care nici un cuvânt omenesc nu-l poate 
descrie."1%9 Pe străzi, încurajată de gardiştii care exploatează 
orice prilej de instabilitate politică, populaţia se adună să 

protesteze impotriva cedarii Basarabiei. Le apare tuturor ca un 
act de o nemaipomenită lasitate, de care nu poate fi responsabil 
decat regele. Memoria orala va retine aceasta unica versiune 
asupra evenimentelor. 

E pentru prima oara in cei zece ani de domnie cand 
renunţarea ar însemna o eliberare. Carol îi impartaseste Duduii 
gândul lui că poate „ar fi mai cuminte să abdic”. Ca totdeauna, 
Elena Lupescu îl susţine şi îl încurajează. Nu, în nici un caz nu 
trebuie să abandoneze lupta, n-are dreptul, „ar fi o dezertare. 
Cine ştie, poate că ea are dreptate”2%, notează regele aproape 
resemnat. Va numi un prim-ministru filogerman, pe lon Gigurtu, 
la conducerea unui guvern progerman format din nationalisti, 
membri ai Partidului Națiunii, gardişti şi tehnocrati. La sfârşitul 
lui august însă, se împlinesc şi amenințările Ungariei, susţinută 
de Germania si Italia: în urma unui aşa-numit arbitraj care are 
loc la Viena şi la care delegaţia României e pusă în faţa faptului 
împlinit, Transilvania de Nord e atribuită Ungariei. România 
Mare se prăbuşea după numai douăzeci şi doi de ani de 
existenţă. 

Drapelul tricolor de pe acoperişul Palatului Regal e coborât în 
bernă a doua oară în decurs de nici două luni. Legionarii cheamă 
lumea la revoltă împotriva regelui, chiar dacă Garda de Fier le 
apare unora dintre jurnaliştii străini acreditaţi în acele zile la 
Bucuresti ca o plantație de cartofi: „Partea principală era sub 
pământ. Cei o mie de oameni necesari pentru ocuparea 
posturilor-cheie fuseseră ucişi. În Garda de Fier nu mai erau 
decât ciurucuri”2%.. Unii dintre şefii partidelor politice, în frunte 
cu Maniu, văd însă în apropierea de gardişti sansa de a-l sili pe 
Carol să renunţe la tron. Se înregistrează manifestații de protest 
în toată ţara. Ura împotriva regelui e fără margini. Coloane de 
legionari defilează în faţa Palatului Regal, huiduind şi cerându-i 
abdicarea. Martha Bibescu îi întâlneşte pe răsculații acelor zile 
pe Calea Victoriei şi apoi îi descrie: „cămăşi verzi, păr vâlvoi, 
chipuri nătânge. Popi si târfe defilează laolaltă”2%2. Tot ea 
consemnează o convorbire telefonică în care unul dintre cei mai 
acizi ziarişti antimonarhişti si anticarlisti ai vremii, Pamfil 

Seicaru, fierbe de mânie strigând: „Să alunge câinele, cateaua si 
cățelul. S-au curăţat! Să se care cu totii!”? 

O jale de nedescris 

În noaptea de 3 spre 4 septembrie, ferestrele Palatului Regal 
rămân luminate până în zori. Seara, sergentul de la poarta 
Palatului fusese atacat şi rănit cu un foc de armă. Regele, 
Duduia, tânărul Mihai auzeau afară păcănitul caracteristic 
pistoalelor Mauser de fabricaţie germană. Au loc atacuri eşuate 
la Palatul Telefoanelor şi la sediul postului naţional de radio. 
Timp de câteva ore, comunicațiile sunt întrerupte. Din câteva 
oraşe din ţară vin veşti că legionarii au atacat autorităţi locale şi 
au ocupat sedii ale unor instituţii de stat. 

„Parcă ceva mai puternic decât vointele noastre nastea 
evenimentele...”, îşi aminteşte peste ani Elena Lupescu.?% In 
timp ce Carol crede că se mai poate ajunge la un compromis, 
Duduia începe pregătirile de plecare. Cu toţii ştiu că e o plecare 
pe termen lung. Ernest Urdăreanu e trimis să supravegheze 
selecţia şi împachetarea obiectelor din vila ei, iar ea se ocupă de 
bunurile lui Carol de la Palatul Regal. Regele încă mai speră că 
are armata de partea lui şi, călcându-şi pe inimă, îl cheamă la 
Palat pe generalul lon Antonescu, în care nu are încredere, dar 
despre care ştie că se află în bune relaţii şi cu legionarii lui Horia 
Sima, noul conducător al Gărzii de Fier, şi cu luliu Maniu şi Dinu 
Brătianu. 

Guvernul Gigurtu îşi dă demisia, iar generalul preia frâiele 
statului. Spre surprinderea regelui, manifestatiile din stradă nu 
numai că nu se domolesc, dar par să ia avant, iar o buna parte a 
ofiterimii se dovedeşte a fi de partea Gărzii de Fier. Antonescu 
cere atunci puteri depline, „prin care el devine complect stăpân 
pe ţară, eu rămânând un simplu figurant, cu drepturi mai mult 
decorative”2%, notează Carol în jurnal cu mocnită revoltă, 
asistând neputincios la o situaţie care se deteriorează de la o 
oră la alta. Tot ce construise el timp de zece ani se surpă 
văzând cu ochii. 

Mulţimile conduse de legionari împresoară Palatul. Se aud din 
ce în ce mai des focuri de armă. Manifestatiile riscă să scape de 
sub control. În apartamentul lui de la parter, principele 
moştenitor Mihai îşi încarcă pistolul cu gândul să sară în 

apărarea regelui in caz că demonstrantii ar pătrunde în Palat, în 
timp ce lon Antonescu se află în audienţă la ambasadorul 
Germaniei, Willhelm Fabricius. În urma acestei vizite, Carol va 
observa că „atitudinea lui s-a schimbat”, „s-a dat cu nemţii” şi 
„caută să se sprijine pe Garda de Fier”.2% Când primeşte de la 
Antonescu, printr-un curier, o scrisoare în care i se cere să 
renunţe la tron, regele e încredinţat că Duduia avusese dreptate 
când îi spusese că Antonescu şi generalii lui nu voiau 
restabilirea ordinii, ci sperau că el va abdica şi va părăsi ţara. 
„Care este datoria mea?” se întreabă regele pradă unei mari 
dezamăgiri, şi „cu cel mai groaznic zbucium interior” încearcă 
să discearnă într-o problemă „de la care nu depinzi tu, dar tot 
poporul căruia i-ai jurat credinţă. [...] Care este interesul suprem 
al Patriei? Dacă rămân, vrea să zică rezistenţă, vărsare de 
sânge, nelinişte şi, peste aceasta, poate, o interventiune străină 
dusmanoasa. Am dreptul de a pune ţara în această periculoasă 
situaţie, chiar dacă, finalmente, este scaparea ei? lată 
întrebarea!”20%7 

La capătul acestei deliberări, sfătuit de Ernest Urdăreanu, 
regele găseşte o cale prin care abdicarea oficială să fie evitată: 
printr-o proclamaţie către ţară, Carol îi transferă toate 
prerogativele regale fiului său. Dar Mihai vrea să plece în exil 
împreună cu el şi cu Elena Lupescu şi e nevoie de „tot talentul 
de persuasiune al Duduii ca să-l facă să priceapă că acest 
sacrificiu al său este o datorie către România”, precum şi de 
toată autoritatea regelui ca să-l convingă că „el trebuie să 
ramaie dacă nu în alt rol, cel putin în acela [de] portdrapel. El 
trebuie să tie fâlfâind stindardul Dinastiei şi României ”.208 

Generalul Antonescu nu se aşteaptă la o mutare atât de 
subtilă din partea regelui. După ce a fost înştiinţat despre 
proclamaţie, secretarul Casei Regale îl urmăreşte cu privirea 
ieşind din Palat „atât de demoralizat, încât comandantul pieţei 
care-l însoțea s-a văzut silit să-l încurajeze, amintindu-i că n-are 
voie să-şi piardă cumpătul în aceste momente grele”2%. Deşi se 
angajase în faţa regelui că îi conduce personal la graniţă pe el, 
pe Elena Lupescu si pe însoțitorii lor şi că vor ieşi din tara 

nestingheriti, lui Antonescu nu-i mai arde de cuvantul dat unui 
monarh care, chiar aflat pe marginea prăpastiei, tot îi mai 
jucase un renghi. 

Pe 6 septembrie 1940, Mihai depune jurământul. În aceeaşi zi, 
fostul rege Carol II îşi ia ramas-bun de la puţinii prieteni care îi 
rămăseseră credincioşi. Se împachetează în grabă obiecte 
personale, tablouri moştenite, argintăria familiei, bijuteriile 
primite de Duduia de-a lungul anilor, scrisori, documente, mici 
piese de mobilier, pretioasele clasoare cu timbre ale regelui... 
Bunurile personale şi moştenite, amintirile de familie sunt 
îmbarcate în cele unsprezece vagoane ale trenului regal, 
împreună cu două dintre maşinile suveranului. A doua zi în zori, 
conduşi de Mihai şi de câţiva ofiţeri şi însoţiţi pe o bună bucată 
din drumul de la Palat la gara Băneasa de afişe cu chipul lui 
Zelea Codreanu lipite pe stâlpi, garduri ori ziduri, Carol şi 
Duduia, împreună cu Ernest Urdăreanu şi alţi prieteni apropiaţi, 
părăsesc capitala cu „nesfârşită amărăciune şi adâncă durere a 
despărţirilor”210. La gară, lui Carol i se adusese o scrisoare din 
partea lui lon Antonescu, în care, invocând o indispoziţie 
pasageră, generalul îl anunţa că nu-l mai poate însoţi până la 
ieşirea din ţară. Era un fel de a spune că, de acum încolo, regele 
şi Duduia se află la bunul-plac al legionarilor. 

Porniti la drum, în gara Lugoj află că gardiştii îi aşteaptă la 
Timişoara şi la Jimbolia, că sunt hotărâți să oprească trenul şi că 
Elena Lupescu e principala lor ţintă. Când Carol primise 
scrisoarea de la Antonescu, avusese o bănuială că „e ceva 
necurat la mijloc, dar aşa o porcărie nu credeam”211. | se 
sugerează acum să se separe de Duduia, care să plece cu unul 
dintre automobile, iar el să-şi continue drumul cu trenul. Refuză. 
Nu poate accepta „astfel de targovetiri şi tergiversări” si dă 
ordin, în schimb, ca trenul să nu mai oprească în gările 
Timişoara şi Jimbolia. „Să-mi scap pielea jertfind o femeie, 
oricare ar fi ea, şi, în primul rând, Duduia, care azi este singurul 
meu sprijin, acest lucru nu se poate. Pe de altă parte, eram 
convins că orice oprire nu putea fi decât fatală pentru noi toţi”, 
scrie el în jurnal.212 Temerea regelui se dovedeşte întemeiată: la 

intrarea in gara Timisoara, legionarii ataca trenul cu focuri de 
arma, care se intetesc pe masura ce tragatorii isi dau seama ca, 
în loc să încetinească, locomotiva prinde viteză. Militarii urcati în 
tren la Lugoj le răspund cu arme automate, în timp ce Carol şi 
Duduia baricadează ferestrele compartimentului lor şi apoi se 
culcă pe jos, sub rafalele de gloanţe, care nu reuşesc totuşi să 
pătrundă înăuntru. 

Odată trecută primejdia, Carol e cuprins de „o jale de 
nedescris şi o scârbă cum nu se mai poate”. | se pare o 
nedreptate strigătoare la cer că, după zece ani de eforturi 
pentru dezvoltarea României şi luminarea generaţiilor tinere, se 
alesese doar „cu gloantele unor tineri rataciti şi discreierati. [...] 
Degetele cari au tras trăgaciul erau ale lor, dar gloantele erau 
străine”213. Va consemna ziua în care a fost hăituit de legionari 
la despărţirea sa de ţară ca pe una care, în amintire, îl „umple 
de dezgustul cel mai cumplit şi-ţi face ruşine că te-ai născut 
roman şi om”214. 

Trecând graniţa în lugoslavia, Carol şi Duduia nu ştiu că în 
România ziarele se dezlantuisera deja într-o nouă campanie de 
defăimare, care îi va urmări în toată istoria ulterioară a 
României. Pe străzile capitalei, vânzători ambulanți distribuie 
frenetic ziare în care Carol e descris drept degenerat, epileptic, 
sadic, alcoolic... Un pamflet care face deliciul cititorilor e semnat 
de un ziarist care timp de zece ani înălţase imnuri de slavă 
regelui Carol Il şi, nu mai departe de serbările Restauratiei din 
1940, „îi lingea tălpile, mai plecat ca oricând”, după cum îl 
caracterizează Martha Bibescu, amintind că gazetarul cu pricina, 
Stelian Popescu, fusese ministru al justiţiei în guvernul prezidat 
de lon Brătianu. „Nimeni nu se poate cufunda mai adânc decât 
el în mocirla abjecţiei”, scrie ea în jurnal.215 Nu e singurul. 
Campania de presă pornită după modelul propagandistic 
profesionist pus la punct de Goebbels este atât de virulentă, 
încât noul rege, tânărul şi timidul Mihai, se vede nevoit să-i 
ceară generalului Antonescu să-i pună capăt. 

Casa Elenei Lupescu din Aleea Vulpache e luată în primire de 
legionari, care vând bilete la intrare şi organizează vizite 
ghidate, dezvăluind ceea ce socotesc ei a fi fost opulenta, 

destrăbălarea, promiscuitatea, jidoavcei cu părul roşu” şi ale 
regelui „degenerat”. În curtea vilei au aşezat o colivie mare de 
alamă, cu portita deschisă: pasărea zburase. Rosie de Waldeck 
se numără printre curioşii care stau la coadă să viziteze casa 
Lupeascăi. Lângă ea, un tânăr legionar în cămaşă verde priveşte 
spre colivie şi dă glas fantasmelor care-l răscolesc: „Ce bine ar fi 
dacă ea ar fi purtată pe străzi, despuiată, într-o colivie, să o 
vadă toată lumea!” Colegii lui, consemnează ziarista, îl aprobă 
cu fervoare, reflectând că „n-a fost bine că au lăsat-o să 
părăsească tara vie!”216. 

Vizitatorii sunt întâmpinați, în mijlocul salonului de la parter, 
de un maldăr de scrisori, bilete cu antet, cărţi de vizită 
împrăştiate pe podea. Prevăzând că vila va cădea în mâinile 
gardiştilor, Ernest Urdăreanu avusese grijă să lase la vedere 
mărturii ale lingusirilor şi slugărniciei cu care, de-a lungul 
timpului, i se adresaseră Elenei Lupescu nenumărați demnitari, 
miniştri, şefi de partide, moşieri, ofiţeri, ziarişti, intelectuali, 
doamne din înalta societate: cei care acum o detestau şi se 
declarau patrioţi de partea Gărzii de Fier. Poliţia legionară îi 
încropise în grabă un dosar „alcătuit pentru Domnul General lon 
Antonescu, Conducătorul Statului Român” (sic!), în care, în stilul 
apocaliptic al gardiştilor, sunt amestecate date reale cu 
informaţii greşite şi teorii conspirationiste. Interpretand Biblia cu 
mai puţin talent decât Goebbels, dar preluând de la el numele 
de „Estera modernă”, raportul, care se vrea obiectiv, se 
deschide cu o prezentare a istoriei poporului evreu: „La anul 70 
după Mântuitor, Romanii cuceresc lerusalimul, desfiinţează 
statul iudeu si împrăştie în lume poporul jidovesc...”217 

lronia sau, poate, răzbunarea istoriei va face ca, peste un an, 
pe 14 februarie 1941, ziua în care Carol şi Elena Lupescu vor 
serba în exil şaptesprezece ani de când s-au cunoscut, Garda de 
Fier să-şi vadă încheiată existenţa, odată cu decretul de 
dizolvare a statului naţional legionar instaurat în România după 
plecarea lor. Dar dosarul Elenei Lupescu va fi luat de bun de 
toate regimurile ulterioare. 

Din tara-n tara: 

aventură, cununie, durere 

Cei trei fugari, Carol, Duduia şi Ernest Urdăreanu, îşi dau 
curând seama că, odată ieşiţi din ţară, sunt încă în pericol. Pe 
numele Elenei Lupescu şi al lui Urdăreanu fuseseră emise 
mandate de extrădare sub acuzaţia de crime contra legionarilor. 
Se opresc la Lugano, în Elveţia, pentru câteva zile. Apoi se 
îndreaptă spre sudul Franţei, ajung la Barcelona şi speră să-şi 
găsească refugiu în Spania. Când ajung la Sevilla, osteniti de 
atâtea drumuri şi locuri, prietenii, servitorii şi militarii care îi 
tnsotisera îi părăsesc şi se întorc in tara. Carol şi Duduia locuiesc 
la Hotel Andalucia Palace, în timp ce Urdăreanu pleacă la 
Lisabona să le obţină vize pentru intrarea în Portugalia, ţara 
bunicii paterne a lui Carol. Şederea lor în Spania s, de fapt, 
condiţionată: fostul rege şi Duduia nu au voie să părăsească 
Sevilla. Hitler ar vrea să-l aducă pe Carol în Germania şi să-l 
aibă sub ,,protectie”. 

Carol e îngrijorat, „a slăbit mult şi amărăciunea i se citeşte ps 
faţă”218,. Până la urmă, după mai bine de şase luni de 
incertitudine, autorităţile spaniole închid ochii la ieşirea lor din 
ţară cu o maşină condusă de un contrabandist local specializat 
în transporturi clandestine. Maşina trece graniţa cu Carol şi 
Elena Lupescu ascunşi pe locurile din spate, de unde fuseseră 
scoase scaunele, şi în portbagaj, în graba plecării, au uitat la 
hotel un geamantan ticsit cu bancnote: dolari, franci elveţieni, 
mărci germane şi câteva milioane de lei. Banii au ajuns, se pare, 
la ambasada României de la Madrid. 

Cum războiul avansează însă şi Hitler pare să câştige pe toate 
fronturile, e din ce în ce mai limpede că Europa nu mai e un 
continent sigur. În Portugalia lui Salazar, „Carol simte răsuflarea 
germanilor în ceafă”21%. America nu-i primeşte, considerându-l 
pe fostul rege un pronazist. După trei luni petrecute la Estoril, 
Carol, Elena Lupescu şi Ernest Urdăreanu pleacă la Havana. 
Clima de aici nu-i prieşte deloc Duduii, şi atunci se îmbarcă spre 
Ciudad de Mexico, unde închiriază o casă mobilată în Coyoacân, 
o suburbie a oraşului. Au drept vecini foşti regi, generali şi 
oameni de afaceri bogaţi, mexicani şi străini. Deşi casa e 

spațioasă, nu vor reuşi niciodată sa despacheteze toate 
bagajele pe care le cara cu ei. Cumpără două automobile 
Cadillac, pentru care obtin placi de inmatriculare de corp 
diplomatic, si sunt primiţi cu căldură si curiozitate în societatea 
mondenă a oraşului, formată din diplomaţi şi investitori, mai cu 
seamă britanici şi americani. Cuplul exilatilor din România 
câştigă simpatia şi admiraţia celorlalţi expatriati, care îi ajută sa 
se integreze repede în viaţa oraşului, invitându-i la dineuri, 
recepții, excursii turistice ori ceaiuri prieteneşti. Elena Lupescu 
se înscrie în rândul voluntarilor Crucii Roşii internaţionale, Carol 
scrie capetelor încoronate, rudelor sale din Europa, şefilor de 
state, încercând să păstreze legătura cu România prin crearea 
unei organizaţii intitulate „România Liberă”. În clipele de răgaz, 
fostul rege se dovedeşte a fi şi un rafinat expert în evaluarea 
pieselor de mobilier de colecţie. 

Urmărind desfăşurarea evenimentelor şi mersul războiului, în 
august 1944, Carol, Duduia, Urdăreanu şi Monique Cook, o 
franco-englezoaică de 18 ani, împreună cu cei şapte câini ai lor, 
„cu valetii, 150 de lăzi, geamantane şi genţi, plus 3 
automobile”220, saculeti cu aur şi bijuterii, se mută în Brazilia, la 
Rio de Janeiro. Peste un an, Aliaţii câştigă războiul. Carol şi 
Duduia află că micul lor castel Co&sme din Franţa fusese ocupat 
mai întâi de nemți şi apoi de americani. Dar află si ca pe 6 
martie 1945, la şase luni de la intrarea trupelor sovietice în ţară, 
în România e instalat primul guvern comunist. Mihai este încă 
rege, deşi sovieticii decid acum politica ţării. Ambasadorul 
Uniunii Sovietice la Ciudad de Mexico primeşte misiunea să-l 
cultive pe Carol şi să-i afle intenţiile. Regele şi Duduia înţeleg 
mesajul acestei subite apropieri: după ocuparea României, ruşii 
constată că regele Mihai nu e suficient de cooperant şi încearcă 
să-l şantajeze, pretinzând că au de gând să-l readucă pe tron pe 
tatăl lui. 

Elenei Lupescu nu-i prieşte prea tare nici clima din Brazilia, se 
simte din ce în ce mai vlăguită, e silită să petreacă mult timp în 
pat. Lumina îi face rău, o doare pieptul, îi amortesc adesea 
membrele, e deprimată, abia dacă mai pune ceva în gură. După 
repetate controale medicale, rezultă că suferă de anemie 
pernicioasă, iar boala nu are vreun remediu cunoscut. „Citesc 
pe feţele lor”, scrie ea, „că mi se apropie sfârşitul. [...] Bietul 

Carol şi-ar da şi inima să ma salveze”221. Carol e disperat. Se 
teme că, după douăzeci şi doi de ani de convietuire, după toate 
prin câte trecuseră, femeia vieţii lui i se va stinge sub ochi. Pe 3 
iulie 1947, se căsătoresc în camera lor de hotel de la Rio, în 
cadrul unei mici ceremonii private, în urma căreia Duduia, 
recunoscută de Casa de Hohenzollern, devine Principesa Elena a 
României. In aceeaşi zi, Ernest Urdăreanu se căsătoreşte cu 
Monique Cook. Dar abia peste câteva zile Elena Lupescu va fi 
destul de întremată ca să îmbrace rochia de mireasă. 

Se înzdrăvenise graţie unei transfuzii de sânge de la un tânăr 
bărbat de culoare, prescrisă de un medic evreu brazilian. „Ce 
aveam de pierdut, bineînţeles că am fost de acord”, scrie ea. 
„Când tânărul negru s-a aşezat pe un colţ, al patului în care 
zăceam aproape inconştientă şi sângele lui a început să curgă în 
venele mele, am simţit că se întâmplă ceva miraculos. Întâi a 
fost un şoc, de parca mă izbise un camion, şi apoi am simţit o 
stare de beatitudine. Când m-am trezit, eram alt om. M-am dat 
jos din pat şi am îmbrăcat rochia de mireasă cumpărată de 
Carol. Când a venit acasă Carol şi m-a văzut mireasă, aproape 
să leşine. Se petrecuse un miracol."”222 

Peste doi ani, în vara lui 1949, întorşi în Portugalia, sunt 
asaltaţi de ziarişti. In presa americană de scandal apăruse ştirea 
că regele pleacă în Iran ca să divorţeze... Se anunţa iminenta lui 
despărţire de Duduia. Amuzati şi, în acelaşi timp, indignati de 
articolele pe această temă, regele şi Duduia se cunună religios. 
Duduia îmbracă rochia de mireasă de la Rio, de satin alb, cu 
corsaj de dantelă, croită, ca totdeauna, la casa de modă Coco 
Chanel. Capul îi e acoperit cu un văl de dantelă de Alençon, care 
îi încadrează delicat părul roşcat şi faţa luminată de fericire. 
Carol poartă un frac negru nou, cu cravată albă. Pare tras la faţă 
şi slăbit. Sunt cununati de parohul bisericii ortodoxe de la Paris, 
arhimandritul  Martinian Ivanovici, fost stareţ al mănăstirii 
Slatina din Moldova. Nasi le sunt Ernest şi Monique Urdareanu, 
care se cunună şi ei în aceeaşi zi. După slujbă, se bea şampanie, 
se dansează, iar ziariştii fac fotografii. 

„Eram un cuplu neobişnuit şi eram frumoşi”, îşi aminteşte 
Elena Lupescu. „Se vedea că suntem nespus de fericiţi. Carol a 
umplut un coş cu petale de trandafiri şi le presăra înaintea 

pasilor mei. Candva, cineva a spus despre noi ca suntem atat de 
fericiti de parca plutim deasupra pamantului, ca si cum am baut 
un elixir al dragostei, ca în Tristan şi Isolda.”223 Emotionat, Carol 
scrie la rându-i în jurnal că această zi (18 august 1949) va fi 
însemnată cu litere de aur în cartea vieţii lor. „Este definitiva 
încununare a dragostei noastre, de douăzeci şi cinci de ani. 
Legătura s-a sfinţit prin binecuvântarea Domnului, mă simt cum 
nu se poate mai fericit. Vine la timp, să astupe gura intrigantilor 
cari vorbeau de divorţ.”22* Carol are 55 de ani, iar Elena 
Lupescu, 49. 

Cu nimeni nu a fost regele „mai însurat” vreodată decât cu 
Duduia: îşi făcuseră jurăminte de dragoste şi credinţă la 
catedrala Notre-Dame de la Paris la începutul exilului lor din 
1925, se căsătoriseră civil la Rio de Janeiro cu doi ani în urmă, 
iar acum s-au cununat religios la Estoril, localitate portugheză 
pe malul mării, unde Carol cumpărase pe numele ei vila Mar y 
Sol de pe Rua do Alentejo nr. 4 şi unde uneori îşi făcea apariţia 
„un pictor cam într-o ureche”, cum îl descrie Duduia pe Salvador 
Dali. Estoril e un oraş încărcat de amintiri. Vizitaseră staţiunea 
pe vremea primului exil şi încă de atunci li se păruse un loc de 
refugiu minunat. În vila văruită în culori pale, mediteraneene, şi 
respirând aerul sărat al mării şi al grădinii umbroase din spatele 
casei, trăiesc din nou retrasi, ca în tinereţe, la Co&sme. Primesc 
când şi când musafiri, se plimbă în oraş, mănâncă fructe de 
mare, văd filme, ascultă muzică, se ocupă fiecare de 
corespondenţă şi scriu pagini de jurnal. 

Mihai a abdicat şi, din 1948, locuieşte în Anglia, apoi în 
Elveţia. Comunică rar cu tatăl lui, numai atunci când îşi trimit 
felicitări de Paşti şi de Crăciun. Nu a dorit niciodată să-şi revadă 
tatăl. 

Marea bucurie a lui Carol şi a Duduii de la începutul anilor '50 
e participarea la Expoziţia filatelică internaţională organizată la 
Londra de Royal Philatelic Society, unde Carol expune colecţia 
lui impresionantă de timbre. „Am fost înconjurat de multă stimă 
şi dragoste”, notează el în jurnal, „ceea ce mi-a făcut mare 
plăcere”225. Chiar în ziua deschiderii expoziţiei însă, emotionata 

de statutul ei „legitim”, Duduia îşi prinde un toc în covor şi cade 
pe scări, făcând „o grozavă căzătură”, se umple de vânătăi, se 
raneste la un picior, dar e „foarte vitează”.225 Cat timp ea se află 
sub îngrijire, Carol continuă singur întâlnirile, dineurile, ceaiurile, 
conferințele programate. În fata ziariştilor, se abtine de la 
comentarii politice. Dar, la o cina oferita de un prieten, fost 
atasat naval britanic in Mexic, situatia internationala si primejdia 
comunismului sunt dezbatute pe larg. Carol e de parere ca 
„numai dând, cât mai repede, o lovitură mortală URSS-ului se 
poate curma această groaznică molimă, toate celelalte mijloace 
nu sunt decât paliative, cari vor întârzia, cel mult, 
deznodământul fatal, între dezastrul unui război şi catastrofa 
finală a distrugerii lumei prin comunism, prefer pe cel dintâi. 
Comunismul sapă totul şi sapă pe nevăzute lumea capitalistă, 
care, adesea, nu vede distrugerea rădăcinilor ei”. Apoi, regele 
dă ca exemplu „îngrozitoarea mizerie şi sclavie” din România.227 

La banchetul cu care se încheie Expoziţia filatelică de la 
Londra participă şi Duduia, refăcută după căzătură. Carol are 
emoţii gândindu-se că „reacţiunea lumei va fi o mare piatră de 
încercare”. E fericit să constate ca „Duduia a fost înconjurată de 
foarte mare dragoste, respect şi dragoste, a fost tratată în 
adevărată regină”228. 

La Estoril însă, părerile despre Elena Lupescu sunt împărţite. 
Mai ales femeile din înalta societate şi jurnalistele care ar vrea 
s-o cunoască îndeaproape şi să scrie despre ea o consideră o 
închipuită care nu are încredere în nimeni. O scenă la un 
restaurant, unde toţi cei prezenţi comandă raci, iar ea îl ceartă 
pe Carol, fiindcă el vrea scoici a /a portugaise, e dată drept 
exemplu pentru dominaţia pe care Duduia o exercită asupra 
unui rege fără vreo altă ocupaţie decât aceea de a-şi scrie 
memoriile şi aflat, acum, cu totul sub autoritatea ei.229 

Epilog 

Într-o după-amiază de aprilie a anului 1953, abia întorşi acasă 
după o ieşire în oraş, regele şi Duduia sunt alarmati de o durere 
pe care Carol o simte sfârtecându-i parcă pieptul şi braţul stâng. 
E chemat de urgenţă un medic. Duduia a intrat în panică. 
Sesizându-i îngrijorarea, regele îi cere medicului să se ocupe de 
ea mai întâi. Lui parcă i-a trecut durerea... în timp ce doctorul 
caută s-o liniştească pe ea, regele, scoțând un icnet, se stinge 
„prăbuşit într-un fotoliu, cu ochii larg deschişi, minunatii lui ochi 
albaştri, acum fără strălucire”*3%. Doctorul încearcă să-l readucă 
la viata, dar e prea târziu. Ingenuncheata lângă Carol, Duduia îl 
roagă plângând să n-o părăsească. „Câteva zile am fost pe altă 
lume, parcă înnebunisem”, avea să-şi amintească. Apoi, după ce 
îl îmbracă „într-un costum închis, în dungi”, îi taie cu o foarfecă 
o suvita de păr, şoptindu-i pierduta:, Adieu, amour de ma 
vie” 231, 

Peste câteva luni, Carol ar fi împlinit 60 de ani. E înmormântat 
alături de regii şi reginele Portugaliei, în Panteonul regal de la 
mănăstirea Săo Vicente din Lisabona. Într-o scrisoare nedatată 
către Monique Urdăreanu, Duduia mărturiseşte că inima ei „nu- 
şi revine, suferă îngrozitor”, că nu-şi mai găseşte locul şi că 
nimic nu poate umple golul lăsat de el. „Incerc să fiu curajoasă, 
dar sufăr făcând acest efort. Totul mi se pare trist în jur, îl caut 
pe el şi îl aştept, dar în zadar...”2*2 Elena Lupescu va mai trăi în 
vila de la Estoril încă douăzeci şi patru de ani, urmărită şi 
hartuita de agenţii Securităţii, care lansează o vastă operaţiune 
de supraveghere şi infiltrare în încercarea de a recupera averea 
regelui Carol Il în beneficiul statului comunist, dar si de avocaţii 
fiului lui, Mihai, care îi intentează, fără succes, un proces, 
sperând să obţină anularea căsătoriei ei cu Carol. 

Duduia moare pe 28 iunie 1977. Singura ei moştenitoare este, 
prin testament, Monique Urdăreanu. O mare parte din 
documentele şi scrisorile arhivei lui Carol va fi cumpărată 
ulterior de la Monique de nepotul lui Zizi Lambrino, Paul. Duduia 
e înmormântată la Lisabona, alături de soţul ei. Dar şi acolo o 
vor urmări resentimentele familiei regale şi folclorul coroziv 

rezultat in urma zecilor de ani de campanii de presa, a 
propagandei legionare şi a celei comuniste împotriva ei si a lui 
Carol. 

In 2003, rămăşiţele lor pământeşti au fost repatriate şi 
reînhumate la mănăstirea Curtea de Argeş, unde se află 
mormintele regilor şi reginelor României. Sicriul lui Carol a fost 
depus în cripta unei capele special amenajate, iar sicriul Elenei 
Lupescu, în cimitirul unei bisericuțe de lemn din curtea 
mănăstirii, printre morminte de călugări. Împrejmuit cu un gard 
metalic, mormântul se află într-o zonă în care vizitatorii nu au 
acces. „Cine sunt eu fără el?” se întreba ea în ultimele rânduri 
ale unor pagini răzlețe de jurnal. „O simplă femeie nefericită, 
jidoavca cu părul roşu care i-a stricat viaţa şi a stricat viaţa 
Romaniei.”233 

În 2019, osemintele lui vor fi reînhumate alături de cele ale 
fiului său, Mihai, şi ale soţiei acestuia, Ana de Bourbon-Parma, în 
noua catedrală de la Curtea de Argeş construită cu sprijinul 
Casei Regale. Alături de Carol s-a propus să fie reînhumată fosta 
lui soţie, cealaltă Elenă, a Greciei, mama lui Mihai. 

Ar fi fost istoria României cu totul alta fără dragostea lui Carol 
II pentru Elena Lupescu? Dacă tara ar fi fost condusă în anii '30 
de Zelea Codreanu, de un monarh pro-sovietic sau de un alt 
Carol |, ar mai fi făcut experienţa dureroasă a nazismului, timp 
de câţiva ani, şi a comunismului de câteva decenii? Cu siguranţă 
că politica internaţională a vremii nu s-ar fi schimbat, dar, 
pentru România, deznodământul ar fi venit, poate, mult mai 
curând. Dacă Elena Lupescu ar fi fost acceptată sau măcar 
tolerată de familia regală şi de politicienii cu deschidere 
democratică, aşa cum ar fi vrut Carol, România Mare tot nu ar fi 
fost salvată de efectele crizei economice şi de interesele 
statelor care se socotisera nedreptatite după Primul Război 
Mondial. 

Până la urmă, în toate aceste vâltori şi întorsături ale 
evenimentelor politice, economice şi militare, care au luat cu ele 
nenumărate vieţi, singura insulă statornică rămâne, în ciuda 
tuturor, spre uimirea unora, spre necazul altora, această 
poveste de dragoste - cea mai hulită, cea mai bârfită şi, în 
secret, cea mai invidiată din istoria României. 

